
Tara de hirtie 


E curios că, într-o lume de hîrtie, se anunță cu persuasiune 
dispariția cärtii-obiect, „printate”, care ar lua urma presei tipărite. 
Vorbim despre carte, dar nu-i mai recunoaştem valoarea. E o situație 
în care comunicăm (autist, dacă se poate spune și așa), dar nu 
valorizăm. Valorizarea este lăsată în seama unei instanţe ideale, care 
MN nu-şi mai arată chipul, precum Godot al lui Samuel Beckett. Punem 
Le ne Pc lumea pe hîrtie, dar nu cum o fac scriitorii. Construim continuu o 

Fr lume de hîrtie, o ţară de hîrtie, procedînd însă la o neobosită 
desemantizare a existenţei. E curios, mai întîi, cum, într-o vreme a 
evoluției ascendente a internetului, informației, inteligenței 
artificiale, versiunii online a realității, realitatea în sine — cu acte de 
tot felul, situații, analize şi sinteze... — dezvoltă o existență paralelă 
arhivată în documente scrise. Se taie păduri, întinderi de stuf 
(probabil) pentru a asigura suportul necesar consemnării activităţii 
administrative, juridice, politice etc. În vreme ce universul online 
uimeşte mintea cohortelor de utilizatori. Politicieni de toată speța, 
parlamentari, miniştri, consilieri, primari își pun programele pe 
hîrtie — proiecte, studii, sondaje, pliante, poze... — cînd tot atît de 
bine ar fi suficient un „site”. Șeful de partid îşi scrie programul 
campaniei electorale pe genunchi, cu pixul, şi apoi îi fură, el, 
națiunii patru ani ca să-l tot amintească, de pe „hîrtiuţă”, fără să 
creadă în propriile cuvinte. Anunţă mereu cum va fi ţara, care nu va 
fi niciodată în stare să-și ia zborul din notițele lui. E o ţară fără 
suflet, fără simtire, o ţară făcută din pix, inconsistentă, precară. O 
țară de hîrtie. „O, ho, ho!” va face cineva, dar atunci cum rămânem 
cu cărțile... scriitorilor, care sunt făcute tot din hîrtie. Nu mai sînt la 
modă. Pe cale de dispariție. 

Atrăgînd atenția asupra acestei situaţii, nu vreau să pun în 
discuţie relaţia dintre cartea de hîrtie şi cartea electronică. E o altă 
poveste, care merită să fie şi ea tratată, dar separat de raportul dintre 
lumea de hîrtie construită de omul de azi şi lumea de hirtie a 
scriitorilor. Lumea de hîrtie a omului de azi este o lume moarte. 
Moartă din fasä. Gîndiţi-vă, de exemplu, la candidatul unui partid, la 
„candidatura” unui partid care vrea să cîştige nu știu ce alegeri, o 
poziţie de frunte în lumea politică... Îşi pune pe hîrtie — mai ales pe 
una scumpă — „programul”, care nu va fi înfăptuit niciodată. Pe baza 
acestui program se elaborează alte şi alte 
documente, proiecte, adică o „literatură” Editorial 
persuasivă menită să convingă alegătorii 
de beneficiile pe care o asemenea literatură le poate aduce. E 
edificat treptat un întreg univers de hîrtie, coerent în aparenţă, dar 
care va funcţiona în gol — cu toate umorile pe care le va stîrni — si 
nu-și va cîştiga deplinătatea niciodată. Promisiunile vor deveni 
repede vorbe în vînt, un vînt ce va flutura mereu în fața noastră, într- 
un orizont de cinism şi ignoranță, filele deşertăciunilor (politice). O 
asemenea realitate e garnisită mereu cu sondaje de opinie, previziuni 
economice, tabele, liste, mesaje golite de orice sens. Treptat, 

limbajul comun, al comunicării noastre de 
fiecare zi, va fi desemantizat pînă la ultimul 
suflu. Vom asculta discursuri, vom discuta între 
noi fără să mai credem în ce ni se spune, în ce 
spunem. Spusa din textul fals se răspîndeşte în 
spațiul public şi îl domină. 

În felul acesta, în spaţiul public este 
inițiată o ficțiune copleşitoare, care nu este a 
cărților, în speţă a scriitorilor. E o ficțiune falsă. 
Mincinoasă. Mi s-ar putea spune că orice 
ficțiune este o „minciună”. Este aşa în sensul că 
n-ar fi ieşită dintr-o experiență de viaţă, 
„palpabilă”. Este aşa în aparență. Mintea unui 
scriitor oferă experiențe de viață, inspiraţia 
acestuia se ridică înfigîndu-şi rădăcinile într-o 
realitate vie. Ce experienţe de viaţă oferă mintea 
unui politician care îşi scrie programul cu pixul, 
pe genunchi? Dar gînditi-vä ce eșafodaj 
ametitor se iteste dintr-o asemenea practică, 
prinzînd viaţa publică într-o plasă enormă, care, 
fie si prin dreptul schimbului de idei, ține 
deodată actualitatea captivă! Un schimb de idei 
artificial, limitat, constrictiv, în ciuda asigurării 
unei false mișcări a ideilor. Scriitorii se simt 
ignorati, împinși spre marginea societăţii, de 
oficiali, de politicieni, de societate în general. 
Gestul e susținut de motivații sociale, de 
ignoranta crasă, aculturală, în care se afundă 
lumea de azi, de schimbarea unor mentalități şi 
comportamente obişnuite, de deruta în care se 
află şcoala de azi... Dar se gîndesc ei că există o 
rupere tectonică, în adîncul lumii aparentelor, 
care mișcă lucrurile din rău în mai rău, iar asta 
este dată de manifestarea diferenței dintre 
ficţiunea publică şi ficțiunea literară? Înţeleg 
ficțiune publică o realitate dată de discursul 
actantilor care edifică o lume de hîrtie fără să fie 
scriitori. Și o fac cu o lipsă de oboseală intrată 
în psihoză. Aceştia desemantizeazä lumea 
încercînd să ne convingă — cu scopuri care nu ne 
sunt de folos — că ei promovează adevărul după 
care ar trebui să ne conducem. Şi o fac cu 
sprijinul presei, cu ziare și televiziune, puse şi 
ele de multe ori în slujba discursului fals. 
Această ficțiune publică va lupta încrîncenat să 
disloce din spațiul public ficțiunea literară, 
încercînd să o compromită prin cele mai subtile 
şi mai neaşteptate mijloace. Nu-i o situaţie de 
neglijat. 

Fictiunea literară e altceva decît ficțiunea 
publică în care ne îmbracă decidentii de azi. 

Fictiunea literară încarcă viața noastră, 
realitățile zilei mereu de (noi) sensuri. Vindecă 
şi împrospătează cuvintele, le insuflă viață, 
putere de comunicare. Oamenii ar trebui să fie 
atenți la asta. Amatorii de discursuri publice ar 
trebui să fie mai atenți la discursul literar. 
Scriitorul francez François-Henri Désérable 
afirma la un moment dat, într-un interviu, că: 
„Eu nu cred că ficțiunea poate schimba lumea. 
Deşi contraargumentul este existența Bibliei. 
Altfel, singurele cărți care au avut o influență 
marcantă asupra lumii au fost cărțile de eseuri, 
nu de ficțiune. Mă gîndesc, spre exemplu, la 
Capitalul sau la Manifestul Partidului 
Comunist. Fictiunea nu poate schimba viața unei 
întregi societăți; poate schimba însă viața unei 
sau unor persoane. Poți, pe de altă parte, atribui 
anumite calități literaturii — una dintre cele mai 
importante este aceea că poate scoate oamenii 
din mormînt, din uitare. Apoi, ficțiunea ne 
îngăduie să privim lumea altfel decît o facem în 
mod normal — și aceasta nu este deloc putin 
lucru.” (v. România literară, nr. 50/ 2018). 

Discursul (de hîrtie) al politicianului 
(termen generic...) ne introduce într-o realitate 
mintitä, în mormîntul unei lumi a aparentelor şi 
promisiunilor deșarte, într-o „normalitate” falsă, 
ne determină să ne uităm sau schimbăm 
identitatea, ne înghesuie într-o imagine comună, 
într-un cliseu convenabil pentru el si nu pentru 
altcineva. E un discurs care se oferă cu 
lejeritate, cu o aparentă lejeritate, ne hrănește şi 
întreține lenea lipsei de atitudine, comoditatea 
locului comun, chiar farmecul ignoranței 
contagioase, sentimentul apartenenței la 
comunități confortabile. Discursul literar — prin 
„ficțiunile” sale — ne asigură dreptul la 
identitate, la individualitate, se împarte pentru 
fiecare în mod diferit, ne dezvăluie adevărul 
trăirii. Realizează comuniunea în spații 
privilegiate. Calitățile lui sunt multe, cunoscute, 
ca atare nu le mai reiterăm aici. Sensurile lui nu 
se erodează cu trecerea timpului — aşa cum se 
erodează atît de repede edificiile țării de hîrtie 
proiectate mereu de politicieni. Nu se erodează 
chiar dacă, în anumite epoci, aceste calități sînt 
ignorate. Dacă respectăm şi căutăm duhul 
adevărului, aici — şi aici —, în discursul literar, 
avem şanse să îl găsim. Dar, desigur, trebuie... 
căutat, cu un anumit efort. 


Antologia poeziei lui Constantin Cublesan 


Mai puţin cunoscut ca poet, Constantin 
Cubleşan s-a remarcat în primul rând prin 
rodnica sa activitate ca istoric şi critic literar, 
precum şi prin volumele sale de proză. Poate 
acest fapt se datorează şi firii discrete a 
autorului. Astfel că nu mică îi va fi mirarea 
cititorului atunci când, la finalul cărții 
pe care o voi comenta aici — 
Văzduhul din cuvinte. Antologie 
de autor (Editura Şcoala 
Ardeleană, Cluj-Napoca, 
1029) — va constata că 
întreaga operă literară a 
scriitorului clujean cuprinde 
poezie, proză scurtă, roman, 
literatură S. F., literatură 
pentru copii, dramaturgie, 
traduceri, publicistică şi, 
fireşte, istorie şi critică 
literară, operă la care se 
adaugă si activitatea de editor. 
De aceea, as spune că antologia 
aceasta poetică, oricât de 
impresionantă, este o mică parte 
din opera vastă a unui scriitor care s-a 
dedicat cu piosenie, fără retineri, pe de-a- 
ntregul literaturii. 

Înainte de orice, Constantin Cublesan 
este un avid si fin consumator de literatură, un 
cititor împătimit, ale cărui filtre creatoare sunt 
în mare măsură corelate cu acest semnificativ 
fapt. Citind poemele din acest volum, 
lectorului i se va insinua în minte impresia că 
asistă la un proces sinuos prin care emoția 
este redată prin voci distincte, suprapuse si 
interconectate, livresti si oneste în egală 
măsură. În felul acesta, nici că se putea un 
titlu mai adecvat pentru carte. Livrescul, 
trimiterile la varii forme poetice, referintele 
culturale, strecurate cu fineţe sau notate fätis, 
direct, apar si transpar în permanență din 
versurile lui Constantin Cubleşan. Ceea ce 

rămâne nealterat însă, de la un capăt la altul în 
opera poetică la care fac referire aici, este o 
anume sinceritate blajină, molcomă şi senină. 
Este, poate, tonul acela confesiv ce aparţine 
doar acelora care sunt onesti fără bariere cu 
arta şi cu sine. 

Regretatul critic Petru Poantă 
nota cu acuitate: „Fără a fi un 
inocent, scriitorul aparţine unui 
canon esențial traditional si 
clasicizant pentru care literarul 
înseamnă expresia sensibilă a 

semnificantului. Deloc 

programatic si polemic, el 
este în fond un anti- 
modernist, iar lucrul acesta 
se observă poate cel mai bine 
în lirica sa. Într-o bună parte 

a ei surprinde dezinvoltura 
cu care autorul reitereazä nu 
doar câteva convenții 
elementare ale poeticului, ci 
chiar clişee dintr-un repertoriu al 
romantei sau al presimbolistilor.” 
(p. 288) Aceste afirmaţii rețin un 
aspect fundamental în receptarea liricii lui 
Constantin  Cubleșan — este vorba de 
antimodernismul voit al versurilor sale. Încă 
de la volumul de debut în versuri (Apropierea 
iernii, 1993), poetul surprinde prin această 
aglutinare a vechiului şi a noului în expresia 
lirică. De esență 
bacoviană, poemele 
din această primă 
carte exală o 
melancolie apăsătoare, un fior al solitudinii si 
al abandonului. 

Poet al sinelui şi al condiției umane, 
Constantin Cublesan izbuteşte să aşeze în 
pagină singurătatea eului şi a umanităţii în 
egală măsură, fragilitatea vieţii si a destinului 
omului, într-o formă armonioasă, cadentatä şi 

molcomă. „Trăim într-un imens halou de 
ceață/ Fără să ştim de-i noapte ori e zi —/ Pe 
drumuri  bâjbâim mergând ca  orbii/ 
Înspăimântaţi de-a nu ne prăbuşi...// Trăim 
într-un imens halou de ceatä/ Cu sufletul 
închiciurat în noi —/ suntem mai singuri ca 
oricând, pe lume,/ Vecini, täcuti, cu viaţa de 
apoi...” (p.7) 

Urmărind apoi cel de-al doilea volum al 
poetului (Vârsta amintirilor, 1995), vom 
constata o mai mare deschidere înspre lume. 
De altfel, imaginarul 
poetic este declanșat 


Constantin Cublesan 2 Si 
; aici de vizite fäcute 
diverse oraşe 


TS vizcuhul iu | 

: ', numai. De cele mai 

multe ori, toposul — 
mustind de referințe 
istorice şi culturale, 
devine nu doar 
obiect al unei pioase 
contemplatii lirice, 
ci chiar pretext al 
identificării 
divinului în 
edificiile admirate, 
precum în poemul Meteora: ,Mä-nchin, 
Doamne, minunilor tale pământeşti!// De unde 
oare, altfel, atâta risipä de fantezie/ Si-atâta 
putere de a construi/ Si-atâta nepäsare de 
vremelnicia lumii/ Si-atâta trufasä sfidare a 
cotropitorilor/ Şi-atâta voință de supravietuire/ 
Câtă se află în cuiburile vultureşti ale 
monahilor/ Säpate în piscuri de stânci 
azvârlite spre cer/ De către pământul bietei 
noastre planete/ Ca niște strigăte de salvare 
prin credință...” (p. 64) Mai mult, aceste 
notații care oferă în chip poetic pagini de 
jurnal de călătorie sunt reluate în volumul 
Meridiane lirice (1998). 

O dată cu volumul În oglinzile timpului 
(1997), în inventarul ideatic şi tematic își face 
loc, tot mai pregnant, sentimentul acut al 
trecerii ireversibile a timpului, precum si 
conștiința vremelniciei omului pe pământ. 
„De când ne nastem tot lucrează timpul/ În 
trupurile noastre, fără încetare —/ Un meşter 
nepoftit si nemilos şi cinic/ Ce ne 
desfigurează încet, pe fiecare.” (p. 105); mai 

arealul cu emotia apartenentei la neam. 
Patriotismul ia, si în cazul lui Constantin 
Cubleşan, forma elogiului adus sacrificiului 
eroilor. 

Cred că în volumul Absent din Agora 
(2001) se poate remarca în mod limpede 
trecerea liricii scriitorului clujean de la 
tonalitatea bacoviană (străbătută de abisul 
melancoliei, de apăsări inefabile, precum și de 
o muzicalitate intrinsecă) la o nouă formulă 
poetică, una laxă, mult mai aplecată asupra 
lumii în care trăim, cu toate ale sale. Nu 
întâmplător, Luciana Medve  socoteste 
volumul ca fiind o „radiografiere a tranziției”. 
Poetul surprinde în detaliile cele mai 
insignifiante, în aparență, degradarea unei 
lumi (ţări) în permanenţă supusă schimbărilor. 
Libertăţii (nu de puţine ori dăunătoare) acestei 
lumi, aşa cum este văzută de poet, îi 
corespunde o  detensionare aparentă a 
discursului liric. Locul melancoliei eului liric 
este luat de notația observatorului contrariat 
de haosul lumii (şi deteriorarea ei) în care 
trăiește. Dezagregarea aceasta provoacă 
imagini rurale decrepite ce însoțesc, nu de 
puține ori, exasperările şi revolta poetului. 
„Pisici jigărite/ au invadat  subsolurile 
blocurilor./ Oraşele sunt surpate de şobolani/ 
de soareci hämesiti/ ce-şi sfredelesc tunele 
prin  ziduri/ urcând până la etajele 
superioare...” (p. 175). 

Trebuie spus însă, că, o dată cu acest 
volum, registrul poetic se schimbă radical. 
Apăsările sufletești sunt mai degrabă 
provocate din afară, de nedreptatea, 
incoerenta si alienarea a ceea ce poate fi văzut 
în jur. lar aceste constatări reprezintă, nu de 
puţine ori, pretext de inserare a unei şăgălnicii 
temperate.  Volubilitatea poemelor este 
însoțită de un zâmbet schiţat în colțul buzelor. 
Pe seama acestui aspect poate fi pusă 
familiaritatea expresiei (nu doar de sorginte 
argheziană) din Litanii profane (2004). Deşi 
mare parte din poeme constituie interogatii 
adresate divinității, ele iau de fapt forma 
destinsă a unor locvace interpelări adresate 
unui prieten apropiat. Excepţie de la acest 
traseu al liricii o face însă volumul 
Contemplând eternitatea (2015), unde 


formula poetică este condensată, elegiacă, 
luând forma haiku-ului chiar, iar stările 
melancolice sunt irizate de o stare de acalmie 
a contemplaţiei. 

În marea dezordine a lumii (La taifas cu 
ziditorul) (2017), reaseazä poezia lui 
Constantin Cubleşan în matca unei oralitäti 
sägalnice si a unei interogäri permanente 
asupra rosturilor lumii si omului. Omul este o 
fiinţă  firavă, supusă singurătăţii si 
nedreptätilor, toate acestea sub privirile 
impasibile ale unui Dumnezeu care nu 
intervine sub niciun chip. „S-a umplut lumea 
de potlogari şi de niște nime-n traistă/ care 


s-au chivernisit sub privirile Tale fără să zici 
nimica./ De ce să aştepţi ceasul înfățișării la 
judecata cea mare/ când ar fi nevoie aici şi, în 
viața asta/ care ne-ai dat-o cu atâta milostivire 
părintească, să-i arzi de pe-acum cu järatecul 
Iadului (...)” (p. 261). 

Privită din perspectiva aceasta a 
antologiei, poezia lui Constantin Cubleşan se 
dovedește a fi una a căutărilor, expresie a 
periplului lăuntric al unui scriitor care a rămas 
onest crezurilor sale literare, culturale si 
sufleteşti; o poezie vie care, precum viaţa, 
caută şi se caută într-o lume a tumultului, a 
dezordinii şi a singurătăţii. 

Eleganta limbajului critic 


Adrian TION 


O descindere în miezul activ al poeziei 
actuale par cronichetele adunate de Constantin 
Cubleşan în volumul editat de Mircea Petean 
la Editura Limes din Cluj-Napoca în 2019, 
intitulat sägalnic, visător, cuprinzător si 
nostalgic Poezia de zi si noapte. Chiar aşa 
ceva şi-a propus 
distinsul critic literar 
clujean adunându-și 
recenziile în volum 
ŞI chiar o 
radiografiere a 
fenomenului poetic 
prezent este, până la 


un punct, cartea 
luată în discuție. 
Ceea ce 
POEZIA descumpăneşte însă 
D'PANIN@ AIN la răsfoirea grăbită a 
paginilor este 

phus amalgamarea 


numelor de poeți din 
perioade diferite, saltul în trecut mergând 
până la Ilarie Voronca şi Camil Petrescu. Un 
al doilea şoc îl are cititorul atunci când, lângă 
Romulus Guga, nume de rezonanţă, de pildă, 
vede asociat numele unor poeţi mai putin sau 
deloc cunoscuţi precum Daniel Ioniță, Eugen 
Barz sau Adrian Voica. Despre faptul că unii 
poeţi recenzați trăiesc departe de graniţele 
țării şi prea puţini au auzit de ei nici nu mai 
vorbim. Criteriul selecției subiecților pare 
diminuat sau chiar inexistent. Impresia de 
încâlceală aleatorie persistă.  Liantul 
aglomerărilor nediferentiate după criterii 
estetice, cronologice sau de areal cultural e 
unul singur: Poezia (fie ea de zi sau de 
noapte) ca flux continuu oglindit în 
exemplaritatea comentariului critic. Astfel că 
autorul volumului ne apare în postură de 
consumator de poezie (de zi sau de noapte), 
care, după ce se hrăneşte spiritual cu bogăţia 

conținuturilor lirice, consimte la comentarea 
şi analizarea lor. 

Impresia de structură eterogenă a cărții 
este anulată la lectură. Abia acum înţelegi că 
incursiunile în trecut (comentarea unor poeţi 
interbelici) se datorează unor reeditări din 
opera acestora si demersul autorului se înscrie 
pe  fägasul evaluării din perspectiva 
prezentului. Altfel spus, avem un portret si 
câteva considerații critice despre Camil 
Petrescu azi, despre A. E. Baconski azi, 
despre Bartolomeu Valeriu Anania azi si aşa 
mai departe. Instantaneele critice propuse de 
Constantin Cubleşan, (recenzii, combinaţie 
între tablete, medalioane, portrete) au un 
pronunţat caracter sintetic. Uneori în sintagma 
titlului e concentrată esența unei opere 
poetice, specificitatea unei structuri lirice. Eta 
Boeriu e „tandră si nostalgică”, Emil Manu 
stă „sub semnul modernismului”, „cotidianul 
metaforic” își găseşte sälas în poezia lui 
Andrei Bodiu, la Rodica Braga sunt admirate 
„poemele crepusculului”, pe Romulus Guga 
(poetul), autorul îl vede „sumbru si 
sentimental”. 

Constantin Cublesan, el însuşi poet, e 
sedus de „candoarea poeziei” şi caută a se 
exalta în faldurile metaforei ca un bun cititor 
dotat cu fantezie si pricepere, fără a abuza de 
extensia encomiastică. Stie cam tot ce trebuie 
despre opera, viața si activitatea literară a 
celor recenzați, oferind informații pertinente, 
decupate din memoria si experienţa de viață a 
unui literat octogenar fericit, care şi-a pus 
numele pe o sumedenie de cărți. Foarte atent 
cu expresivitatea frazei, el nu coboară stacheta 
discursului în ,cârciuma literelor”, deşi 
nuanțele sugubete nu lipsesc, integrându-se în 
textura analitică; ele dau culoare și savoare 
comentariului. În secvenţa despre Petre Got, 
dezamăgit fiind că nu a fost inclus de acesta în 
rândul läudätorilor lui, face o mărturisire 


demnă de conștiința unui critic literar autentic, 
mai presus de toate, onestitatea sa figurând ca 
marcă a actului critic practicat de atâta timp: 
„Dar, revin numaidecât, întrebându-mă, de 
data aceasta punând la bătaie si orgoliul meu 
ardelenesc: nici de Zaharia Sângeorzan, nici 
de Liviu Grăsoiu, nici de Mircea Popa ş.a. nu 
mă pot alătura? Și iarăși îmi cânt şi-mi 
descânt singur: e vorba de comentarii 
elogioase şi desigur, în înțelegerea poetului, 
recenziile mele n-au fost destul de inältätoare. 
Aici îmi găsesc, nici vorbă, o vină reală: n-am 
scris despre nimeni niciodată că e genial, nici 
despre Petre Got. Oare asta să fie cauza 
omisiunii mele din repertoriu...” Evident că şi 
criticii au orgolii, simt uneori neîmpliniri, dar 
Constantin Cubleşan ştie să treacă peste 
orgolii când e vorba de a aplica justa judecată 
în aprecierea operei. Dovadă e faptul că nu 
pregetă să recunoască pe mai departe valoarea 
poeziei lui Petre Got: „Poezia lui e autentică, 
înfiorată de trăiri sensibile, adesea în refrene 
ce au splendori de luciditate...” Și citatele 
generos oferite şi bine alese, pentru fiecare 
poet prezentat, argumentează atari afirmații. 
Criticul nu dezavuează explicit încărcătura 
tropilor din limbajul poetic actual, dar, în 
secvenţa despre Aurel Sorobetea găsim 
formularea „aglomerarea metaforică devenită 
modă” ceea ce atrage atenția asupra unei 
forme de gongorism extins în mod inflationist. 

Formula secventelor literare cuprinse în 
volum e simplă, penetrantă şi convingătoare. 
Un mic spectacol pune în scenă cronicarul 


literar, după spusele lui Cornel Regman si tot 
el stabileşte: „Un cronicar este, desigur, un fel 
de tehnician experimentat, care are o rețetă a 
lui de folosire cu maximum de randament a 
spațiului disponibil”. Reţeta lui Constantin 
Cubleşan are în vedere următoarele. După o 
prezentare generală a persoanei si a 
personalităţii poetului, criticul dă o imagine 
asupra ansamblului operei, apoi configurează 
în câteva fraze conţinutul ideatic, tematica, 
problematica poemelor, schiteazä specifi- 
citätile stilului, se lasă purtat pe valuri de gând 
de magia metaforelor, ataşând citate 
reprezentative care dau o imagine concludentă 
asupra scriiturii. Concluziile sunt, uneori, 
pândite de clişee lingvistice, dar stereotipiile 
verbale nu pot fi îndepărtate total şi nici nu 
trebuie, așa cum se întâmplă la oricine, ele 
marcând un stil al discursului, al personalității 
criticului, o eleganță manieristă a limbajului. 
Textele reunite în volumul Poezia de zi 
si noapte sunt lecţii despre lirism ţinute de un 
spirit ce melancolizează critic, un spirit afin 
sensibilitätilor lirismului. Titlul volumului i-a 
fost sugerat autorului, probabil, de amintitul 
în volum Cântece de zi și noapte (1954) al lui 
A. E. Baconski, cel numit „om al contrastelor 
şi al paradoxurilor” care a evoluat „de la 
proletcultism la existentialism”. Asa cum 
însuși Constantin Cubleşan a evoluat de la 
înțelegerea poeziei „de zi” (solară, iluminată 
cu tandre imagini) la poezia „de noapte” 
(adâncită în văgăunele căutării de sine). 

Scriitorul în 


Doina MACARIE 


Cartea Prăbușirea îngerului este scrisă 
de un autor profund, preocupat de problema 
existenţei şi este o portretizare a unui om aflat 
la maturitatea necesară, încât să realizeze un 
tablou al unei experiențe de cunoaștere. 
Constantin Cublesan este prozatorul care se 
dezvăluie şi se mărturiseşte cu larghetea 
specifică unui om care încearcă să recompună 
lumea. Volumul de față dezvăluie o conştiinţă 
plină de dorinţa de a se situa în limitele unor 
norme stabilite de propria voinţă. 

Programatic, naratiunile pe care le 
cuprinde Prăbușirea îngerului prelungesc o 
atitudine ilustrată în volumele anterioare, în 
m care sunt folosite 
KoD metafore 

SUJAS existențiale, motive 
circumscrise unor 


sentimente. Dat 
fiind spiritul lumii 
contemporane, 


cartea se etalează ca 
P BUSIREA W imagine cu 
e traversări, într-un 
univers contrastant, 
oferind  lectorului 
posibilitatea de a 
ST simți atât pulsul 
evenimentelor, cât şi 

starea capabilă să genereze scriitura. Asistăm 
la o îndrăzneală asociativă, creată cu 
luciditate, care se înfăţişează prin această 
compoziție mozaicalä. Tehnica inedită a 
colajului permite o retragere în lumea divizată 
într-un infinit de euri, prin intermediul cărora 
personajele îşi reconstruiesc personalitatea 
sau îşi rememorează viaţa, trecând-o prin 

fața destinului 


Povești romantice au existat de când lumea 
si vor continua să existe 
atâta timp cât sufletul va fi încă viu 
(Constantin Cublesan, Mäicuta) 


filtrul distantärii temporale. Aceste acţiuni 
prelungesc o atitudine în care imaginile sunt 
folosite ca motive subordonate unor emoții, 
prin modul cum se pune acut problema 
existenţei. 

În poveștile construite cu măiestrie, sunt 
prezentate ipostaze ale feminitätii, diferite în 
aparenţă, dar toate având, în esenţă, ca liant 
„misterul feminin”. De altfel, cu excepţia 
povestirilor Fluturi de noapte, Cum se 
prăbușește un înger (din care se desprinde si 
titlul volumului) ori Portretul unei amintiri, 
metafore generice, toate celelalte proze 
denumesc femeia, cu diferitele sale reflectări: 
Domnișoara Lia, Zorina, personaje eponime 
sau Mäicuta, Dactilografa, Fata de lângă 
pod, acestea din urmă constituindu-se ca 
„motive anticipative” (Tomaşevski). 

Titlul cărții este unul incitant, 
adresându-se sugestiv unui segment de lectori 
experimentați, întrucât, la o primă citire, 
spulberă universul așteptărilor cititorului, 
fiind cu atât mai valoros cu cât are reverberatii 
şi după ce lectura textului a încetat şi vorbește 
despre un scriitor care se dezvăluie treptat, cu 
tact compozițional si emoție ascendentă. În 
aceste condiţii, titlul poate fi validat ca 
metaforă indicială, care impune o decodare 
permanentă, în funcție de trăirea sau emoţiile 
fiecărui cititor, de aceea cartea se compune şi 
se recompune la fiecare lectură. 

Schema epică a fiecărei naratiuni 
surprinde o atmosferă realistă, cu interferenţe 
şi alergări spre un contingent firesc şi se 
impune prin această dozare a elementelor. 
Toate acțiunile au un scop ardent, acela de a 
escalada universul real, de a „reinventa” 


ritmurile firii. Această atitudine faţă de text 
are rolul de a menţine, prin diferența de 
registru a fiecărui nivel narativ şi prin relația 
lor insolitä, ambiguitatea seducătoare si 
derutantă a textelor. Apropierea de contingent 
tulbură şi stârnește curiozitatea unui lector 
grăbit să afle finalul fiecărei poveşti de 
dragoste pe care o propune autorul. Arta 
combinatorie ce susține substratul acestei 
lucrări articulează o reţea de teme si motive 
recurente. Tematic, Prăbușirea îngerului are 
în centru viața bazată pe experiență si iubirea 
care transcende lumea. Personajele se 
încadrează în vacarmul cotidian, având 
posibilitatea de a simți pulsatia vieții, autorul 
fiind conştient că, în această manieră, sufletul 
lui va fi înţeles în profunzime. 

Cartea face parte din familia formelor 
narative fictive şi surprinde o realitate în care 
trăirile si emoțiile sunt similare celor din 
cotidian, astfel că cititorul are sentimentul că 
totul s-a întâmplat aievea. Lucrarea se 
pretează unei lecturi echivoce, care îi asigură 
polisemantismul, deoarece, în textura ei 
densă, se reuşeşte sugestia unei trăiri în mai 
multe dimensiuni. Arta confesiunii motivează 
realist textele, personajele nu au sentimentul 
culpabilitätii, deşi prezintă fără prejudecăți 
detalii din trecutul lor, fără a sonda opinia 
celor cărora li se mărturisesc: „blocat în 
mrejele acelei iubiri (...) descifrându-şi-o de 
fapt sieşi” (Portretul unei amintiri), aceasta 
pentru a demonstra că naratorul simte dorința 
de a-și ordona viața, prezența receptorului 
fiind cu atât mai estompată. 

Discursul narativ se conturează într-o 
formulă acută, aşa încât destinul îşi găseşte 
rezonanțe în sufletul cititorului. Textele sunt 
traversate de imagini care se amalgamează, ca 
într-un joc al spiritului mereu tânăr, căutarea 
personajelor se desfăşoară cu scopul de a 
contura o identitate mai putin relevată, în 
ansamblu si recognoscibilă, în detaliu. 

Capitolele se constituie în povești care 
vorbesc de la sine despre problematica vieții. 
Trama fiecărei proze e bazată pe întâmplări 
prin care oferă lectorului posibilitatea de a-și 
crea o imagine despre fiecare personaj în parte 
şi de a prelungi fapte care pot conduce la 
natura lor realistă. Se asistă, astfel, la prezenţe 


în jurul cărora se construieşte o desfăşurare de 
forte ori la destine aparent mărunte. De pildă, 
Domnișoara Lia aduce în prim-plan atmosfera 
dureroasă si sumbră a războiului (cu 
evenimente din istoria recentă, a Revoluţiei 
din 1989), care este reluată și restructurată. 
Compoziţia prozei se bazează pe treceri rapide 
de la un fapt la altul si interferenţe 
semnificative, reluând o serie de întâmplări al 
căror unic scop este de a evidenția această 
temă răscolitoare, cu toate consecinţele sale. 
Lectorul are parte de pătrunderea într-o 
atmosferă surprinzătoare, menită să recreeze 
poveştile, în funcție de universul propriu de 
trăire. Astfel, Zorina (din povestea cu același 
nume) își expune amintirile din dorința 
arzătoare de a se elibera. Anamneza sau, mai 
degrabă, lupta cu uitarea apare aici ca motiv 
care schimbă direcţia unor evenimente 
estompate de trecerea timpului. 

O altă temă regăsită în prozele lui 
Constantin Cubleşan este destinul. Această 
noțiune este percepută ca fiind una care 
împarte lumea în două categorii: prima, 
substanţială numeric, a oamenilor cărora 
soarta le este relevată în măsura în care le este 
potrivnică, făcându-i să se lamenteze, iar cea 
de-a doua, a celor care-și recunosc destinul 
chiar şi atunci când le oferă ceea ce îşi doresc, 
considerându-se norocosi. Construită tematic 
după aceste coordonate, proza Dactilografa 
descinde dintr-un cotidian pe care oamenii îl 
ignoră sau nu îl recunosc. Întreagă această arie 
de semnificaţii este observată în acţiunile 
personajului feminin, care îşi conturează 
traiectoria nebänuitä, dar care va avea 
consecințe asupra destinului celorlalți, mai 
ales în cazul fetei sale, care-i va reproşa că nu 
i-a prezentat trecutul „incompatibil cu morala 
comunistă”. De altfel, în faţa propriei vieți, 
dactilografa,  „binişor trecută de prima 
tinerețe”, are două atitudini raționale, ambele 
necesare: acceptă tot ceea ce primeşte si, în al 
doilea rând, recunoaşte părțile bune ale 
propriei existente, aşa cum o vor face si 
personajele feminine din alte povestiri 
(Zorina, Laura, Lia). Această poziţionare are 
rolul de a menţine tensiunea, prin același 
registru la fiecare nivel, dusă până la un grad 

extrem de ridicat, care tulbură şi stârnește 
curiozitatea. 

Relaţiilor pe care le prezintă în operă, 
autorul le atribuie momente aparte de analiză, 
le judecă după niște cutume impuse din 
copilărie şi astfel se creionează personaje tip, 
cum este Florin Dragu, tipul ipocritului, dar şi 
personaje atipice, cum sunt femeile din viața 
lui, două ființe aflate în complementaritate, 
caracterizate de  blazare (Melania) sau 
senzualitate (Lola). Se obţine, astfel, coborâ- 
rea vieții romaneşti „de pe scenă în stradă”, o 
consecință a acesteia fiind realizarea unei 
poveşti care creează sentimentul autenticităţii. 
Problema trecerii timpului, dar si a perma- 
nentei se conjugă într-o euforie aparte, iar 
iubirea, temă centrală, are capacitatea de a 
întregi actul creator. „A avea” echivalează 
aici verbul „a iubi” şi este opusul lui „a 
poseda”. Evenimentele converg către un 
model exemplar din experiența profanä. 
Finalul acestei naratiuni atribuie textului un 
element de modernitate. Acesta demonstrează 
funcția catharctică, faptul că Florin Dragu 
pare că doreşte să fie exonerat de toate 
greşelile din trecut, pentru a o putea lua de la 
capăt, iar decupajul final al acestei opere 
creează impresia cititorului că este capabil de 
această experiență. Astfel, textul se carac- 
terizează prin  substanțialitate, datorită 
capacității de a reflecta esența vieții: iubirea şi 
gelozia, de asemenea, datorită dorinței de 
cunoaştere a adevărului. Tendința modernă de 
a lăsa nelämurit cititorul, de a-l determina să 
pornească toate resorturile minţii, având la 
dispoziţie o serie de asociaţii, creează senti- 
mentul că, privită cinstit, viaţa pune întrebări, 
care nu îşi vor găsi răspunsul multumitor 
pentru un individ care simte efemeritatea 
clipei. 

Element sacru, apa este liantul care 
păstrează lumea în echilibru şi o perpetuează. 
Probabil că acesta este motivul pentru care 
protagonista prozei Fluturi de noapte se 
furişează si se lasă purtată de valurile râului. 
În același registru, este surprinsă tinerețea fără 
nicio rigoare; personajul se află într-o stare 
confortabilă, situată sub semnul reveriei, 
cauzate de lipsa vreunei reflecții asupra 
propriei condiţii. Povestea este demistificatä, 

etalată moralizator şi aparține unei lumi al 
cărei zbucium nu-i mai oferă posibilitatea de 
autocunoaștere. În consecință, apar compor- 
tamente care conferă vieţii o armonie 
desăvârşită. 

În proza Cum se prăbușește un înger, 
având un titlu metaforic, apare un personaj 
paradigmatic, Laura, îndrăgostită de dragoste, 
care reprezintă „un ideal de feminitate” 
(Garabet Ibrăileanu), însă trecerea timpului 
face ca fata superbă din tinerețe să decadă, 
pentru a justifica titlul volumului, determi- 
nându-l pe personajul narator, implicat 
dramatizat să exclame: „— Doamne, cum poate 
să se prăbușească un înger!”. 

În povestirea Măicuţa, pe măsură ce se 
înaintează în diegeză, apar mai multe tipuri 
intrigă, una a destinului, dacă vorbim despre 
personajul feminin, o intrigă melodramatică, 
prin şirul de nenorociri care se abat asupra 
Veronicăi, devenită mäicuta Fevronia. Din 
punctul de vedere al relaţiei protagonistei cu 
celelalte personaje, apare o intrigă de 
maturizare la care este supusă această 
frumoasă adolescentă, pentru a atinge un alt 
nivel. 

Instantele narative sunt diferite, în 
funcție de mesajul pe care doreşte să îl 
transmită autorul. Asistăm, astfel, la o viziune 
auctorială cu perspectivă narativă obiectivă, 
narator extradiegetic, focalizare şi omni- 
sciență internă, centrată cu precădere pe 
protagonişti (Domnișoara Lia, Fluturi de 
noapte), dar şi la subiectivitatea pe care o 
oferă proza la persoana I, cu narator 
homodiegetic, implicat ca protagonist, care va 
reda, prin evocare, evenimente din existenţa 
proprie (Zorina, Dactilografa, Portretul unei 
amintiri). Este cazul profesorului Pardanschi. 
De altfel, în această poveste, există cel puţin 
două tipuri de naratori; la începutul textului, 
relatarea este făcută cu subiectivitate, de către 
Adrian, care pare să-și prezinte propria viaţă, 
însă, în momentul întâlnirii cu profesorul 
Pardanschi,  diegeza îşi  croieşte altă 
traiectorie, iar Adrian asistă la actul narării cu 
obedientä şi respectând sentimentele celuilalt, 
deși era îndrăgostit de aceeaşi Diana, pe care 
profesorul o evocă. De asemenea, naratorul, 
deși subiectiv, nu este personaj central al 


textului, ci devine martor care va relata 
întâmplările auzite dintr-o anumită sursă, în 
special, de la personajul feminin (Mäicuta). 

Atrage atenţia un tip special de narator; 
pe lângă cele două perspective, intervine 
viziunea modernă „din afară”, fapt ce aruncă o 
umbră de mister asupra întâmplărilor: „dacă 
le-a fost uşor sau nu, dacă le-a fost plăcut sau 
nu, dacă s-au simțit în largul lor, interesează 
mai puţin” (Fata de lângă pod). În acest fel se 
renunță la semnificația evenimentului, 
considerându-se mai important ecoul acestor 
acțiuni asupra personajelor. 

Stilul este de un realism copleșitor, iar 
registrul lingvistic distins; personajele se 
comportă, vorbesc, gândesc asemenea 
tipurilor umane pe care le structurează. Prin 
alternanța planurilor narative, cititorul este 
purtat în geografia textelor cu rafinament, iar 
înlănțuirea evenimentelor creează o stare de 
împlinire sufletească. Autorul trece de la 
frazele ample, descriptive, la propoziţii 
simple, pentru a exprima impactul emoțional 
şi starea în care se află personajele, şi astfel, 
recompune o lume. 

Prin sobrietate si registrul elevat, prin 
complexitatea personajelor create, aerul 
misterios al întregii scriituri, cartea este opera 
unui scriitor desăvârşit care scrie pentru sine 


si, în acelaşi timp, pentru o întreagă generație, 
oferind o lecţie de iubire aflată sub semnul 
destinului. Volumul relevă virtuțile 
scriitoricesti, prin capacitatea de a se integra 
subtil, ca observator atent al lumii pe care o 
invocă, coborând, în manieră personală, 
metafizica în poetizare a unei experiențe si 
transcendentul în  imanent. Constantin 
Cubleşan se integrează unei clase superioare 
de scriitori, dorind să transmită că viața nu-i 
neapărat o poezie, dar existența poate deveni 
pagină de carte, în măsura în care există 
posibilitatea evadării din cotidian, măcar în 
plan imaginativ. 

În structuri realiste şi clasice, fără 
artificiu stilistic inutil, de o consecvență 
firească a propriei formule şi o remarcabilă 
fluentä, volumul de față îşi însușește, în chip 
personal, o experiență marcată de o 
sensibilitate evidentă. Este o carte cu substrat 
si rafinament, „o poezie” despre sufletul 
îndrăgostit de viață, pregătit de orice vibraţie, 
răscolitoare prin faptul că deschide noi 
perspective de interpretare, dincolo de 
marginile albe ale scriiturii şi prin 
concentrarea unor detalii care conduc spre 
aceeaşi concluzie: „iubirea fericită nu are 
istorie” (Denis de Rougermont). 


vasile Mic 

„Un om al realitätilor existenţiale”, 
prin ochii confratilor 


Menut MAXIMINIAN 


Energic, cu un creion ascuțit şi mereu 
pregătit să întâmpine noile apariţii literare, cu 
momente de evadare din sfera critică în poezie 
şi proză, clujeanul Constantin Cubleşan a 
împlinit un număr 
frumos de ani. Nu 
i-ai da vârsta pe care 
o are — 80. Impre- 
sionant gestul prin 
care, la Editura Eter- 
nitas a Universităţii 
1 Decembrie 1918 
din Alba Tulia, 
colegi într-ale pene- 
lului zugrăvesc por- 
tretul lui Constantin 
Cubleşan la intrarea 
în al nouălea dece- 
niu de viaţă, într-o 
carte, Constantin Cubleşan 80, coordonată de 
Gabriela Chiciudean si Silviu Mihăilă. 

Constantin Cublesan este absolvent al 
Facultăţii de  Filologie-Istorie-Filosofie a 
Universităţii Victor Babeş din Cluj, secția 
Limba Rusă, cu doctorat în Științe filologice, 
la aceeaşi universitate. Debutul îl are în 
paginile revistelor Steaua şi Tribuna din Cluj. 
Este mereu în câmpul culturii, lucrând la 
Radio-Cluj, apoi la revista Tribuna, Editura 
Dacia, director al Teatrului Naţional din Cluj- 
Napoca, dar şi la revista Steaua, în calitate de 
redactor-şef adjunct. Actualmente este profe- 
sor universitar la Universitatea 1 Decembrie 
1918 din Alba Iulia, unde predă disciplinele 
Teoria literaturii şi Estetica general. 

Dintre cărțile publicate de-a lungul 
vremii amintim Miniaturi critice (1968); 
Teatrul — Istorie şi actualitate (1978), Opera 
literară a lui Delavrancea (1982), Teatrul — 
între civic si etic (1983), Eminescu în consti- 
infa critică (1994), loan Slavici interpretat de 

Constantin Cublesan (1994), Eminescu în 
perspectivă critică (1997), ,, Luceafărul” si alte 
comentarii eminesciene (1998), Opera literară 
a lui Pavel Dan (1999), Caragiale în conștiința 
critică (1999), Eminescu în orizontul criticii 
(2000), Romancierul Rebreanu (2001), Moara 
cu noroc de loan Slavici (2001), Eminescu în 
oglinzile criticii (2001); Antologia basmului 
cult (2002); Caligrafii ,, Caligrafului” (2002); 
Dicţionarul personajelor din teatrul lui I. L. 
Caragiale (Coordonator, 2002). Eminescu în 
reprezentări critice (2003), Clasici şi moderni 
(2003); De la tradiție la postmodernism 
(2005), Dicţionarul personajelor din teatrul lui 
Lucian Blaga (Coordonator, 2005); Eminescu 
în privirile criticii (2005), Efigii pe nisipul 
vremii (2005); Eminescu. Ciclul Schillerian 
(2006); Jon Creangă în conștiința criticii 
(2006); Serile cu Bartolomeu (2007) etc. 
Volumul pe care îl avem în faţă — 
Constantin Cublesan 80 — cuprinde nume din 
spațiul literar românesc din mai multe 
generaţii, dar şi profesori, doctori în filologie 
sau doctoranzi şi se deschide cu un interviu pe 
care Constantin Cubleşan îl acordă Rodicăi 
Lăzărescu, redactor şef la revista Pro 
Saeculum, în care spune despre el că este „un 
om al realitätilor existenţiale în spectrul cărora 
mi-am condus viaţa şi sub semnul cărora mi se 
edifică opera, atâta câtă este şi cum este” (p. 
12). Declarând că nu scrie după nicio modă, 
Cublesan spune că „m-aș plictisi înfiorător 
dacă ar fi să scriu numai proză sau numai 
critică literară. Așa că, trec de la una la alta, 
căutând să mă exprim cât mai în largul meu. 
Nu cred că e vreun păcat în asta. Unii prieteni 
mi-au spus, mai în glumă mai în serios: «Dacă 
faci de toate înseamnă că nu faci nimic 
temeinic». S-ar putea să aibă dreptate” (p. 16). 
„Nu citesc niciodată cărți pe computer” (p. 17), 
afirmă Constantin Cublesan, la fel ca multi 


alții, preferând să aibă cartea în mână şi un 
creion la îndemână pentru a-şi extrage ideile, 
iar mai apoi „a structura gândurile şi a le reda 
lumii prin cronici”. 

Din Clujul lui, unde declară că se simte 
cu adevărat bine, Constantin Cubleşan nu a 
plecat nicăieri, deşi de-a lungul vremii i s-au 
oferit posturi la Radio România sau în 
Germania, însă de fiecare dată a refuzat acest 
lucru. 

Sub genericul „Să ne amintim”, 
Constantin Cubleşan se află sub lupa prie- 
tenilor. „Când te uiţi la el nu te mai miri că ne 
ținem locului, cum spune poetul. Päseste ca si 
cum ar umbla într-o lume măsurată de 
veșnicie, făcându-te să înţelegi că în ciuda a 
tot şi a toate lucrurile nu pot ieși din şartul lor. 
Întemeiat ca o colină transilvană, de fruntea 
căreia se sprijină uneori mâna lui Dumnezeu, 
poartă cu eleganță semnele si însemnele 
statorniciei. Statornic în viaţă, în opinii, în 
prietenie” (p. 25), îl descrie plastic poetul 
Horia Bădescu. La rândul lui, colegul de o 
viață de la Filiala Cluj a Uniunii Scriitorilor, 
Mircea Popa, spune: „Rar mi-a fost dat să 
întâlnesc un om mai devotat studiului 
literaturii, lecturii cărţilor, în general, ca 
criticul şi istoricul literar, prieten şi coleg de 
facultate, de generație şi de învățământ 
universitar. La curent cu tot ce se editează 
nou, cunoscând bine de cele mai multe ori și 
personal pe cei mai multi dintre protagoniștii 
literaturii de azi, C. Cubleşan e un reper de 
receptare, analizare şi cercetare valorică a 
producţiei de carte curentă” (p. 61). 

„Ajuns la vârsta cea împlinitoare de 
ființă, Constantin Cublesan este una dintre cele 
mai complexe personalități literare şi culturale 
ale Ardealului de astăzi: prozator, dramaturg, 
poet, eminescolog, critic şi istoric literar, 
Jurnalist, cu o operă impresionantă care numără 
peste 80 de volume” (p. 130), spune Theodor 
Codreanu. „Pentru Constantin  Cubleşan, 
literatura este pâinea cea de toate zilele... 
Discret, se scrie pe sine cu o febrilitate 
mocnită... dramatic în fond, scriere care îi 
aduce mai aproape de cititori pe poeţii, pe 
scriitorii comentaţi” (p. 199), afirmă Olimpiu 
Nusfelean. 


Despre cärtile lui Constantin Cublesan 
scriu Iulian Boldea — Rigoarea admirafiei, 
Gheorghe Glodeanu — Autorul de proză 
fantastică, Adrian Lesenciuc — Cel ce coboară 
văile biografice pentru a urca piscurile 
operei, George Vulturescu, Daniela Sitar 
Tăut, Alexandru Jurcan și multi alții. 

Cartea cuprinde şi studii, de altfel foarte 
bune, semnate de Ion Buzași, Luminiţa 
Cebotari, Adriana Carina Duban, Alin 
Gherman, Rodica Pioariu (despre lon Pop 
Reteganul, Rachel Crothers) care, la prima 
vedere, nu au nicio legătură cu Constantin 
Cubleşan, însă înţelegem că aşa se fac 
volumele universitare, după anumite 
standarde. Se adăugă creații semnate de 
Lucian Bâgiu, Mircea loan Casimcea, Ovidiu 
Mocianu, Valeria Pioras, Valentin Todorescu, 
nume mai mult sau mai putin cunoscute în 
literatură. Personal, nu aş fi introdus aceste 
două capitole într-un volum dedicat unei 
personalități a literaturii, pentru că nu este 
firesc ca într-o carte dedicată unui om să fie 
creaţii literare ale altora, însă grila de abordare 
a universitarilor este un pic altfel din punct de 
vedere ştiinţific față de cea a cititorilor. Nu 
mă prea am cu punctajele ce trebuie să le 
primească în urma publicării în cărți studenții. 

O observație este aceea a lipsei unor 
nume în acest moment aniversar al lui 
Constantin Cublesan, începând cu cel al Irinei 
Petraş — președinte USR Filiala Cluj, si 
continuând cu cea a unor colegi critici 
importanţi din ţară (nu ştim dacă li s-a cerut si 
acestora o opinie), precum şi dublarea la 
paginile 72-73, din neglijenta editurii a 
textului „Constantin Cubleşan punctul pe i, 
acolo unde piatra cântă”, semnat de Mircea 
Vaida Voevod, lucru nepermis pentru o 
editură universitară. 

Dincolo de toate acestea, merită 
apreciată și felicitată inițiativa colegilor de la 
universitate de a sărbători pe Constantin 
Cubleşan, un nume intrat în istoria literaturii 
române, generos cu confrații, harnic, 
cumsecade, dar, dincolo de toate, un spirit 
critic ce şi-a conturat inconfundabil propria 
personalitate. 

Constantin Cublesan — un scriitor complet, 
ce depășește limitele temporale 


Teodora UILEAN 


Cu ani în urmă, copil fiind, citeam La foc 
de tabără, carte scrisă de Constantin Cubleşan; 
văzând-o acum în mâinile fiului meu, am decis 
să-l recitesc pe același autor, dar în ipostaza 
dramaturgului. Am redescoperit, cu mare 
plăcere, stilul inconfundabil al prozatorului, 
marcat de antrenul si realismul dialogurilor 
autentice din cinci piese de teatru, cuprinse în 
volumul Teme provinciale, apărut în anul 1987, 
la Editura Eminescu pe care încerc să le prezint 
succint în rândurile următoare. 


Provincialii — Dramă în trei acte 

Emilian Sava, inginer metalurgist dedicat, 
este personajul central, sfâşiat de un dublu 
conflict familial si profesional. Este remarcabil 
realismul transmis de intrigă, tensiunea 
menţinută pe toată durata celor trei acte. În 
sânul familiei, Smara, soția, îi reproşează viața 
anostă pe care o duce, în provincie, în orașul lui 
natal, după ce el a renunţat la Bucureşti, unde 
avea un post de 


consrawnn | functionar m 
CUBLESAN minister.  Impreună 
cu mama ei, 
Eleonora, încearcă 


să-l convingă să se 
mute în Braşov, 
folosindu-se de 
relațiile acesteia din 
urmă. Dezgustat de 
ideea intervențiilor si 
a conditionärilor 
externe, Emilian află, 
cu oroare, că soacra a 
? intervenit în fiecare 
SS A situaţie anterioară 
legată de schimbările din domeniul serviciului 
său. Pe de altă parte, un incident la baza căruia 
stătea aliajul al cărui inventator era el îi pune în 
pericol poziția din uzina în care lucrează, 
readucându-se în discuţie traseul vieții sale şi o 
iubire adolescentinä. Dramatismul din sânul 

familiei ajunge la apogeu în momentul 
presupusei morţi, atunci infirmându-se toate 
ipotezele defäimätoare la adresa protagonistului. 


Recurs la judecata de apoi — Dramă în 
trei acte 

Familia şi dramele din interiorul acesteia 
sunt, si aici, backgroundul unei intrigi puternice, 
cu fond istoric şi uşor politic. Conflictul dintre 
legionari şi comunişti este reiterat prin cele două 
personaje dominante, Manasia şi Constantin 
Dinu Florea. Iubirea dintre Eugenia si Dinu, 
copiii lor, este pârghia declansatoare a unui 
vechi conflict, readus în discuție si rezolvat în 
prezent. Ideea că adevărul iese întotdeauna la 
iveală, nerespectând limite temporale, este cea 
care planează asupra întregii acţiuni, Kuki, fiul 
avocatului Manasia, fiind cel care insistă, 
voalat, în toate dialogurile sale asupra acesteia. 
Încă din titlu se anunță fatalitatea sorții, 
personajul negativ fiind dublu pedepsit, de 
familie şi de soartă. 


Ispita sau Zborul de la cuib — Dramă în 
cinci părți cu un epilog 

Un concediu la părinți, alături de soția sa 
Marcela, se transformă pentru Tudor într-o 
adevărată luptă cu sine pentru regăsirea vocației 
de arhitect în detrimentul aceleia de constructor. 
La fel ca şi în Provincialii, soția pare să aibă un 
rol negativ, determinându-l să se complacă în 
comoditatea unui post cäldut care-i limitează 
capacitatea de creaţie. Fratele lui şi fosta iubită 
sunt cei care-l inspiră să se reîntoarcă la condiția 
de arhitect vizionar din tinereţe. Părinţii lui 
Tudor, Tiberiu și Elena, sunt personaje 
spectator, nu se implică, trecând prin filtrul 
dialogurilor impresiile legate de soarta lui Tudor 
şi suferind în tăcere. Dionisie, prietenul lui 
Tiberiu de o viaţă, este vocea adevărului, cel 
care, obiectiv fiind într-o mai mare măsură, îşi 
spune direct şi deschis opinia în ce-l priveşte pe 
Tudor si bolile închipuite ale Marcelei. 


Camera de hotel sau Viaţă particulară — 
Dramă (sentimentală) în şase părți 

Neîmplinirea pe plan familial este cea 
care îl îndreaptă pe Valentin în căutarea Silviei, 
fosta soție. Acelaşi resort o ghidează şi pe Lola, 
meteorolog, să călătorească, la anumite perioade 
de timp. Întâlnirea lor din tren este motivul unui 
dublu conflict sentimental, desfăşurat într-un 
cadru restrâns, camera de hotel al lui Valentin. 
O puternică notă de ironie este adusă în prim 
plan prin prezenţa vocii centralistei, a lui Jeni, 
înțelegătoare sau moralizatoare, în funcție de 
situație. Este amuzant faptul că în toată drama 
sentimentală a două cupluri, Valentin — Silvia, 
Lola — Boby, vocea care se presupune a fi 
obiectivă, impartialä, detașată, intervine cu 
propriile remarci. Relația antagonică profesie- 
familie, faptul că implicarea sută la sută într-o 
direcție duce la neglijarea celeilalte, discuţiile 
despre valorile celulei fundamentale a societății 
si despre singurătatea autoimpusă a celor 
dedicați profesiei, transmit spectatorului o 
multitudine de emoţii. 


Trecătoarea — Dramă în trei părți 

Frustrarea unei scutiri de serviciu militar, 
pe motivul nebuniei, este cea care-l determină 
pe Ispas să reacționeze la drama războiului, într- 
o manieră proprie, unică, inconfundabilă. Faptul 
că adăposteşte persoane rănite, posibili 
dezertori, vânat sau vânător deopotrivă, este 
lupta lui personală împotriva familiei şi a lumii 
întregi. Iubirea pe care i-o poartă tatăl si sora lui 
îl ajută în jocul său de-a Demiurgul. Casa lui 
Ieronim, tatăl, pădurar pe Domeniile Coroanei, 
este până în momentul sosirii lui Grigore, Tara 
Nimănui, dar se dovedeşte totuşi a fi, la final, 
teritoriu supus comunismului. Ispas impune 
regimul, tot el impune refugiații şi condițiile de 
viață ale acestora. Cei doi nemți, pe care îi 
adăpostea în cotet, se bat ca nişte animale pentru 
Maria, iar supravietuitorul moare profetic, 
împuşcat de refugiatul rus, Aliosa. Tributară 
circumstanțelor vremii, piesa de teatru este un 
omagiu adus regimului, dar îşi depăşeşte 
mesajul, atât prin personaje cât şi prin dialoguri, 
rămânând captivantă şi actuală. 


Ce înseamnă „să fii pionier”? 

Revin la pretextul care a declanşat lectura 
dramatică, cartea La foc de tabără, de 
Constantin Cubleşan, apărută la Editura lon 
Creangă, în anul 1989. Chiar după lectura 
primelor secvenţe ale cărții a apărut întrebarea: 
Ce înseamnă pionier? Răspunsul partial l-am 
oferit cu, mama, în întregime, însă, a răspuns 
textul. O carte ce dezvăluie o altă copilărie, la 
fel de frumoasă, inocentă şi creativă, cum ar 
trebui să fie astăzi şi întotdeauna, doar că e a 
unei epoci apuse, devenită istorie. „Mi-a plăcut 
foarte mult cartea, este plină cu aventuri realiste, 
care se pot întâmpla în viața oricărui copil. De 
asemenea, are în componenţa ei mult suspans 
ceea ce stârneşte cititorului dorința de a nu o 
abandona. Titi, Tibi, Tinu,  Peceneagă, 
Smärändita si Rojika, nişte pionieri în tabără la 
Ponoarele, au descoperit o peşteră în munţi. Le- 
a venit ideea să o exploreze, gândindu-se că vor 
găsi o comoară, ceea ce nu numai că vor face, ci 
vor descoperi ceva neaşteptat.” (Alexandru 
Uilean, 11 ani) 

ŞI iată că totuşi copiii de azi mai citesc, si 
nu oricum, cu plăcere, cărți scrise şi tipărite în 
secolul trecut, încă o dovadă de necontestat a 
valorii scriitorului şi a operei sale. 

Lectură pentru prima vacanță de şcolar, 
Iepurilă varză dulce: O întâmplare neașteptată 
si Carnavalul din pădure. Încântătoarele poveşti 
în versuri câştigă cititori de la vârste fragede. 
Ilustrate foarte fru- 
mos şi sugestiv de 

Ecaterina  Dragano- T ip” 

e gano- (EPUPILA 
vici, le descoperă E vanti aues 
copiilor o lume mi- j ro 

nunată a animalelor 
sălbatice care vor- 
besc si îi ajută pe 
prichindei, inclu- 
zându-i în universul 
lor. Fiica mea, Maria, 7 ani, spune despre cele 
două cärticele: „Sunt frumoase, minunate, dar 
una o întrece pe cealaltă”: O întâmplare 
neașteptată. Deci, poftiti la lectură! Editura: Ion 
Creangă, anul apariției: 1985. 

Literatura precum piinea cea de toate zilele 


Olimpiu NUSFELEAN 


Îmi actualizez cîteva date despre viaţa și 
opera lui Constantin Cublesan, parcurgînd 
pagina de pe Wikipedia a Domniei Sale, si, 
iată, sub ochii mei se adună un sir 
impresionant de opere semnate de scriitor. 
Din economie de spațiu, administratorul site- 
ului, cred, a distribuit titlurile pe trei coloane, 
dar spaţiul ocupat de acestea rămîne tot mare. 
Constantin Cubleşan scrie mult, relativ mult, 
dar scrie bine. Semnează carte după carte, 
textele îi pot fi în- 
tîlnite în majoritatea 
revistelor literare, e 
generos cu cititorul, 
dar, mai ales, cu 
propunerile ce vin 
dinspre literaturä, le 
preia si le dă viață 
într-un ritm con- 
stant, cu aplicație, 
devotament, profe- 
sionism, disponi- 
bilitate, profunzime, 
4 spirit creator şi 

et analitic deopotrivă. 

Pentru Constantin 

Cubleşan literatura este pîinea cea de toate 
zilele, ca să parafrazăm titlul uneia dintre 
cărțile sale. Scrie poezie, proză, teatru, critică 
literară, eseu, în registre diferite, literatură 
pentru copii, jovial şi ingenuu, informat și 
cultivat, ardelean prin dîrzenie si demnitate, 
original şi complex, împărțindu-şi deplinul 
pentru fiecare gen literar cu onestitate şi 
pregnantä. Marca diversităţii poate fi regăsită 
şi în activitatea profesională: reporter si 
redactor la Radio Cluj, redactor la Tribuna, 
unde va fi o vreme, alături de Augustin 
Buzura, secretar general de redacţie, redactor- 
şef la Editura Dacia, director al Teatrului 
Naţional din Cluj-Napoca, redactor-șef 
adjunct al revistei Steaua. Apoi, cadrul 


(EIB i sranriN CUBLESAN 

universitar la Cluj-Napoca sau Alba Iulia, 
conducător de doctorate, prodecan... 
Echilibrat, dinamic (fără excese) şi competent 
într-un orizont divers, unde şi-a delimitat 
zonele de interes cu discreţie si fermitate. 

ÎI ştiu pe Domnul Constantin Cublesan 
încă de pe vremea studenției, cînd frecventam 
cenaclul revistei Tribuna iar Domnia Sa 
coordona şedinţele de pe Universității nr. 1, 
alături de alți cîţiva tineri redactori, sub 
oblăduirea lui D. R. Popescu, redactor-șef al 
revistei. Cenaclul se afla, se pare, într-o tacită 
competiție cu Echinoxul, dar unii cenaclisti 
frecventam ambele cenacluri. Constantin 
Cubleşan mi se pare că şi-a păstrat tinereţea, 
desigur amabilitatea, limpezimea şi căldura 
dialogului, francheţea prezenţei în lumea 
literară. Un Domn, în adevăratul înţeles al 
cuvîntului, calificativ pe care nu-l poți da 
tuturor scriitorilor, din diferite motive. O 
licărire cristalină, egală, de la înălțimea unei 
înțelepciuni dobîndite devreme, prin studiu, 
prin cultură, prin tradiţie, prin respect față de 
condiția intelectualului. O  scînteiere 
inepuizabilă şi reconfortantă. Spune într-o 
poezie: „Poate că veşnicia e un omăt imens/ 
În care nu sunt drumuri ŞI, nici atît, hotară/ 
Unde ajungi fixat într-un cristal,/ Să licăreşti 
în timpul fără de zori ori seară...” (Poate că 
veșnicia...). Imaginînd atît de expresiv chipul 
veșniciei — aşa cum o percepe natura sa 
poetică —, Constantin Cubleşan înaintează 
încă din viaţă sub semnul curäteniei, al 
purității gîndului, ignoră hotarele pentru a-şi 
trasa propriile drumuri, condus de lumina 
licärului poetic, cel care ordonă într-un fel 
viaţa fiecărui scriitor. 

În calitate de critic literar, paleta 
preocupărilor stă de asemenea sub semnul 
diversităţii. Monografii, studii, analize, 
cronici literare, recenzii, prefețe — pana 
criticului este harnică şi adecvată la, cum ar 


zice Iulian Boldea, „concretitudinea textului”. 
Poet din fire şi motivat de talent și 
propensiuni, Constantin Cubleșan acordă o 
mare atenție criticii de poezie. Măsura acestor 
preocupări este dată, între altele, şi de un 
volum de critică precum Poezia cea de toate 
zilele, apărut nu de mult timp, la Editura 
Limes. Atenţia critică se împarte între poeții 
clasici şi cei actuali, poeţi trăitori pe aceste 
meleaguri sau adästati în alte geografii, Tudor 
Arghezi sau Marta Petreu, Mircea Cărtărescu 
sau Slavco Almăjan, loan Baba, Theodor 
Damian, Emilian  Galaicu-Păun, Adam 
Puslojic... O antologie din poezia lui Tudor 
Arghezi îi oferă ocazia criticului de a-l 
readuce pe poet într-o actualitate „dilematică”, 
cu intenţia de a stîrni si interesul generaţiilor 
de azi, mai putin interesate de clasici. Creația 
argheziană este prezentată exhaustiv, 
referintele la evoluţia ei fiind exemplare 
pentru o lirică „mereu proaspătă, mereu 
actuală”. Scriind despre o antologie 
„reprezentativă” a lui Slavco Almăjan, criticul 
relevă contribuția poetului  sîrb la 
modernizarea literaturii sîrbe în relație cu 
literatura română, poetul fiind „implicat 
profund în destinele literare ale seminției 
sale”. Noutatea poeziei lui Mircea Cărtărescu 
este asociată, atitudinal, cu condiția poeziei 
avangardiste, formula poetică închizîndu-se în 
sine, irepetabilă de către virtuali discipoli. 
Condiția poetului prins în contingent, legat de 
concretetea lumii din care s-a ivit, este 
identificată în cazul poetului Ovidiu Genaru, 
care, cunoscînd mai multe profesii — profesor, 
redactor de revistă, muzeograf, bibliotecar, 
inspector cultural, parlamentar, pictor de 
icoane pe sticlă cu expoziții în străinătate etc. 
— „deşi tinde să evadeze în orizonturile largi 
ale lumii (fie ea şi culturală), nu se poate 


desprinde niciodată cu adevărat de oraşul de 
baştină, proverbialul Bacău provincial, pe care 
îl iubeşte şi îl uräste deopotrivă, poetizîndu-i 
atmosfera (...) Vibratia emoţională se ascunde 
strategic în decorul unui ambient comun, iar 
clipa prezentului se proiectează pe canavaua 
istoriei vîrstelor, evocate cu anume nostalgie 
dramatică”. Pentru a ajunge la comentarea 
cărţii California pe 
Someş de Ruxandra 


Cesereanu, criticul 

hiţează luti 
verbului sintetizator ANOTIIWVIP 
al poetei „de-a PENTRU 
lungul anilor”. FI E C ARE 


Finalul cronicii e un 
fel de elogiu — 
generic — adus o 
poeziei: „California 
pe Someş e un poem 
fantastic, despre 
nevoia de sinceritate 
ŞI curăţenie 
sufletească, într-o 
lume copleşitor maculată din care doar poezia 
poate deveni cu adevărat salvatoare: [crezi 
mortis în mîntuirea prin poezie./ dar, oare, te 
mîntui cu adevărat doar pe tine sau si pe 
ceilalți?]”. 

Am făcut cîteva scurte trimiteri la textul 
critic pentru a observa cum, discret, 
Constantin Cubleșan se scrie pe sine şi într-un 
asemenea demers, cu o febrilitate mocnitä, 
cum spune undeva referitor la un poet, 
dramatic în fond, scriere care îi aduce astfel 
mai aproape de cititori pe poeţii, pe scriitorii 
comentaţi. Scriitorul duce astfel, cum se 
spune, o viaţă în slujba literaturii. Pîinea lui 
cea de toate zilele este însăşi literatura. 


+ 


f 4 A s 
Editura Dacia 

Opinii critice 
(fragmente) 


Irina PETRAS: 


Desi, de-a lungul anilor, i-am inclus câte 
un poem în antologiile alcätuite de mine 
pentru Filiala clujeană a Uniunii Scriitorilor, 
poetul Constantin Cubleşan avea un contur 
vag în mintea mea. Am scris mereu despre 
cărțile criticului şi istoricului literar, despre 
publicistica sa, despre proză. Din fişa 
biobibliografică aflu că are nu mai putin de 
zece cărți de poezie: Apropierea iernii (1993); 
Vârsta amintirilor (1995); Lumina din 
prăpastie (1996); În oglinzile timpului (1997); 
Meridiane lirice (1998); Templul cu vise 
(1999); Absent din Agora (2001); Litanii 
profane (2004);  Contemplând eternitatea 
(2015); În marea dezordine a lumii (2017). 
Sigur că în portretul său vor cântări mereu 
infinit mai mult cele peste 100 de cărți de 
critică, istorie şi teorie literară, dar şi cărțile de 
proză, nici ele puține (proză scurtă, romane), 
teatru, publicistică. Cum spuneam altă dată, 
Constantin  Cubleșan este pentru mine 
povestitorul cu har si plăcute tabieturi, 
atenuând umori negre şi ascultând de o „lege” 
de sonoritate slaviciană: „Noi trebuie să fim 
cinstiți față de noi înşine şi să ne respectăm 
mereu propria conștiință”, dar şi cel-care-a- 
citit în locul nostru/pentru noi, cu răbdare si 
răspundere ardelenească, tot ce s-a scris 
despre Eminescu, alcătuind, calm şi tacticos, o 
veritabilă bibliografie-detaliat-analiticä. Lu- 
mea prin care a trecut are si ea parte de cärti- 
document în care C. Cublesan își îndeplinește 


Mircea POPA: 


Lungul şir al cărților si lucrărilor lui 
Constantin Cublesan, nume important în 
analele scrisului literar de astăzi, depăşeşte 
câteva pagini de bibliografie, căci e unul 


18 + Mişcarea literară 


menirea liber şi deplin asumată de martor. 
Viaţa l-a purtat prin redactiile revistelor 
Tribuna si Steaua, la Editura Dacia, la cârma 
Teatrului Naţional, dar şi a Filialei clujene a 
Uniunii Scriitorilor. A dedicat monografii lui 
D. R. Popescu şi Augustin Buzura, iar de 
curând a apărut un volum [Tribuna si 
tribunistii (într-un interviu mărturisea că anii 
de redactor la Studioul de Radio Cluj, apoi de 
redactor la Tribuna au fost „Cei mai frumoşi 
ani ai mei [...] ani în care m-am format, m-am 
afirmat. Ani de muncă redacțională intensă, 
de cunoaștere a lumii scriitoricesti”; „a fost o 
perioadă romantică. De avânturi, de mari 
iubiri și prietenii, de lucrare nobilă în școala ei 
de literatură”). Exactitatea şi plasticitatea 
detaliilor prin care reînvie întâmplări ale 
trecutului în istorisiri pitoresc-anecdotice, 
sfătos-echilibrate despre peisajul  vietii 
scriitoricesti clujene vor fi puse din nou la 
lucru în cartea despre Steaua pe care o 
pregăteşte pentru aniversarea din decembrie a 
celor 70 de ani de existență a revistei. 
Calitatea esențială a scrisului său este, o spun 
din nou, fidelitatea cu care citeşte 
textul/textele unei epoci. Scrisul e o 
profesiune pe care înțelege s-o ia în serios, 
conştiincios şi fără derogäri de la datorie si 
disciplină, căci „Toată chestiunea este de 
voinţă şi de credință. Să vrei să muncesti si să 
crezi în ceea ce faci. Voința ta de scriitor, la 
urma urmei. 


dintre cei mai ferventi scriitori ai acestei 
literaturi, în tinda registraturii căreia stă 
neclintit la datorie de mai bine de 60 de ani. 
Să nu uităm că, alături de Mircea Braga, de 


lon Buzași si de Aurel Pantea, el a dat 
strălucire învățământului universitar din Alba 
Iulia, căruia i s-a consacrat cu devoțiune si cu 
spirit de jertfă. A lăsat în urmă amintirea unor 
cursuri de teorie literară, de istoria curentelor 
literare, de istoria teatrului si a culturii 
românești în general. Ins masiv, cu alurä de 
Sadoveanu, semănând tot mai mult la chip cu 
Francisc Păcurariu, el răspândește în jur o 
atmosferă tonică şi optimistă, printr-un 
comportament blajin, mucalit şi lipsit de 
crispări inutile, lăsând lucrurile să curgă în 


Theodor CODREANU: 


Ajuns la vârsta cea împlinitoare de ființă 
(n. 16 mai 1939, Cluj), Constantin Cubleşan 
este una dintre cele mai complexe 
personalităţi literare şi culturale ale Ardealului 
de astăzi: prozator, dramaturg, poet, 
eminescolog, critic şi istoric literar, jurnalist, 
cu o operă impresionantă care numără peste 
80 de volume. O devoțiune aparte a operei 
sale o constituie eminescologia, concretizată 
într-o infatigabilă exegeză a exegezei marelui 
poet, dar şi în interpretări proprii: Eminescu în 
conștiința criticii (1994), Eminescu în 
perspectivă critică (1997), Eminescu în 
orizontul criticii (2000), Eminescu în oglinzile 
criticii (2001), Eminescu în universalitate 
(2002), Eminescu în reprezentări critice 
(2003), Eminescu în privirile criticii (2005), 
Eminescu în comentarii critice (2008), 
Eminescu în exegeze critice (2014), Eminescu 
în reflexii critice (2017) la care se adaugă 
cercetările proprii privind creația poetului 
national, incluse în volumele Luceafărul si 
alte comentarii eminesciene (1998), Cezara 


Gheorghe GLODEANU 


Fără îndoială, Constantin Cubleşan este 
unul dintre cei mai prolifici scriitori români 
contemporani. O demonstrează numeroasele 
volume cu care autorul își îmbogățește 
bibliografia în fiecare an. Pe lângă 


albia lor firească, mai ales că le ştia stinge 
încrâncenarea, după modelul lui Creangă, cu o 
zicală populară, o întâmplare sau o sotie. 
Starea sa normală de spirit era aceea de 
seninătate olimpiană, iar metoda obişnuită de 
a riposta în fața mediocritätii, a necazurilor 
vieții şi räutätii oamenilor, era obişnuita vorbă 
de duh, prin care spiritul său tânăr învingea 
orice nesocotintä. Îi doresc ca acest spirit 
tânăr să nu-l părăsească niciodată fiindu-i mai 
departe riposta cea mai înțeleaptă în fața 
trecătoarei clipe a existenţei! 


(2002), Ciclul schillerian (2006), Mihai 
Eminescu. Lecturi analitice (2018). Aşadar, 
un record de cărți în cultura noastră, care fac 
din Constantin Cubleşan cel mai productiv 
eminescolog, dar în 
nici un caz unul 
prolix, fiindcă 
istoria exegezei 
eminesciene pe care 
o întreprinde, 
continuatoare a 
eforturilor altui 
clujean, D. 
Popovici, se 
remarcă prin dreaptă DE TOATE 
cumpănă, prin AILELE 
economie de Les 
mijloace stilistice si 
limpiditate axiologicä. Aproape nimic din ce 
s-a publicat despre Eminescu, în ultimele trei 
decenii, n-a scäpat ochiului supraveghetor al 
lui Constantin Cublesan. 


CONSTANTIN CUBLESAN 


POEZIA 


prestigioasa activitate desfăşurată la catedră, 
creatorul se remarcă prin marea diversitate a 
domeniilor abordate: critică și istorie literară, 
poezie, proză, dramaturgie, literatură pentru 
copii, revuistică. Un sector mai puţin cunoscut 

este proza fantastică, pe care Constantin 
Cublesan a abordat-o în volumul intitulat 
Ceasornicul. Cartea nu a apărut din senin 
deoarece autorul ei este un reputat creator de 
literatură SF, gen situat în proximitatea 
fantasticului. Publicat în 2015 la Editura 
Tracus Arte din Bucureşti, volumul 


Zenovie CÂRLUGEA 


O nouă abordare critică a sistemului 
dramatic blagian, între atâtea altele din ultimii 


= ani (Doina Modola, 
CONSTANTIN CUBLESAN 


o M Lucian Bâgiu, 
licheni Luminiţa Cebotari 
o, ş.a.) ne oferă 
universitarul clujean 

Constantin 
Cubleşan, într-o 


carte interesantă mai 
mult ca perspectivă 
decât ca descifrare a 
problematicii si 
sensurilor propriu- 
zise ale teatrului lui 
Lucian Blaga. Într- 
adevăr, fără nici o 
„introducere” (ce-ar părea deopotrivă desuetă 


şi inutilă, având în vedere clarificările 
Rodica LĂZĂRESCU 
Prolificul critic si istoric literar 


Constantin Cubleşan nu se dezminte nici de 
această dată, prilejul unui nou volum fiindu-i 
oferit de un moment aniversar de marcă în 
viața literară a anului în curs. Să nu uităm, 
primăvara şi vara lui 2015 au fost generoase 
în astfel de sărbători — dacă ne oprim doar la 
rotundul 80 —, putând cita aci dintr-o suflare 
numele lui George Bäläitä, Ion Gheorghe si, 
desigur, Dumitru Radu Popescu. Acesta din 
urmă face subiectul recentei apariții editoriale, 
Dumitru Radu Popescu în labirintul 
mitologiei contemporane. 

Ceasornicul reunește optsprezece nuvele şi 
povestiri. (...) Prin naratiunile reunite în 
volumul Ceasornicul, Constantin Cublesan 
poate fi considerat unul dintre cei mai 
importanţi autori contemporani de literatură 
fantastică. 


exegezei de până acum ale domeniului 
abordat), fie ea şi protocolară ori clarificatoare 
privind propriul demers hermeneutic, criticul 
tratează dramaturgia lui Lucian Blaga nu în 
cronologia ei reală, ci într-o ordine inversă, 
adică începând cu consideratiile despre piesa 
rămasă postumă Anton Pann, scrisă în 1945, 
şi continuând cu Arca lui Noe (1944), Avram 
Iancu (1934), Cruciada copiilor (1930), 
Meşterul Manole (1927), Înviere (1925), 
Ivanca (1925), Daria (1925), Tulburarea 
apelor (1923), Zamolxe (1921). 

Viziunea este, desigur, nu numai 
interesantă, dar si programatic-clarificatoare 
într-o mare măsură, readucând în atenţie 
atitudinea și convingerile estetico-ideologice 
ale scriitorului de la vârsta semicentenară, 
care aruncă fascicole de semnificații si noi 
înțelesuri către întreaga operă dramatică. 


„lei viaţa şi o demontezi pas cu pas, 
faptă cu faptă, mecanism cu mecanism” — 
zicea unul dintre eroii lui D.R. Popescu, 
strategie pe care Constantin Cublesan şi-a 
însușit-o şi o aplică exemplar în volumul său. 
„Viaţa” însemnând, în cazul criticului clujean, 
proza (adică  nuvelistica, romanele si 
publicistica) derepopescianä, văzută ca o 
„construcție epopeicä masivă, de ample 
proporții epice”, care „trebuie citită si 
judecată ca un singur tot, ca un ansamblu 
mozaicat de secvențe cotidiene dintr-o 
nesfârşită desfăşurare a istoriei noastre 
contemporane”. De aici şi impresia de 


„rotund”, de întreg bine închegat din secvenţe 
ce se împletesc, se completează, se luminează, 
se continuă reciproc a acestui nou volum. 

(...) volumul lui Constantin Cubleşan 
ne invită să pătrundem în labirintul prozei 


Radu CIOBANU 


În faţa aparentei constant juvenile, 
animată de un nevestejit simț al umorului, n-ai 
zice că domnul Constantin Cubleșan a 
împlinit 80 de ani. Întâlnirile cu d-sa rămân 
chiar şi acum tonice grație unui fel propriu, de 
o cuviincioasă modestie, de a-şi împărtăşi 
vioiciunea spiritului și zestrea ideatică. Dar 
însemnările de față nu se vor un întârziat 
encomion aniversar, ci o tentativă de a decupa 
portretul scriitorului din interviurile pe care 
le-a acordat în ultimul sfert de veac şi care au 
apărut cu acest prilej la editura Eikon din 
Cluj, într-un volum — Grăbește-te încet — plin 
de surprize. Zic surprize, pentru că imaginea 
sa apare aici substanţial nuanţată şi mult mai 
complexă decât cea care s-a fixat rutinier, de-a 
lungul anilor, în percepția publică si a vieții 
literare. Aproape toți cei care ne ducem traiul 
în universul fabulos al cuvântului, ne trezim 
de la o vreme cu o etichetă mai mult sau mai 
putin exactă, dar întotdeauna foarte aderentă, 
imposibil de dislocat, indiferent care ne-ar fi 
evoluţia ulterioară. Pe eticheta lui Constantin 


Andrei MOLDOVAN 


lată o târzie întoarcere spre poezie a lui 
Constantin Cubleșan care, din toată activitatea 
sa de până acum, de istoric şi critic literar, nu 
ar fi dat prilejul unor astfel de așteptări. S-o fi 
contaminat de spiritul poetic plutind peste 
Bahlui? Cine ştie! Cert este că a dat la iveală 
un volum de poeme matur (ca expresie 
poetică!), ba chiar destul de incitant (În marea 
dezordine a lumii. La taifas cu Ziditorul, 
cuvânt însoțitor de Ion Holban, Editura 
Junimea, laşi, 2017), aşa cum de altfel este de 
aşteptat de la un critic literar care a comentat, 


derepopesciene, autorul angajându-se să 
„demonteze”, cu acribie şi cu o foarte bună 
cunoaștere şi înțelegere a textului, universul 
prozastic ce se constituie în acel „sistem 
mitologic al actualitätii noastre labirintice”. 


Cublesan stă scris „critic”. Este exactă. 
Într-adevăr, titlurile volumelor sale de critică 
literară sunt semnificativ mai numeroase decât 
ale celorlalte genuri 
în foarte bogata sa 
bibliografie, încât 
justifică întru totul 
statura de vechi şi 


redutabil critic, 
care-i umbreste 
toate celelalte 


ipostaze. Or prima 
surprizä Care se 
configurează de-a 


lungul lecturii | BUMITRU RADU POPESCU 
acestor interviuri | IX LABIRINTUL MITOLOGIEI CONTEMPORANE 
este tocmai cea a Sia cea 
importanţei 


celorlalte ipostaze din care se poate deslusi, ca 
într-un filigran, imaginea omului purtându-și 
nelinistile în adâncuri, scrisul fiind modul său 
de existență. 


în multe reviste de cultură, stive de volume de 
versuri. Tânărul junimist ardelean (şi nu este 
urmă de malitie aici!) alege să comunice 
printr-o formă poetică străveche, psalmul, 
modalitate pe care o reia şi o adaptează 
spiritului omului de azi. 

Ion Holban, autorul cuvântului însoțitor 
intitulat De-acolo încolo poeme de când 
lumea se păcătuieşte (reluat în revista 
Scriptor, nr. 1-2, 2018) afirmă, pe deplin 
justificat, că nu avem de-a face cu o poezie 
religioasă, cel putin în accepțiunea ei 

tradițională, autorul abordând un stil 
colocvial, nu unul ritualic, cu infiltratii ale 
unui „erotism discret”, de natură să anime un 
univers altfel lipsit de viaţă: „sunt figurile 
poetice care animă un spațiu devitalizat, 
prăbuşit în ruină si deriziune, pe care 
Constantin Cublesan îl descrie în taifasul său 
cu Ziditorul, pentru a-l corecta ori, poate, 
pentru a-l recrea: cât mai e timp si dacă ni se 
îngăduie.” (Op. cit., p. 9) De aici si termenul 
de „taifas” din subtitlul cărţii, cuvânt care 
defineşte raportul  poet/creator într-o 
acceptiune mult mai largă, mai generoasă, în 
favoarea omului, eliberat de nevoia unei 
atitudini umile în fața unor valori mitice, 
sacre. 

Două ar fi lucrurile de remarcat. În 
primul rând faptul că lumea ni se înfăţişează 
ca fiind imperfectă şi că își dezvoltă în mod 
fatal imperfectiunile. Apoi, fiind opera 
Ziditorului, vina pentru proasta întemeiere ar 
fi a celui care a zămislit-o: „Cred că aici a fost 
greşeala Ta, Doamne,/ dacă ai greşit cumva, 
vreodată...” (Cuvântul) Demitizarea, în cazul 
volumului de față, nu este consecința unui act 
de înfruntare a sacrului, cum s-ar putea crede 
la un moment dat, în mod eronat, ci al unuia 
de bun simţ, de comunicare firească, precum 


în vremurile  precreștine, când ființa 
omenească era mult mai apropiată de zei şi 
mai familiară cu aceștia, cu care dialoga, ca să 
nu mai spunem că aveau uneori și copii 
împreună. Crestinismul a impus un alt tip de 
raporturi între om şi divinitate, iar autorul nu 
poate să nu ţină seama şi de acest lucru. Asa 
se face că tonul cu adevărat psalmic 
pigmenteazä din când în când discursul 
poetic, ferit astfel de o alunecare în 
vulgaritate: „Iată, Pământul a înverzit, după 
voia Ta,/ munții s-au înălțat până la tălpile 
picioarelor Tale/ păsările cerului îţi cântă 
dimineata-n urechi,/ râurile saltă din piatră-n 
piatră/ drumărind spre mările si oceanele/ care 
pe valuri murmură balade prelungi/ despre 
potopul din care l-ai salvat pe Noe... (Nimic 
nu mai e...) O astfel de laudă a creației nu 
împiedică o actualizare, o constatare a unui 
prezent degradat, de pe poziţiile unei 
contemplatii amare. 

În toată această dimensiune lirică, omul 
rămâne valoarea de salvat, de ridicat din 
impasul în care a rătăcit, de a fi ferit de ispite 
präpästioase, izvorâte din solitudinea sa: „lar 
toate astea,/ pentru că omul se află singur în 
faţa Ta,/ ca în prima zi a Facerii./ Singur si 
vulnerabil şi uşor de ademenit...” (Singur). 

Constantin 


CUBLESAN 


„Pentru mine a scrie și a citi 


reprezintă viața însăși. 


— Stimate domnule Constantin 
Cublesan, sunteți poet, prozator, critic si 
istoric literar, autor de piese de teatru şi de 
literatură pentru copii, jurnalist, pe de altă 
parte aţi activat în diverse domenii culturale — 
editor, director de teatru, redactor radio si de 
revistă literară, îndeplinind diferite funcții, 
profesor universitar... De unde energia si 
dezinvoltura, dar si cum faceţi faţă la atâtea 
provocări ale personalităţii Dvs. culturale? 

— Nu cred că e vreo forță dinafară care 
să mă impulsioneze. M-am deprins de mic, 
încă din școală (şi din familie), să fac ceva, 
câte ceva, în fiecare zi; să nu las să treacă 
timpul gol pe lângă mine. De altfel, 
doctoranzilor mei le-am spus mereu că dacă 
vor scrie în fiecare zi câte o pagină, într-un an 
o să se adune vreo trei sute, si astfel teza e 
aproape gata... Acuma, nu pot să spun că eu 
scriu în fiecare zi după acest îndemn. Uneori, 
da, o pagină sau două, alteori rămân doar la 
simpla lectură, dar mă străduiesc, pe cât îmi e 
posibil, să mă dedic cu totul acestei meserii a 
scrisului pe care mi-am ales-o din plăcere, din 
pasiune... 

— Ce fel de elev si student ati fost? Aţi 
învăţat la toate materiile, îndemnat poate de 
familie, având în vedere că, în calitate de 
scriitor, veți deveni „atotcuprinzător ”? 

— Până în clasa a şaptea, am tot primit 
diplome de merit. E semnificativ, zic eu, că la 
Huedin, unde eram elev, în 1949 am fost ales 
printre cei 50, din vreo patru sute câţi 
frecventau școala, să devin pionier. Un 


prieten, mai zelos, după evenimentele din 
1989, când a trebuit să-mi completez un CV, 
şi am menţionat acest fapt, m-a mustrat 
zicându-mi că ar trebui să-mi fie rușine că în 
acei ani salutam pioniereste, la şcoală, zicând: 
La luptă pentru cauza lui Lenin şi Stalin, 
înainte!  Privite azi, aceste lucruri par 
într-adevăr oarecum... abominabile. Dar 
atunci, cravata legată la gât îmi confirma că 
eram între cei mai buni elevi la învățătură şi la 
purtare, din toată școala. Pentru mine acest 
lucru nu era deloc puţin... Apoi, în ciclul 
mediu n-am strălucit. Am descoperit lectura și 
citeam pe sub bancă romane și poezii, la orele 
de matematică (N-am reuşit niciodată să 
înțeleg algebra: mă enerva faptul că trebuia să 
rezolv lungi probleme cu x şi y la sfârşitul 
cărora obtineam rezultat: x era egal cu zero!, 
iar cartea de logaritm era pentru mine ceva 
îngrozitor, din care n-am reuşit să înțeleg 
niciodată o iotă, din lungile şiruri de cifre ce 
se continuau pe coloane întregi de pe o pagină 
pe alta) şi la orele de 
fizică (de fapt un 
profesor de fizică 
ne-a vorbit despre 
literatura Sf., atâta câtă se publica pe-atunci, 
traduceri din literatura sovietică, și m-am 
pasionat de aceste cărți fantastice), aşa că 
interesul meu s-a canalizat spre limba şi 
literatura română, spre istorie si geografie. În 
rest... E drept că am avut şi profesori buni, 
cărora le datorez mult în inițierea și formarea 
mea literară. 


Dialogurile 


Miscării literare 

-Ce a însemnat, în perioada 
adolescenței si tinereții literare, pentru Dvs si 
pentru generația Dvs., în descoperirea 
propriilor valori, Cenaclul Filialei Cluj al 
Uniunii Scriitorilor şi revistele Steaua şi 
Tribuna? Dar și atenția, acordată la început, 
de I. D. Sârbu? 

— Spuneam de profesorii buni pe care 
i-am avut. La Huedin, profesorul Barbu a 
inițiat un concurs literar şcolar pe care l-am 
câştigat, împreună cu Marcel Mureseanu, care 
era colegul meu de bancă şi cu care ne 
întreceam în cititul cărților. Apoi, la Cluj, I. 
D. Sârbu, pe care îl epuraseră de la 
Universitate, fiind în 
acei ani profesor de 
liceu, mi-a desco- 
perit pasiunea lec- 
turii şi mi-a dat o 
mulțime de cărți să 
le citesc şi despre 
care el îmi dădea 
explicațiile nece- 
sare, apoi m-a trimis 
la Cenaclul Filialei 
Scriitorilor... M-a 
stimulat în primele 
mele încercări lite- 
rare, poetice, se- 
ntelege... Dar prezența la acel Cenaclu s-a 
desăvârşit, ca să zic aşa, după ce am devenit 
student. Când am început să public în ziarul 
local Făclia si la Steaua, mai târziu la 
Tribuna... Cenaclul acela era un fel de 
laborator de creaţie pentru scriitorii (tinerii 
scriitori) clujeni. Era condus de A. E. 
Baconsky şi veneau de fiecare dată, Joia, cei 
de la Steaua — Aurel Rău, Aurel Gurghianu, 
Victor Felea, George Munteanu, Cornel 
Regman şi alții, mai tineri: D. R. Popescu, 
Mircea Tomuş, Pavel Aioanei, Grigore 
Beuran ş.a. Cu timpul s-a legat între noi, cei 
tineri, o prietenie care a durat în timp, cu unii, 
până azi. Zic: cu unii, pentru că multi dintre ei 
ne-au părăsit, plecând într-o altă lume, 
probabil mai bună, acolo în Cer. 

— Ați devenit membru al Uniunii 
Scriitorilor din România în 1964. Cum era, pe 
acea vreme, să fii membru al uniunii de 
breaslă? Erau avantaje, erau dezavantaje, 

Conferințe literare 

apăreau controverse în sînul breslei, 
ajungeau ele pînă la Cluj? 

—La Cluj, după război, majoritatea 
scriitorilor, adică a membrilor Uniunii, erau 
maghiari. Aşa că, la un moment dat s-a simțit 
nevoia să crească și numărul scriitorilor 
români, mai ales că apăruseră destui dintre cei 
tineri. Prin anii "60 s-a produs o infuzie de 
membri noi. Dintre cei care aveau o activitate 
susținută în paginile revistelor, nu numai 
clujene, au fost primiți chiar dacă nu aveau 
încă vreo carte publicată. Așa a fost cazul lui 
Mircea Tomuş, Virgil Ardeleanu, Domițian 
Cesereanu, eu... Mă refer doar la cei care 
făceam critică literară... Viaţa Uniunii la Cluj 
se concretiza în diverse acțiuni, cum se zicea 
pe vremea aceea, adică prin şezători literare 
cu publicul din Cluj şi din zonă, din 
Transilvania... Apoi erau colaborările 
reciproce în revistele maghiare şi române, 
traduceri reciproce... Cel puțin o dată pe lună 
ne întâlneam la Filială în şedinţele de partid 
sau în cele de lucru ale Filialei, în care se 
dezbăteau diverse probleme legate de munca 
de creație. Iată, folosesc limbajul de lemn... 
Așa s-a creat între noi o atmosferă oarecum 
familiară; ştiam ce scriu unii si alţii, ne 
povesteam chestiuni de familie etc. Din păcate 
acest obicei a dispărut azi. Scriitorii maghiari 
nu trec pe la Filială decât pentru a-şi achita 
cotizaţia (sunt din ce în ce mai puţini membri 
întrucât tinerii maghiari preferă să se înscrie 
în Uniunea din Ungaria), vin să-şi ridice 
premiile anuale si cam atât. Mare păcat. Zic 
eu. 

— Cum era sà-l ai sef pe D. R. Popescu 
sau coleg de functie pe Augustin Buzura, 
scriitori cărora le-aţi dedicat mai tirziu Studii 
serioase? 

— Între noi era o relaţie de veritabilă 
prietenie, formată în ani. Ne respectam 
funcţiile oficiale, dar în rest eram prieteni. De 
pildă, în fiecare săptămână, cei mai sportivi 
dintre noi, ne adunam în Parcul Babeş unde 
trăgeam câte o partidă de fotbal, adesea 
înverșunați la fazele mai dubioase, după care 
mergeam cu toţii, agale, până la terasa de la 
restaurantul din parc, de la lac, şi continuam 
până seara cu discuţii literare, cel mai 
adesea... Desigur, aveam și controverse în 


privința promovării unor materiale în paginile 
revistei dar, în cele din urmă, totul se rezolva 
în condiții amiabile. E mare lucru să existe 
această relație si atmosferă de prietenie. 
Presupun că ea există și azi. De ce n-ar fi?!... 

— Care e  „dinamica” literaturii 
române? Există mişcări tectonice, „frecușuri ” 
între generaţii, controverse, sunt de plătit 
oale sparte, de netezit nişte cărări? 

— Unde sunt doi scriitori există și trei 
opinii. E firesc să fie aşa... Cât privește lupta 
între generaţii, mă tem că astăzi e înțeleasă 
greşit. Cei mai multi dintre scriitorii afirmati 
după 89 au impresia că lumea începe şi se 
sfârșește cu ei. Asa că nu-i interesează ce-a 
fost înaintea lor. Apoi, s-a indus părerea falsă 
că tot ce s-a scris înainte de 89 trebuie aruncat 
la coşul de gunoi. Până si prezenţa fizică a 
unora este inconfortabilă pentru alții. De 
pildă, acum câţiva ani, o tânără scriitoare mi-a 
spus franc, într-o discuţie la Filialä: Ce vreţi, 
domnule Cubleşan, dumneavoastră sunteți din 
celălalt secol. Adică, voia să spună, sunteți un 
scriitor epuizat... Poate că avea dreptate 
numai că pentru mine scrisul nu era si nu este 
ceva ce ţine de un secol sau de altul, de o 
epocă sau de alta. Pentru mine a scrie şi a citi 
reprezintă viața însăși. Eu îi accept la fel de 
bine şi pe cei care au fost înaintea mea si pe 
cei care au venit după mine... Important e ce 
scrii. Timpul le va cerne, nemilos, pe toate. 

— Cum mai de-curge, în fapt, poezia de 
toate zilele? Are ea o evoluţie firească sau 
cunoaște rupturi între generaţii, ia chipuri 
aparte în fiecare deceniu, este dezamăgită de 
slabul interes al cititorului? 

— Am ajuns la o vârstă la care nu mai 
pot să cuprind chiar totul din ce se scrie azi. 
N-am putut să fac asta, prea bine, nici mai 
înainte. Acum însă, de la o vreme, m-am 
restrâns la două domenii, ca să zic aşa, pe care 
le urmăresc şi despre care scriu. E vorba 
despre exegeza eminesciană și despre poezia 
de azi, de poezia de ieri... Cât privește starea 
poeziei de azi, mi se pare a fi foarte bună. Se 
scrie mult si nu se ține seama de faptul că 
lumea citește tot mai puţină poezie. Cu timpul 
s-a creat un soi de diviziune socială: literatura 
nu mai este considerată a fi un bun de masă, 
ea este o producție spirituală pentru cei care 


doresc să ia act de ea. La fel se întâmplă cam 
peste tot în lume... Cât priveşte împărţirea pe 
generaţii a scriitorilor — gäselnita a fost a lui 
Laurenţiu Ulici si a prins neașteptat de bine — 
cred că e în bună parte falsă. Uitaţi-vă la așa 
zisa generație şaizecistă. N-a existat niciodată 
o platformă ideologică, de ideologie literară, 
se-ntelege, care să-i unească pe toți. Diferența 
de stiluri e evidentă şi totuşi cei care au 
debutat în deceniul al şaselea se consideră, în 
bloc, saizecisti. Dar, cum stau alături, de 
pildă, Nichita Stănescu lângă Ana Blandiana?, 
Cezar Baltag lângă loan Alexandru?! Ș.a. 
Stilurile sunt diferite, vocile sunt diferite, 
personalitățile sunt diferite... Situația e 
aceeași, valabilă si pentru  optzecisti, 
douämiisti etc. Scriitorii nu pot fi judecați pe 
contigente, ca la armată, ci pe afinități, pe 
idealuri, pe curente, dacă e cazul, în rest, 
fiecare scriitor trebuie văzut în propria lui 
identitate, fără îndoială, în contextul social, 
politic, etc., al vremii în care scrie... Ce mi s- 
a părut mie un fapt interesant şi care ar trebui 
analizat mai pe-ndelete, e această năvală a 
tinerilor de după 89, în dorinţa lor de a lega 
firul continuității cu cei din interbelic, de a lua 
totul de acolo de unde au lăsat-o avangardistii. 
Așa s-a produs acum inflația de poezie ca 
torent verbal, cu fraze şi imagini exuberante, 
ca să nu spun altfel, din care alegi prea putin 
fior emoţional. Dar, la o adică, se poate şi așa. 
Important e ce rămâne după asemenea 
exerciții si experimentări teribiliste în prea 
multe cazuri. 


La o emisiune TV 


— În toată această căutare de sensuri 
generală, cum se așază, cum se vede figura 
tutelară a lui Eminescu, poetul de care v-aţi 
ocupat în mod special? 

— Eminescu e un ax spiritual al 
românilor. Degeaba caută unii să se 
debaraseze de el considerându-l ca fiind 
scriitor de secol XIX. Dacă stai să-l citeşti 
bine, te vei regăsi în creația lui așa cum 
creaţia lui se poate regăsi în trăirile noastre de 
azi. Dacă, folosind o metaforă, vom vedea 
cultura literară română ca un templu, ca un 
edificiu, în modernitatea lui, va trebui să 
constatăm că ea se bazează pe patru piloni 
fundamentali. Unul este Creangă, cel care 
aduce mitologia populară. Altul este 
Caragiale, cu viziunea critică asupra lumii, cel 
de al treilea ar fi Slavici, cu socialul său 
riguros desfășurat analitic, cel de al patrulea 
este Maiorescu, omul de direcţie. Si 
Eminescu? mă veţi întreba. Eminescu e axul 
la care se raportează totul, care menţine 
echilibrul între aceşti piloni de rezistență, este 
în centrul acestui edificiu şi, dacă vom dărâma 
axul, edificiul în întregul său se va dărâma. E 
ceea ce înţeleg foarte bine cei care cer să-l 
abandonăm. Aceştia mizează tocmai pe 
prăbuşirea spiritualității noastre nationale. Si, 
vă rog să mă credeți, nu sunt un prăpăstios 
când spune asta. În cultura lumii, fără zestrea 
acestei spiritualitäti nationale, nu vom 
însemna nimic, chiar dacă unii cred că abia 
astfel se vor putea plimba pe marile bulevarde 
ale occidentului. Se vor plimba, dar vor fi 
niște dulci anonimi, fără rădăcini... Si, s-a 
întâmplat un lucru extraordinar în anii din 
urmă, tot adăugându-se cărți de analiză 
serioasă a operei acestuia. S-a întâmplat că 
dacă până mai ieri lumea intra în templul de 
care vorbeam mai înainte ca să-l laude pe 
sfântul, acum lumea intră pentru a-l cunoaşte. 
E o modificare esențială de atitudine, benefică 
în totul! 

— Liviu Rebreanu mai are ce oferi 
exegetilor de azi? Dar școlii sau cititorului 
obișnuit? 

— Rebreanu e și el cercetat mereu pentru 
că în opera lui se găseşte, în toată 
amplitudinea sa, o epocă. Citind cărțile lui 
Liviu Rebreanu aflăm despre trecutul nostru — 
iată, vorbim de un trecut istoric, social, 
politic, cultural —, aflăm lucruri adevărate pe 
care tratatele de istorie nu au cum să le 
cuprindă. Marea istorie se desävârseste prin 

cumulul micilor istorii, ale indivizilor în parte, 
dacă vreţi. Or, Rebreanu e cel care scrie 
istoria contemporană a lumii noastre 
individuale de ieri. De aceea romanele sale, 
nuvelele, trebuie citite în adâncimile lor 
ideatice. Ceea ce, zic eu, se și întâmplă... În 
şcoală nu trebuie să-i învăţăm pe copii să 
numere romanele lui Rebreanu ci să le 
înțeleagă, să cunoască viaţa care vibrează 
acolo cu maximă intensitate istorică. Si, 
vorbesc despre istoria noastră națională. 

— Cum se derulau serile cu Bartolomeu? 

— Titlul cărții mele e... o păcăleală, pe 
care am explicat-o în cuvîntul de introducere. 
Nu e o carte de interviuri, de dialoguri cu 
Înaltul. E o carte în care am căutat să descifrez 
sensuri si idei în opera prorocilor, tradusi de 
el, pentru prima datä în versuri, în limba 
română, şi să le explic tinerilor cititori care 
iau în mână pentru prima dată această operă 
fundamentală a culturii universale. Despre 
Biblie, Faulkner spunea undeva că e cel mai 
mare roman din toate timpurile. Si, în viziune 
filologică, cred că are perfectă dreptate... 
Serile cu Bartolomeu au fost serile în care am 
citit traducerile din Biblie. Biblia diotorisită, 
cum zice Bartolomeu... Cu domnia sa m-am 
întâlnit şi am stat de vorbă în alte împrejurări, 
împrejurări laice, ca să zic aşa, despre care 
vreau să vorbesc cândva, nu peste multă 
vreme, pentru că vremea nu ne îngăduie, 
comentându-i scrisorile care mi le-a trimis în 
împrejurări diferite. 

— Sunteţi si un autor de SF, un domeniu 
literar, i-aş zice, mai aparte în orizontul 
literaturii. Cum îşi configurează literatura SF 
imaginea în literatura actualitätii, într-o lume 
în care progresele ştiinţifice sunt uluitoare? 
Mai fine imaginarul SF pasul cu 
„imaginația ” oamenilor de ştiinţă, o mai 
poate lua înaintea acestora? 

— Literatura SF nu trebuie înțeleasă, nu 
trebuie citită ca o sursă de inspirație pentru 
oamenii de știință. Chiar dacă Jules Verne a 
scris despre călătoria în lună, despre călătoria 
cu submarinul etc., cei care au creat mai apoi 
submarine nu s-au luat după descrierile 
scriitorului francez. Nici cei care lucrează la 
călătoriile spațiale. În opera lui Jules Verne 
trebuie văzută atitudinea, trăirea omului în 


condiţii tehnice mai aparte. Fără om, nimic nu 
e interesant în lume... Cât despre evoluția SF- 
ului la noi, trebuie să-l citiți pe Mircea Opritä 
care a publicat o carte de dimensiuni 
impresionante în care face o amplă analiză a 
fenomenului, urmărindu-l de la începuturile 
lui până în zilele noastre... În ce mă privește, 
activitatea la catedră m-a făcut să mă 
îndepărtez de această literatură, adică de 
scrierea de poveşti Sf. Am scris mai multă 
literatură fantastică. Toate povestirile, nuvele 
şi schiţele mele în acest domeniu le-am reunit 
în volumul Ceasornicul, apărut acum câţiva 
ani la Editura Tracus Arte. Cei de la Nemira 
mi-au făcut surpriza să îmi reediteze romanul 
Iarba cerului, într-o colecție consacrată 
creației românești de acest gen. M-am bucurat 
să constat că, după vreo patru decenii de la 
apariție, romanul s-a bucurat de o bună 
primire la public. 

— Reuşeşte, azi, critica literară să 
netezească sau să traseze drumul unei cărți 
spre inima cititorului? Ce o motivează și o 
potenteazä? Ce o demotiveazä sau o 
mihneste? 

— Critica literară de azi nu mai are rostul 
pe care îl avea în urmă cu o jumătate de secol. 
Adică așa-numita critică de întâmpinare e 
citită doar de cei care citesc revistele culturale 
sau literare în care apar cronicile sau 
recenziile semnate de diverşi critici literari. 
Publicul nu se ghidează după sugestiile 
acestora. Se practică un soi de exegeză în sine, 
altfel în totul necesară, dar nu pentru a 
influenţa în vreun fel cititorii. În orice caz, în 
mică măsură. E totuşi un reper pentru 
receptarea serioasă a cărților în primă ediţie. 
Desigur, dacă autorii vor să țină seama de 
opiniile criticilor. De obicei, nu... În ce mă 
priveşte, ținând sistematic o cronică a cărților 
de poezie, sunt bucuros când vreun poet îmi 
dă telefon sau îmi scrie pe internet ca să-mi 
mulțumească pentru atenţia cu care i-am citit 
opul. E, de fapt, marea mulțumire a criticului 
literar. 

— Ce importanță mai au revistele 
literare? Rolul lor este pus uneori sub semnul 
întrebării, dificultatea finanţării le inhibă, 
distribuția le influențează tirajul, îşi fac cu 
greu echipe redactionale? 


— Revistele de tradiţie o duc din ce în ce 
mai greu datorită slabei lor sustineri 
financiare. S-au găsit soluţii, în unele cazuri, 
când au intrat în atenţia Consiliilor judeţene, a 
primăriilor ş.a. În schimb, au proliferat 
revistele difuzate online. Din păcate, acestea, 
care îşi află mai uşor sponsori, cum se zice, 
promovează © literatură, de obicei, 
submediocră, datorată unor veleitari, unor 
diletanti ş.a. Cred că si difuzarea revistelor 
tipărite este proastă. În plus, am impresia că 
oamenii s-au cam dezobişnuit să citească 
ziare, gazete, reviste. Se uită pe internet. Cei 
care se uită. Restul nu prea au preocupări de 
ordin cultural. Mă tem că vina o are educația 
de acasă, din şcoală... Azi nu se pune accent 
pe cultură... 

— Listele canonice ale prozei şi poeziei, 
inițiate în ultima perioadă, organizează sau 
tulbură câmpul literaturii? Are literatura 
nevoie de asemenea evaluări? 

— Literatura administrată pe căprării e o 
proastă soluţie. În cultură nu cred că e nevoie 
de  ierarhizări pe Ei 


liste de preferinte. constantin Cubieșan! 


Sunt ferm convins B A L AD A 


cä existä poeti buni, js = 
chiar foarte buni Laits) |L 14" 
care nu figurează 
pe... lista lui 
Manolescu. Si nici 
pe listele altora. 
Adică, dacă nu te-a 
trecut cineva pe o 
listă înseamnă că nu 
exişti?! O concepţie 
cât se poate de falsă 
si de pägubitoare. 
Poezia, arta în 
general, se măsoară după cerințe estetice nu 
după apartenente la grupuri, grupulete, 
bisericuțe, sinagogi etc. 

— Aveţi o imagine a Clujului literar de 
azi? Care ar fi aceasta, la 70 de ani de 
Uniune şi de Filială, de existenţă a revistei 
Steaua? 

— Nu cred că e doar impresia mea că 
astăzi Clujul are o viață literară foarte bună, 
activă. Se întâmplă aproape zilnic lansări de 
cărți, şedinţe ale cenaclurilor literare, discuţii, 

întâlniri la Fihală... Filială care produce, sub 
conducerea Irinei Petraş, antologii, concursuri 
literare etc. E şi cea mai mare filială din ţară, 
după București, având în jur de 300 de 
membri. Pentru la toamnă se pregătesc nişte 
festivități legate de cea de a 70-a aniversare a 
revistei Steaua şi de fiintare a Filialei. De 
altfel, în fiecare primăvară are loc un festival 
internațional consacrat lui Lucian Blaga... 
Viaţa literară la Cluj este bogată şi prin 
nucleele de scriitori de la Bistriţa, Baia Mare, 
Oradea, Satu Mare... În ciuda faptului că 
fondurile financiare sunt din ce în ce mai 
puţine, scriitorii se  fncäpätâneazä se 
desfăşoare o viață literară, cel putin în 
aparenţă, normală. 

— Ce vă face să veniţi din cînd în cînd la 
Bistrița? 

— Bistriţa are o viaţă culturală cu totul 
semnificativă. Se organizează frecvent 
festivaluri, simpozioane, colocvii consacrate 
unor scriitor clasici: Coşbuc, Rebreanu ş.a. O 
revigorare, în ultimii ani, a Bibliotecii 
judeţene a însemnat mult pentru impunerea 
unei atmosfere culturale efervescente. Și, să 
nu uit, revista pe care o conduceţi și-a format 
un nucleu de colaboratori de foarte bună 
calitate, cei mai mulți fiind locali, crescuţi, 
formaţi chiar în jurul acesteia... Cât despre 
prezentele mele la Bistriţa, pot să vă spun că 
merg întotdeauna cu plăcere (mă duc de câte 
ori mă cheamă cineva; unde nu mă cheamă nu 
mă duc), dar în ultima vreme, având nişte 
probleme de sănătate, am fost nevoit să rămân 
mai mult pe-acasă. Dar, cine ştie, poate se 
îndreaptă lucrurile... 

— Recent, o seamă de scriitori au semnat 
articole într-o carte care vă omagiază la o 
virstă rotundă? Cum apreciaţi un asemenea 
gest? 

— Mă simt flatat că multi dintre prietenii 
ŞI cunoscutii mei s-au aliniat în realizarea unui 

volum omagial. Dar, în privința elogiilor 
rămân mai circumspect. De obicei la 
asemenea momente festive se face risipă de 
elogii. Unele cred că sunt reale, cel putin 
vreau să mă leagăn pe o asemenea iluzie. 

— Cum se vede propria viaţă de scriitor 
de la înălțimea virstei actuale? 

— Pot să vă spun că dacă ar fi s-o iau de 
la capăt, tot pe linia asta aș merge... Citesc 
mult, scriu cât pot de mult şi cât pot de bine... 
Public volume, când am bani pentru aşa ceva. 
Vedeţi dumneavoastră, astăzi orice muncă 
efectuată se recompensează financiar. Numai 
cea scriitoricească nu prea. Scrii, dar ca să 
poţi să publici o carte trebuie să plăteşti toate 
costurile. Normal ar fi să ai parte de un 
onorariu, cum se zice, adică să primeşti si 
nişte bani pentru munca literară pe care o 
prestezi. Însă asta nu se întâmplă. Parcă eşti 
pedepsit dacă scrii o carte din care am 
impresia că toată lumea câştigă: editorul, cel 
care o tipărește, cel care o difuzează, cel care 
o vinde... Numai cel care o scrie nu ia nimic. 
Am convingerea că nu e drept să se întâmple 
aşa. 

— Ce (mai) aveţi pe masa de lucru? 

— Pregătesc o carte pentru aniversarea 
revistei Steaua, în noiembrie. Dar, am câteva 
cărți în sertar — nu e glumă — pe care nu se 
îndeamnă să mi le publice vreo editură. Am 
propus chiar la Bistriţa o carte despre 
romancierul Liviu Rebreanu. Promisiuni au 
existat însă finalizarea a rămas în aşteptare. 
Am propus la lași o carte de eseuri despre Ion 
Creangă. La fel. O carte de studii pe marginea 
literaturii române religioase am propus la o 
editură de profil din Cluj. Asisderea: 
promisiuni şi așteptări... Sunt un om răbdător, 
un om optimist de felul meu şi vreau să cred 
că în cele din urmă... va fi bine. Important 
este ca sănătatea să nu se subrezeascä prea 
mult. 


Dialog realizat de Olimpiu Nuşfelean 


Constantin CUBLESAN 


Răsărit de zodii 
(Lucian Blaga) 


Rămânând într-o destul de îndelungată 
tăcere, a poetului mai ales, după război, 
determinată de împrejurările politice noi din 
țară, cu o presiune în plus asupra sa marcată 
de epurarea de la Universitate, în 1948, 
Lucian Blaga, cel cândva „tăcut ca o lebădă”, 
este rechemat în anii '60, urmând o anume 
strategie, tot așa, politică, să-şi facă prezența 
în paginile revistelor literare, în speță în cele 
ale modernistei publicaţii de la Cluj, Steaua. 
Răspunde cu precautiunie invitatiei, oferind o 
poezie ce putea să pară inofensivă, din toate 
punctele de vedere, celor ce priveau asupra 
creaţiei sale cu câteva perechi de ochelari 
iscoditori, poezie intitulată Fântânile, care şi 
apare în numărul 5, din mai 1960, dar care va 
purta în edițiile volumelor ulterioare (1962, 
1966, 1967 ş.a.) un titlu mai adecvat: Sapă, 
frate, sapă, sapă. Asupra tratativelor purtate 
cu autoritățile în legătură cu această revenire 
în actualitate, poetul Aurel Rău, redactorul şef 
al revistei, a furnizat în repetate împrejurări, 
de-atunci încoace, destule detalii 
semnificative, asupra cărora nu voi insista. 
Trebuie să observ însă că frumoasa poezie, ce 
aducea un mesaj de necesară consecvență 
(statornică) pentru orice prestație creatoare, 
din totdeauna (,,Sapä, frate, sapă, sapă,/ până 
când vei de apă”), avea în subtextualitatea ei 
şi o referire (străvezie totuşi, pentru cine dorea 
să înțeleagă şi altfel textul acesteia) la condiţia 
proprie de manifestare, într-o nouă zodie 
existențială, ce i se oferea acum poetului 
pentru a se putea exprima: „Zodii sunt şi jos 
sub tarä,/ fă-le numai să răsară”. Filonul pur al 
izvorului gândirii sale poetice, filosofice, 
venea, evident, din străfundurile, niciodată 


secătuite, ale trăirii sale emoționale, la care se 
putea ajunge, în descifrare, de către oricare 
dintre săpătorii momentului, ca de altfel ai 
clipei de oricând, prin osârdia investigației 
autentice în această creaţie, a sa, pentru a 
ajunge la apa vie sedimentată în adâncurile 
semnificatilor operei sale: „Sapă numai, sapă, 
sapă,/ până dai de stele-n apă”. Poetul era 
deplin conştient că bogăţia autentică a 
ideaticii creației sale se va revela astfel, odată 
scoasă la lumina zilei, în adevăratele ei 
străluciri esenţiale. În crezul acestui triumf 
(ulterior!) al său, și-a conceput, de fapt, toate 
scrierile din anii tulburi pe care i-a traversat 
într-o nouă, altă ipostază istorică a ţării, a 
culturii şi a spiritualităţii căreia îi aparţinea în 
totul. Revelatoare în acest sens sunt cele două 
piese de teatru, ultimele scrise de-acum: Arca 
lui Noe şi Anton Pann, ce conţin un autentic 
mesaj testamentar pentru creatorul — filosoful, 
poetul — retras în penumbra, impusă, a vre- 
melniciei timpurilor acestora, venite opresiv 
asupra sa şi, în fond, asupra întregii țări. 

Retras, după întoarcerea din Portugalia, 
unde îndeplinise o misiune diplomatică, la 
începutul anilor '40, 


aparent departe de Manuscris 
evenimentele tragice 


ale războiului, într-un sat ascuns în fundul 
unei văi, nu departe de locul obârşiei sale, la 
Căpâlna, înconjurată de munţii ce închideau 
zarea de jur-împrejur, Lucian Blaga vorbește 
despre mântuirea lumii, despre posibila 
salvare a omenirii de sub însemnele răului ce 
o cuprinsese, ce o marca, deteriorându-i tot 
mai mult faptul existenței. Aici concepe, scrie 
şi finalizează piesa Arca lui Noe, terminată — 

nici nu se putea mai semnificativ — în ziua de 
23 August 1944, după cum stă notat pe ultima 
filă a manuscrisului. Aşadar — se precizează în 
Biblie — Arca trebuia să fie terminată când 
potopul avea să se dezläntuie. „Simţeam — 
scrie romancierul în Luntrea lui Caron, 
referindu-se la piesă —  imponderabilele 
corespondențe între situaţia reală şi situația 
din piesă”. Deluviului biblic îi corespunde 
acum  tăvălugul războiului. Cuvintele 
romancierului nu pot fi abstrase de o legătură 
ce se face în mod firesc şi necesar de altfel, cu 
starea de spirit a poetului, a scriitorului ce se 
pregătea a depăși dezastrul istoric atât de 
apropiat. Între el și Noe, cel din piesă, sunt 
nenumărate puncte de similitudine. Cel mai 
important este, desigur, faptul că amândoi 
sunt creatori. Cel dintâi concepe şi împlineşte 
o arcă — din poruncă divină — în care trebuia 
să pună tot ceea ce putea sta mărturie, in nuce, 
funțării lumii, pentru viitoarea existență, cea 
de după ce apele vor fi retrase. Lucian Blaga 
este el însuși un altfel de Noe, dar tot un 
creator hărăzit cu talent, în această direcție, de 
către divinitate — a cărui arcă este însăşi opera 
proprie încărcată cu povara ideilor, ce 
trebuiau să stea mărturie asupra lumii sale 
după ce, şi de data aceasta, apele diluviului 
(citeşte acum: războiului) se vor fi retras. Dar 
până atunci?... Piesa se termină înainte ca 
potopul să fi început cu adevărat. Arca era 
însă terminată, putea pluti, fără griji, peste 
talazurile învolburate. Opera, în întregime, a 
scriitorului, a gânditorului Lucian Blaga, de 
asemenea. Dar autorul nu ne spune nimic 
despre această plutire şi nici despre cum se va 
comporta după. Pentru el important era ca 
opera să fi fost încheiată. Şi era. Așa că, 
scriitorul avea, într-un anume fel, cugetul 
liniștit. Opera sa era capabilă să treacă proba 
diluviului. 

Cealaltă piesă — ultima — elaborată în 
1945, Anton Pann trădează, la rându-i, multe 
din frământările scriitorului din acei ani, 
făcându-ne să înțelegem — ca într-un fals 
testament de creație — modul cum reflecta el 
asupra condiției existențiale a poetului, a 
creatorului în anii vremurilor ce se învolburau 
la orizont, pentru că altfel nu s-ar putea 
înțelege de ce tocmai un scriitor, un poet 

fusese ales a fi eroul ultimei sale piese, un 
poet care, atât de nefiresc pentru programul 
estetic al lui Lucian Blaga, în final se stinge, 
moare, lăsând în urma lui să vegheze spre 
veșnicie opera sa. 

Piesa Anton Pann este, fără îndoială, o 


parabolă. O parabolă despre condiția 
creatorului în actualitatea imediată a 
României aflată în preajma socializării, 


asupra căreia Lucian Blaga nu ştia să se 
pronunțe altfel. El căuta să abordeze 
problemele actualitätii, dar în felul său, adică 
a limbajului artistic rafinat, subtil. El 
realizează că poetul, în noua societate, îşi 
poate pierde libertatea, că asupra lui 
acționează constrângeri ce-i pot fi fatale 
(Anton Pann al piesei lui Lucian Blaga simte 
în suflet „un vuiet care cere ceva, un pic de 
zare şi-un strop de îngăduinţă”, solicitând cu 
îndreptăţire „să nu mi se cântäreascä 
cuvintele”, şi uitându-se cu indignare în jur, 
cu un „vuiet al deznădejdii”, cum îl 
caracterizează Panţu/ unul din personajele 
piesei/, poetul constată: „Ce prigoană şi ce 
osândă din toate părțile! Urgia e mai mare 
decât păcatele ce trebuie să le ispäsesc!”). 
Dincolo de marea metaforă a înălțării 
creatorului prin propria-i operă ce slujește 
credinței populare, piesa Anton Pann trebuie 
neapărat pusă în legătură cu biografia lui 
Lucian Blaga, fund în felul ei mărturia 
deznădejdii autorului. Acesta intra într-o altă 
lume, în care rolurile existenţiale se jucau 
în... travesti („Eu nu mai am din această viață 
— zice eroul piesei — decât un bal mascat”) si 
în care fericirea supremă este aceea a morții. 
Anton Pann moare îndestulat cu gândul că 
intrase în „bal” fără a fi un element activ al 
acestuia. În piesă există o copleşitoare tristețe 
a renunțării. Lucian Blaga înțelegea că în 
vremurile noi ce veniseră nu vor supraviețui 
decât luptătorii. Or, el nu era un luptător. În 
orice caz nu unul de duzină, manevrând 
mijloace pedestre. El putea arăta, profetic, 
celorlalți calea de urmat, dar personal prefera 
să se retragă în sine, cel puțin deocamdată. 
Din această retragere era chemat, în anii '60, 
să iasă, continuând sau, poate mai bine zis, 
oferind publicului (societăţii) un nou discurs 
poetic. Numai că acest discurs nu conținea 


nimic din ce şi-ar fi dorit diriguitorii politici ai 
vremii, să aducă, el arătând doar un soi de 
neutralitate, echivocă, vorbind metaforic, în 
fond, în termenii propriei sale filosofii. 

Cea de a doua poezie încredințată revis- 
tei Steaua, este Mirabila sămânță, publicată 
în numărul din 8 august 1960, fiind con- 
cepută, după datare, chiar în același an. Deci, 
reflectând gândul și starea de spirit a poetului 
în acele momente. 


„Neapărat, mai mult decât prin orașul rumorilor, 
c-o sträduintä mai mare 

decât subt arcade cu flori, 

voi umbla primăvara întreagă prin târguri 
căutând vânzători de sămânță. 

Mi-ai dibuit aplecarea firească si gustul ce-l am 
pentru tot ce devine în patrie, 

pentru tot ce sporeşte si creste-n izvorniță. 
Mi-ai ghicit încântarea ce mă cuprinde în faţa 
puterilor, în ipostază de boabe, 

în fața märuntilor zei, cari aşteaptă să fie zvârliti 
prin brazde tăiate în zile de martie” 


Interpretările imediate, ca şi referirile la 
posibila inspiraţie (geneza), sunt cu totul 
pedestre şi probează deplina obtuzitate a 
acestora. „În 1959 — îi mărturisea lui Bazil 
Gruia (v. Blaga inedit. Efigii documentare), 
Viorica Manta, soţia doctorului Manta din 
satul Gura Râului, unde Blaga și-a petrecut 
concedii între 1950-1960 — mi-a povestit 
geneza poeziei Mirabila sămânță, scrisă 
pentru grădina Elenei” din strada Eugen Brote 
8, grădină din vecinătatea străzii Martinuzzi, 
pe care locuia Blaga, Elena cu care se întâlnea 
„conducând-o la grădină”. „Elena având unele 
rezerve asupra acestor întâlniri l-a rugat să 
aibă plicuri cu seminţe în buzunar, ca la o 
eventuală întâlnire nedorită să-și poată lua 
rămas bun de la Lucian — cerându-i seminţele 
care erau un fel de alibi pentru indiscreti”. 
Probabil că întâlnirile celor doi au fost reale 
(faptul nu are însă nici o importantä!), 
schimbul seminţelor între cei doi având rolul 
unui „alibi” justificator, dar a susține că 
poezia este o ilustrare a acestor frivole 
banalitäti dintr-o relaţie... mondenă, cu 
substrat incestuos, e de-a dreptul o blasfemie 
adusă creației poetice blagiene, pe care, 


bunăoară, un Bazil Gruia o prezintă (chiar 
peste ani) ca pe o descoperire a realitätilor 
poetice esenţiale, dincolo de orice 
semnificație simbolică. Din nefericire e 
păcatul unor comentatori din epocă, care 
țineau să voaleze semnificațiile ideatice ale 
poemei. 

Mirabila sămânță vine, în intenționa- 
litatea lui Lucian Blaga, ca un soi de încheiere 
a arcului ideatic deschis cu acea capodoperă 
Eu nu strivesc corola de minuni a lumii din 
volumul Poemele luminii. Dacă în prima 
ipostază se anunţa, 
se definea atitudinea 
poetului într-un pro- 
gram liber de ilumi- 
nare a minunilor 
lumii prin cuvânt, în 
cea de a doua vor- 
bea, tot aşa, meta- 
foric, despre puterea 
germinatoare a cu- 
vintelor — căci ce 
altceva sunt semin- 
tele acestea dacă nu 
cuvintele ce pot 
exprima ideile — ce zac (deocamdatä!), 
aidoma semintelor nearuncate în brazda 
fertilizatoare (,,grämezi de seminţe în arii”) şi 
care își aşteaptă condițiile prielnice germi- 
natiei si... rodirii. Semnificaţia nu e departe 
de aceea din parabola biblică a semănătorului, 
poetul fiind el însuși semănătorul care iată, 
vine acum să dea viață nouă cuvintelor care au 
stat în aşteptare: cuvântul, „sămânţa mirabilă/ 
ce-nchide în sine supreme puteri”. 

Poema e o meditaţie, o artă poetică prin 
care autorul îşi redefineşte mesajul de cunoas- 
tere a lumii, rechemând la viață cuvintele 
bogate în sensuri ideatice interioare („un cer 
de înaltă lumină/ s-ascunde în fiestecare din 
ele”), ce-şi păstrează vigoarea („un foşnet de 
câmp şi amiezi de grădină”) chiar în acel 
„veac päduret” pe care îl străbate poetul. Se 
afirmă astfel sentimentul că „poetul trăieşte în 
interiorul universului pe care el însuşi l-a 
creat, transfigurând lumea reală” (George 
Gană). Tonul confesiv conduce în final spre 
incantatia odei: „Laudă seminţelor, celor de 
faţă şi-n veci tuturora!” 


Constantin Cubleşan 


Zece ipostaze teatrale 


DACIA = 

O a treia poezie, Soare iberic, publicată 
în Steaua (nr. 10 din octombrie 1960) este și 
ea o metaforă confesivă ce trimite la anii 
petrecuţi departe de ţară, în Portugalia anilor 
1938-1939, când, probabil, au şi fost scrise 
versurile acesteia, Lucian Blaga tânjind aici 
după „a Vlahiei deasă, largä/ reavănă 
dumbravă”. E o evocare nostalgică a patriei, 
cu sentimentul depărtării, trăit într-un peisaj 
contrastant cu cel al ținuturilor obârşie: 


„Om de pădure sunt şi-mi place frunza. 
Dar în pădurea de pini 

de la Estoril, sub soarele torid, 

o umbră nu găseşti printre lumini, 

să te apere de raze. 

Aici izvoarele nu se descind. 
Vânturate de mori de vânt 

miresmele fierbinți ucid. 


O clipă mă amăgesc 

cu oceanul ce se vede-n zare, 

dar umbră nici apa nu are 

să-mi învelească inima bolnavă. 
Să-mi învelească inima bolnavă 
mi-ar trebui de-aiurea dezmierdare, 
multa-nrourata slavă, 

a Valahiei deasă, largă, 

reavănă dumbravă.” 


Cea de a treia poezie, București 1919 
(Steaua, nr. 12, decembrie 1960), e la rândul 
ei o nostalgică evocare a unui timp petrecut în 
străinare, când în oraşul arid inundă 
miresmele naturii de-acasă: „Paltinii, crescuţi 
în noapte/ din asfalturi ca din lavă,/ îşi 
împrăştiau sämânta/ zburătoare-n tot orașul”. 

Nici Mică odă unei fete (Steaua, nr. 12, 
decembrie 1960) nu rezonează cu angaja- 
mentele sociale din tumultul actualitätii, în 
care se dorea a fi atras (câștigat) scriitorul, cel 
putin pentru scopuri... propagandistice. 
Poezia e o reverentioasä închinare ființei 
admirate, ce aminteşte, ca într-un ecou 
romantios, silueta gratioasä a Domniței din 
Nebănuitele trepte: „Precum un ulcior/ pe 
roata olarilor/ cresti zveltă: usor/ subt pavăza 
larilor.// Virtuti pämântesti/ aduni ca o rodie,/ 
mereu te-mplinesti/ sub unica zodie.// Răga- 
zuri nu-ți iei?/ Îngăduie timpului/ să pună 

temei/ vieții şi nimbului!// Să nu răsfoieşti/ 
prea repede filele/ frumuseţii ce esti/ Te 
bucure — zilele!” 

Tot în numărul din decembrie 1960 al 
revistei este inclusă şi poezia Cerbul, scrisă, 
probabil în aprilie 1954, după cum indică 
Georgina Gheorghe, poetul căutând a face 
astfel dreptate unor texte ce n-au putut fi 
publicate la vremea lor. E un sonet. Formele 
fixe ale prozodiei nu le-a încercat prea des. 
Melodia discursului clasic, însă, o stăpânea cu 
deplină forţă a expresiei. Baladescul evocator 
al unei întâmplări agreste, are ceva din haloul 
motivelor romantice din lirica germană, pe 
coordonata misterioasă a căreia cerchiștii 
sibieni, de care Lucian Blaga fusese (era) legat, 
produseseră câteva piese remarcabile. Cerbul 
lui Blaga („un roşu cerb”) este si el un erou 
alegoric în căutarea disperată a ciutei care își 
pierduse urma prin desisurile pădurii: „Ciuta-i 
printre ruguri/ de corni zdrobeşte în copite 
struguri/ şi piere în făget. S-aude goana.// Prin 
brume, cerbul de imbold şi visuri/ c-un răget 
cearcă să se mântuie/ Dar ciuta dispărută-l 
bântuie. Sublimul foc îl mână spre abisuri.// De 
sete ars, cum tremură în totul/ ajuns la iezer — 
cerbul! Dar abia/ atinge apa mulcomă cu 
botul.// Din luciul albăstriu, precum e fierul,/ 
sorbind, cu grijă-alege, parc-ar vrea/ să bea 
uşor, din apă, numai cerul”. De ce n-am 
înțelege că ciuta este însăşi poezia pe care o 
căuta, părelnic pierdută, la care însă nu poate 
renunța si chiar dacă prezența ei nu o mai 
regăseşte oglindită în undele iezerului (citește 
realitatea concretă în care trebuie să se 
consoleze) el soarbe apa cerească menită a-i 
întreține dorul făpturii ideale. 

Ciclul din paginile numărului pe 
decembrie 1960, al Stelei, se încheie cu o 
romanţă, în stil de fals pastel, Risipei se dedă 
florarul (scrisă probabil în primăvara anului 
1951, după unele mărturii ulterioare), de 
asemenea nostalgică evocare a unui moment 
de efuziune sentimentală, alături de o făptură 
candid-vaporoasă, prezentă într-o natură 
evanescentă, întotdeauna inspiratoare pentru 
poet: 


„Ne-om aminti cândva târziu 
de-această întâmplare simplă, 


de-această bancă unde stăm 
tâmplă fierbinte lângă tâmplă. 


De pe stamine de alun, 
din plopii albi, se cerne jarul. 
Orice-nceput se vrea fecund, 
risipei se dedă Florarul. 


Polenul cade peste noi, 

în preajmă galbene troiene 
alcătuieşte-n aur fin. 

Pe umeri cade-ne şi-n gene. 
Visând, întrezărim prin doruri — 
latente-n pulberi aurii — 

păduri ce ar putea să fie 

ŞI niciodată nu vor fi”. 


Revenirea în spațiul public al lui Lucian 
Blaga, cu câteva din creaţiile sale poetice, e 
marcată de tristețea cu care a dus povara 
acelor ani ai retragerii obligatorii în sine, când 
n-a mai tipărit nici poezie, nici teatru, nici 
eseuri filosofice, nerenuntând însă nici o clipă 
a scrie, dovadă stând romanul Luntrea lui 
Caron care este, fără îndoială, singura mare 
creație de sertar produsă sub agresivitatea 
regimului socialist, la noi. Nu este întâmplător 
faptul că în acei ani de restriște pentru creația 


sa, poetul s-a simțit atras de traducerea 
capodoperei goetheane, Faust, din care a 
publicat fragmente în aceeaşi revistă Steaua. 

Semnificative sunt cuvintele din 
Închinarea la Faust, în magistrala tălmăcire a 
lui Lucian Blaga, în care aflăm, mărturisită 
printr-o voce a altcuiva dar asumate ideile, 
această lucidă portretizare a propriei fiintäri în 
raport cu publicul de odinioară, cu cel prezent 
si cu cel al viitorimei: 


„Cei duşi nu mai aud cântările din urmă, 
Ei cari, întâile, pierduţi le-au ascultat, 
S-a risipit înghesuiala prietenească 

Pe rând ecoul cel dintâi s-a destrămat. 
Azi nestiutä e mulțimea ce aude 

Durerea, cântecul ce-ncerc a spune 

Cei ce cândva de stihul meu se bucurară, 
Rătăcitori ei sunt, de mai trăiesc pe lume. 


Uitat de mult, mă prinde-un dor din cale-afară 
De-acel tăcut şi grav tărâm, unde s-adună 
Înalte duhuri, şi-n necontenite tonuri, 
Asemeni harfei lui Eol, cântarea-mi sună, 
Fiori mă iau, şi lacrimi, lacrimi printre 
gânduri, 

Severa inimă devine moale, blândă, 

Ce e de faţă, vede-se ca-n depărtare, 

Si ce-a pierit, aevea e ca o izbândă”. 

Constantin CUBLESAN 
(Note biobibliografice) 


CONSTANTIN CUBLEȘAN, scriitor polivalent (poet, prozator, dramaturg, critic şi istoric 
literar) s-a născut la 16 mai 1939 în Cluj; părinții învăţători. Şcoala primară în comunele Tranis și 
Nearsova, gimnaziul la Huedin, până în 1954, apoi la Şcoala medie Nr. 6, fostul Liceu de Băieți 
Nr. 2 din Cluj, absolvit în 1955 (Profesor de literatură îl are pe I. D. Sârbu care îi îndrumă paşii 
spre cenaclul Filialei Cluj al Uniunii Scriitorilor, condus de A. E. Baconski). În 1956 debut în 
ziarul local Făclia din Cluj, colaborând şi cu Studioul de Radio-Cluj. Urmează Facultatea de 
Filologie-Istorie-Filosofie a Universităţii Victor Babes din Cluj, secția Limba Rusă (absolvită în 
1959). Ca student începe să publice în paginile revistelor Sfeaua şi Tribuna din Cluj. La 
absolvirea Facultăţii este repartizat la Radio-Cluj, ca reporter, apoi redactor, până în 1962, când 
se transferă la revista Tribuna, la secția de artă si apoi la cea de critică literară, semnând aproape 
săptămânal cronici dramatice şi cronici literare. Între 1970-1971 este secretar general de redacție 
al revistei Tribuna, post împărțit cu Augustin Buzura până în 1972, când se transferă la Editura 
Dacia din Cluj, ocupând, prin concurs, postul de Redactor şef (Director fiind poetul Al. 
Căprariu). 

Din 1964 este membru al Uniunii Scriitorilor din România. 

I s-au reprezentat piese pe scenele teatrelor din Sibiu, Cluj, Arad, Satu Mare, Baia Mare, 
Turda, Braşov, Petroşani, Timişoara, Botoşani, Oradea. 

Din 1980 este Director al Teatrului Naţional din Cluj-Napoca, până în 1988 când se 
transferă la revista Steaua, în calitate de redactor-șef adjunct (Redactor şef: poetul Aurel Rău). Îşi 
susține doctoratul în ştiinţe filologice (1982) la Universitatea clujeană. 

Din 1991 începe să predea, ca profesor asociat, la proaspăt înființata Sectie de Teatru 
(transformată ulterior în Facultate de sine stătătoare) de pe lângă Facultatea de Litere a 
Universităţii Babeş-Bolyai din Cluj. În 1999, în urma unui concurs, ocupă postul de conferenţiar 
la Universitatea „| Decembrie 1918” din Alba Iulia (Universitate de stat), iar în anul 2002, 
dobândeşte titlul de profesor universitar (predă disciplinele: Teoria literaturii si Estetica generală, 
precum şi alte cursuri opţionale); din anul 2005 conduce doctorate în specialitatea: literatura 
română. Între 2000-2004, este prodecan al Facultăţii de Istorie si Filologie a Universităţii din 
Alba Iulia. 

A făcut parte, în câteva rânduri, din Comitetul de conducere al Filialei Cluj a Uniunii 
Scriitorilor iar după 1989 este Președinte al acesteia, până în 2005. Din 2004 este şi membru al 
Consiliului Uniunii Scriitorilor din România. În două rânduri face parte din Juriul pentru 
acordarea Premiilor Uniunii Scriitorilor. 

Colaborează la numeroase reviste din ţară si străinătate. 

A fost, ca multi alți intelectuali crescuţi în anii regimului trecut: pionier, membru UTC şi 
PCR, fără a avea vreodată funcții în aparatul de partid sau de Stat. 

În 1971 s-a căsătorit cu Iulia Luminiţa (Suciu), profesoară de limba si literatura română, 
actualmente pensionară, autoare si ea a câtorva volume de beletristică; în 1973 i s-a născut un fiu, 
Victor Cubleşan, acum scriitor si el, critic literar (la revista Steaua), doctor în Ştiinţe Filologice 
(2006). 

A călătorit în străinătate, ca simplu turist sau în interes de serviciu, înainte si după 1989: 
Bulgaria, Ungaria, Polonia, Cehoslovacia, URSS (Rusia), Germania de Est şi de Vest, Italia, 
Jugoslavia, Austria, Suedia, Danemarca, China, Grecia, Ucraina, Republica Moldova, Gruzia, 
Letonia, Franța, Luxemburg, San Marino. 

Este distins cu premii literare si distincții culturale (între care: Medalia jubiliară „Mihai 
Eminescu”, 2000; Medalia „Meritul cultural” Cls. I. În grad de ofiţer, 2004). În 1999 i s-a acordat 
titlul de Cetăţean de onoare al Municipiului Cluj-Napoca. 

OPERA LITERARA : 


VOLUME DE VERSURI: Apropierea iernii (1993); Vârsta amintirilor (1995); Lumina din 
prăpastie (1996); În oglinzile timpului (1997); Meridiane lirice (1998); Templul cu vise (1999); 
Absent din Agora (2001); Litanii profane (2004); Contemplând eternitatea (2015); În marea 
dezodine a lumii (2017); Văzduhul din cuvinte, antologie (2019). 

NUVELE, POVESTIRI: Clopotele de apă (1970), Aproape de curcubeu (1972); Umbra 
ulmilor tineri (1977); Viaţa şi încă o zi (1980); Sincere felicitări (1991); Omul în colivie (2010); 
Mersul prin cușcă (2012); Ceasornicul (2015); Prăbuşirea îngerului (2018); Femei... Femei... 
Femei... (2019). EET ERE 

ROMANE: Licheni (1974), Un gotic târziu (1975); Un anotimp 
pentru fiecare, Vol. I. Sezonul crinilor roşii (1985); Vol. II. Porţi 
deschise (1986); Balada neterminată (1988); Anotimpuri paralele 
(2016). 

LITERATURA S. F.: Nepăsătoarele stele, povestiri (1968); 
Iarba cerului, roman (1979); Paradoxala întoarcere, roman (1989); 
Suflete mecanice, povestiri (1992); Galaxia termitelor, roman (1993); 
Iarba cerului. Ediţia a doua (2014). 

LITERATURA PENTRU COPII: Pensiunea Margareta, roman, 
(1982); lepurilä Varză Dulce, versuri, (Vol. I-II, 1984; Vol. III — IV, 
1985); Oraşul de cretă colorată, povestiri (1986); La foc de tabără, 
roman (1989); Alfabetul glumet, versuri, (1998); Băieții cuminţi, versuri 
(1998); lepurilă Varză-Dulce, versuri, ediția a doua. Ilustrații de Ana- 
Maria Maximencu (2002). 

TEATRU (volume): 7Zeme provinciale, piese de teatru (1987); Trilogii de buzunar (2004); 
Domnița nebănuitelor trepte (2008); Isprăvile lui Păcală. Dramatizare liberă după Petre Dulfu, 
(2015). Motanul incältat. Dramatizare liberă după basmul lui Charles Perrault (2016); Gulliver în 
Tara Liliputanilor. Dramatizare liberă după Călătoriile lui Gulliver de Jonathan Swift (2016). 

PUBLICISTICĂ: Cluj-Napoca. Fotografii de Ion Miclea (1985); 
Bădia... În colaborare cu Ion Mărgineanu (2008); Gräbeste-te încet. 75. 
Interviuri (2014); Tribuna si tribunistii (2018) 

DRAMATURGIE: Provincialii (Sibiu, Teatrul de Stat, 1978; 
Cluj, Teatrul Naţional, 1978); Recurs la Judecata de Apoi (Arad, 
Teatrul de Stat, 1979; Baia Mare, Teatrul Dramatic, 1989); Ispita (Cluj, 
Teatrul Maghiar de Stat, 1983); lepurilă Varză Dulce (Cluj, Teatrul de | 
păpuşi de Stat, „Puck”, Secţia română, 1982); Camera de hotel (Satu r 


Mare, Teatrul de Nord, 1983; Cluj, Teatrul Maghiar de Stat, 1985; 
Sfântu Gheorghe, Teatrul de Stat, 1987; Suedia, Olofstrom, Teatrul 
Popular, 1997; Teatrul Municipal Deva, 2016); Apel telefonic greşit 
(Cluj, Teatrul Național, 1997); Domnița nebănuitelor trepte (Târgu Constantin Cubleșan 
Mureş, Teatrul Naţional, Alba Iulia — Sebeş, 9 mai, 1998). 

DRAMATIZARI: Motanul încălțat (Cluj, Teatrul de păpuşi de 
Stat, Secţia română, 1984; Turda, Teatrul de Stat, 1984; Cluj, Teatrul de GN = 
păpuşi de Stat, Secția maghiară, 1984; Braşov, Teatrul Dramatic, 1987; i + 
Timisoara, Teatrul maghiar de Stat, 1988; Brasov, Teatrul Dramatic, 

Păcală (Baia Mare, Teatrul Dramatic, 1996; Petroşani, Teatrul de Stat „I. D. Sârbu”, 1997; 
Turda, Teatrul de Stat, 1999); Teatrul „Arcadia”, Oradea, 2019); Cei trei muschetari (Baia Mare, 
Teatrul Dramatic, 1997; Teatrul „I. D. Sârbu”, Petroşani, 2016); Teatrul „Arcadia”, Oradea, 
2019); Aventurile lui Pinocchio (Cluj, Teatrul de păpuşi „Puck”, Secţia română, 1997); Aladin si 
lampa fermecată (Turda, Teatrul de Stat, 1998); Gulliver (Cluj, Teatrul de păpuşi „Puck”, Secţia 
română, 2001). 

TRADUCERI: Szerelmeim varosa (Un gotic târziu) în limba maghiară, Editura Dacia, 
Cluj-Napoca, 1977; Pravo prohrat (Provincialii), în limba cehă, Editura Dillia, Praga, 1981; 

VOLUME DE CRITICĂ ȘI ISTORIE LITERARĂ: Miniaturi critice (1968), Teatrul — 

comentarii eminesciene (1998); Opera literară a lui Pavel Dan (1999); Caragiale în conştiinţa 
critică (1999); Eminescu în orizontul criticii (2000); Romancierul Rebreanu (2001); Moara cu 

(2002); Caligrafii „ Caligrafului” (Foiletoane critice, 2002); Dicţionarul personajelor din teatrul 

(2013); Lectura — profesiune si delectare (2013); Urmuz în conștiința criticii (2014); Mihail 
Sadoveanu. Actualitatea în rezonanță istorică (2014); Eminescu în exegeze critice (2015); 

Constantin Cublesan la Bruxeles, în fața uneia din clădirile Cu soția, la Budapesta, pe Dunăre 
Parlamentului european 


Cu fiul, Victor, pe o terasă clujeană Cu Alexandru Mironov care prezintă, la Bookfest (București), 
ediția a doua din romanul larba cerului 


Sesiune de autografe. 


Cluj-Napoca 2019 

Cassian Maria SPIRIDON 


Statuia împușcată 


în toamna plină 

de o lumină blîndă 

ca de gutuie 

în drum către 

Casa Poetului 

vedem 

peste tot mirese în flăcări 


ce se înalță pe stînci 


înaintăm pe valea pîrîului 

apa ce trece prin satul ce l-a născut 
acolo aflăm 

pitită între altele 

de aceeași măsură 

o casă 


cu multe-ncăperi 


Un mare simbol 


una din alta 
în care 
a träit/ vietuit 


s-a întors 

La Hordou 


nu o dată 


la intrare/ în stradă 
modest se ridică 
bustul Poetului 


înălțat după moarte 


istoria nu are milă 
cînd se revarsă barbarii 
peste plaiuri străjuite 


de sîngele si sudoarea pămîntenilor 


ce poţi face în contra 
unui mare simbol 

care nicicînd nu dispare 
apesi pe trăgaci 


rămîne doar fumul plin de pucioasă 


în faţa casei mărunte 
bustul trecut printre gloanţe 
cuprins de aripi cu har 


își păstrează privirea senină 


Vălul transparent al poeziei române 
(Veronica Micle) 


Gheorghe SIMON 


Numele unei năframe. Veronica, în 
limba ebraică, e numele unei năframe pe care 
o femeie miloasă a pus-o pe fața obosită şi 
chinuită a lui lisus Hristos, în drumul spre 
Golgota. Pe năframă s-a imprimat imediat 
chipul Mîntuitorului. Asa mi se pare că s-a 
întîmplat si cu numele poetei: el pare 
înmiresmat de duhul sfint al Preafericitului 
Eminescu. Singur si disperat, i-a anagramat 
numele pînă la epuizarea tuturor variantelor, 
voind să-i găsească un nou înțeles, o nouă 
pecete, o nouă făptură, împrumutîndu-i ceva 
din aura demiurgică a creatorului. Ca şi cum 
numele — Veronica — nu ar fi fost suficient de 
pertinent. Prin comutare infinită, e posibil ca 
pe scara ființei să nimeresti si numele cel 
adevărat, care să se potrivească de minune cu 
făptura, în eternă căutare. 

Ramură de liliac. Un neputincios în ale 
vieții, cum i-am spune astăzi, Al. Macedonski, 
îi va publica poetei un poem, Mater Dolorosa, 
în Literatorul, dar mai bine nu ar fi făcut acest 
gest, căci el voia, de fapt, să învenineze pe 
Eminescu. Mater Dolorosa va fi semnat 
Veronica Miclescu, o anagramă, o combinare 
impertinentă, cu numele Eminescu, cum va fi 
fost şi epigrama cu pricina, care a stîrnit 
indignarea tuturor. Numele nu sunt inofensive 
si nu poți să te joci cu destinul lor, pentru că 
pot tulbura, fiind un atentat la persoana cuiva. 
Trebuie amintit aici profundul respect al lui 
Eminescu față de numele poetei. Cît timp a 
trăit Ștefan Micle, Eminescu nu a cutezat să-i 
scrie (ortografieze) numele: Veronică — e 
întiia oară că-ți scriu pe nume şi cutez a-l 
pune pe hirtie. Veronica avea 29 de ani, iar 
cele două fiice: una 11 ani, iar cealaltă 13 ani. 

Scara numelor. Dezmierdärile şi 
îndrăgirile reciproce iau forma diminutivelor. 
Într-o scrisoare către Veronica, Eminescu o 
numește nici mai mult, dar nici mai puţin 
decît „Draga mea Nicuţă” (de la Veronicutä). 
lată si alte mîngiieri: Scumpa mea amicä, 


Dulcea mea amică, Dulcea mea Veronică, 
Dulcea mea doamnă, Măi Pototoni, Măi 
îngeraşule, Dulce şi dragă Cuţă, Dragă, 
Dulcea şi înge- 
pasa mea Cote, NIESOIEOIGA T 
raga mea copi- ip = ei e 

lă, Draga mea qu JUL fl 
Veronicutä, Măi 
ramurä de liliac. 
Încîntătoare e si 
diagrama diminu- 
tivelor folosite de 
Veronica pentru 
Eminescu: Bien 
aimé Titi, Mon 
cher et bien aimé 
Titi, Titi al meu, 
Amicul meu, 
Mon petit Emi- 
nesco, Scumpul 
meu Eminescu, 
Dragul meu Eminescu, Mon cher petit amant, 
Scumpul meu poet, Iubitul meu, Eminescul 
meu, Eminescule, domnul Eminesco, Domnul 
meu — toate fiind o încercare de înnoire si 
primenire a fiinţei poetului, prin multiplicarea 
numelui. 

Nu ştim dacă întîmplarea face ca Mama, 
Nasa si Moasa poetei Veronica Micle să 
poarte acelaşi nume: Ana. În timpul răz- 
boiului, soldaţii ro- = 
numele poetului cu 
brazi tineri întru apărarea locului, iar numele 
poetei va fi scris cu viorele pe mormîntul de la 
Văratec, după mărturia lui Emil Gârleanu. Ne 
vom fi întrebat, desigur, de cît de mare îi va fi 
fost durerea, cît de insuportabil chinul de a fi 
rămas fără el, cît de neîndurătoare viaţa, din 
moment ce s-a hotărît să şi-o curme singură. 
Remuscarea, regretul, reprosul sunt atît de 
acute în mintea poetei, încît acestea îi apar ca 
o adevărată crimă: „poate că şi eu am comis 


x À 
LS A să 


Eminescu, Vannes Micle, Creangă — 
Afiş de film, 1915 

crima neiertată de a te iubi mai mult decît pe 
mine însumi, mai mult decît pe mama mea, 
mai mult decît durerea morţii bărbatului meu, 
ce vrei mai mult decît pe copii mei, pe care îi 
voi lăsa săraci şi orfani pe lume”. 


Târgu Neamţ - Casa Memorială Veronica Micle 


„Avem Să fim...” Veronica e întruchi- 
parea durerii, a unei sfişieri atroce. Ea se 
întrece pe sine şi devine una cu fiinţa poetului. 
li cercetează ființa, şi-o apropie, o dezmiardă, 
în mingferea ei, prin diminutive, o blestemă 
în sfintenia ei orfică, o înalță spre cer, spre 
cerul fericirii vinovate si nu-și mai simte 
pămîntul sub picioare. Îl ceartă pentru täcerile 
lui. li reproşează că nu publică cel putin vreo 
poezie în revista „Convorbiri literare”, ca să-l 
poată citi şi ea. Aşa cum ea îl imploră: 
„Citeşte-mă. Căci am să mor”. Eminescu însă 
pare a rămîne rece. li explică (motivează) o 
singură dată (fără să i-o fi cerut nimeni) viața 
lui ciudată şi inexplicabilă pentru toți 
cunoscutii, reproșîndu-şi îndrăzneala de a o fi 
iubit: „Tu nu m-ai făcut fericit, şi poate că nu 
sunt nici capabil de-a fi, tu nu m-ai făcut atît 
de nefericit, încît să mă nimicesc”. 

Ceea ce va rămîne etern în sufletul 
poetului e lumina în care a văzut-o întîia oară, 
în raza „dumnezee”, irizare divină a unei 
păreri ce se înfiripa în făptura si ființa 
Veronicăi. Şi aceasta se întîmpla la Viena, 
unde Eminescu i-a fost recomandat să o înso- 
teascä şi să-i fie ghid. Beatrice nu-i răspunde 
lui Dante, în biserică, atunci cînd o vede şi o 
salută, ca pe o făptură a cerului; îi va fi însă 
călăuză lui Dante în Paradis. Eminescu îi cere 
Veronicăi, în repetate rînduri, să fie la locul 
ei, îi cere să fie naturală, firească. li repro- 
şează că fotografia pe care o are n-o reprezintă 

pe Veronica cea naturală, ştiută numai de el: 
„N-am măcar un portret bun al tău. Sub un 
portret bun al tău se înţelege unul fără coafură 
înaltă pe care capul tău cel mic să ocupe 
proporțiile lui proprii, căci numai pe acesta îl 
iubesc. În genere, te iubesc în proporţii cît se 
poate de proprii”. Eminescu va înţelege ce-i 
pretinde Veronica: „Îmi faci din nou tabloul 
unei vieți pe care eu n-o înţeleg”. De altfel, si 
Veronica îi va scrie la un moment dat: 
„Trebuie să fac să mai slăbeşti, ştii că te-ai 
făcut prea gras - nu merge - poeţii trebuie să 
fie mai afumati niţel, atunci devin mai 
interesanti. Am să te învăţ ce trebuie să faci să 
captezi inimi îndărătnice”. Iubirea autentică, 
cea care tinde spre fericirea supremă si care 
capătă aura unei străluciri nefireşti, este cea 
care rupe canoanele, predestinată parcă să 
încerce ființa aptă şi înaltă a unora din noi. 
Avem să fim, îşi spun în scrisori. Avem să fim 
fericiți. Si nu vor fi niciodată. 

Un chip, o vecie întreagă. Nu i-am 
putut înţelege niciodată pe cei care se agaţă de 
cîte un amănunt dintr-o biografie exemplară 
sau în derivă. Ei nu fac altceva decît să-și 
anine numele lor precar de numele consfințit 
prin creație. lubirea celor doi a fost nefiresc 
de firească. Aproape sfintä. Prin jertfă si 
suferință. Drama lor e una ontică şi orfică. 
Logosul îi ocroteşte. Cuvîntul cel dintîi, care 
prisoseşte în sufletul lor etern. Taina lor nu va 
mai fi în veci dezlegată. Nici prin cuvînt, ci 
doar prin cele care ni se pare că sunt în cer şi 
pe pămînt. Cutremurati de prea mult, şi-au 
întemeiat iubirea prin Cuvint: şoapta promisă 
(desprinsă) în clipa dintii si gura mută de 
uimire. 

Pentru Eminescu, femeia e mai presus 
de iubirea pămînteană. Prin suferință ea 
devine sfîntă. Si cîti n-au intervenit în timpul 
vieții ca să regleze şi să normalizeze 
välmäsagul si iureșul vieţii lor. Viaţa unuia ar 
fi de neconceput fără prezenţa celuilalt. I-a 
fost dat poporului romîn un geniu supra-firesc 
si era normal ca si iubirea să-i fi fost supra- 
firească. Cei subrezi şi neputincioşi hulesc şi 
batjocoresc ceea ce-i de nepătruns, ceea ce 
trebuie să rămînă pururi taină: iubirea. I-a fost 
dat acestei femei să trăiască iubirea si poezia. 
Ceea ce în expresie abia se resimte, nemîn- 
gîierea unei singurätäti pustiitoare, desertäciu- 
nea visului spulberat, cuvinte fără înţeles, chin 


aprig de a-ţi trăi viața, străină cîteodată tie 
însuţi, încît pare a fi povestită de alții. 

Poezia Veronicăi Micle nu e doar un 
strigăt înăbuşit de dorinti înecate, ci e vibrație 
dureroasă și sfîntă într-un suflet cutremurat de 
uimire. Are puterea să cînte, pentru că poezia 
e cîntec (cuvînt rostit), iar cîntecul înseamnă 
însoţire. Însotire a ființei în pribegia ei 
solitară. Pentru că nici nu-și doreşte altceva. 
Poezia e unicul ei Dumnezeu: tînjeşte doar 
după un chip şi după un nume şi se trezește cu 
vecia întreagă, cu eternitatea unei clipe. 
Unică, unice. 

Chipul si numele celui iubit pot fi 
reînviate în amintire, pot fi retrăite prin 
anamnesis, dar nu şi vocea poetului, glasul, 
şoapta lui. Supremă şi de neînlocuit e vocea. 
Absența ei nedumereste mai mult decît haosul 
fără de margini. Poeta veghează și îşi 
supraveghează sufletul, pentru a nu şi-l pierde 
prin amortire sau prin închipuire, planînd în 
sfere dulci, senine, în ora cea de pace, de 
sfîntă linistire. Acolo, în cer, se petrec multe 
si s-ar mai petrece încă, dacă lumea nu ar fi 
atît de mică în necuprinsu-i. Iluzia se spulberă 
repede însă, ca şi cerneala revărsată pe 
paginile albe si care sugerează întunericul, 
haosul, necuprinderea, tăcerea, întrucît doar 
Eminescu („tu om cu mintea mare”) ar putea 
să-l cuprindă şi să-i surprindă înțelesul. Dar 
taina nu se va dezlega. 

Înger sub rază de Luceafăr. Între două 
suflete, se pare că nu există identitate decît o 
singură clipă. E clipa fatală. E fulgerul divin. 
E acel întîia oară. E acel farmec sfint de care 
trebuie să te cuprinzi, dacă vrei să te ai, să nu 
te pierzi. Acea clipă durează cît eternitatea. 
Restul e tăcere şi amărăciune. Şi ce se alege 
din două vieţi, dacă nu o icoană? Si ce e o 
icoană, dacă nu un chip sfințit? Si ce e un 
nume, dacă nu e rostit de nimeni? De o străină 
gură, de o sfintä gură. 

Prin iubire, i-a fost dat Veronicăi, care 
şi-a sfinţit numele în genunea eminesciană, nu 
numai puterea de a cunoaşte, dar şi ceea ce e 
mai rar întîlnit, puterea de a recunoaşte. 
Veronica Micle nu numai că l-a cunoscut pe 
Eminescu, iubindu-l peste puterea ei, dar a si 
intuit geniul poetului, a prevăzut nemurirea lui 
în literele române. 

Fie și numai pentru această recunoaş- 
tere genială, Veronica Micle poate fi iertată 


pentru toate celelalte păcate pe care 1 le-ar fi 
pricinuit poetului. Eminescu ar fi fost prea 
solitar în solitudinea-i firească, dar prin 
Veronica, neferici- 
rea sa, ca şi neferi- 
cirea poetei s-au 
încununat cu aura 
sfîntă a suferinței, ninu © 
cu binecuvîntarea re Pa ubt 


Maicii prea îndure- { ( 
rate. Ce-am putea a Capang toit 


noi, oare, spune mai 
mult decît au mărtu- 
risit ei înşişi despre 
viața şi iubirea lor, 
decît şoapte înmu- 
gurind în sufletul 
coplesit de fior. 

Veronica Micle întruchipa idealul femi- 
nin al poetului: graţie, frumuseţe, sensibilitate. 
Viîrsta, firea, locul străin în care s-au cunoscut 
au contribuit şi au înlesnit aprinderea focului 
iubirii, care nu va putea fi stins niciodată de 
nimeni. 

Iubirea lor a fost aureolată de sfintenia 
durerii, de nimbul poeziei, care i-a înălţat spre 
cerurile înalte și pure ale preaîndurătoarei 
vecii. 

Veronica e floarea tristă a limbii 
române. În fiecare femeie pluteşte şi ceva de 
neînțeles, enigmatic, dar Veronica a dezlegat 
parcă întreaga taină feminină, îndurînd cît 
toate femeile la un loc. Nici o exagerare nu ni 
se pare stînjenitoare, pentru că însăşi viaţa ei a 
fost o exagerare, a firii feminine, de aceea ne 
apare, azi, atît de nefirească, pentru că e de 
neatins. Veronica, năframă galileică altădată, 
e vălul transparent al poeziei române, pe care 
s-a imprimat și odihneşte de-a pururi chipul, 
făptura îndurerată a poetului. 

Veronica nu a scris multe poezii, dar în 
ele vibrează iubirea şi durerea, sufletul 
zbuciumat al poetei. Nu ne trebuie biografii, 
nici mărturii, e suficient să știm că la Văratec, 
aproape de noi, plînge un îngeraş. De fapt, nu 
ştii dacă plînge sau dacă nu cumva se apără cu 
mîna de o rază care i-ar stînjeni privirea, rază 
care nu poate fi decît cea a Luceafărului. 
Dintotdeauna, iubirea e fără apărare, iubirea e 
cea care face să se miște cerul cu stele, cea 
care dă un sens vieţii și morții deopotrivă. 


Dulcea mea 
Dodmna/ 


Mihai Eminescu 
Varomioa 

Hanna Bota îşi intitulează ultimul său 
volum /mperfectiunea perfectă: poeme în dialog 
cu sculptura lui Peter Jecza (Editura Fundației 
Interart Triade, Timișoara, 2018). Ca prezentare, 
este o carte-album, pe paginile din stânga fiind 
mereu reproducerea unei lucrări a sculptorului 
amintit, iar pe paginile din dreapta, textele 
poemelor. Volumul cu titlul de mai sus este 
tipărit în condiții de 
excepție, dar tocmai 
de aceea ar putea 
constitui o serioasă 
capcană pentru 
cititor. Instanţa 
titulară ne-ar putea 
duce la o mai veche 
practică a dialogului 
artelor, ba chiar la o 
transpunere dintr-un 
limbaj în altul. 
Tablouri dintr-o expoziție a compozitorului 
Modest Mussorgsky este un bun exemplu de 
interpretare creativă a unor tablouri într-un 
limbaj muzical. Nu contestăm că operele lui 
Peter Jecza ar fi inspirat-o pe autoarea 
poemelor, dar credem că drama interioară pe 

care textul o face 


Cartea de poezie perceptibilă are 
resorturi lăuntrice 


mult mai adânci, față de care contemplarea unor 
opere de artă rămâne un element secundar, deşi 
complementar. Mai mult, poeta mărturisea 
cândva într-o emisiune radio: ,,Perfectiunea este 
ceva static, perfecțiunea nu poate să se dezvolte, 
de aceea nu este bună pentru lumea noastră, 
doar imperfectiunea poate fi perfectă pentru că 
aceea are o scădere, are o lipsă şi trebuie să 
crească, să se poată dezvolta. Ceva închis nu 
poate fi perfect, ca urmare sigur este imperfect, 
iar dacă este imperfect merge spre 
perfectibilitate şi, ca urmare, susțin că 
imperfectiunea este bună.” (EBS-RADIO) 

Despre risipirea de sine 
în poezia Hannei Bota 


Andrei MOLDOVAN 


Cuvintele Hannei Bota, cu referire la titlul 
volumului amintit, au oare în vedere operele lui 
Peter Jecza? Este cel puțin dificil de afirmat, dar 
nu aş vrea să se înțeleagă că neg relația cu 
operele sculptorului. Cred că este mai degrabă o 
oglindire uneori, o regăsire care nu se produc 
neapărat în momentul creației pentru ca să 
putem afirma o relație de dependență în acest 
sens. De aceea, se cuvine să îi dăm dreptate 
Andreei H. Hedeş când precizează: „Sculptura 
lui Peter Jecza, foarte «concretă», arhitecturală, 
declamatoare, acționează ca şi contrapunct, dar 
şi ca ancoră. Palatul minții este inefabil, dar 
perisabil, el se poate präbusi într-o altă formă de 
fuinţare.” (A. H., Un palat al minții, în revista 
Neuma, nr. 9-10, 2018, p. 46) lată, recurg la 
comentariul unui critic înzestrat cu vădite 
calități poetice, pentru a evita o argumentatie 
aridă. 

Dialogul poetei se conturează însă într-un 
univers mult mai larg, mai generos. S-a scris 
mult despre experienţele de viaţă pe care Hanna 
Bota nu si le-a refuzat. Antropolog cultural, 
persoană cu experiență în cadrul serviciilor de 
sănătate publică, filolog, dar având și studii de 
teologie, a călătorit mult în locurile de pe glob 
în care oamenii au cam uitat de timpul care 
curge şi preface, în căutarea rădăcinilor 
umanităţii, dar şi a unor adevăruri esenţiale 
despre sine. Adevărate explorări în spațiul 
umanului, ele s-au materializat în cărți de mare 
interes (Ultimul canibal, Dansând pe Gange, 
Maria din Magdala, Când în fiecare zi e joi ş. 
a.) La toate acestea se adaugă un profund 
umanitarism de tip camusian („Il peut y avoir de 
la honte à être heureux tout seul”) pentru care 
nu poate fi de neglijat componenta livrescä 
adăugată la experienţa de viaţă (experiență de 
viaţă ea însăşi pentru un om de cultură!), lucru 
pe care îl intuieste admirabil Irina Petraş: 
„Interesată de literatură, etnologie, antropologie 
culturală şi teologie, Hanna Bota îşi alimentează 


nevoia aproape  freneticä de cunoaştere 
parcurgând nu doar mii de kilometri, ci şi mii de 
pagini dintr-o bibliografie la fel de diversă ca 
lumile pe care le vizitează. Scrisul său ezită 
între poezie, proză si eseu, cu rezultate 
remarcabile de fiecare dată şi cu aceeaşi privire 
împărțită între scrutarea metodică, pedantă a 
celorlalți şi sondarea propriilor necunoscute.” 

Aşa se face că /mperfectiunea perfectă... 
devine o sinteză poetică ce se concretizează mai 
cu seamă într-o căutare de sine (paradoxal!) 
printr-o aparentă abandonare a propriei ființe şi 
căutarea ei în cele mai nebănuite pulsatii ale 
omenescului din lumea care este a tuturor. E un 
univers al posibilităților multiple, dar nu unul 
incoerent, în nevoia de a fi si altcineva: „eu sunt 
sisif şi toți bolnavii tăi îi port în mine pe/ 
dinăuntru îmi tin cald tipätul lor mut îmi/ zgârie 
retina/ oarbă planeta oarbă elipsa/ ca o pâine 
uriasä/ din care sărăntocii oraşului meu se 
înfruptă” (schimb de roluri). E o propunere de 
sisteme, structuri, când pe baza unei apropieri 
de esențe ale spiritualității, când pe baza 
revenirii la valori clasicizate (omul ca ființă 
trecătoare), când a reconsiderării existentelor 
din preajmă. Autorul devine astfel spectator 
într-o piesă în care se joacă derizoriul si 
absurdul, un spectator cu multă înţelegere totuşi 
pentru toate acestea. 

Pentru că poemele oglindesc o realitate în 
schimbare, poezia ocoleşte armoniile, lucrurile 
stabile şi multiplică stările de trecere (dans 
dumnezeiesc). În acelaşi timp, asumarea 
suferinței altora devine un mod de rezistență a 
fiinţei (lecție despre cum să anulezi suferința). 
Poeta nu se defineşte altfel decât în raport cu 
lumea din jur, chiar dacă este una a contrastelor. 
De aici şi o descoperire miraculoasă a sinelui şi 
cultivarea lui în acest chip (mirare). Singura 
permanență pare să fie sentimentul care 
modifică radical potențialul percepției umane, 
raportul omului cu lumea (o mână cu ochi), prin 
trecerea sa în planuri diferite ale cunoaşterii 
umane. Mai mult decât la alți poeți, în lirica 
Hannei Bota se conturează risipa de sine: „mă 
văd cum trec prin lanţurile geometrice ca printr- 
o prismă/ şi mă descompun în culori — / privirile 
devin ondulări// atunci ştiu că locuirea mea 
devine o sferă/ că m-am rotit în viteză/ 
ajungându-mă pe mine din urmă” (/ocuire într-o 
cub-sferă). Este o risipire în sensul hegelian al 
noțiunii, conform căreia ființa, prin sentimentele 


sale de orice fel, se risipește în lumea din Jur, 
fără putinţa de a-și mai aparține siesi în 
totalitate. De aici si neputinta unei treceri 
absolute într-un dincolo („Ca să pot muri 
liniştit, pe mine/ Mie redă-mă”). Este greu să te 
îndrepți spre vreo concluzie într-o astfel de 
situație. Redarea dorită de Eminescu este mai 
degrabă o iluzie, după cum iluzie pare să fie şi 
locuirea în cub a Hannei Bota, un spațiu la fel 
de părelnic pentru siguranța şi protecția unei 
intimitäti de neatins a ființei. 

Pe astfel de coordonate, poeta îşi caută 
stările de echilibru pierdute. Autoarea 
Imperfecțiunii... tinde spre o spiritualizare 
absolută, de care, apropiindu-se, se înfricoşează 
ŞI, prin urmare, caută instinctiv omenescul în 
toată simplitatea sa, deseori prin reconsiderarea 
unor forme arhetipale (puntea). Sentimentele 
trec în planuri diferite ale percepției şi îi 
modifică acesteia funcția pe care o are în 
raportul omului cu lumea, în mod radical: „am 
trecut ecuatorul de câteva ori cu mâna mea cea 
lungă/ îmi crescuseră ochi pe fiecare deget ca pe 
un laparoscop ce/ verifică uterul canceros al 
unor femei bolnave/ planeta mea supurândă era 
de nevindecat/ si / nu-mi era de ajuns” (o mână 
cu ochi). 

Trecerea de la materialitatea lumii la 
spiritualitate, surprinzător, este de natură să 
sufoce (colivie), în ciuda faptului că ființa tinde 
să se apropie de timpul fără curgere, cel al 
marilor valori, chiar dacă prin desenarea unei 
ispititoare lumi a iluziilor, chiar dacă printr-o 
abandonare de sine (hologramă). În același 
timp, degradarea unei spiritualitäti vechi se face 
şi ea prin trecerea în lumea materială, a 
concretului: „m-am împiedicat de-un ciot de 
gând/ tocmai dădea colțul dinspre mintea 
colectivă/ când creierul meu l-a înhăţat// l-am 
privit şi sub atenția mea/ începu să crească 
mare/ se umflă ca burta unei gravide ce stă să 
nască/ gând umed/ cerându-mi ultima brumă de 
energie rămasă din lupta de ieri// şi l-am hrănit 
ca nu cumva să plece/ era de-acum gândul meu 
numai al meu/ revendicat si botezat” (lecție 
despre gând). Este o chemare a umanului în 
toată arhaicitatea sa, fără să ne facem că nu 
observăm și un rafinat spirit ludic. Căutarea 
merge uneori până la evadarea din poem, printr- 
o chemare a viului, prin topirea în eternitate, 
dincolo de orice urmă individuală perceptibilă 
(escapadă din cuvânt).  Căutările în 

imperfecţiune o duc pe Hanna Bota deopotrivă 
spre postura de privitor al propriului spectacol 
spiritual, trecând prin stări de detaşare, invitând 
la o contemplare nouă sau spre o asumare în 
sfera unei spiritualitäti pure în care se naște o 
altă geometrie (geometria noilor spaţii). Cât 
este de barbiană această ipostază ar fi o altă 
poveste. 

Nu lipsesc uneori psalmodierile, în forme 
moderne, am spune, având în vedere limbajul si 
lejeritatea adresării, pentru că relația cu sacrul 
nu ar avea nevoie de ritualuri speciale, atâta 
vreme cât fiinţa este locuită de divin: „cum ţi-a 
fost azi în mine? te-ai plimbat relaxat — dacă / 
am reușit să stabilim că nu contează mărimea 
unui spatiu/ că oricum eşti şi înăuntru şi în afară 
atunci pot să te cuprind/ şi-n cub-lăuntrul meu 
care nu e cu nimic mai strâmt/ decât întregul 
univers” (întrebări pentru dumnezeu). Viziunea 
cu conotaţii de locuiri mitice a omului care nu 
de puţine ori dialoghează cu divinitatea plasează 
o astfel de relaţie, atâta câtă este, nu departe de 
întâmplările banale ale cotidianului: „voiam 
doar să îţi scriu un poem/ dar putem s-o lăsăm 
pe mâine” (bid.) 

Abandonarea sinelui si pătrunderea într-o 
atractivă lume a iluziilor, percepţia unei ființe 
unice (androginul) care se înfăţişează ca o sumă 
şi ca o curgere neîntreruptă se constituie într-o 
premisă a fintärii erotice (punctul zero), 
constituind o permanență în volum, cu puseuri 
şi intensitäti diferite. Dacă poeta cultivă cu 
insistență stările de trecere, cele căutând 
perfecțiunea, iubirea va fi şi ea o stare de 
trecere, în căutarea unei armonii. Liniile de forță 
ale volumului sunt marcate de sentimentul 
iubirii ca de o structură capabilă să organizeze 
lumea în alt chip: „am să iau spaţiul în braţe şi 
am să-l rulez/ aşa cum ai strânge o foaie de 
pergament/ am să rulez asfaltul drumului dintre 
mine şi tine/ apoi centrul oraşului meu de 
provincie parcärile/ supraaglomerate” (prunc 
legănat). Formele poetice sunt de o mare 
diversitate, ceea ce îi permite poetei să atingă 
remarcabile punți de comunicare lirică. În 
schimb, cum este şi de așteptat, ele sunt inegale 
pe alocuri, mai ales atunci când ţine să 
definească, fie şi parabolic sau prin exces de 
mijloace, în efortul de a oferii lecții 
(hiperspatiul). Când însă toate acestea se 

simplifică, povestea are un sens şi generează 
emoție, versurile dobândesc capacitatea de a 
tulbura (ex-curs de discreţie). Nu lipsesc poeme 
care ar putea onora orice pretențioasă antologie 
a genului: „fără tine chiar şi/ pământul s-ar fi 
oprit din rotatie/ noptile-zilele ar fi fost scrum/ 
portocaliul ar fi rămas rece iar verdele gri/ vara 
oricum ascunsă era sub pietroaiele râului/ în 
scoicile aduse la tärm// fără tine umbra ar fi 
acoperit lumea/ eclipsă în ochi de condamnare/ 
şi ferestrelor nu le-ar fi crescut niciodată aripi/ 
ca să ne arate într-un ultim efort cerul” (moartea 
ta era necesară). 

Ultimul segment al volumului (geometrie 
erotică) este dominat de poeme de iubire, așa 
cum se deduce şi din titlu. Avem de-a face cu o 
preferință pentru o reînviere poetică a unei alte 
Domnisoare Hus, a zilelor noastre, într-un 
Isarlâk revărsat peste lume (din nou atracția 
barbiană!). Este o iubire care devorează (golul 
plin), mergând uneori în căutarea timpului 
neträit (trecut inventat), a pierderii de sine (ziua 
a 82-a), a reinventării iubirii pentru o trăire 
absolută („pe tine din uterul meu să te nasc 
pentru mine”), cu chemări trecând de orice 
oprelişte (ziua a 83-a), cu interferenţe și 
ambiguizări între întâmplat şi neîntâmplat 
(imbrätisare — dezbrätisare). 

Numai că, fiind consecventă principiului 
enunțat în titlul volumului, febra personajului 
barbian este şi ea imperfectă şi se intersectează 
mereu cu alte perspective asupra temei, cum ar 
fi aceea a renașterii prin iubire (iubire la 
judecata de apoi), conferirea unei note 
profetice, ajutată de cultivarea unor modalități 
arhaice la nivelul lexicului sau al topicii, deși cu 
multă discreție (foc nestins), acceptarea unei 
ispite basmice întărite şi de utilizarea 
imperfectului (candelă). La toate acestea, 
lepădarea de sine se conturează ca un înţeles 
mai profund al iubirii. 

Iată un volum de versuri la care nu se pun 
concluzii, atâta vreme cât imperfectiunea este 
perfectă (înțelegând desigur devenirea), dar 
numic nu ne opreşte să observăm că toate aceste 
tulburătoare demersuri poetice, rebele deseori, 
eliberează brâncusian ființa de convenții şi 
tipare, ca de un văl al opacităţii şi o îndreaptă 
spre formele sale pure. Ca operă a iubirii, 
desigur. 


Harta în miniatură a unui infern aparent 


Ion MUREȘAN 


Pereti pretutindeni. Pereti de piatră, de fum, 
ceaţă, lut, carne, sânge, pereți de convenții, de 
tăceri toxice etc. Toată această diversitate, toată 
această suită de pereţi alcătuind, în fapt, doar o 
singură cetate, un singur labirint cu alte şi alte 
drumuri serpuind. La prima lectură a cărții 
semnate de Alice Valeria Micu, Pereti (Editura 
Şcoala Ardeleană. Editura Caiete Silvane — 2019), 
îți vine să spui: „Aş rupe dintr-un perete ”, însă 
poeta are grijă să insereze, sistematic parcă, şi 
versuri precum: „stau în/ pereții/ mei/ ca într-o 
țară doi pe doi, un rege singur si bătrân/ cu un 
popor de pietre” (p. 29). 

Cu aceste cuvinte, orice tendință similară de 
„rupere” a vreunei imagini, orice acțiune asupra 
acestora nu va face decât să contribuie într-un 
mod neprielnic la peisajul osuar (general), orice 
încercare similară neconstituind aşadar nimic mai 
mult decât un vechi cal troian pentru o nouă 
cetate. Cititorul ia astfel imediat distanță, şi îşi dă 
seama că nu se poate interveni imediat, el 
nemairămânând decât — şi în cel mai fericit caz — 
un atent observator. 

Ba mai mult, în ciuda faptului că pe toată 
întinderea cărții persistă un aer grav, în care 
„copiii mor ciudat/ surpati înlăuntrul lor”, somnul 
sugrumă, iar pretutindeni totul „miroase a frică și 
singurătate”, carnea întunecă rațiunea, rațiunea 
îngheaţă la rândul ei amintirile şi-n care joaca de- 
a războiul, de-a cutremurul, face casă bună cu 
tectonica violentă a unor expresii precum: 
„cadavre spinări arse de soare din care/ mușcă 
dinții de cretă ai orelor goale” sau „cad/ pereti/ 
cresc singurätäti/ prin cele mai ruşinoase locuri” 
(p. 11), dând impresia, doar aparent desigur, unei 
imagini generale în picaj, fumegânde, cu note 
joase, grave, se lasă apoi un loc subtil si pentru 
grija unor pereți (la urma urmei piloni pentru 
propria lume închisă — ermetic — ), însă a unor 
pereți „atât de fragili”, de ordin moral, parcă. 

În linii mari însă, putem spune că se creează 
o frescă a unui trecut din care poetei îi este tot mai 


greu să se ridice din ea însăși, în care adevăratele 
construcții par să prindă contur, paradoxal, numai 
în plin exercițiu al demolării, blocurile de texte — 
repere distincte —, fiind ridicate doar de dragul de 
a fi dărâmate. 

Oricum ar fi, 
recurgerea la un 
asemenea act, alături 
de repetiţia obsedantä, 
halucinatorie, a 
motivului peretelui de 
pretutindeni, nu fac 
decât să dea contur 
unui sistem metaforic 
cât se poate de 
original. 

Deşi pare că, la 
prima vedere, totul 
este sub tensiune precum într-o spaimă organică, 
sau că se pătrunde într-un loc în care omul e făcut 
să trăiască între pereţi, la orice „piedică” 
încurcându-se în propria libertate, deşi pare că 
totul capătă o maleabilitate şi o relevanță aparte 
doar acolo unde orice întreg cunoaşte 
fragmentarea, fractura, şi mai ales, deşi pare genul 
de discurs dur, înrudit cu vocea unei Mariana 
Marin sau Angela 
Marinescu, se poate 
spune la fel de bine că 
poeta propune nu neapărat o „hartă a infernului în 
miniatură”, cât o posibilă cartografiere, o trasare 
(cu mare precizie) a punctelor vamale din preajma 
propriilor neliniști, o reliefare a unui spaţiu intim, 
contaminat — ce-i drept — de modul razant în care 
numai angoasele şi micile episoade post- 
traumatice pot să taie spațiul unei clipe, şi orice 
lumină vie. 

Dar cine ştie, poate că, până la urmă, 
mântuirea va veni între-adevăr printr-un vers, aşa 
cum se descrie. Până atunci însă, mai rămânem 
putin sub tensiune. Așadar, aveţi grijă la pereți! 
(Johan Klein) 


ALICE VALERIA MICU 


PEREŢI 


În oglinda lecturii 

Recentul volum de poezie Cu gindiri şi 
cu imagini, semnat de Cassian Maria Spiridon 
(Editura Cartea Românească, Bucureşti, 
2018), oferă lectorului o inedită analiză lirică 
a metamorfozării destinului uman, cât şi a 
producerii creației poetice. Structurată în cinci 
părți (Fusul încrestat, Întunecate catarge, 
Încărcatele nopți, Condeiul de lacrimi, Sunt 
cuvinte), cartea relevă prin fiecare dintre 
acestea imaginea 
concretizării creației 
lui Cassian Maria 


Spiridon într-un 
mod dramatic şi 
autentic. Titlurile 


celor cinci părți sunt 
sugestive în surprin- 
derea evoluției scri- 
sului poetului. Mai 
întâi, poeziile sunt 
doar nişte timide 
exerciții de imagi- 
nație, apoi nişte 
încercări „întunecate 
şi încărcate” de furie şi revoltă atât la adresa 
unei lumi aflate într-o continuă disolutie, cât 
şi a unui timp care se scurge necruţător. La 
final, cuvintele se dovedesc pline de 
înțelesurile dobândite în urma trăirilor 
initiatice ale eului liric. Pentru Spiridon, 
poezia este asemenea unui destin uman. Ne 
naştem din nimic, luptăm toată viața pentru 
scopuri mărunte, iar când să culegem roadele, 
murim. 

Demersul liric introspectiv si filosofic 
este susținut încă de la începutul volumului de 
motto-ul eminescian „Cu gândiri si cu 
imagini/ Înnegrit-am multe pagini/ S-ale 
cărții, ş-ale vietii/ Chiar din zorii tinereții”, 
care face trimitere clară la epoca romantică a 

Omul, între gânduri și imagini 


Ana-Maria ILIUT À 


poeziei. Legătura poetului Cassian Maria 
Spiridon cu filosofia romantică se observă 
direct prin abordarea unor teme specific 
romantice precum iubirea, timpul, natura, 
istoria si creaţia. Liantul acestor teme poetice 
este omul urmărit de-a lungul devenirii sale, a 
metamorfozărilor şi a valentelor trecerii 
acestuia prin lume. 

Tema iubirii în opera spiridoniană este 
redată din două perspective: iubirea umană si 
iubirea pentru Dumnezeu. Raportarea la 
divinitate este reliefată prin utilizarea unui 
limbaj specific religios precum: „iertarea 
păcatelor”,  „mărturisire”,  „cuminicătură”, 
„spovedanie”, „locaş”, „Eva si Adam”, 
„cruce”, „versete” etc. Întreg volumul Cu 
gindiri si cu imagini poate fi considerat, din 
această perspectivă, o spovedanie, o încercare 
de purificare a sufletului înainte de a aşterne 
cuvintele pe hârtie. Poezia peste iarba verde 
surprinde clar această imagine a confesiunii 
purificatoare, aducătoare de inspirație şi de 
comuniune cu şi întru Dumnezeu: „enoriaşii/ 
tineri şi bătrîni/ cu lumînări aprise/ stau 
cuminti/ în aşteptarea cuminicăturii/ dascălii 
ridică glasuri/ spre slavă si îndreptare/ ne 
curăță inimile/ pentru spovedanie/ spovedania 
de dinaintea Nașterii”. Poezia devine o 
epifanie pentru Cassian Maria Spiridon. 
Relaţia om/ poet — Dumnezeu este conturată 
ca un joc între prezență si absență, între 
căutare, aşteptare si găsire. Ludicul este 
surprins în poezia locul cunoscut de pe 
mänusä (din prima parte a volumului), unde 
Omul şi Dumnezeu se caută reciproc: „poate 
şi Domnul stă în asteptare/ să vină/ să urce la 
EI/ suflete încărcate sau caut şoimul fericit să 
zboare/ să părăsească locul cunoscut de pe 
mănușă”. Găsirea divinității şi unirea cu El 
este reprezentată printr-o imagine suprarea- 


listă în poezia de debut a volumului, degete 
cercetătoare pe inima lui Dumnezeu, piesă 
care poate fi considerată o artă poetică a 
acestui scriitor. Poezia şi Dumnezeu sunt 
creatori de viaţă, de lumină, timpul istoric 
fiind anulat: „o ploaie care îmbracă 
anotimpul/ frunzele ce dau să se-mplinescă/ 
mugurii şi florile/ lumânările aprinse/ cînd 
drag cu drag se bucură/ de-mpreuna adunare a 
glasurilor/ ce cîntă/ cu moartea pre moarte 
călcînd”. 

Iubirea umană este suprapusă imaginii 
cuplului primordial, Adam si Eva: „înserarea 
acoperă ograda/ ne cuprinde maternä/ 
întelegätoare/ sîntem împreună/ Evä si Adam/ 
ce-au refuzat/ să guste mărul”. Spaţiul edenic 
în care viețuiesc cei doi îndrăgostiți este însă 
degradat, el devenind unul al claustrării: „ziua 
a plecat/ s-au închis portile/ a rămas doar 
vîntul/ şi seara ce-ţi întunecă paşii” (din 
strigătul lor). În care luna, motiv literar 
romantic, a dispărut, nu mai este garantul 
veşnic și tăcut al iubirii. 

O altă temă recurentă în volumul de față 
este cea a timpului, aflată în strânsă legătură 
cu cea a iubirii. Astfel, timpul invadează acest 
spațiu al îndrăgostirii („trăim atît/ cît 
cărăbuşul mişcă elitrele/ în primul anotimp”). 
Dezintegrarea spaţiului este completată de 
imaginea „jivinelor rămase fără adăpost”, a 
sopârlelor şi a brotacilor „supuşi căldurii unei 
veri toride” (cricul zilei). Deşi totul pare 
potrivnic îndrăgostiților, în special timpul care 
erodează şi distruge totul în jurul lor, aceștia 
încearcă să suspende clipa efemeră. lubirea 
devine antidot pentru timpul necruţător. În 
acest sens, poezia ca în tertinele dantesti 
poate fi considerată un act de revoltă, un 
strigăt de iubire care solicită dreptul la timp. 
Momentul suspendat în eternitate este oferit 
de puterea si frumuseţea iubirii, de întâlnirea 
celor doi îndrăgostiți: „nu-i alta mai frumoasă 
dintre vieti/ decît să-ți fie dragostea cu tine/ 
(...)/ ea tot aşa va clipoci/ şi azi şi în vecie/ la 
piept urechea ta ascultă/ cum sufletul îmi bate 
pentru tine”. 

Stăpânirea timpului prin iubire si 
atingerea unui Dumnezeu creator de lumină si 
inspiraţie este o dulce iluzie, care își arată 
limitele în poezia la Cana Galileii. Geamurile 


sunt fumurii, nuntaşi sunt obosiţi, iar 
„muzicanţii/ suflă somnambulic în surle, /(...)/ 
mire si mireasă/ stau încremeniţi în Jilturi/ - 
biete taburete descleiate - /nici preot nici 
dascăl/ nu mai tin isonul/ motäie în cap de 
masă/ printre resturi şi pahare”. Imaginea 
desertäciunii este evidentă, miracolul nu s-a 
produs, deşi nuntașii au băut din vinul făcut 
din apă, „pe pereţii albi/ se proliferează o 
umbră amenințătoare”. 

Sentimentele de neputinţă si de 
acceptare a limitelor umane sunt surprinse în 
două poezii, condeiul de lacrimi şi poem în 
trepte (regăsibile în ultima parte a volumului, 
intitulată Sunt cuvinte). Existenţa efemeră a 
omului pe pământ este sintetizată în 
următoarele versuri: „marea rece fulgerare de 
nori/ talaz cu talaz/ împinge temerarii 
purtători/ de pînze/ parapante/ skateboarduri/ 
surferi/ sub vîntul ce suflă/ precum un Boreas 
nordic/ constant/ nemilos/ în fireasca lui 
detasare/ de trecerea noastră/ fără sfirsit/ 
muritoare” (condeiul de lacrimi). Lupta 
continuă a omului cu propriile lui limite, cu 
destinul şi cu Dumnezeu este articulat 
exprimată, fără urmă de ură, în poezia poem 
cu trepte. Impregnat pe deplin de un 
sentiment al resemnării, eul liric devine un 
mărturisitor al întregii sale vieţi. Luptele care 
„l-au lovit din creştet până-n picioare”, 
aşteptarea unei revelații divine l-au 
transformat pe poet într-un spectator obiectiv 
al propriei vieți, al propriei descompuneri 
trupeşti determinate de  „„malaxoarele 
pustietății”. El acceptă cu seninătate că 
„nimeni nu opreste/ creşterea ierbii”. Altfel 
spus, nimeni nu poate opri acest ciclu cosmic: 
nastere-viatä-moarte. Omul este doar o piesă 
minusculă în acest angrenaj cosmic. Versurile 
de mai sus surprind momentul împăcării cu 
sine şi cu Dumnezeu. Furia şi revolta de la 
început sunt înlocuite cu acceptarea si 
detaşarea sufletească. Moartea nu mai 
reprezintă un moment terifiant, ci o poartă 
deschisă spre infinit. „Creşterea ierbii” nu 
poate fi oprită de moartea unui om, ea devine 
un act necesar pentru continuarea ciclicității 
lumii, a cosmosului. 

Înțelegerea completă a universului liric 
spiridonian implică şi o anumită atenție 


işcarea literară + 47 


acordată temei naturii. Astfel, poezia intitulată 
geografie zugrăvește diversitatea fascinantă a 
formelor naturii. Peisajul conturat de Cassian 
Maria Spiridon este dominat deopotrivă de 
mare si de munţi, de lună si de soare, de frig şi 
de căldură. Este un peisaj al contrariilor, aşa 
cum sunt şi trăirile eului liric. Trecerea de la 
un anumit element geografic la altul se face în 
funcție de evoluţia interioară a omului, în 
funcție de revolta sa în fața destinului sau de 
acceptarea acestuia din urmă: „marea abia mai 
respiră/ blând îşi dă sufletul/ pe tärm/ în golful 
adânc/ ca o inimă sau brazi mesteceni zade/ 
stau împreunați/ în urcus de munte/ sub 
lumina toamnei/ în culori/ cu stinse licăriri”. 
De asemenea, muntele reprezintă simbolul 
neclintirii, al statorniciei și al forței umane, 
spre deosebire de apă/ mare, care reprezintă 
eroziunea, disoluția, efemeritatea: „munţii 
logoditi cu genunea/ se opresc aici/ se 
opintesc cu tălpile lor uriaşe/ în mare/ din 
stânca fragilă/ sărutată de valuri”. Apa 
contribuie aşadar la distrugerea vieții, a ceea 


ce este construit de om şi de Dumnezeu: 
„viitura plimbă copacii/ îi strămută cu tot 
pământul adunat în rădăcini”. „Pământul 
adunat în rădăcini” reprezintă tot ceea ce omul 
încearcă să fundamenteze şi să stabilizeze în 
viaţa lui. 

O altă marcă distinctivă a acestui volum 
constă în abundența atât a unor referinţe 
livreşti (Sancho Panza, iscusitul hidalgo, 
Zeus, Perseu, Ulise, Andromeda, Cassiopeea), 
cât şi a unor toponime (Pontus Euxinus, 
Dunărea, Cerna, Muntele Athos). Această 
caracteristică a liricii contribuie pe de o parte 
la conturarea temei istoriei, pe de altă parte la 
ancorarea creației artistice în realitate. 
Perspectiva este una inedită si denotă 
veridicitate şi autenticitate, dând o notă de 
complexitate mesajului poetic. 

Volumul Cu gindiri si cu imagini poate 
fi perceput ca o formă de spovedanie 
purificatoare a poetului, ca un act creator care 
vine să refacă unele legături pierdute atât cu 
Dumnezeu, cât şi cu sinele poetic. 


48 + Mişcarea literară 


Initiere în oracolul-spectacolul-miracolul 


lumii 


Diana Dobrita BÎLEA 


Gândit si conceput din perspectivä 
mitică, religioasă (si nu numai!), aşezat pe o 
structură epopeică, discursul liric al volumului 
Marea, o frescă livrescă (Editura Palimpsest, 
Bucureşti, 2018) scris de infatigabilul poet, 
prozator, eseist şi comentator literar Remus 
Valeriu  Giorgioni aduce poeziei mării 
prospețime, distincţie şi o notă clară de 
originalitate. Această „prozopopee”, cum o 
numește însuși autorul în pagina de titlu, este 
divizată în patru părţi: Prolegomenele Mării, 
Acasă la zei, Ghilgameş si Marea, Mărirea si 
Marea, marea fiind scrisă de fiecare dată cu 
majusculă, ca un substantiv propriu. Tot acest 
demers literar este justificat în poemul care 
deschide cartea, Marea, elemente livresti, 
autorul criticând lipsa de orizont şi de 
cunoaştere a adevăratei „firi” a unei mări 
personificate si (aproape) Zzeificate: „Ei 
[poetii, n. n.] nu încetează să gloseze steril pe 
marginea subiectului./ Prin încercarea lor 
lirică, sisifice glosolalii/ nu reușesc să 
surprindă  defel/ adevărata ei fire, 
spectaculoasele reverii/ [...]/ ei nu fac altceva/ 
decât s-o atragă într-o carte, pe hârtie 
punând-o/ ca pictorul Aivazovski pe pânză/ 
[...]/ ei prind în poemele lor/ numai valul cât 
casa!” Acestei critici îi urmează punctele de 
vedere proprii asupra mării: unele 
hiperbolizate, altele trecute printr-un filtru 
religios, unele constituindu-se în poezie pură, 
altele îmbrăcate în cuvinte, sintagme si 
secvențe neologice uneori derutante, unele 
oferind imagini, altele reflecții sau motive de 
reflecţie, obiectivul auctorial principal fiind 
acela de elevare a minții cititorului si a 
trăirilor legate de subiect. Dar toate acestea, 
împreună, alcătuiesc un tablou unic al mării, 
în care tusele puternice se îmbină armonios cu 
liniile fine, liliale, evidentiindu-se şi o patină a 


timpului luptând cu noul, viul, seninul și 
tempestele, ceea ce dă impresia de regenerare 
continuă a „fiarei”, de viaţă fără de moarte. 
Actantul liric nu se include printre 
„poeții mării”. El se consideră un călător 
(chiar şi pe Iehova îl întâlnim aici în ipostaza 
călătorului), un marinar-ființă a mării, un 
martor livresc de la 


Geneză ŞI până la o REMUS VALERIU GIORGIONI 


infinită apocalipsä, MAREA, 
marea acoperind O FRESC 
ciclic pământul şi DIVERS 
aspirând, precum 

Lucifer odinioară, 

să se aşeze pe 


aceeaşi treaptă cu 
Dumnezeu. Tocmai 
de aceea poetul- 
marinar-martor poa- 
te descrie, defini şi 
imortaliza într-o 
carte fața adevărată 
a mării (o surprinde adeseori dându-și „arama 
pe față”) şi diversele ei ipostaze, fără a avea 
însă pretenția de a exprima mai mult decât 
ceea ce se află „în memoria culturală a lui 
Borges”. Admiratia lui scoate în lumină un 
gheizer de metafore, personificări, epitete, 
enumeraţii, aliteratii etc., totul pentru a 
transborda în mintea cititorului o viziune 
hiperbolizată asupra mării: „Calmul ei, 
măreția, plutirea prin spatii/ (includerea 
printre constelații)/ Marea: oracol — miracol — 
spectacol, avânt şi grandoare/ pereții de aur 
lichid, mişcarea sărbătorească a valului/ 
Statuia sa de sare unduitoare, marmuri 
murmurătoare,/ Tărâmul ei  magnanim.../ 
Vastă aristocratică şi rasată/ prin freamătul de 
talazuri, păduri lichide si iazuri,/ unduitoare 
ogoare — pășuni si izlazuri/ Cu altarele ei de 

piatră cutremurată.../ Marea acoperă lumea 
toată!” 

Marea însăși „este o carte”, iar cărturarii 
devin lectorii ei, uneori având-o „pasageră/ 
aşa o damă de seamă” la bordul navei cu care 
au ales să părăsească o vreme pământul, 
hotărâți să-i dezlege misterele pentru ca apoi 
să o închidă în cartea lor. Încercare eşuată 
însă, pentru că marea se întoarce mereu „la 
locul ei”. De altfel, doar actantului liric i se 
revelează adevărul: există două mări — una 
„livrescă, noțiunea de mare” şi „cea care 
tocmai mi se zbătea/ zbuciumat la picioare”. 
Aşadar, marea abstractă, care nu poate genera 
emoții adevărate, si marea vie, marea ca o 
ființă ce are deopotrivă vulnerabilitäti si 
atribute preeminente. 

O altă fatetä a mării este concepută din 
perspectivă spirituală. Marea are „un suflet 
oropsit, oprimat şi neîmpăcat”. Ea este o 
„Povestitoare” pentru aceia care au acces la 
codurile ei, existând o „limbă a mării, 
armonioasă”. Uneori, este „năpădită de 
gânduri”. Sau este deconspirată din punct de 
vedere caracterial: viclenia şi trufia fac din ea 
o „bacantă itinerantă”; e o fiară, un monstru, 
având un „farmec fatal” sau, dimpotrivă, e 
sensibilă, se lasă curtată pentru frumuseţea ei, 
acceptă să fie „logodnica” vântului. În acest 
context, să fii poet al mării presupune să fi 
„săvârşit” în prealabil „călătoriile lui Ulise”, 
ba chiar să laşi „nevastă şi casă” ca un matelot 
adevărat, „să faci serviciul de cart sau de 
veghe”, s-o cunoşti adică din interior, nu doar 
privind-o din afară. 

lehova pare să-i 


imprime mării 


consistență divină şi să-i transfere o parte din 
gloria Sa, poate în virtutea faptului că mării îi 
„Poartă” pentru trecerea 
tärmuri/lumi. 


este proprie o 


sufletelor între cele două 


Aceeași mare „se simte jignită si umilită” însă 
pe motiv că nu e unul dintre zei ori se crede 
nemuritoare, de unde si nesupunerea ei, 
orgoliul nemăsurat, accesele de furie ori 
dorința de a-şi etala superioritatea, ca în cazul 
salvării poetului de la înec precum odată lisus 
pe Apostolul Petru. Doar glasul coborând din 
slavă al lui Iehova o „agită” şi o face să 
tremure  „toată/ cutremuratä-ntre maluri” 
(Întâlnire magistrală) sau să se zbuciume „în 
cäusul palmelor lui lehova/ când e scoasă din 
fire” (Avânt si grandoare). Doar că marea se 
dovedeşte indispensabilă, parte inerentă din 
indestructibilul univers, esențială chiar şi lui 
Iehova: „Marea propteste cerul” (Logii 
siderale). 

Rescrierea în versuri a Marelui Diluviu 
sau a Cosmogenezei, închipuirea poematică a 
întronării lui Iahve, demersurile lirice pentru 
deslusirea „înaltelor maluri” ale mării care „ar 
vrea să împartă/ cu lehova același Tron” si 
persuadările care vor să ne convingă de faptul 
că Dumnezeu este instanța aflată deasupra 
tuturor văzutelor şi nevăzutelor sunt pentru 
Remus Valeriu Giorgioni minunate prilejuri 
de transfigurare poetică şi eidetică. Poemele 
sale sunt tot atâtea invitații la sărbătoare 
literară, întru inițiere în oracolul-spectacolul- 
miracolul lumii. Ca om instruit la o şcoală 
teologică, empatizând cu marea mai mult 
decât un riveran, poetul își ia în serios rolul de 
intermediar între Dumnezeu, mare şi om. Ca 
unul care i-a trăit pe viu meandrele si i-a 
descifrat adâncurile si înălțimile, el devine 
instanța poetică responsabilă si demnă de 
misiunea de a-i iniția pe profani în tainele 
nebănuite ale mării. Misiune complexă, aşa 
cum ne-o demonstrează această „prozopopee” 
imnică reuşită, care încântă deopotrivă mintea 
ŞI inima. 

Buzunare lirice 


Cristina ȘTEFAN 


Bistriteanca Mirela Orban revine, după 
o absență de câţiva ani, cu poezie în volumul 
Buzunare pentru rävase netrimise, volum 
tipărit la Editura Colorama în 2017. Fondator 
al Cenaclului Lira21, din 2009, Mirela a 
început drumul spre poezie înconjurată cu 
prietenie si bunăvoință de colegii de cenaclu 
şi a debutat cu volumul Sub arcade, secunda, 
apărut la Editura ArtBook, editură dedicată cu 
precădere membrilor Cenaclului Lira21. 

Cum a evoluat versul Mirelei Orban? În 
prefața cărţii de debut spuneam: „Debutul liric 
al Mirelei Orban în volumul de poezie Sub 
arcade, secunda se întâmplă la timp. Spun 
asta pentru că Mirela lucrează asiduu în 
Cenaclul Lira21, de trei ani, fiind admin 
implicat şi responsabil interactivitätii benefice 
si inspiratoare din comunitatea noastră 
literară. Nu s-a grăbit să-şi evidentieze creaţia 
până acum tocmai pentru a-şi dărui timpul 
necesar de aflare a expresiei poetice personale 
şi de individualizare a limbajului liric la 
nivelul artistic impus siesi. Cu atât este mai 
admirabilă această răbdare de poet! 

Si iată că acum putem vorbi despre 
poezia Mirelei Orban în termeni analizatori 
despre structurări ale imaginarului ei poetic, 
despre procedee artistice şi compoziție, despre 
mesaj transmis poetic. Acest volum de debut 
surprinde poeta în oglindă subtil relevată în 
două ipostaze introspective, existența ca 
relativizare şi erosul ca existență. Aşadar două 
teme deloc facile, presupunând dimensiuni si 
unelte de ordin cerebral, de putință a 
denudării fiinţei si transpunerii ei într-o nouă 
inundare artistică. Mirela reuşeşte această 
întrupare într-o manifestare a cuvântului 
viersuit ca un veritabil metafrast de sine 
poetic.” 


Mirela Orban este co-autor și în 4 dintre 
cele 6 antologii ale Cenaclului Lira21: Lira în 
patru puncte cardinale, Rovimed, 2010, 
Poetic@, ArtBook, 2011, A treia carte. 
Poezii, ArtBook, 2012, Antologie de poezie și 
proză, ArtBook, 2013. La Concursul Ovidiu, 
din cadrul proiectului „2017 — Anul Ovidiu”, 
Mirela Orban a fost selectată ca finalist și 
apare cu poezia concurentă în Antologia 
Suflete spre soare, ArtBook, 2018. 

Recent, scriam în articolul Biopoetica 
anilor noștri şi exemplificam cu poeții George 
Gîtlan şi Carmen Tania Grigore: „Hăţişul în 
care se zbate critica noastră literară azi duce la 
concluzia că nici nu mai este nevoie de o 
gândire globală, lite- 
ratura contemporană 
nu mai are nevoie de 
o poză macrofotoge- 
nică. Trăim o biopo- 
etică... Aşadar, am 
putea spune că sti- 
listica acestor ani în 
poezie mizează mult 
pe o bioexprimare, 
poezia vieții, pe ex- 
presia corporalitätit, 
conştientizarea me- 
ditativă a atomului 
individual corelat cu 
societatea şi natura... Şi nu mai este bătrâna 
0 comuniune cu natura ci o evoluție poetică a 
organismului uman însuşi... nu mai suntem 
doar frate cu natura, ci ne-am transformat în 
natura poeziei.” 

Şi Mirela Orban, într-o exprimare perso- 
nală, de data asta neîncadrată în minimalism, 
ci dimpotrivă, este o expresie amplă, 
sofisticată, folosește elementele biopoeticii 
contemporane pe măsura singularităţii sale 


MIRELA ORBAN 

poetice, consistent, detaliat. Volumul elegant 
redactat şi ilustrat are două componente 
titularizate tematic: Poema Non Grata şi Nu 
ştiu să mor, titluri de impact metafizic si 
modern. 

În primul capitol, poeziile vin pe calea 
erotică, un eros dozat cu delicateţe, interac- 
ționând cu  reflexivitatea, într-un calm 
observator care duce la concluzii lirice: „într-o 
dimensiune unde/ unu şi cu unu nu însumează 
perechea/ mă dezbräcam de rotunjimea 
gândurilor tale” (Poem Täcut). Sunt nostalgii 
romantice, dar și reverie, iar poiesisul 
baletează inefabil în jurul identificării eului 
liric, ca o tatonare a mediului creator de 
poezie prin eros: „ademenită de slow-jazzul 
ploii/ în ritmul rägusit al streşinilor/ am alu- 
necat pe cuvintele-mpletite/ şi ţi-am muşcat 
buza de jos/ tocmai când îmi aprindeai tăce- 
rile” (Prea mult self-confidence imprästii). 

Partea a doua din volum, Nu știu să 
mor, are inflexiuni tanatice si bioelementele 
poetice vin mai agresiv, mai determinat, spre 
aura jocului dintre viață şi moarte, dintre 
iubire şi despărțire. Ideea sfâşierii sufletului 
căzut în moarte aduce lirismului Mirelei 


Orban una din cele mai frumoase poezii ale 
volumului: Nu știu să mor. Celestul care ne 
rămâne poate fi soluția transfigurării în 
universul poematic: „oamenii nu mor, mamă,/ 
ei se ascund în stele”, „într-o seară de făurar 
când suferința sfredelea insuportabil carnea-ti 
vie/ şi ghearele ei se agätau cu disperare de 
sufletul meu sfâsiat/ ai murmurat că vrei să 
pleci dar nu ştii cum/ mă implorai din privire 
să mă depărtez să poți închide ochii” (Nu știu 
să mor). 

Poezia Mirelei Orban nu este una 
simplă. Codul său liric este echilibrat între 
fragilitate şi transparenţă, fără a deveni 
imponderabil. Cu picioarele pe pământ, spune 
poeta şi înnoadă poesisul de privirea senină 
către tanatic, pentru a „înţelege călătoria/ pe 
coapsa unei secunde boltite”, echivalând-o 
celest. 

Volumul al doilea în aceste rävase 
netrimise îşi face loc luminos în buzunarele 
memoriei noastre poetice, în gamă nouă, cu 
gust pentru versul liber, armonios. Este o 
dovadă de continuitate lirică, pe care Mirela 
Orban, ea fiind şi un pictor sensibil, o 
recomandă ca viziune estetică existențială. 

Poezia iubirii — mereu tânără 


Iacob NAROS 


Poeta Armina Flavia Adam, născută în 
Târgu Mureş, profesoară, absolventă a 
Facultăţii de Psihologie și Științe ale 
Educaţiei, debutează în revista Târnava, 2000. 
După o perioadă de acumulări şi căutări, din 
2013, începe să publice cu regularitate volum 
după volum (2013, Tăcerile din cuvinte; 2014, 
Pierduti prin toamnele iubirii; 2014, În 
amiaza cuvintelor), culminând cu anul 2015, 
când este prezentă cu patru plachete: 
Întoarcerea din ultima moarte, Pumnul din 
vid, Femeia de nisip şi Cuib de rouă (poezie 
pentru copii). 

Urmează: Duminicile de sub pământ, 
2016; Raiul de urgenţă, 2017; Distanțe 
lichide, în pregătire. Din multele premii 
amintim: Premiul Alex. Sihleanu la Festivalul 
Internaţional de Creaţie Literară Titel 
Constantinescu, din 2015 şi Premiul II la 
Festivalul National de Literatură Agatha 
Grigorescu. Bacovia, de la Mizil. Referinte 
critice pertinente din partea lui loan Vasiu si 
Horia Gârbea care apreciazä poezia Flaviei 
Adam ca „o poezie de dragoste care oscilează 
între introspectie, cu meditații melancolice și 
jubilatie potentatä de spiritul ludic pe care 
autoarea îl folosește adesea.” 

Recentul volum amintit, Raiul de 
urgență, se axează pe multele fațete ale iubirii 
sugerate nuantat, pe care poeta ni le defineşte 
prin versuri proaspete şi clare: o iubire activă 
în gadget — „iubire de sâmbătă dimineaţa” cu 
tehnici de camuflare; iubire în destrămare în 
opac „larnă destrămată la întâmplare”; 
declarativă în sâmbure de piersică — „te 
iubesc/ dar ce ştii tu despre singurätätile 
mele”; riscantă în  diacritică —  ,eu/ 
jucându-mi iubirea la zaruri”; din amintiri în 
ceai de tei „îmi torn ceai de tei/ mi- 
amintesc/ de marea iubire”; renăscută în 
phoenix — amintiri pentru mai târziu, o 
dragoste încă vie care va arde „exact cum ard 


— „pe care soarele se 


acum/ când tu nu-mi dai nici un semn/ că mai 
eşti în viaţă!”; străină în carii — soarele si 
aşteptarea în iarnă „în care de-o vreme/ se/ 
mai iubesc/ numai cariile”; de plus în bowling 


rostogoleste/ pre- 
cum o bilă de 
bowling”; stinsă în 
contaminare — ,,iu- 
birea se stinge, tu ai 
plecat/ înainte ca/ 
soarele să absoarbă/ 
ultimul gram de aer Fiavia Adam 
comprimat/ cu zâm- R AIUL 
betul tău”; devotată DE URGENTA 
în gloanţe — devota- 
ment declarat: „pen- O 
tru tine învăț/ să = 
respir printre flăcări/ 
corpul meu devine 
sertar/ pentru gloantele/ luminii”, trădată în 
evoluție — dureri inerente momentelor de 
trădare: „întregul tău corp se înfäsoarä în 
lumina fierbinte/ şi incredibil de clară/ a 
celorlalte femei”. 

O autodefinire poetică interesantă vom 
afla în câteva poeme: miez de nufăr — „ce sunt 
eu pentru tine?/ fir de iarbă din cer/ lumina 
aproape albastră a unui felinar”, cerşetorul, 
felia de pâine, oraşul, soarele „ca un miez alb şi 
dulce/ de nufär”; căprioara — iubita se simte „o 
căprioară ucisă” care-ar putea învia dac-ar fi 
strânsă în braţe în toate „femeile seminţiei”; 
șarpe cu clopoței — visul şi ninsoarea peste oraș 
„fulgi înghițind clădirile rosii/ precum un şarpe 
cu clopotei/ devorându-si victima încă vie”; 
cenușa — „sunt o femeie de piatră/ ochii mei 
trişti spun totul despre mine”; lupoaica albă — 
„ca o lupoaică fac salturi în tine/ şi ştiu sigur că 
azi te iubesc mai mult decât ieri”. 

Poeta conturează o definire a poeziei în: 
reflexie — „între poezie şi o baie fierbinte 

apare chipul iubitului „între podele”, reflexie 
ce tulbură; sub pământ — ca o iubire îngropată 
„eu scriu aceste versuri/ pe care nu le voi citi/ 
niciodată”; Iubirea si moartea apare frecvent 
în: angină — confirmarea iubirii înainte de 
moarte — „spune-mi dacă mă mai iubeşti”; 
eliberare — „am plâns când ai plecat prima 
oară/ când ai murit, peste noapte, în mine”; 
șapte pietre — jocul morţii şi al iubirii; ultima 
nucă „nu te iubesc, să punem punct/ 
zgomotul ultimei nuci şi zgomotul ei pe 
beton/ se aseamănă cu cel al pământului 
aruncat/ pe sicriu”; tonomatul de pietre — 
„n-am murit încă/ de nicio iubire, cu atât mai 
puţin de a ta”; scara — regretul trecerii „nu va 
mai mirosi a gutui/ a paşii tăi risipiţi prin 
odaie”, vizibil — de-a v-aţi ascunselea cu 
moartea, cu viaţa, cu identitatea, nonconfor- 
mismul — „să iubeşti/ sacadat/ exploziv/ la 
vedere”; previziuni despre sfârșit — „ziua în 
care va adulmeca moartea în aer/ sau poate 
umbra ei vagă”. 

Lauda feminitätii e prezentă în: pe o 
bancă — „nebunie de toamnă/ în care trupul 
meu şi al tău/ şi-au despletit unul în celălalt 
fricile”; fsipouro — teama de a se îndrăgosti 
„ideal ar fi să nu te iubesc”. Alte aspecte ale 
iubirii fanteziste în pâine și sare — femeia si 
omul de zăpadă; dacă ai fi aici ar fi ca şi cum — 
„ca şi cum te-aş iubi fără mâini”; sub cascadă 
— vara în care m-am îndrăgostit nebunește de 
tine”; dihotomie — „unde se termină lumina/ 
începe iubirea”; radiografie — renunțarea 
zilnică, „căsătorită şi nu prea”; animalic — unii 
cred că mărimea e totul, „stau atât de aproape 
de tine/ am inima cât un purice/ şi nu pot să nu 
mă gândesc,/ la ziua în care animalul din tine/ 
mă va ucide”; gaura neagră — despărţirea ca o 
gaură neagră, uitarea, „când îţi zâmbește o altă 
femeie/ şi ochii abia îți mai stau în orbite”; 
kamikaze — iubirea de la distanță, „numai eu te 
iubesc în toate culorile lumii”. Motivul ploii 
apare în ploaie în Londra — aşteptarea iubitului 
în zadar, ploaia obsesivă, „la numai câteva 
străzi/ el sărută o femeie”; picuri — ploaia si 
uitarea „vreau să uit tot ce ține de tine”. Alte 
teme: iubirea și orașul, relația dintre el şi ea, 
viaţa, suferința din iubire, iubire-naturä, 
fericirea, visul... 

Viaţa e prezentă în pastila de a doua zi, 
fir de trestie („existența fragilă asemenea 

firului de trestie”); maculatură, instrucțiuni de 
stins lumina — un modus vivendi („iubesc si 
sufăr şi plâng”). Suferinta provocată de prea 
multă iubire: șoarecele (din cauza depărtării 
„că sufăr în somn/ că te comprim într-un urlet/ 
că sunt nimic fără tine”; origami (oscilatia 
între iubire şi ură; clopotul (plânsul ochiului 
în bătaia clopotului sugerează despărțirea prin 
moarte); ardere; moleculă („molecula infimă 
de otravă/ din parfumul fiecărei femei/ mi se 
dizolvă în gură”; „ut („iubirile netrăite mă vor 
ucide”); revelație, flori de gutui; milimetric 
(„până ce tot ce-am crezut/ că ştiam despre 
dragoste/ s-a transformat într-un plâns cu 
sughituri”). Iubirea şi natura se conturează în: 
la ibric (toamna şi focul interior); secvențe 
(toamna si tristetile de peste zi); noaptea din 
fântână („pe cer puzderii de stele/ lumină/ o 
linişte caldă/ în care sălciile se-apleacă/ să 
plângă”); sfărșit de septembrie. 

Despre cuvinte în: cuvinte (cuvinte 
insuficiente spre a spune „te iubesc”); 
Singapura (întoarcerea cuvintelor, a iubirilor 
„dragostea mea are ochi mari şi blana 
dungată/ dragostea mea nu ştie să-şi aşeze 
gâtul pe un butuc/ dragostea mea nu se lasă 
îngropată de vie”; respirație — „cuvintele ne 
cad din gură ca şi când/ am avea o mulţime de 
găuri în barbă”. O declarație de iubire din 
zilele noastre: „te iubesc în aceeaşi măsură/ în 
care mă iubesc si pe mine/ dar si reversul „te 
urăsc si te uit în aceeași măsură”. Retinem din 
cele 121 de poeme şi câteva cu titlu exotic: 
gadget, phoenix, tsipouro, kamikaze, Katrina, 
Singapura, Amalia, Marlena. Încercarea 
noastră de-a ne familiariza cu poezia Flaviei 
Adam se opreşte aici, rămâne invitația şi 
provocarea de a citi şi celelalte poezii 
adiacente temei care, după titlul plachetei, ne 
duc în „raiul de urgență’ imaginat atât de 
plastic şi rafinat, dar prea plin de iubire. În 
acest rai vom mai găsi si balerine, dedicatii 
iubitului cu poeme, pastile de a doua zi, 
semne, arici, miere, zahăr, instantanee cu sâni 
albi, ciute, invitaţie la dans, cină cu îngerul... 
În încheiere, spre cunoastere-recunoastere, un 
autoportret al autoarei: „sunt tot eu/ mă ştii/ în 
paltonul meu  roşu/ în pielea mea 
transparentă” (în cruce) şi o declaraţie 
adecvată temei: „iubesc/ nimeni nu mă poate 
opri/ să dau în pârg” (iubesc). 


Eros, Credinţă, Adevăr 


Daniela SITAR-TĂUT 


Aflat la cel de-al șaptelea volum, Dorul, 
liantul iubirii, loan Potop îşi circumscrie, încă 
din titlu, perimetrul de expansiune lirică, 
printr-o structură apozitivä, subordonată 
deopotrivă atât leitmotivului dor, cât şi ero- 
sului. Astfel, întocmai ca la romantici, acesta 
potenteazä expectanta afectivă, încărcând-o cu 
acea plasir de l'atteinte. Cele 108 poezii ale 
tomului, ce au o prefaţă semnată de Ion Bălu, 
valorifică, făcând apel la nume de rezonanță 
ale Pantheonului liric universal, precum Dante 
Alighieri, Arthur Rimbaud, Paul Valéry, T. S. 
Eliot, Ezra Pound, universul tematic al 
autorului, circumscriind textele unor arii 
semnificative cvadruple — Valentele simbolice 
ale mierii, Poezia de dragoste, Complexitatea 
vieţii interioare, Vremelnicia făpturii umane. 
Dorul devine mai degrabă un pretext, dar si 
un pre-text al iubirii, truvabil redundant în 
texte precum: Dorul în vis, Dorul iubitor, 
Doruri încărcate, Doruri reincärcate, Dorul 
întrupat, Dorul suspendat. În poezia lirică 
modernă acesta ajunge termen de comparație 
pentru stări profunde, abisale, deseori 
inefabile. Etimonul cuvântului pare a fi de 
origine incertă, unii lingvisti susținând 
apartenenţa lui latină, iar alții — originea geto- 
dacă. Dol se traduce prin „durere; boală; 
suferință; dorință”. Pot fi stabilite astfel 
conexiuni cu budismul, care proclamă 
katharsisul, eliberarea de dorinţe. Constantin 
Noica, în studiul de referință Cuvânt 
împreună despre rostirea românească, 
evidențiază notele definitorii ale lexemului, 
care i se pare că a fost demonetizat de poeţi: 
„Virtuţile lui sunt deosebite, cu adevărat 
împărătești; e un cuvânt tipic de contopire a 
sensurilor, iar nu de simpla compunere a lor; e 
un cuvânt al deschiderii şi totodată închiderii 
unui orizont, unul al intimitätii cu depărtările, 


al aflării şi căutării; un cuvânt al stiutului si 
neștiutului, al limitatiei si nelimitatiei, al 
concretului si abstractului, al atractiei de ceva 
determinat şi al pierderii în ceva indeterminat. 
Are o splendidă suveranitate în el, dar e un 
cuvânt al inimii 
numai, şi nu al 
gândului, după cum 
e un cuvânt al visu- 
lui, şi nu întotdea- 


„Dorul, 


una al  faptei...”; 
„[dorul] te poartă antul iubirii 
când spre trecut, Pii; ES. 


când spre viitor, te 
încarcă şi de regrete 
şi de speranță, îţi 
face uneori de îndu- 
rat  insuportabilul, 
dar alteori de nesu- 
ferit ceea ce trebuie şi e bine să înduri. A 
plecat de la durere şi a scos tot ce putea din 
transfigurarea ei; dar nu a trecut de spirit, a 
rămas prins de suflet”!. 

Textul inițial stă sub spectrul efeme- 
ritätii ființei umane. Prin hubloul imaginativ, 
loan Potop vizualizează viaţa sub forma unui 
stup de miere. Dualitatea fiintialä presupune, 
la fel ca în cazul stupului, o disjunctie între 
exterioritate şi interioritate, între zarva de 
afară şi zbuciumul seismic al interioritätii: 
„Dar  zumzetul  stupului/ E-n  lăuntrul 
sufletului.” Cele patru catrene psalmodiază pe 
tema congruentei dintre destinul ființei 
umane, angrenând totodată și vârstele 
biologice, cu etapele creşterii si descresterii 
stupului. Astfel, viața şi mierea devin 
sinonime contextuale supuse perisabilitätii, 
extinctiei. Cultivând simetriile si jocurile de 
cuvinte, prin paralelisme cu iz folcloric, 
gnomic, loan Potop relevă un mod particular 

de percepţie a vieţii, axat pe valori ancestrale: 
Adevăr, Credinţă, Iubire. 

Tensiunea lirică rămâne mereu nerezol- 
vată, ridicând noi si noi bariere fiintiale și 
propunând deseori leacuri, analgezice, care 
calmează patmosul unei firi scormonitoare ce 
încearcă să dezlege misterele lumii. Cheia 
vindecării face referire la solitudine, la 
futilitatea legăturilor estivale, sumise frivo- 
lităţii. Astfel, mediul marin încurajează, cu 
voluptate, relaţiile pasagere, iar revenirea la 
starea inițială, singurătatea, se petrece 
circular, ciclic, în fiecare anotimp. 

Ioan Potop radiografiază păcatele uma- 
ne, pasiunile ardente (Cucuta geloziei, Destine 
înaripate) meditând asupra stării civile 
(Burläcia versus căsătoria) sau erodärii 
masculinității (Parodia bărbăției). Cea din 
urmă, printr-o suită de interogatii retorice, 
încearcă, în manieră autoironică, ludică, să 
reflecte contrastul dintre dorință şi realitate, 
dintre vitejie si lasitate. Ca un Conu” Leonida 
actual, capul familiei se ascunde sub plapumă, 
terorizat de aprehensiunea răufăcătorilor. 
Episodul este penelat caricatural: „Frica de-a 
deschide gura/ Furnică inima, limba si 
dantura.” Teroarea îl împiedică să-şi decline 
identitatea: „a spune clar si răspicat/ Că sunt 
bărbat neînfricat”. Cucuta geloziei pare o 
fabulă, alegorică, deloc polittiquement 
correcte, cu inflexiuni etnice rrome. Textul 
glosează asupra periculozitätii calomniei si 
răspândirii acesteia, care va conduce la 
destabilizarea cuplului de Iago ilustrat de 
„Stăncuţa cioară cu al său cioroi”, ce „Mereu 
scormonesc bârfe prin noroi”. Morala aferentă 
denunță deopotrivă alcoolismul şi gelozia: 
„Sub perdeaua sufletească a geloziei/ Cioroiul 
corb ajunge-n patima betiei./ Uita de vatra 
cortului de puradei,/ Trimițând-o pe Stäncutä 
la cersit cu ei”. Burlăcia versus căsătoria 
devoalează, cu un ton moralizator, de amvon, 
celibatul, drept un dat cronofag, contra firii şi 
preceptelor biblice, care refuză angajamentul, 
mariajul si „acceptă amorul negociat la preț”. 
Finalul pare extras din marsupiul snoavelor 
populare, hedonistul fiind sancționat nu numai 
prin solitudine, ci si printr-o extinctie lipsită 
de lumânare, care, potrivit credințelor 
populare este lumina ce-l călăuzește pe 

răposat pe drumul de veci: „Burlacul zburând 
din floare-n floare/ Se afundă-n beznă, fără 
lumânare”. Legământul e o declaraţie a priori 
de dragoste, combustia erotică imaginând un 
cuplu androginic şi-o legătură perenă, imor- 
tală. Cheful de viață se declanşează spontan, 
vitalist, în consonantä cu ritmurile naturii. 
Elogiul plăcerilor simple, bucolice se conjugă 
cu aria junetii, marcată metaforic de sintagma 
„cornul tinereţii”. Există o predilecție evi- 
dentă înspre cromatica azurie, prezentă în 
Visarea albastră, Fluturii jucäusi, Perle 
insirate. Ivan Evseev consideră că albastrul: 
„Este culoarea simbolică a infinitului, cerului, 
perfecțiunii, absolutului, lumii spirituale, 
idealului, dragostei platonice. Este şi culoarea 
păsării, fericirii, florii visurilor şi aspirațiilor 
romantice în literatura multor popoare. Rece 
şi inaccesibil, albastrul e culoarea depărtării 
de lumea reală si de viatä.”? 

Unele poezii sunt conjuncturale, precum 
Demnitate la Centenarul Unirii, amintind, 
prin combustie, de estetica paşoptistă — 
reverenta în fața latinitätii, a limbii române, 
idealul unionist. Invocatia finală reflectă 
ardoarea complitudinii, a îngemănării într-un 
singur stat a provinciilor locuite de români — 
Bucovina, Basarabia, Voievodina, Timoc: 
„Doamne, suflă cu Duhul Tău ceresc/ Să se 
unească, tot ce-i suflet românesc.” Elogiul 
creştinătăţii, al etnogenezei, este sabotat de 
regretul că unirea e doar conjuncturală, 
amputată, provincii locuite de români 
aflându-se în alte ţări. În aceeași arie de 
simtire românească se situează și poezia 
Peregrinii Europei. Numiti de Virgil Ierunca, 
într-o fericită structură sintetizatoare, „români 
deplasati”, aceştia au ales exilul nu din motive 
politice, ci, din contră, din considerente 
preponderent pecuniare. Saturati de lozinci 
electorale, de mitomania generalizată (,,Trasi 
pe sfoara majorității; Cu promisiuni pe 
fereastra naivitätii/ Înşelându-ne prin vot 
speranta/ Ne-au scorojit fruntile, viața”), 
7.000.000 de concetäteni au ales să plece în 
străinătate. loan Potop denunță poleiala 
oferită de aderarea la Comunitatea Europeană, 
„O libertate iluzorie”, care a presupus 
îngroparea produselor autohtone şi aservirea 
țării („Lăsând averea cuprinsă de ciulini/ Şi-o 


bună parte vândută la străini”). Autorul speră, 
disproporționat, nerealist, la o revenire la 
eticitate, la verticalitate şi la recuperarea 
zestrei ancestrale, grefată pe românitate şi 
credinţă: „Diaspora se va întoarce din străini./ 
Va îmbrăca haina vrerii strämosesti/ Cu 
dragostea de glie și tainele cerești.” Regăsirea 
izvorului pare a constitui un apendice al 
textului anterior, prelungind bocetul străină- 
tății. Visul şi aducerea-aminte sunt, întocmai 
ca la romantici, vehicule rememorante care 
permit actualizarea, vizualizarea celor plecaţi. 
Limbajul devine unul dramatic, pentru a 
amplifica odiseea desțărării: „calvarul migra- 
tiei”, „cheia despărțirii”, „zidul înstrăinării”. 
O odă a Maramureşului si a frumuseţilor lui, 
secundată de o necenzurată mândrie locală, 
descoperim în Mocänita pe Vasăr. Asumân- 
du-şi o cadență lirică de drumeție, voit ludică 
şi optimistă, serenă, autorul evidențiază 
virtuțile acestui colț paradisiac, sustras tehni- 
cismului, cu peisaje feerice, vizitate de 
voiajori din întreaga lume. 

Spiritul  atotcuprinzător al poeziei 
moderne presupune, în planul expresiei, 
uzitarea unor tehnici specifice, precum aluzia 
intertextuală sau citatul, ce lasă impresia, aşa 
cum relevă Hugo Friedrich, de „montaj si 
haos”, de „stil al arbitrarului, al incoerentei, al 
îmbinării a tot si a toate”*. Lirica modernă 
marchează o schismă față de cea arhetipală și 
prin maniera în care distilează simbolurile în 
corpusul poetic, prin valorizarea unui amplu 
Pantheon literar sau religios al umanității, 
melanjat cu aplecarea înspre zonele abisale ale 
psihicului uman: „Sinteza pe care o realizează 
este si cea dintre arhetipurile lirice — stele, 
mări, vânturi — şi motive ale tehnicii moderne 
cărora li se asociază termeni de specialitate.” 
Astfel, poezia finală, Lepădarea de dogme, 
are o tentă oraculară, dar si conclusivä, 
relevând tirania omului modern, aflat sub 
teroarea, spectrul tehnicismului, şi a unei 
frommeliene” si labile libertăţi. Hegemonia 
mijloacelor de comunicare moderne, rapidi- 
tatea transmiterii informaţiilor, dar şi a 
comunicării, amplifică barierele tehnocratice: 
„Restricţiile şi barierele vamale/ vor fi 
considerate ca medievale”. Invazia progre- 
sului conduce înspre repudierea dogmelor 


împovărate, astfel încât omului nu-i rămâne 
nici măcar alienarea. 

Liricul este asociat din cele mai vechi 
timpuri cu tendința entuziastă a fiinţei, cu 
patmosul şi participarea, cu interioritatea, cu 
radiografierea sinelui poetic, cu o imitație 
internă în acceptiune platoniciană sau cu 
subiectivitatea. Genul liric, precum celelalte 
presupune o viziune particularizantă asupra 
lumii, accentul permutându-se, în acest caz, 
asupra componentei psihologice. Deşi 
majoritatea textelor lui loan Potop sunt 
tributare esteticii prepaşoptiste şi paşoptiste, 
prin  reflexivitate, componenta gnomicä, 
meditaţia asupra creatorului si actului său 
scriptic se apropie de principiile moder- 
nismului. Stupul cu miere reia ideea perisa- 
bilitätii ființei căreia i se oferă compensativ 
conştiinţa, cunoaşterea, aflată în stare latentă 
în subconștient, dublată de actul creator. Eul 
liric este perceput, în manieră argheziană, ca 
un subaltern, vasalic al acesteia. Astfel, 
„ocnaşul cuvântului” reuşeşte să survoleze 
banalul, omogenitatea si să se încarce de 
sagacitate: „Omul gustă din veacuri din bine 
şi rău/ Dar nu se gândește la soarta mierii 
stupului său”. 

Dualitatea arhaic-modern, religios-laic, 
peren-efemer — se conjugă pe spaţii poetice 
extinse, ce focalizează virtuțile si servitutile 
învățării, ale unui far diriguitor. Pe alocuri, 
lirica amintește şi îmbracă tonalitatea unor 
sonorități cadentate, tributare unui limbaj de 
lemn, proletcultist. Metaforic, Autostrada 
luminată este ştiinţa acumulată prin inter- 
mediul dascălilor, cărora le revine rolul de 
puericultori, de maieuti ai junilor lor discipoli. 
Căutarea pare o revenire, de sorginte blagiană 
înspre ritmurile esențiale, înspre teluric si 
lumină. Inflexiuni ale unor modele lirice 
consacrate, în special moderniste, iradiază din 
numeroase texte. Radiografia sinelui este 
relevată prin raportare la predecesori, eviden- 
tund lapidar imuabilitatea soartei umane: 
„Făcut din lut/ Întors în lut”. Amestec de 
elemente primordiale, pământ şi apă, lutul 
este simbolul materiei primare şi fecunde, din 
care, conform tradiţiei biblice, a ieşit şi omul. 
Pământul, în cadrul acestui amalgam, e 
principiul receptiv şi matricial, iar apa — 

substanța dinamizantä şi transformatoare. 
Omul însuși devine o miniatură a lumii prin 
armonizarea apei cu pământul. Lutul poate 
desemna deopotrivă o involutie, o degradare 
de la pur, arhetipal şi un simbol al lucrurilor 
primare, al păcatelor umane si defectelor 
etice. Autorul se simte apartanent al tagmei 
celor aleşi, un hermeneut al Cuvântului. 


Note: 


1. Constantin Noica, Cuvânt împreună despre rosti- 
rea românească, Editura Humanitas, Bucureşti, 
1996, pp. 318-319. 

2. Ivan Evseev, Dicţionar de simboluri si arhetipuri 
culturale, Editura Amarcord, Timişoara, 1994, p. 
14. Notaţii similare descoperim si la Biederman, 
Hans, Dicţionar de simboluri, Editura Knaur, 
München, 1998 şi Chevalier, Jean, Alain 
Gheerbrant, Dicţionar de simboluri, Editura 
Polirom, Iaşi, 2009. 

Acesta i se relevă divinatoriu, conductiv. 
Cuvântul este receptat ca un mijloc de 
locomotie, anesteziant, înspre marea trecere, 
un katharsis şi o despovărare de tenebrele 
gândului: „Simt CUVÂNTUL ce mă străbate, / 
Pân-la trecerea apropiată ce-mi desparte,/ 
Trupul de lut din început, De sufletul ce-i 
neîntrerupt”. 


3. Hugo Friederich, Structura liricii moderne, Editura 
pentru Literatură Universală, București, 1969, p. 
177. 

4. Ibidem, p. 175. 

5. Machan, Tibor (2008). Positive Liberty. în 
Hamowy, Ronald. The Encyclopedia of 
Libertarianism. Thousand Oaks, CA: SAGE; Cato 
Institute, pp. 383-385. Libertatea pozitivă se referă 
la libertatea de a acţiona în conformitate cu voința 
proprie, spre deosebire de cea negativă, care este 
libertatea față de constrângerile externe care ar 
putea afecta acțiunile cuiva. 


Vasile Mie 


Pe aripile poemului narativ 


LORINCZI Francise-Mihai 


Ultimul volum de versuri, În căutarea 
Speranţei!, semnat de Nicolae Crepcia, se 
încadrează în lirica narativă, o lirică a mästilor 
grefată pe tiparul basmului. O carte de înaltă 
ținută intelectuală, plină de sensibilitate şi 
măiestrie, destinată atât copiilor cât si 
adulților. Utopia este o lume a contemplatiei 
pure, a inocentei si a iubirii. „Un voinic/ cu 
numele Cosmin”? porneşte în căutarea 
Sperantei. Drumul trece printr-un portal 
magic în locul numit „Cheia: curcubeie fără 
numär/ arcuiau un fel de poartă,/ nicicând 
altunde văzută,/ nedescrisă de vreo artă”. 
Poetul ne deschide apetitul pentru poveste 
prin invitația într-un ținut de basm, de o 
curätie liturgică, nuanţă, care lasă pe cititor să 
descopere că acest poem a fost scris pentru un 
copil. Apare la început si dedicatia: Carte 
scrisă pentru Eric Bogdan. Dar, la fel de bine, 
poate fi şi o carte pentru omul de orice vârstă, 
căruia îi place să se aventureze în fabulos, să 
facă un exercițiu de imaginaţie, pentru că 
„personalitatea ca întreg, pentru a fi capabilă 
să facă față cerințelor impuse de viaţă, are 
nevoie să fie dublată de o capacitate de 
fantasmare bogată combinată cu o conştiinţă 
fermă si un acut simţ al realității”. 

Am citit cu plăcere cartea Pestele- 
pescari a lui Savatie Baştovoi, o amplă 
metaforă, asemenea poemului În căutarea 
Sperantei, în care frumosul şochează, cum 
scrie poetul Dumitru Ichim, prin ex-tasis şi te 
trimite în lumea de pe Planeta Ichthys, la care 
face aluzie titlul. În cartea lui Nicolae Crepcia 
acest ținut al sublimului și al purității este 
Utopia. Se poate realiza o interpretare profund 
creştină a cărţii. Nu trebuie să ne oprim la un 
poem adresat copiilor, ci să apreciem În 
căutarea Sperantei la înaltele valenţe pe care 
le oferă adulților printr-o complexă 


simbolistică cu care este înzestrată. La fel 
cum, spre exemplu, şi cărțile lui C. S. Lewis 
sau Lewis Carroll ne determină să trecem 
dincolo de subiectul accesibil copiilor, „spre 
zariştea de stele”, cum ar scrie Dante, a 
tărâmului metaforic. 

Pe Cosmin îl 
macină o întrebare 
si pentru aceasta 
cere ajutorul vietui- 
toarelor din pădure: 
„ştie careva dintre 
voi să-mi spună 
oare/ ce este urletul 
ce-n mine-a răsucit/ 
spaima, ca într-o 
rană un cuțit?” Si 
răspunsul primit îl 
nelinişteşte şi mai 
tare: „urletul ce te-a 
înspăimântat/ este de fapt un cântec de fată”, 
îi spuse păstrăvul, iar mierla continuă: „— Ce- 
ai aflat e-adevärat/ si trebuie să ţii minte,/ 
natura nicicând nu minte,/ minciuna-i mare 
păcat./ Îți spun tot ce am de spus: Mie mi s-a 
dat menirea/ să-i continui tânguirea/ din zori 
până la apus, până când va bate ceas/ şi-un 
voinic lângă izvor/ va visa-o plin de dor [...] 
Ea cu dragoste te cere,/ ea cu dragoste te- 
aşteaptă, în curând va fi doar soaptä”. Si 
Cosmin pleacă în căutarea Speranţei, el fiind 
alesul, cel care a fost destinat să o găsească: 
„eroul este ajutat de alianţe cu entități arhaice 
— un copac, un animal, natura —, iar copilul se 
simte mai apropiat de acestea decât 
majoritatea adulţilor.” 

Cosmin primeşte sprijinul şi îndemnul 
vieţuitoarelor. Păstrăvul îi dăruieşte un solz, 
care Îi va veni în ajutor la nevoie: „să sträbati 
depărtarea,/ cu dor din el cântând/ să nu îţi fie 

frică şi urât/ iar de-i avea nevoie/ oricând de 
ajutor/ şuieră din el de trei ori scurt”. Voinicul 
porneşte în călătoria de iniţiere singur, aşa 
cum se cere unui erou în lumea basmelor, si 
ajunge în locul numit Cheia: „poartă deschisă 
prin care/ se zărea intrarea-n munte”. Pentru 
prima încercare folosește solzul primit în dar 
si reuşeşte să ajungă prin aripile cascadei si 
ale curcubeului în locul fermecat numit Cheia. 
Nu mai înainte de a trece prin vama 
curpenilor şi de a fi primit cheia miraculoasă, 
uitată și apoi adusă degrabă de un melc, care 
„se gräbea încet,/ înainta cu chibzuială”. 
Trecerea este printr-un tunel lung, prin care 
năluci îl opreau, este un fel de vizuină a 
iepurelui alb din Alice în ţara minunilor ori 
şifonierul care face trecerea în Narnia, în 
ținutul marelui Aslan din Cronicile lui C. S. 
Lewis. „Şi ajunse într-o altfel de lume,/ care 
nu are hotare, Utopia-i al ei nume”, unde 
dorinţele se împlinesc după voie, doar 
gândindu-te la ele: „dar sä-nvete să-şi 
dorească/ era truda cea mai grea”. Este vorba 
de libertate ca atribut divin si măsura acesteia, 
augustinianä: iubeşte şi fă ce vrei! Dar în 
această lume ideală există un punct întunecat, 
durerea unei fete, al cărei cântec, ce ţinea 
lumea în viaţă, piere, cântec ce deveni urlet ce 
se va stinge si el. Eroul se învrednicește să 
plece în căutarea ei. Este drumul inițiatic 
pentru a merge pe fägas, cale pe care voinicul 
se cunoaște pe sine însuşi. 

Ajuns în lumea Povești, în Utopia, o 
caută si o găseşte pe fată: „înconjurată/ de o 
lumină obscură/ cum aura lunii/ într-o noapte- 
ncetatä [...] ochii-i priveau fără să vadă. 
Atunci, Cosmin, împins de dor/ îi sărută 
buzele pe care ultimul suspin/ era gata de 
zbor. Miracolul se întâmplă şi fata se trezeşte 
la viaţă şi bucuria în ochii ei începu să cânte”. 
Tăcerea vorbește mai vârtos decât graiul: 
„fiindcă ochii rotunjesc lumina/ şi-i fixează 
dragostei aura”. Eroul este fericit pentru că îşi 
atinge scopul. Este bucuria regăsirii, a 
împlinirii drumului, al suisului, al urcuşului 
celui drept. În ţinutul acesta fabulos totul se 
împlinește pentru că totul este permis şi orice 
dorință îşi află împlinirea: „Celălalt tărâm este 
o ţară de frumuseţe si minuni; acolo nu se 
cunoaşte moartea si durerea. Cei ce locuiesc 

acolo au tinerețe şi frumuseţe veşnică. Ei 
rămân acolo în fericire, iar dacă se întorc pe 
pământ, ei găsesc că secole au trecut ca un vis 
şi dintr-o dată ei decad şi îmbătrânesc”. 

Utopia este o lume a „cvadridimen- 
sionalului unde locul fanteziei este luat de 
miracol”. Toate dorințele eroului se 
împlinesc în acest loc fabulos, întruchipare a 
unei vieți ideale. În acest spațiu fantastic se 
află prințul Cosmin care o găseşte pe prințesa 
Speranţa. Dilema poate fi acum spulberată. 
Cosmin o întreabă: „— De ce ti s-a făcut 
cântecul urlet, urletul soaptä, iar soapta 
suspin?” lar răspunsul fetei vine imediat, 
pentru că pământenii au izgonit speranţa: „eu 
din vatra/ noastră am fost izgonită/ de toți acei 
Împärati/ ce se credeau dumnezei,/ care-mpin- 
geau spre pieire/ lumea, şi-așa şubrezită. [...] 
Împărații Roșii, Galbeni/ Verzi, Albastri/ si 
de toate/ culorile-amestecate/ în bolul nemer- 
niciei/ au hotărât, dându-și mâna/ să mă 
scoată din cetate/ dincolo de cele negre/ 
hotare ale pustiei.” Ajunsă astfel în această 
lume nouă, Utopia, Speranţa a început să 
cânte pentru cei pe care i-a lăsat în urmă, „un 
mângâietor  balsam,/ darul bucuriei pe 
pământ”. 

Cei doi eroi, Cosmin și Speranţa decid 
să plece din Utopia şi să revină pe pământ. 
Această plecare este înlesnită prin cântecul 
păsării Phoenix. Cei doi ies din Utopia şi 
zăresc o clipă, cu durere, imaginea locului de 
acasă, unde în lumea lor „faptele mârsave/ le- 
nghiteau pe cele bune”, dar rămân consecventi 
deciziei lor de a se întoarce pe meleagurile de 
acasă. Cu ajutorul solzului fermecat și însoțiți 
de curajul eroului Cosmin, ei se hotărăsc să 
sară spre pământ. Sunt salvaţi de către un 
zeppelin navigat de spiridusi, care-i întâmpină 
cu bucurie. Din balon coborâră „în tunelu- 
acela care/ spre meleagurile dragi/ era singura 
intrare”. Ajunși acasă, Speranţa îl încurajează 
pe Cosmin, deceptionat si întristat de lumea 
decăzută, în inimă cu nostalgia lumii 
miraculoase din care au plecat: „dacă n-ar fi 
şi-ntuneric/ nu am pretui lumina. [...] Nu te 
späima de-ntuneric,/ nu-i el relelor pricina, 
întunericu-i chiar cuibu-n/ care se naște 
lumina. Cosmin și Speranța devin rege şi 
regină în noua ţară numită Cheia, unde 


curcubeie fără numär/ arcuiau aceeaşi poartă, 
cum numai iubirea poate/ zugrăvi cu a ei 
artă”. 

Sunt multe simboluri creştine în poem, 
cu altoi de parabolă, care pot constitui o 


modalitate de realizare a unei interpretări mult 

Dacă nu aș fi consultat dosarul pe care 
Securitatea comunistă l-a întocmit tatălui 
meu, lectura romanului Astăzi mai bine nu 

m-aș fi întâlnit cu 
He UE. Mt mine însămi, Editura 
.. Humanitas Fiction 
N luller (2014), al Hertei 
De sn dă Müller, probabil că 
nu m-aş fi întâlnit nu m-ar fi captivat 
cu mine insämi atât de mult. Cunoş- 
team cât de diabolic 
a fost mecanismul 
de urmărire şi de 
supraveghere a celor 
aflați în vizorul re- 
gimului, câte resurse 
umane și materiale 
au fost puse la dis- 
poziția Securității pentru a asigura liniştea 
puterii comuniste. 

Tenta autobiografică a acestui roman 
este evidentă, autoarea fiind urmărită şi 
persecutată de Securitatea ceausistä, forțată să 
emigreze în 1987 în Germania de Vest. 

Acţiunea romanului se desfășoară în 
timpul unei călătorii cu tramvaiul a eroinei 
pentru un interogatoriu cu maiorul de 
securitate Albu. Tânăra este obsedată de noua 
întâlnire cu securistul, iar participiul 
„chemată” şi adjectivul „fix” reverberează în 
sufletul ei ca o ameninţare. Călătoria ei 
(modelul J. Joyce fiind evident) devine una 
interioară, răscoleşte retrospectiv întreaga ei 
existență, cu multiple digresiuni din copilărie, 
până în prezentul cenuşiu al „epocii de aur”. 
Acestea constituie un refugiu, o distragere a 
atenţiei, un fel de autocenzurare a obsesiei 

Romanul unei obsesii 


Ion Radu ZĂGREANU 


„Fericirea a devenit o îndrăzneală prea mare” 
(Herta Müller) 


provocată de iminentul interogatoriu spre care 
ea se deplasează. Timpul acțiunii se dilată, 
spațiul rămânând acelaşi, tramvaiul şi strada. 
Descrierea insistentă a străzii aminteşte de 
începutul romanului Absentii (1970) a lui 
Augustin Buzura. Narațiunea debutează direct 
şi brusc: „M-a chemat. Joi, la fix”. 
Protagonista provine dintr-o familie cu bunici 
trecuți prin lagăr, purtând anatema vinei 
colective, de a fi germani. Venirea ei pe lume 
suplinește moarte unui frate. Tatăl ei, şofer pe 
autobuz, îşi înșală soția cu o vânzătoare de 
legume, mult mai tânără decât el. Prima ei 
căsătorie, eşuată, o introduce în familia unui 
activist de partid „responsabil cu despro- 
prietäririle”. „Comunistul de parfum”, socrul 
ei, vrea să suplinească lipsa fiului său, plecat 
în armată. Nici relația cu Paul nu este prea 
grozavă. Îi acceptă chemările bahice, fiind şi 
el un ameninţat, dat afară din fabrică pentru 
furtul unor materiale pentru antenele de 
televiziune pentru Budapesta și Belgrad. Paul 
este mai mult un rău necesar: „Știu că 
tandretea de la prânz netezeşte drumul pentru 
beţia de seară si nu îmi place deloc câtă 
nevoie am de ea”. Sprijinul ei serios este Lili, 
prietena ei, specialistă a iubi „oameni 
bătrâni”. Ultima aventură erotică a acesteia se 
va încheia tragic. Încercând să fugă din ţară 
„pe la unguri”, Lili este împuşcată, iar fostul 
ei ofițer este arestat. 

În fabrica unde lucrează, protagonista 
ascunde în costumele expediate în Italia 
biletele cu adresa ei în vederea unei viitoare 
căsătorii, o şansă de a evada din lagărul 
comunist. Securitatea o va ancheta si viața ei 


va fi punctată de periodicele ei întrevederi cu 
maiorul Albu. 

Rememorările sale în drum spre 
interogatoriu permutä într-un fel obsesia 
întrevederii, sunt o supapă prin care ea se 
eliberează de tensiunea interioară provocată 
de apropiatul dialog cu securistul Albu. 
Interogata se pregăteşte psihic, ca să nu fie 
surprinsă de întrebările maiorului, „răspund 
calm, chiar dacă toți nervii uruie în mine”. 
Maiorul îi repetă că el este stăpân pe situaţie: 
„Noi ştim totul”. Afirmațiile aluzive ale 
anchetatorului, „există si accidente de 
circulație” sunt descifrate post factum. Paul 
este accidentat în timp ce mergea cu 
motocicleta. Când urmărita se întoarce de la 
maiorul Albu găseşte în poşetă un deget tăiat. 
Dialogurile dintre securist şi eroină par un joc 
de şah sinistru, în care fiecare partener face o 
mutare verbală așteptând replica celuilalt. 
Există şi momente când interogatul îşi învinge 
tactic adversarul. Albu îi ia un fir de păr de pe 
umăr. Tânăra îi cere să-l pună la loc. Surprins, 
maiorul execută ce 1 se spune, începe să urle, 
ca apoi să râdă în hohote. Când se află că ea 
este o „clientă” a securităţii atitudinea veci- 
nilor din bloc față de ea se schimbă. Bătrânul 
Micu, racolat de securitate ca informator nu i 
se mai adresează cu „dumneavoastră”, devine 
per tu. Eroina îi cumpără chiar un caiet mai 
mare în care acesta va consemna plecările şi 
sosirile sale. 

Cenusiul existenței indivizilor sub 
dictatură alterează si dialogurile dintre ei. 
Replicile lor parcă nu se intersectează, trec pe 
lângă cei antrenați în convorbire. Limbajul 
devine urmuzian. Viaţa stereotipică, lipsa ei 
de orizont, anulează fericire: „Fericirea a 
devenit o îndrăzneală prea mare”. Vina 
colectivă a originii etnice este înlocuită cu 
frica generată de sicanele securității, de 
interogatorii, de perchezitii, de concediere, de 


amenințări voalate, aşa cum vom întâlni şi în 
romanul prozatoarei, Regele se-nclină şi ucide 
(2017). 

Existența oamenilor în fabricile comu- 
niste este radiografiată fără menajamente. Se 
fură ca în codru: „Ziua iei, iar noaptea furi”. 
La şedinţele de partid „Toţi stăteau drepţi ca 
nişte scânduri de gard”. Lui Paul i se fură 
hainele în timp ce face baie. Delatiunea este 
încurajată, cei căzuţi în dizgrație sunt ocoliti 
de colegi. 

Herta Müller are plăcerea „filmării” cu 
încetinitorul a realității. Cum remarcam și 
altădată, autoarea trece direct şi firesc din real 
în imaginar, fără nici un avertisment. 
Tramvaiul, vatmanul şi strada devin personaje 
indirecte ale romanului. Relatarea 
evenimentialä se mută rapid din prezent în 
trecutul existenţial al eroinei. Protagonista, 
asemenea multor personaje din romanele lui 
Augustin Buzura vrea să rămână ea însăşi, nu 
renunță la căutarea fericirii, nu vrea să se 
piardă: „Merg să probez haine ca să pot 
deveni atât de frumoasă, încât să exist”. De 
multe ori vorbirea eroinei este o înşiruire de 
silogisme care conturează  absurditatea 
cotidianului kafkian. Doar în cartea lui 
Nicolae Balotă Abisul luminat (2018) am 
întâlnit atât de bine descrisă starea sufletească 
a celui chemat la interogatoriu. Cu Paul 
protagonista are un schimb permanent de 
spaime, el pentru întrevederea ei cu maiorul 
Albu, ea pentru „turneele” lui de beţie prin 
oraş. Personajul narator se lansează în lungi 
monologuri interioare disecându-și avatarurile 
existențiale, în pasaje narative mustind de 
poezie. 

Romanul Hertei Müller este o mărturie a 
experienței concentrationare în care individul 
este izolat, însingurat şi hrănit permanent cu 
frică. 


işcarea literară + 63 


„Pentru că toți suntem bântuiti de 
conștiința finalului implacabil, preocuparea 
jocurilor reprezintă singura cale mireană de a 
merge senin înainte, ludoterapia reprezentând 
panaceul” existenței 
ființei umane, atunci 
când viaţa este un 
JOC al trecerii sub 


p phe SCHWARTZ semnul timpului ne- 
S Jocurile trecerii crutätor şi ireme- 
| diabil... De aici 


— 


e 


Jocurile trecerii ca o 
„trecere” prin marele 
joc al vieții, o „tre- 
cere” într-o tonalitate 
majoră, care, din 
punct de vedere mu- 
zical, impune o 
sonoritate veselă, 
optimistă. Şi ce este viața decât un lung şir de 
jocuri? Așadar, „jocul este lupta cu timpul, 
adică altceva, cu totul altceva, decât liniştea 
atemporală din rai, ori din pântecul mamei”. 
Undeva între marea trecere” şi 
„petrecerea” timpului înspre... marea trecere, 
existenţa se proiectează ca un sir lung de cercuri 
concentrice, de jocuri ce conţin toate ingredi- 
entele vieţii şi secondează întreaga evoluţie a 
ființei umane. De la naştere până la jocul de-a 
moartea, această activitate fundamental-umană 
care nu produce neapărat lucruri utile, ci o 
imensă satisfacție, face ca viaţa însăși să nu fie 
plictisitoare si ne demonstrează că „fericirea 
este posibilă, când nu mai eşti terorizat de 
amintirile trecutului şi nici de grijile viitorului”. 
Într-o manieră ludică, într-un joc diacro- 
nico-sincronic atât la nivelul limbajului, cât şi al 
abordării conţinuturilor, cartea Jocurile trecerii, 
Vocalize în Sol Major, de Gheorghe Schwartz 
(Editura Junimea, lași, 2018, din care am citat 
mai sus), ne propune o călătorie nostalgică, 
erudită, condimentată pe ici-colo cu uşoare note 

Jocul de-a viața 


Claudia FELDRIHAN 


de umor spre originea omului-joc, într-o 
pledoarie constantă pentru reîntoarcerea la 
vârsta de aur a copilăriei. De aici, apelul 
neîncetat către „savanții lumii: Lăsați din 
preocupările dumneavoastră temele inutile! 
Concentrati-vä geniul şi experiența doar pentru 
a inventa procedeele prin care să poată orice 
reveni în burta mamei, unde nu s-a născut 


sentimentul deşertăciunii, unicul loc unde 
fericirea depăşeşte clipa singură, fiind prezentă 
tot timpul!”. 


Explicând în Justificare — „nu prefață şi 
nici Introducere”, rolul vocalizelor scriitorului 
ca antrenament pentru scrierea marilor creaţii, 
Gheorghe Schwartz, îşi înscrie lucrarea de față 
în ciclul caietelor de vocalize după Enigmele 
infinite, Vocalize în Do Major, Hotarele 
istorice, Vocalize în re minor; Justiția suverană, 
Vocalize în mi minor şi Hârtiile oficiale, 
Vocalize în Fa Major şi concluzionează: 
„Așadar, un al cincilea caiet de vocalize, de data 
aceasta fără putință de tăgadă că universala 
înjurătură de mamă nu este un atac la demnitate, 
ci tocmai o urare de bine: doar înapoi în 
pântecul mamei există fericirea ce depăşeşte 
clipa singură” (Ibidem). Clipa înseamnă timp şi 
autorul îl defineşte în viziunea lui Spinoza pe 
care îl citează la pagina 4: „Timpul nu este o 
calitate a lucrurilor, ci numai un mod de a 
gândi” pe care îl percepe în funcție de vârstă ca 
lung, dens, scurt etc. Astfel, în raportul timp/ 
joc, rezultatul este că „Timpul e mult prea 
lung”, apoi e „mult prea scurt”, apoi „în acelaşi 
moment timpul zboară prea repede şi parcă stă 
pe loc”. De fapt, timpul e perceput în funcţie de 
satisfacția pe care ne-o dă şi de modalitatea prin 
care e petrecut prin joc; de la copil la adult, 
jocul implică timp si conferă satisfacție, cu 
deosebirea că la vârste fragede ființa umană are 
nevoie de satisfacție imediată pentru a continua, 
iar la vârsta adultă, satisfacția poate fi amânată. 


Odată ce ne-am născut, „fiecare e 
protagonist într-un joc, într-un mediu, în jocul 
lui şi are rolul de chibiti în lumea cea mare”, iar 
adulţii şi seniori prinşi în jocul lor nu sunt 
capabili „să adopte atitudinea înteleaptä a 
copiilor şi ajung nişte resemnati figuranti 
cenușii, în vreme ce copiii ies din mediul care-i 
depășește şi-şi regăsesc plăcerile în propriul 
univers. Activi sau pasivi, cu excepția 
recunoașterii în protagoniști, chibiții ajung la 
satisfacție doar redevenind copii”. 

Deci, suntem în trecerea noastră actorii 
unei piese în care jucăm mai multe roluri — de 
protagonist, de chibit, ne implicăm în mai multe 
jocuri — cu mirosul, auzul, văzul, pipăitul, 
papilele gustative, somnul, foamea, iar „modul 
cum ne jucăm [si jucăm] fiecare reprezintă o 
formă de afirmare a personalității. O formă de 
limbaj propriu fiecăruia”. Jocul, spre deosebire 
de joacă, este serios prin gravitatea implicatiilor 
sale, jocul cu reguli fiind în opinia autorului 
„singurul parametru cuantificabil al devenirii”. El 
este prezent pe „tot timpul vieții, el oferă 
satisfacţii şi dezamăgiri, necesită efort şi 
renuntäri, poate da prestigiu și, în orice caz, vise 
de mărire sau măcar de mulțumire cu sine. Si ne 
umple viaţa. Da, jocul ne umple viaţa” (p. 23). 
Ne dezvoltă de asemenea relațiile cu ceilalți, căci 
„individul om păstrează în mod permanent cele 
două tendinţe: de a se autoconserva şi de a se 
dezvolta în colectivitatea semenilor săi” (p. 69). 

Omul este zoon politikon, de aceea se 
dezvoltă doar în relație cu ceilalți, el are spirit de 
echipă, colaborează, dar deopotrivă spirit de 
competiţie — o competiție cu ceilalți sau cu sine 
însuși, de aici ierarhia jocurilor, rivalitatea pe 
care o generează în funcție de modalitatea de 
percepție a scorurilor obţinute... „În toate 
jocurile, percepția scorului poate fi diferită” (p. 
105), mai ales în artă, unde „cuantificarea valorii 
este subiectivă, autorul scriitor, compozitor, 
pictor, balerin, trebuie să câştige lozul cel mare 
pentru a fi validat de câștigători” (Ibidem). 

În copilărie, jocurile nu necesită 
antrenament, ele vizează dezvoltarea fiziologică 
si intelectuală normală a ființei, spre exemplu, 
copiii se joacă băgându-şi degetul în gură. 
Odată cu evoluția individului, jocurile devin 
complexe, câștigarea lor implică antrenament, 
penalizare sau recompense. Pedeapsa în cadrul 
jocului se aplică intenționat, umileşte victima şi 


presupune eliminarea din joc, în schimb 
recompensa motivează jucătorii şi oferă 
satisfacție, jocul este „satisfacția în sine”. 
„Toate persoanele caută în jocul lor satisfacția: 
că au realizat un scor mai bun, că au ajuns unde 
şi-au dorit, că au reuşit să fie apreciate, că au 
reuşit să trişeze fără a fi prinse, că au mâncat un 
prânz excelent, că fiul a devenit student” etc. 

Această satisfacție e influențată de 
arbitrul jocului, o „ființă socială”, căci „omul 
trăieşte fie într-un grup de adopție dat, fie 
într-un grup de adopție țintit”. Arbitrul este 
indispensabil jocurilor, omul are nevoie de 
parteneri şi îşi valorifică aptitudinile (folosite şi 
pentru a face rău sau într-o manieră eronată), 
deoarece „viaţa, jocurile sunt teribil de 
redundante” (p. 168). „Succesul în artă — si nu 
numai — este în funcție de percepţia şi 
promovarea de către arbitri. De cele mai multe 
ori, nici arbitri nu sunt de aceeași părere. Nu 
moda, nu trecerea timpului aduce clasificärile 
total diferite ale performanţelor jocurilor”. 

O poziţie privilegiată în structura textului 
revine capitolului intitulat Jocurile ignorate din 
istoria omenirii, capitol ce ne oferă o panoramă 
asupra originii și evoluției jocurilor, începând cu 
jocurile biblice care în actualitate se rezumă la 
concursuri şi rebusuri, autorul inventariază 
jocurile de noroc, jocurile olimpice etc., toate 
raportate la celebrul său personaj Julius 
Zimberlan Junior care, închis în celula sa, a 
devenit prototipul creatorului și practicantului 
jocului vieții, demonstrând că „aprecierile 
cursului vieţii tin de convenţie”. 

Întotdeauna au existat convenții (chiar în 
marile capodopere literare — Romeo și Julieta, 
Avarul) şi dependența „prezentă în jocurile 
vieții de zi cu zi”, dar în actualitate, mai mult 
decât oricând, această dependență este 
subordonată jocurilor pe calculator care devin 
treptat o tulburare psihică într-o lume în care 
„marea problemă [...] o reprezintă înstrăinarea 
faţă de obiecte, față de obiecte pe care chiar 
omul le-a creat” (p. 250). 

Jocurile cu moartea, jocurile de-a si cu 
viața nu pot fi câştigate decât printr-o singură 
abordare — aceea a pregătirii „adulților şi a 
seniorilor pentru a deveni apți pentru traiul cât 
mai apropiat de mentalitätile jocurilor copiilor 
mici”, doar astfel trecerea este un destin şi 
înfrânge timpul. 

Atunci când a debutat cu Dincolo de 
orizont (roman apărut revizuit, la Cluj- 
Napoca, Ed. Ecou Transilvan, 2016), Ioana 
Heidel era deja de decenii o româncă din 
diaspora. Ea refăcea, prin exemplu propriu şi 
cu zbateri personale 
demne de toată 
prețuirea, un traseu 
existențial comun 
multor concetäteni 
ai noştri în datele 
sale fundamentale, 
dar niciodată aseme- 
nea în materie de 
experiențe persona- 
lizate. Într-un fel, 
despärtindu-se, îna- 
inte de 1989, de ţara 
ei de origine, autoa- 
rea a ales să o ducă 
cu sine acolo unde s-a stabilit, nerenuntând, 
de fapt, la tot ceea ce însemnase pentru ea un 
destin de femeie cutezătoare şi plină de voință 
de la Dunărea de Jos. Născută în Oltenia şi 
stabilită la Sighişoara, Ioana Heidel s-a format 
într-o succesiune de ambiante care, în cele din 
urmă, au transformat-o în specialista pretuitä 
din patria ei de adopție germană. 

Nu pare întâmplător, în aceste condiții, 
că atunci când a decis că vrea să scrie, ea a 
devenit prozatoare evocându-şi traseul 
existențial într-o formă care îmbină memoria- 
listica şi formula romanului de ficțiune. Ea 
recupera astfel, în fond, nu doar universul 
limbii în care a crescut şi s-a format, ci, odată 
cu el, şi ambianța umană lăsată în urmă, 
siluetele dragi, oamenii care au contat şi 
întâmplările unei vieți bogate. În literatura 
noastră, de la Ion Creangă si loan Slavici 
încoace, retrospectivele de natură memoria- 


Editura Nico 

Romanul sperantei 


Ovidiu PECICAN 


listică întocmite în forme prozastice artiste 
abundă. Paul Goma, un alt refugiat român — 
dar unul faimos prin opoziția lui la regimul 
Nicolae Ceaușescu — s-a devotat integral, 
aproape, formulei romanului ce nu se rezumă 
la a fi realist, ci se străduie să recupereze 
conținuturile vieții lui pe etape, într-un 
adevărat ciclu romanesc în care fiecare carte 
reînvie un episod trăit anume. Din acest punct 
de vedere, el nu rămâne un contemplator al 
bucolicei copilării — prinse în Din calidor —, ci 
pune pe hârtie experiența anchetelor de 
Securitate şi a încarcerării (Gherla şi 
Cutremurul oamenilor), a studenției post- 
detenție (Bonifacia), a dejucării atentatului 
Securității la viața lui (Soldatul câinelui) etc. 
În fond, aşa făcuse si Constantin Stere în 
ciclul său memorialistic fictionalizat sub titlul 
În preajma revoluţiei. 

Ducând mai departe discuţia tipologică 
pe care o îngăduie romanul Dincolo de orizont 
aş spune că printre fictiunile cu caracter 
confesiv, memorialistic, este de distins între 
cele care transfigurează prin măști protago- 
niştii şi cele care vorbesc în numele autorilor, 
tot aşa cum se cuvine făcută diferența între 
cele care atrag atenţia asupra unei vârste şi 
cele care încearcă revizitarea întregului. 
Cartea Ioanei Heidel aparţine seriei care nu îşi 
deghizează eroina sub alte nume şi nici nu se 
rezumă la evocarea selectivă de circumstanţe, 
încercând mai curând să cuprindă întregul 
parcurs existențial. 

Alegerea aceasta nu este indiferentă. 
Nedând întâietate träirilor interioare, ci 
urmărind firul epic al evoluţiilor biografice, 
stilul în care se scrie este direct, relativ alert, 
chiar dacă şi cu unele infuzii meditative sau 
cu pretenţii lirice. După Mihaela Kloos-Ilea, 
„fraza sună uneori uşor livresc sau artifi- 


cial,... elanul emoţional sau privirea atotcu- 
prinzătoare subjugă pe alocuri continuitatea 
firului  epic...”. Asemenea tatonäri, nu 
întotdeauna adecvate, sunt inerente debutului. 

Cartea are în schimb şi o serie de merite 
care o recomandă. În primul rând, aşa cum 
remarca Tudor Groza, „În literatura română 
mai puțin se cunosc amintiri legate de fete. Se 
cunosc amintiri legate de aventurile băieților. 
Este ceva inedit...” În acest fel, într-adevăr, 
Dincolo de orizont participă la restabilirea 
unui dezechilibru literar: cel în care mai cu 
seamă vocile masculine dădeau seama de 
propriul trecut. Noi nu am avut, din păcate, o 
Margareta de Navara, după cum nu am avut — 
precum italienii — nici poete renascentiste 
recunoscute. Măcar acum, în plină contempo- 
raneitate, vocile feminine se cuvine să se facă 
auzite, iar vocea loanei Heidel nu este deloc 
indiferentă.  Bagajul său abundent de 
experienţe, cu schimbările de perspectivă si cu 
virajele existențiale abrupte, cu experienţele 
sale multiculturale, merită să fie adus în 
atenţia pasionatului de literatură. În acest fel 
se răspunde dezideratului ca literatura să îi 
ofere cititorului său experiențe substituibile 
acalmiei personale din viaţa acestuia sau să 
reproducă situaţii pe care acesta le-a traversat 
frustrat, dându-i prilejul catharsisului. 


Mihaela Kloos-Ilea mai observa critic şi 
că „...firul epic este adesea fragmentat de 
inserții secundare, mărturii, documente, 
interviuri, pasaje de istorie ce nuanțează 
percepția unifatetatä si zugrăvesc o lume 
diversă, complexă, stratificată...”. La drept 
vorbind însă, în conformitate cu una dintre 
observaţiile fundamentale ale lui Auerbach, 
arta romanului stă adeseori în ştiinţa 
divagatiilor şi a detaliului. Narațiunea liniară 
pare mai adecvată povestirii decât romanului, 
mai cu seamă când acesta tinde să se inspire 
din structura meandrată a vieții înseși. Totul 
este ca divagatiile, parantezele să își găsească 
locul potrivit în economia întregului narativ. 
„Este destinul ființei mărunte prinsă în 
capcana istoriei, sub vremi, din care este 
nevoită să-și caute cu disperare orice resort 
pentru a supraviețui”, sintetizează aceeaşi 
comentatoare, substanţa romanului, conchi- 
zând că „Dincolo de orizont este o carte a 
capătului de drum, a perspectivei clare şi a 
echilibrului câştigat în timp”. De acord cu 
această perspectivă, cu o mutare de accent 
însă: prin însuși titlul său, romanul Ioanei 
Heidel poartă către näzuinta mereu reluată a 
depăşirii circumstanțelor mediate de viaţă. 
Tema sa fundamentală pare să fie speranța. 

Spune-mi cu cine dialoghezi 
ca să-ți spun ce fel de om ești! 


Iacob NAROS 


Sub titlul semnificativ de Dialoguri 
salvate, autorul Radu Sergiu Ruba adună de-a 
lungul a peste două decenii interviuri 
înregistrate în revista Impact, special pentru 
nevăzători, alături de alte dialoguri „viva 
voce”, în volumul masiv de 561 de pagini 
Scene, explorări, condeie — Dialoguri salvate, 
Editura Muzeul Literaturii Române, 2017. 
După cum ne lămureşte însuşi autorul în 
„Cuvânt înainte”, facem cunoștință așadar cu 
oameni de seamă ai 
scenei şi ai arenei, 
actori, muzicieni, 
coregrafi, radiojur- 
nalisti, în prima par- 
te a cărții. Exploră- 
rile au în atenție si 
cercetători, globe- 
trotteri, ziariști, ex- 
ploratori, în partea a 
doua, iar în partea a 
treia sunt prezenți 
prozatori, poeţi, cri- 
tici si eseisti. Pe 
bună dreptate se- 
ntreabă autorul, de 
ce reluate? Pentru că puteau să rămână doar 
pentru un public anume, de aici nevoia și 
dorința de a le face cunoscute unui public 
mult mai larg. Cu alte cuvinte, avem de-a face 
cu o culegere de mărturii şi portrete, de 
interpretări şi evocări ale interlocutorilor după 
cum precizează în prefață ,,Dialogatorul”, 
alias autorul. 

Radu Sergiu Ruba s-a născut în Ardud 
(Satu Mare), este scriitor, membru al USR, al 
Asociației Ziariştilor din România și al 
Asociației Autorilor Multimedia din Franţa. 
La 11 ani şi-a pierdut vederea, asta nu l-a 
oprit să termine filologia (franceză-engleză), 
la Universitatea din București. Apoi — profe- 


SCENE, 
EXPLORARI, 


68 + Mişcarea literară 


sor de limbi, inspector de specialitate în 
Ministerul Învăţământului si Științei, respon- 
sabil cu educaţia specială pentru deficientii de 
vedere. Din 2006, este ales preşedinte al 
Asociației Nevăzătorilor din România, condu- 
cător de reviste cu scriere braille si vizuală, 
colaborator, şi în colegiul de redacție, la 
reviste literare, la Radio România Interna- 
tional, emisiunea Ochiul interior şi Lumina 
cuvintelor, membru al Cenaclului Universitas, 
ziarist. Poet cu cinci volume de poeme, debut 
în 1983, unul de nuvele, un roman, eseuri şi 
dialoguri, traducător. Referinţe critice semnate 
de: Radu Paraschivescu, Delia Oprea, Ioan 
Moldovan etc. 

Partea întâi, Scene, cuprinde interviuri 
pline de substanţă, vii si interesante, actuale, 
chiar dacă unele sunt de acum un deceniu. Cu 
Florian Pitiş se vorbeşte despre vocea lui, des- 
pre filme, spectacole, emisiuni de televiziune 
sau lectura unor cărți pentru neväzätori. 
Urmează însemnări la fel de complexe despre 
Pitis actorul, piese şi artişti preferați, muzica 
rock, poezia preferată, evocarea unor artişti ca 
Emil Botta, poezie, teatru la microfon şi carte. 
Alte interviuri sunt cu actriţa Delia Nastea, cu 
violonistul Alexandru Tomescu, alături de 
vioara Stradivarius, cu cântăreaţa de operă si 
scriitoarea Elena Dumitrescu Nentwig, cu 
arhitectul Liviu Bejenaru sau radiojurnalistul 
Ion Ghitulescu. 

Partea a doua a cărţii se intitulează 
Explorări, primul dintre interlocutori este 
Cristian Lascu, explorator de peşteri, e vorba 
de peştera de la Movila (Mangalia), „o 
capsulă a timpului.” 

Despre labirinturile submarine din Ber- 
mude, autorul dialoghează cu acelaşi Cristian 
Lascu care aduce lămuriri asupra Triunghiului 
Bermudelor şi misterul dispariţiei zborului 19 


din 1941, precum și date uimitoare despre 
peşteri și fauna adâncurilor. 

Călătorii cu Maria Uca Marinescu ne 
poartă prin capetele osiei lumii, în Tara de 
Foc, Patagonia, Polul Nord şi Sud, atât cel 
geografic cât şi cel magnetic. Cu aceeași 
exploratoare călătorim şi în Siberia. 

Cristina Stuparu, consilier al ambasadei 
României la Doha, ne dezvăluie pescuitorii de 
perle şi deşertul beduinilor; Cornel Ivanciuc, 
ziarist, ne poartă prin Cuba, facem cunoştinţă 
cu Gabriel Garcia Marquez şi Fidel Castro, iar 
istoricul şi scriitorul Marius Oprea ne face 
cunoscute crimele comunismului. 

„Masoneria, românii în exil” — ne sunt 
cunoscuţi prin intermediul lui Marcel 
Schapira, Suveran mare (Comandor al 
Supremului Consiliu din afara ţării. La Paris, 
francmasonii fac serviciu în folosul țării, ca 
principiu fundamental. O istorie a masoneriei 
româneşti de la Bălcescu si până la Nicolae 
Titulescu, din care spicuim câteva repere: 
După 18 iunie 1948, în România, peste 80 de 
frați s-au refugiat la Paris, unde înființează 
loja „România unită”, a doua „Lanţul de 
unire” şi a treia „Lanţul de Unire scoţian”, cu 
ritual în limba română. Mare comandor Ion 
Pangale, urmat de Constantin Bellu, din 1969, 
vorbim de autoritate și extrateritorialitate; 
membri: lon Soneriu, Alexandru Romanescu, 
Nicolae Mela, Maximilian Filip. Francmaso- 
neria de azi din România slujeşte interesele 
națiunii, promovează libertatea şi prosperi- 
tatea individului, solidaritatea şi generozitatea 
umană. 

Partea a III-a se intitulează: Condeie 
culturi, stiluri, Scriitori, ne vom opri mai pe 
larg la câțiva dintre interlocutorii cu care 
autorul are legături de suflet, de neuitat. 

Dialogul cu prof. Romul Munteanu 
cunoscut prin 1989, acesta i-a scris o cronică 
la un volum de poeme. Un destin aparte, după 
anul 2000, acesta şi-a pierdut aproape total 
vederea şi aşa au ajuns să se întâlnească din 
nou. Discutia lor se referă la perioada de la 
Leipzig, teza de doctorat, Germania și Goethe, 
Rilke, iluminism şi clasicism. Se continuă cu 
filozofia lui Nae Ionescu, romantism, baroc, 
cenzură şi scriitori preferați români sau 


străini. Impresionează felul cum cei doi se 
preocupă de lectura pentru nevăzători. 

Dialogul cu Nicolae Breban se referă la 
marile lui romane începând cu Animale 
bolnave şi până la Bunavestire. Ca prozator, 
Breban a trebuit să inventeze, aflăm păreri 
interesante despre Petru Dumitriu, Matei 
Călinescu, M. Cărtărescu, dar şi Dostoievski, 
Tolstoi, Turgheniev, Flaubert. 

Despre G. Vulturescu aflăm că este „un 
poet însemnat”, un poet al Nordului „al cărui 
ochi interior l-a îndrumat să scrie si 
nefracturat”. Impresionează legătura dintre cei 
doi pe tema ochiului (vezi si vol. Tratat 
despre ochiul orb, dar şi cunoaşterea istoriei 
Sătmarului, motiv de discuții incitante dintre 
cei doi. Vom înţelege mult mai bine şi Orbul 
din Poemele luminii, după cele relatate aici. 

În dialogul cu M. Cărtărescu reținem 
popasul acestuia de la Sângeorz Băi, din 2015, 
când a scris finalul volumului Solenoid, dar si 
celelalte date despre dictafon, programe de 
dictare moderne specifice şi nevăzătorilor, 
scrisul de mână, Bucureşti, proza scurtă sau 
scriitorii străini preferați de acesta: Sallinger, 
Kafka, Dostoievski, Pynchon, Ernesto Sabato, 
Cortazar, Borges, Marquez, Thomas Mann, 
Musil, Virginia Woolf, Joyce, Lawrence 
Durrell, Flaubert şi Llosa. 

Cu criticul literar si eseistul Constantin 
Zaharia se dialoghează despre Emil Cioran și 
scrierile lui în limba română, după ce a plecat 
din ţară. A scris vreo cinci cărți dintre care 
amintim: Amurgul gândurilor şi Îndreptar 
pătimaș (cu interviul luat lui G. Liiceanu, în 
iunie 1990). Un fapt interesant, un volum de 
versuri al lui Radu Sergiu Ruba, Spontane- 
itatea înţeleasă, în 1991, a fost apreciat de 
Cioran, fiindu-i înmânat de Constantin 
Zaharia, cel ce se documenta pentru teza lui 
de doctorat. 

Cu profesorul Mircea Martin discută 
despre „rezistenţă la plural”, e vorba de cartea 
G. Călinescu si complexele literaturii române, 
dar şi argumente în apărarea lui Mircea 
Vulcănescu, Vintilă Horia, Radu Gyr si 
Mircea Eliade. Faptul că, în ultimii ani, M. 
Martin a avut probleme cu vederea, face ca 
apropierea dintre cei doi să fie şi mai strânsă. 

Acasă la Michel Tournier pare a fi cel 
mai amplu si interesant dialog. Romancier de 
succes, M. Tournier preferă pe Flaubert, Zola 
si Thomas Mann, se discută despre poezie si 
criza ei, a nuvelei, dar nu şi a literaturii. 
Romanul acestuia Vineri a fost, în 1984, 
împărțit la „Institutul Tinerilor Orbi” din 
Paris, scris în alfabetul braille, celor 130 de 
elevi orbi. Alte aspecte discutate: destinul 
limbii franceze, alte romane, cărți preferate, 
legătura dintre Franța si România. Ruba şi 
soția sa, Nicole, l-au vizitat acasă şi i-au 
tradus romanul Vineri şi Jurnal extim, Ruba îi 
ia două interviuri, în 1994 şi 1995 şi a scris 

chiar o carte pe această temă, O mie de ani în 
o sută una enigme. 

Meritorii si demne de admiraţie sunt 
aceste schimburi de idei ce denotă de altfel, 
talentul lui Radu Sergiu Ruba pentru dialog, 
implicarea sa în atâtea acte de cultură în țară 
şi peste hotare, în ciuda mentalităților de tot 
felul în ceea ce priveşte soarta nevăzătorilor 
care, iată, sunt mult mai buni decât cei care 
văd şi nici nu au spiritul colocvial şi cultura 
generală atât de diversificată, de la muzică, la 
călătorii, de la cultura europeană la cea 
universală. 


i vasile Mic 


Adevărul este înlocuit 
cu minciuna cea mai grosolană 


Virgil RAȚIU 


În cartea manifest, în cartea protest, 
Istorie, genocid, etnocid de Petru Ursache (Ed. 
Eikon, Bucureşti, 2017 — ediția a II-a, 2010 — 
ediția I), un excepțional manual de istorie 
postbelică şi istorie recentă, cititorul poate 
descoperi traseele minciunii publice sfruntate şi 
modurile de utilizare a ceea ce numim 
dezinformare şi răstălmăcire cu scopul cel mai 
adesea declarat de înrobire a românilor şi dis- 
trugerea ideii de Românie întregită. 

Lupta privind disoluția destinul românilor 
nu a început, cum ne-am putea închipui, în 22 
decembrie 1989, nici în 23 august 1944, ci 
imediat după încheierea Tratatului de la 
Trianon, la 4 iulie 1920, act parafat de Puterilor 
Aliate participante la Primul Război Mondial. 
Bătălia privind distrugerea statului național 
unitar român, recunoscut pe plan internațional, 
formă de stat prevăzută în Articolul nr. 1 din 
Constituția ţării, a fost declanșată de 
Internaționala Comunistă care, tot în acea 
perioadă, a pus bazele constituirii Partidului 
Comunist din România la 8 mai 1921, pentru a 
avea un mijloc direct de aplicare a acestui 
deziderat cu intenţii destructiviste. 

La Congresul al II-lea al Partidului 
Comunist din România, ținut la Ploieşti în 1922 
— scrie Petru Ursache, citând din /storia 
românilor de Constantin C. Giurescu şi Dinu 
Giurescu (Ed. Albatros, Bucureşti, 1976) — s-au 
ivit serioase disensiuni accentuate de indicaţiile 
primite de la Internaționala Comunistă, cum a 
fost lozinca adoptată mecanic de conducerea PC 
din România, privind autodeterminarea până la 
despărțirea de statul român a unor teritorii 
locuite de o mare majoritate românească. La 
congresul următor, întrunit la Viena (august, 
1924), răspunderea supremă a PC din România 
se concretiza prin aruncarea la gunoiul istoriei 
Europei a cuvintelor care întruchipau identitatea 
românească, „religie, naţionalitate, patrie, țară”. 
Se întetise în rândul țărilor din Estul Europei, şi 


nu numai, aşa-numita „luptă de clasă” de pe 
platforma internationalismului proletar prin 
încriminarea moştenirii valentelor „burgheziei și 
moşierimii” din România. Lupta era deschisă. 
Începuse să se manifeste deschis în întreaga 
Europă. 

Ideologia bolșevică, deja condusă cu 
biciul de către I. V. Stalin, viza integrarea 
tuturor popoarelor într-un stat unic, global. 
(Ideea globalismului 
în Europa şi în 
Americi este veche, 
îmbrățişată şi de 
fortele de dreapta, ca 
să nu mai vorbim de 
forțele de stânga. 
Amestecul ideolo- 
giilor este intenţionat 
o idee coruptă, cu 
scopul instaurării 
unei stăpâniri mondi- 
ale a tuturor structu- 
rilor statale, naționale 
existente.) În general, 
s-a urmărit promo- 

varea unei „minorități alese” în fiecare stat, care 
priveşte cu dispreţ şi cu ură desfrânată oricare 


trecut istoric, identitate națională, 
culturală, valori clasice. 

Istoria se repetă la Congresul al IV-lea al 
PC din România, desfăşurat în Ucraina (iulie, 
1928). În cadrul acelui congres, un autor a 
observat figurile celor „interpuşi”: „Nici unul nu 
ştia româneşte! Se ocupau însă de destinele 
poporului român!” Despre context, Petru 
Ursache notează: „„...Internaționala şi-a făcut cu 
afurisenie meseria. Terenul, mai ales după 
război, îi devenise favorabil, îi venea ca o 
mănuşă într-o Europă în voia furtunii, când 
statele civilizate căpătaseră chipuri diabolice, 
când extremele stânga — dreapta își dădeau cu 
viclenie mâna, fără să-şi mai spele obrazul, când 


tradiție 

crima organizată îşi spunea cuvântul. Se intrase 
într-o nouă ordine, modernă și globalizatoare. 
Oculta a fost la înălțime şi fără de egal, ca de 
obicei, în istoria Europei”. 

Au urmat apoi, multe au urmat, cu 
rezultate criminale pentru România, în vreme ce 
clasa politică românească a fost paralizată prin 
atitudinea nefastă a regelui Carol al II-lea în faţa 
agresiunii străine. După Dictatul de la Viena 
(vara, 1940), cedarea Ardealului de Nord 
Ungariei, în urma tratatului Ribentrop-Molotov, 
răpirea Basarabiei si Bucovinei de către 
Uniunea Sovietică, au început să apară 
însemnele internationalismului (steaua, secera, 
ciocanul, steagul roşu) ridicate cu entuziasm 
marxist-leninist de „cetățeni români”, dar cu 
nume străine, cadre de nădejde si de viitor. 
Minciuna se fofila prin România, venită din 
toate direcțiile Europei. Clasa politică 
românească era paralizată. Acelaşi Petru 
Ursache scrie: „Când comuniştii (Armata Roşie 
— n.m.) au năvălit în Bucovina, după diktat (26 
iunie 1940 — n.m., V.R.), fără să se mai respecte 
timpul convenit pentru retragerea autorităților, 
listele erau deja făcute. Şi cele albe, cu noii 
demnitari care preluau peste noapte şi în grabă 
pământ şi oameni în chip de moşie si de robie; 
şi cele negre, cu nume neapărat românești, în 
scopul exterminării, cu cruzime asiatică și cu 
îndemnul primitiv: «să n-ai milă!» Ocupanţii 
practicau de zor şi fără să dea socoteală nimănui 
(...) masacrele în masă si deportările; coloane de 
nenorociti prinşi cu arcanul, duși din spate de 
forţele diavolului, până în îndepărtata Siberie. 
Se urmărea programatic dislocarea masivă a 
zonelor cucerite, schimbarea compoziţiei etnice 
în favoarea invadatorilor şi a  păturilor 
«superpusey”. 

Aşa şi în ultimii 30 de ani, s-a urmărit 
programatic ca mulți, cât mai mulți români să 
părăsească ţara, România, să se aşeze unde or 
vedea cu ochii cât Europa si America. Primul 
îndemn l-a dat Ion Iliescu în decembrie 1989. 
Acelaşi îndemn l-a dat şi Băsescu în timpul 
mandatelor sale de preşedinte. Faptul că 
Ministrul Finanţelor, Orlando Teodorovici, 
afirmă astăzi că dorește să împiedice plecarea 
românilor în străinătate, la muncă, este o 
minciună şi o sfruntare cât epoca lui Ion Iliescu! 
Este o mare cacealma electorală! 

Cercetati ce s-a întâmplat cu românii, în 
trei decenii, în judeţele Covasna şi Harghita! 

Urmăriţi mişcările politice ale UDRM în 
legătură strânsă cu nevoile politice ale PSD — 
Dragnea! 

Observati cum astăzi în România se 
întâmplă fapte asemănătoare ca procedee, prin 
minciună şi manipulare, sub influenţa ocultei 
Internationaliste, prin defăimarea legitimitäti 
existenței Uniunii Europene din care facem 
parte, ocultă căreia din data de 22 decembrie 
1989 i s-au aliniat reprezentanţii epocii Iliescu — 
Brucan — Petre Roman, continuată fără crâcnire 
de epoca Emil Constantinescu — Năstase — 
Băsescu şi epoca Victor Ponta — Liviu Dragnea, 
acesta din urmă, aflat astăzi drept vârf de lance 
în lupta PSD împotriva autorităţilor Uniunii 
Europene, mai bine zis, a „străinilor” care 
„urmăresc doar?  înrobirea României si 
transformarea țării într-o piață simplă de 
desfacere a produselor comerciale. Toţi şefii şi 
membrii FSN, PDSR, PSD, PDL, în lanţ de la 
revoluţie încoace şi alte formaţiuni în chip de 
falsă opoziție politică au contribuit masiv la 
sărăcirea ţării, şi la plasarea României în rândul 
țărilor cele mai sărace din lume. 

În cartea manifest, în cartea protest, 
Istorie, genocid, etnocid de Petru Ursache, 
cititorul poate descoperi scenariul ocupationist 
al stângii, repetat în literă după „armistițiul” 
încheiat în august-septembrie 1944. 
„Armistiţiul” a fost, în fond, tot un diktat, nu o 
convenție, nu o camaraderie războinică, scrie 
Petru Ursache. „S-a pus în aplicare, atât pe 
termen scurt cât si pe termen lung, acelaşi 
vechi-nou program al Internaționalei 
Comuniste, mult mai complex şi mult mai 
detaliat în cele două laturi principale, 
distrugerea suveranităţii statale și a ideii de 
Românie reîntregită — dezrădăcinarea etnicului 
majoritar, românesc în esenţă şi în fibră, prin 
măsuri drastice, eliminatorii: asasinate, 
deportări în masă, colonizări şi re-colonizări, 
strămutări de granițe.” S-a trecut aproape 
imediat la punerea în fapt a tezelor extremiste 
ale Internaționalei, ceea ce a dus la abuzuri şi 
atrocități fără egal în istorie, depăşind ideea de 
genocid şi ducând, direct şi sigur, la etnocid. 

Scenariul din timpul diktatului de la 23 
august — 12 septembrie 1944 a fost detaliat şi 
răspândit peste întreaga ţară. S-a început cu 
decapitarea elitelor militare, culturale si 
ştiinţifice, s-a continuat cu eşalonul al doilea de 
intelectualitate, s-a mers mai departe spre 


categoriile de profesionişti, înalți funcționari, 
oameni de afaceri, jurişti, medici, profesori. S-a 
trecut apoi în rândul studenţilor şi în rândul 
clasei țărănești. „Ca la comandă, s-a umplut ţara 
de închisori, de lagăre de muncă forțată, de 
colonii penitenciare, de domicilii forțate.” Au 
fost sacrificate familia şi instituțiile de bază, 
biserica, şcoala, armata, s-a trecut pe față la 
schimbarea istoriei românilor, la denigrarea 
trecutului istoric şi a valorilor nationale. 
Frontispiciul politic al ţării a fost ocupat de 
figuri sinistre Ana Pauker — Luca — Teohari — 
Dej, urmaţi de Ceauşescu, care şi-a imaginat că 
poate păcăli și pe ruşi si Occidentul, ajungând să 
programeze distrugerea familiei prin natalitate 
forțată, controlată, şi distrugerea satelor, un 
proces început dar pe care, din fericire, nu a 
apucat să îl finalizeze. 

Au urmat revoluţia de la Timişoara, zilele 
de 21-22-25 decembrie 1989, cu ivirea, radioasă 
si numai zâmbet al ultimului pe listă, Ion 
Iliescu, si instalarea figurilor noii epoci, epoca 
Iliescu — Brucan — Petre Roman, mascând în 
spatele lor un şir de crime fără precedent 
săvârșite la Timișoara, Otopeni, Câmpina, 
București, Sibiu, Cluj şi altele, executate în 
devălmăşie si la ordine militare si politice 
dirijate în cârdäsie cu Armata, Securitatea, 
mintindu-se cu dibăcie de profesionişti, prin 
intermediul televiziunii şi învinuind imaginare 
grupuri de teroriști care „trag din orice poziţie”, 
grupuri niciodată identificate, pentru că de fapt 
nu au existat. Și iar şi-au făcut apariția liste gata 
pregătite, de data aceasta albe, pentru că cele 
negre nu mai erau necesare. , [ribunalele 
poporului, Securitatea (veche), închisorile, 
şantajele, denunturile îşi încheiaseră misiunile 
încredințate, cu vârf şi îndesat.” Ce a urmat ştim 
cu toţii din gura lui Ion Iliescu, dându-se undă 
verde pentru o Românie fără hotare şi pe cale de 
dezmembrare. „A urmat farsa cu 
pluripartidismul care a însemnat, în fapt, 
fărâmițarea compoziției demografice, distru- 
gerea sistematică a industriei şi a agriculturii, 
adică disponibilizarea forței de muncă în folos 
străin.” lar românii au prins să părăsească 
România pe capete, cu zecile, cu sutele, în 
prezent cu milioanele. Astăzi România este o 
țară dezrădăcinată. Această situație însă nu 
interesează niciun politician. În România nu se 


mai construieşte nimic, viaţa e trăită la nivel de 
subzistență, corupția a pătruns în toate sferele de 
activitate, iar sistemele juridic, economic, 
bancar, sistemul de învățământ şi cel medical 
sunt toate politizate. În România, statul de drept 
şi reperele democratice sunt ascunse în 
Parlament şi în Guvern prin legi votate în 
devälmäsie, adesea în favoarea infractorilor, şi 
prin ordonanţe de urgenţă în folosul liderilor 
politici si ai acolitilor interpusi la actele de 
guvernare. 

„Astăzi adevărul este înlocuit cu minciuna 
cea mai grosolană, că până și întâmplările prin 
care trecem în prezent, cu amărăciune şi 
suferință, sunt răstălmăcite sub ochii noştri, cu 
incredibilă neruşinare”, scrie în continuare Petru 
Ursache. (Şi să reținem: volumul de opinii 
Istorie, genocid, etnocid a fost publicat într-o 
primă ediție în 2010!) „Dacă înainte, în perioada 
paukeristo-ceausistä, eram constrânşi prin forță 
şi legi de fier să ne ducem calvarul în condiţii 
subumane, astăzi s-a întrecut măsura: ni se 
aplică batjocura pe față. E plină presa de 
calomnii la adresa culturii române, a 
personalităților reprezentative, a limbii şi a 
trecutului nostru.” 

Întregul volum se înscrie într-un 
rechizitoriu foarte dur, nepărtinitor la adresa 
clasei politice trecute şi actuale. Petru Ursache 
nu face morală, autorul aduce reparații capitale 
istoriei ţării şi naţiunii din care face parte. 
Singura soluție pe care o întrevede Petru 
Ursache în vederea redresării situației politico- 
economice din România este să redescoperim 
izvoarele şi să dăm curs documentelor autentice 
care aşteaptă în arhivele deja desecretizate (ale 
Armatei, ale fostei Securitäti), să dăm curs 
nenumăratelor jurnale scrise de foștii deținuți 
politici (numele martorilor directi/autorilor le 
găsiți la pag. 35, ed. a II-a), pentru a ne cunoaște 
istoria, pentru a actualiza istoria ţării, a cunoaşte 
în adevăr crimele săvârşite în perioada 1947- 
1990 şi a așeza România, prin intermediul 
memoriei, în cadrele adevărului, a autenticității 
şi virtuţilor românilor de-a lungul veacurilor. Un 
popor care şi-a pierdut memoria este un popor 
pe cale de dispariție. 

Ediţia a Il-a a cărții apare cu prefața lui 
Adrian Alui Gheorghe şi cu postfata Magdei 
Ursache. 

Cartea Liviu Rebreanu între contem- 
poranii săi, apărută la Editura Şcoala 
Ardeleană, sub semnătura măiereanului Icu 
Crăciun, aduce în prim plan relația dintre 
Rebreanu şi confrații săi, cu unii o prietenie, cu 
alții o duşmănie de-o viaţă. 

Criticul Constantin Cubleşan mărturisea 
că, din când în când, mai scrie câte o carte de 
poezii sau de proză pentru a-şi linişti gândurile 
legate de istoria lite- 
rară. La fel proce- 
dează si Icu Crăciun, 
pe care noi îl cunoaş- 
tem ca prozator, însă, 
iată, vine cu o carte 
bine structurată, în 
care adună date din 
presa vremii şi din 
corespondențe despre 
Liviu Rebreanu si 
modul în care acesta 
a interactionat cu 
scriitorii. Nimic nu 
este întâmplător pen- 
tru că Icu Crăciun 
locuieşte la Maieru, în locul numit de Rebreanu 
„Cuibul visurilor”, iar îndelungata activitate la 
catedră îl recomandă pe acesta ca un bun 
cunoscător al literaturii, nu doar prin cărțile de 
proză, ci si prin cele de cronici literare. O arată, 
de altfel, şi cv-ul său. 

Într-un interviu acordat lui Niculae 
Gheran, fiica lui Rebreanu, Puia, aminteşte, 
printre bunii prieteni ai romancierului, pe 
Perpessicius, Camil Petrescu, dar şi Tudor 
Arghezi. 

Relația cu Camil Petrescu este prima 
dezbătută de Icu Crăciun. Cu autorul romanului 
Ultima noapte de dragoste, întâia noapte de 
război, Rebreanu este prieten „de la începuturile 
lor gazetäresti, amândoi neafirmati încă viguros 
în literatura română, cu atuul că ardeleanul 


Liviu Rebreanu 


între contemporanii săi 

Liviu Rebreanu și contemporanii săi 


Menut MAXIMINIAN 


vorbea fluent maghiara si germana, iar sudistul 
franceza” (p. 7). Familia Rebreanu a acceptat 
să-l cunune pe Camil când acesta a intenționat 
să se căsătorească cu Cella Serghi, autoarea 
romanului Pânza de păianjen (1938). „Din 
păcate, când totul părea să meargă pe fägasul cel 
bun, Camil, tânărul cu ochi albaştri, de 1,61 m 
înălțime, s-a răzgândit şi a renunţat la această 
căsătorie... convins că încă nu-şi găsise marea 
iubire, încă mai nutrea la o dragoste imposibilă” 
(p. 14). Corespondenta dintre cei doi capătă 
uneori detalii din viaţa personală, însă acestea 
dau culoare într-o carte. Camil îi scria adeseori 
lui Rebreanu. 

„Unul din cele mai reuşite portrete literare 
făcute autorului lui Jon este cel al lui Eugen 
Lovinescu. Precizez că Rebreanu avea atunci 24 
de ani. lată cum l-a descris criticul în celebrele 
sale Memorii: „Pe L. Rebreanu l-am cunoscut 
din primele timpuri ale sosirii sale din Ardeal, 
adică în 1909 când, lucru rar pentru un ardelean, 
prin nu ştiu ce împrejurare, s-a anexat 
muribundelor Convorbiri critice, văduvite de 
cei mai însemnați colaboratori ai lor: un tânăr 
înalt, subțire ca un plop, de un blond fad, în 
culoarea vântului, după cum spunea un glumet, 
cu gene albe, famelnic şi sfios ca un seminarist, 
fără personalitate şi iradiere. Scria nuvele de un 
realism plat, cu subiecte echivoce, pe care, 
probabil, din lipsä de alt material, i le publica 
Dragomirescu, nu fără obicinuitul comentariu 
elogios, asortat din fărâmele căzute de la masa 
de distribuție a portiunilor de genialitate”. Cu 
toate că acest comentariu îi serveşte azi d-lui 
Dragomirescu ca indiciu de prevedere critică, îl 
găsim totuşi aplicat cu uniformitate şi oricând 
tuturor scriitorilor ce, dintr-o împrejurare 
oarecare, au colaborat la vreuna din foile sale 
(...) Blondul semnatar (...) nu te retinea cu 
NIMIC, nici prin scrisul său somnolent, nici prin 
persoana sa fără accent şi cu preocupări pur 
utilitare” (p. 37), spune Icu Crăciun în debutul 


materialului în care vorbeşte de prietenia dintre 
Liviu Rebreanu si Eugen Lovinescu. Liviu 
Rebreanu este o prezență constantă, atât în 
Cenaclul, cât şi în revista Zburătorul, unde va 
publica schiţe si nuvele, dar va avea si o rubrică 
de cronică teatrală. După cum recunoaşte 
Lovinescu, inițiativa apariţiei acestei reviste i-a 
aparținut lui Rebreanu, care a fost numit 
secretar de redacție. 

„Până la apariţia lui Jon, Lovinescu fusese 
sceptic în privința valorii celor publicate de 
Rebreanu. De-abia în 1920, odată cu apariția 
romanului Jon atitudinea criticului față de 
scrisul său se va schimba. În articolul ZL. 
Rebreanu, publicat în Sburătorul, în patru 
numere consecutive, nota, printre altele: „Jon e 
cea mai puternică creatiune obiectivă a 
literaturii române, şi cum procesul firesc al 
epicei e spre obiectivare, poate fi pus pe treapta 
ultimă a scării evolutive”. Trei ani mai târziu... 
Lovinescu afirma: „Pe altarul lui Rebreanu 
jertfim toată epica română de la Filimon până la 
Sadoveanu” consemnează Icu Crăciun (p. 38). 

Vremurile erau aceleaşi ca astăzi, nimic 
nu s-a schimbat, pentru că şi acum se intervine 
pentru anumite favoruri pentru cei care nu ar 
merita, înlăturând elitele. În jurnalul său, 
Rebreanu scrie pe 9 februarie 1941: „Lovinescu 
mă vizitează să-mi ceară un post pentru d-na 
Postelnicu, scriitoare care a fost măritată cu un 
evreu de care a trebuit să divorțeze, încât a 
rămas cu un copil şi fără nici un mijloc de trai. 
Poate să-i fac ceva la bibliotecă sau secretariatul 
literar” (p. 50). 

O admiraţie aparte avea pentru Hortensia 
Papadat-Bengescu. De altfel, în 1920, Rebreanu 
pune pe scena Teatrului National din București 
piesa de teatru a Hortensiei Papadat-Bengescu — 
Bătrânul. În 1923, fiind întrebat ce prozatori 
urmăreşte cu multă atenție, el răspundea că, „în 
afară de Sadoveanu și Brätescu-Voinesti, care, 
împreună cu Creangă şi Caragiale, sunt maeştrii 
mei români”, citea „cu interes pe d-na Hortensia 
Papadat-Bengescu, pe Galaction”. (p. 54). O 
înscrie printre candidaţii la premiile Societăţii 
Scriitorilor Români fără a cere consimțământul 
acesteia, convins că va fi premiată, însă din 
păcate, nu s-a numărat printre laureați, ceea ce a 
determinat-o să-i scrie următoarele: „Am citit în 
ziare candidatura mea la un premiu al S.S.R. 

Am fost foarte nemulțumită citind 
pretutindeni că «am candidat». Formulă curentă, 


care însă nu reprezintă realitatea. N-am candidat 
niciodată nicăieri. Îmi dau seama că nu sunt din 
acei scriitori care nu se pot bizui pe sprijinul 
recompenselor oficiale.” (p. 56). În ceea ce 
priveşte sintagma că atât el, cât şi Hortensia 
Papadat-Bengescu sunt, deopotrivă, considerați 
ctitori ai romanului românesc modern, este 
potrivită eticheta lui Tudor Vianu (din Arta 
prozatorilor români — 1932) în ceea ce priveşte 
stilul celor doi: al lui Rebreanu este „zguduitor”, 
iar al Hortensiei Papadat-Bengescu 
„scormonitor”, (p. 61), spune Icu Crăciun. 

Cei care l-au cunoscut au spus că 
Rebreanu a fost un om generos şi altruist, a 
promovat și ajutat valorile culturale cât l-au 
ținut puterile. De altfel, şi alți confrati, care au 
apelat la el au fost ajutaţi. lată cum i s-a adresat 
loan Massoff, în 1941: „Vă rog să ne acordati 
protecția dumneavoastră de om bun!”. 

Un alt capitol abordat în carte este al 
legăturii dintre Liviu Rebreanu si Lucian Blaga, 
din a căror corespondență nu reiese că 
raporturile dintre ei ar fi reci, dimpotrivă, 
amiabile, deşi în realitate nu au fost atât de 
apropiaţi. În 1932, când Rebreanu intenţiona să 
înființeze România literară, iar Camil Petrescu 
îi sugera câteva nume de tineri condeieri ce 
trebuia atraşi în redacție, printre colaboratorii de 
la Gândirea ce urmau să fie puşi la punct era 
enumerat şi Blaga, alături de: Cezar Petrescu, 
Nichifor Crainic, Romulus Dianu, Dragnea, Gib 
Mihăescu. „Supărarea romancierului s-a datorat 
prieteniei dintre poet şi Nichifor Crainic, după 
ce Gândirea (fondată în 1921) s-a mutat de la 
Cluj la Bucureşti, aplicând zicala din satul 
copilăriei sale, Maieru, „Spune-mi cu cine te 
insotesti ca să-ți spun cine eşti”. Din păcate, 
Rebreanu își va da demisia de la conducerea 
Teatrului Naţional, atunci foarte mulți dintre 
colegii săi de breaslă s-au solidarizat cu el, dar 
Blaga nu a făcut-o. 

Episodul în care s-a votat împotriva lui 
Rebreanu pentru primirea în Academia Română 
nu va fi uitat de acesta niciodată. „Se ştie că 
împotriva lui Rebreanu au fost: M. Cristea, 
patriarhul României, fiindcă romancierul se 
declarase greco-catolic, O. Goga, cu orgoliu 
rănit că un alt ardelean l-ar putea depăşi în 
notorietate, si N. Iorga, cu vanitatea sa mereu 
nesatisfăcută, fiindcă scriitorul n-a aderat la 
sămănătorismul său” spune Crăciun (p. 48). 
Camil Petrescu se arată indignat că romancierul 

n-a fost ales academician, „dar mai ales că 
Lucian Blaga a luat premiul de 100 000 ler”. 
Blaga, bun prieten cu Goga, a fost primit în 
Academia Română în 5 iunie 1937, la 41 de ani, 
iar Rebreanu de-abia în 25 mai 1939, la 54 de 
ani, după moartea autorului Oltului, survenită în 
1938, care nu prea l-a avut la inimă. Rebreanu 
avea deja publicate cele 9 romane, dar a ieșit 
„abia la al treilea scrutin, cu majoritatea de 19 
contra 14.” De altfel, în Jurnalul său, din data 
de 30 mai 1939, romancierul va nota: „Cât a 
trăit Goga părea, pentru mine, că va fi imposibil 
să intru în Academie. Ar fi primit pe oricine, 
afară de mine. Pretextele erau pompoase, 
motivele mici, egoiste — singurul scriitor 
ardelean care îl întreceam. Deja alegerea lui 
Blaga înaintea mea a nemulțumit lumea, chiar 
pe adversarii mei. Astfel, anul trecut, ca un fel 
de protestare din sânul Academiei însăşi, am 
fost ales de secția literară cu unanimitate — eu şi 
Crainic, ceea ce diminuează considerabil gestul. 
Cum-necum însă, n-am ajuns în faţa plenului”. 
Totuşi, ceea ce îi leagă pe cei doi este că în 
discursurile de recepție, Blaga a vorbit despre 
satul românesc, iar Rebreanu despre ţăranul 
român. Ceea ce surprinde la Rebreanu este 
faptul că, în Jurnalul său scria, cu ocazia 
alegerii sale în înaltul for academic: „E prea 
târziu să-mi mai facă plăcere”. Rebreanu a intrat 
în Societatea Scriitorilor Români în | noiembrie 
1909, la 24 de ani, iar Blaga în 1 iulie 1921, la 
26 de ani; de asemenea, în iunie 1938, Asociaţia 
Scriitorilor Români din Ardeal i-a proclamat pe 
cei doi membri de onoare, alături de I. 
Agârbiceanu. Amintim şi faptul că Academia 
Română i-a premiat în acelaşi an, 1921; pe 
Rebreanu cu Marele Premiu Năsturel-Herescu 
pentru romanul Jon, iar pe Lucian Blaga cu 
Premiul Adamachi pentru Poemele luminii şi 
Pietre pentru templul meu” (p. 70). 

Cu Mihail Sadoveanu au făcut parte din 
conducerea Societăţii Scriitorilor Români, 
bistriteanul fiind vicepreşedinte, iar preşedinte 
scriitorul moldovean, însă aceştia vor fi înlocuiți 
în 1924 cu Octavian Goga (ales prin aclamarea 
celor 155 de confrati,190 confrati care vor 
regreta această alegere, astfel că din 1925 si 
până în 1932, — când și-a dat demisia —, 
Rebreanu va fi ales preşedinte), iar I. Minulescu 
— vicepreședinte. Rebreanu scrie un protest 
împotriva campaniei de ostracizare organizate 
de extremistii de dreapta (legionarii) împotriva 

lui Sadoveanu (când i s-au ars cărțile în piețele 
publice), protest semnat de mai mulți oameni de 
cultură (I. A. Bassarabescu, I. Al. Brătescu- 
Voineşti, C. Rădulescu-Motru, P. Halippa, G. 
Topârceanu, G. Călinescu, D. Botez, Ş. 
Cioculescu, V. Eftimiu, E. Lovinescu, Al. 
Philippide, M. Ralea, Cezar Petrescu, I. Pillat 
etc.). (p. 91). 

În cartea lui Icu Crăciun se surprinde și 
atmosfera tumultoasă a timpului în care a trăit 
Liviu Rebreanu: „Din nefericire, instalarea 
regimului comunist, după 1944, în România vor 
veni vremuri şi mai grele. Timp de o jumătate 
de secol literatura a fost pusă sub obroc”(p. 
109). Atacurile împotriva lui Liviu Rebreanu se 
întețesc când este numit director al Teatrului 
Naţional (1928), apoi ca director la Educaţia 
Poporului (1929) în Ministerul Cultelor şi 
Artelor. Ele au provenit, în special, din partea 
redactorilor şi colaboratorilor de la Curentul lui 
Pamfil Seicaru, dar şi de la Gândirea, în frunte 
cu Nichifor Crainic. „Înmulțirea calomnierilor si 
conflictelor cu: A. Ranetti, Lucreția Karnabatt, 
N. Crainic, George Gregorian, Scarlat Froda, 
Romulus Dianu sau Cezar Petrescu (acesta din 
urmă a publicat articole elogioase, dar, sub 
pseudonim, i-a aplicat suficiente „lovituri sub 
centură”) l-au determinat în anul 1930 să-şi 
prezinte demisia şi să se întoarcă la masa de 
scris”(p. 125). Vorba de acasă, din Tara 
Năsăudului, că în pomul plin cu roade dai cu 
pietre se dovedeşte a fi adevărată, Rebreanu 
intrând în vizorul istoricului Nicolae Iorga, care- 
l bântuia si noapte în vise, pentru că a făcut tot 
posibilul să nu facă parte din Academia 
Română. Relaţiile dintre ei nu au fost apropiate 
niciodată, într-un interviu din 1923întrebat dacă 
are să se plângă de critica românească în vreun 
fel, Rebreanu amintește de „notițele veninoase” 
cu care îl gratifică de doi ani d. lorga „(acest om 
de geniu şi încăpățânat «critic» literar”) pentru 
că a îndrăznit să scrie „un roman, şi încă, zice- 
se, bun, fără îngăduința d-sale...” (p. 149). 

Nici aniversarea de 50 de ani, în 27 
noiembrie 1935, ai scriitorului nu a fost 
semnalată de toată presa. Majoritatea ziarelor şi 
revistelor vremii l-au sărbătorit, felicitat şi 
intervievat, excepție Universul lui Stelian 
Popescu, Curentul lui Șeicaru, Neamul 
românesc al lui lorga şi Tara noastră a lui Goga 
(p. 153). Vremurile au rămas aceleași şi acum, 
pentru că, din păcate, întotdeauna au fost 


scriitori reactionari care își construiesc propriile 
grupări, denigrându-si confrații. La fel cum 
Rebreanu era contestat de unii scriitori mai 
micuti, ca preşedinte al scriitorilor, şi azi în 
structură sunt, din păcate, lucruri pe care nu ar 
trebui să-i preocupe pe scriitorii ce-şi 
construiesc opera. 

Deşi a primit multe oferte, Rebreanu nu a 
intrat niciodată în politică. Într-un interviu 
acordat lui V. Netea în anul 1942 spune: „Eu nu 
m-am simțit niciodată ispitit să fac politică, deşi 
nu mi-au lipsit ofertele. Nimeni nu are dreptul 
să ceară scriitorului mai mult decât poate şi 
decât voieşte...În literatura noastră avem două 
cazuri tipice de scriitori cari au jucat un intens 
rol politic: Octavian Goga şi Delavrancea. Cel 
dintâi a fost un teoretician al scriitorului 
combatant şi el însuşi un viguros element 
combativ. Înţeleg scrisul său, sau în tot cazul 
cea mai reprezentativă parte din el, ca străbătură 
de fiorul acestei credinţe: scriitorul trebuie să fie 
un luptător public. // Pentru Octavian Goga 
politica şi literatura, bineînţeles nu vorbim de 
caracterul electoral al politicei, erau aproape 
același lucru”. (p. 163). 

La capitolul celor care au avut un cuvânt 
negativ de spus la adresa lui Rebreanu se află şi 
Octavian Goga. „Se pare că atunci când 
Rebreanu a început să devină un nume de 
referință în literatura română vanitatea lui Goga 
a fost rănită, convins că îi va ştirbi din 
notorietate, si nu l-a văzut cu ochi prea buni pe 
romancier”, (p. 168), spune Icu Crăciun, 
adăugând despre fostul ministru al Artelor că „a 
fost un mare patriot, care, din păcate, în ultimii 
ani ai vieţii a devenit un pronazist înfocat, 
pretinzând ca, la moartea sa, peste sicriul său să 
fie așezat drapelul cu zvastica nazistă” (p. 176). 

Cu Tudor Arghezi relațiile au fost la fel 
de încordate, după apariția romanului Jon acesta 
publicând un articol total nefavorabil, intitulat 
„Jon ” de domnul L. Rebreanu sau Cum se scrie 
româneşte, care se încheia astfel: „Un scriitor se 
spânzură şi nu dă la tipar asemenea rezultate”, e 
drept, dacă ar fi să luăm de bună afirmația 
comentatorului cum că ar fi citit doar 27 de 
pagini, „câte am avut puterea să îndurăm”, lucru 


de care ne îndoim. Sau: „A scrie ca domnul 
Rebreanu nu este câtus de putin a scri, este a lipi 
cu pap, pe geamuri, ilustrații din Universul 
literar. Omul ia foaia, foarfeca si papul, si 
lipeste. Proza domnului Rebreanu şi proza 
usierului de redacție sunt la fel, plus gramatica 
si punctuatia — şi, din nefericire, tiparul”. (176). 

Te întrebi unde este corectitudinea celor 
care ar trebui să primească, aşa cum se cuvine, o 
carte ce a devenit apoi fundamentală în 
literatura română, până unde merge răzbunarea 
şi unde ştim să facem diferenţa dintre cronicile 
de întâmpinare şi ranchiunile din viața 
personală. E clar, Liviu Rebreanu a avut în 
breaslă mulți prieteni, dar şi dușmani celebri, 
însă a ştiut să-şi menţină echilibrul, neintrând în 
Jocurile acestora, în cele 12 capitole ale cărții lui 
Icu Crăciun se vorbeşte si de modul în care 
Rebreanu a fost văzut de Mihail Dragomirescu, 
Mihail Sebastian, Nichifor Crainic, Victor 
Eftimiu. 

Despre cartea lui Icu Crăciun, criticul 
Andrei Moldovan spune, pe coperta a IV-a, că 
„Propune o privire inedită” asupra modului în 
care Rebreanu „a relationat cu personalități 
culturale ale timpului său în context oficial, dar 
mai ales neoficial, dând astfel imaginea unui 
Rebreanu mai viu. Cu o documentare solidă, dar 
şi cu talentul celui care este prozatorul Icu 
Crăciun, cartea este interesantă şi incitantă”. 

Volumul poate fi privit sub unghiul unui 
roman în care personajul principal se întâlnește, 
capitol de capitol, cu fel de fel de nume care îi 
vor influenţa nu doar traiectoria în carieră, ci şi 
viaţa personală. În același timp, cartea adună la 
un loc episoadele „patimilor” lui Liviu 
Rebreanu, domnisorul pornit din mijlocul 
năsăudenilor pentru a da literaturii române 
creații ce au intrat în istoria acestui popor. 

Volumul descoperă pe Icu Crăciun într-o 
altă ipostază, aceea de constructor al unei 
biografii, de bun stăpânitor al termenilor, de om 
al culturii - harnic, ce ştie să adune informaţii 
risipite în cărți, articole şi arhive, pentru a aduce 
în fața noastră, printr-o altă oglindă, potretul lui 
Rebreanu. 

Poetica lui Ștefan Augustin Doinaș 


Iacob NAROS 


La origine teză de doctorat (2010), 
prezentul eseu — Ștefan Augustin Doinaș, 
„Tiparele eterne” şi poetica orizontalitätii de 
George Vulturescu — cuprinde secțiunea de 


cercetare dedicată 
liricii, un alt volum 
va fi consacrat 


prozei, teatrului şi 
esteticii lui Ştefan 
Augustin Doinaș. 
Volumul menționat 
a apărut la Editura 
Şcoala Ardeleană, 
Cluj-Napoca, 2018, 
Colecția „Școala 
ardeleană de critică 
şi istorie literară”. 
Gheorghe Glodeanu, 
coordonatorul lucrării de doctorat remarcă, pe 
scurt, exhaustivitatea investigaţiei, ineditul 
punctelor de vedere lansate. 

George Vulturescu, poet şi critic literar, 
eseist de marcă (Saeculum. Metafizică si 
polemică — Eseu, 1995; Complexul Ghilgameș 
— eseu despre motivul prafului în opera lui 
Mihai Eminescu (2015); Orbul din Poemele 
luminii, eseuri, (2017), este prezent în acest 
volum cu eseuri despre poetica lui Stefan 
Augustin Doinaș. 

Primul capitol, intitulat Conjuratia 
locului privilegiat si „tiparele eterne”, se 
deschide cu un motto al lui Şt. A. Doinaș, din 
1985, despre impersonalizare si absența 
biografiei sale imediate din operă. Singura 
biografie a poetului e „biografia spiritului 
său.” Urmează definiri ale poeziei începând 
de la Alfred de Vigny încoace până la Doinaș: 
„entuziasm cristalizat”, „ochiul multiplu care 
leagă toate punctele zării”, „dorul vizionar al 
poetului care ridică în poezie ş-o întâmplare la 
rangul de fapt semnificant.” Între copilăria și 
toposul ei profund şi cel biografic n-a existat 


George Vulturescu 
Ștefan Aug. Doinaș 


-Tiparele eterne” și poetica orizontalității 

nicio legătură. Lumea din Caporal Alexa 
(fostul sat natal apropiat de Arad) i-a transmis 
din fondul ei genetic raționalismul optimist, 
credința în popor. Biografi ai poetului (V. 
Nemoianu, Al. Cistelecan, E. Simion, N. 
Manolescu, V. Felea, M. Bucur, N. Balotă, C. 
Ciopraga) au căzut de acord că nu avem 
mitizări ale mediului natal (mamă, tată), 
deoarece el s-a reinventat prin cultură în 
Cercul literar de la Sibiu. Si totuşi, susține 
criticul G. Vulturescu, „tiparele eterne” din 
poetica lui Doinaș sunt dintr-un areal rural. 
lată câteva tipare: copacul, bufnița, roiul de 
albine, cerbul, ghinda, luna, râul, drumul etc. 
Ca atare, satul este văzut ca centru „sui 
generis” al cosmosului. Nu avem un memorial 
poetic la Doinaș, ci mai mult o întoarcere 
asupra „rădăcinilor”, plus caracterul arhaic al 
spectacolelor poetului, iar limbajul modern 
adaugă cuvinte vechi, pline de miez. 

Capitolul al doilea Poetica lui Ștefan 
Augustin Doinaș are un motto din 1996 asupra 
discursului poetic ce se hrăneşte din cel 
filosofic, mitologic, simbolic, religios etc. În 
cadrul temei Orizontalitate si imagini noi, 
câmpia ocupă un loc aparte — „stihie mai 
limpede ca zarea” — topos al unul spatiu- 
centru imaginar (,aceasta-i întinderea-i un 
limb de tâlcuri”). Ca motive poetice ale 
câmpiei, criticul alege roua („toate se sting si 
se aprind şi se îmbată de rouă” (Nu se mai 
gată). Roua e-o oglindă întoarsă înspre 
înăuntrul ființei („Roua e în acelaşi timp 
tăgadă a cerului şi plâns al lumii/ încet ca o 
pierzanie vine desăvârşirea”). Doinaş e 
singurul cântăreț al sublimului de rouă: „când 
cade roua ca alchimie a zorilor” (Zorile). 

Râul — e linie de demarcaţie a câmpiei, 
apa râului transfigurează preajma, dublează 
realitatea („Nimeni nu se poate scälda/ oglindi 
de două ori în acelaşi râu” (Heraclit). 
Răsfrângerea si părerea — „Oare nu este tot așa 


părere/ pentru străinul care stă pe mal/ ființa 
noastră, lumile răsfrânte/ Într-un alt râu, la 
rândul răsfrânte,/ Într-un alt râu/ la rândul lui 
răsfrânt?... (Trepte răsfrânte). Izvoarele — ca 
alma mater, ca simbol al memoriei în 
„Izvoare/ genuni picurate-n urcior argintiu/ 
lucrare a Patriei, — fiți lăudate!...” Arborele — 
ca prezenţă vie în viața omului — „verticală si 
fără lățimi terestre/ guvernează tulpina de fag 
groasă,/ parcă vrând să răscumpere lumea/ o 
frunză neîncetat e-n gâlceavă cu frunza 
vecină/ ca un vis urmărit de un gelos alter- 
ego” (Fagus silvatica). Marea — oglindă 
răzvrătită”, fastul şi spectacolul mișcării e 
marea, nelinişte a poeticii doinisiene („Un val 
era atât de greu, încât/ deprinse din subtioarä 
scoici jilave/ cu perle cât un ochi de elefant/ 
pluteau în spuma verde ca agave/ ce închid un 
sâmbure de diamant” (Forma omului). 

Paradigme ale „orizontalității” în poezia 
lui St. A. Doinaș, o altă temă — amintirea 
câmpiei ca vector tensional retinian care 
prelungește spațiul geografic în spațiul 
spiritual al viziunilor poetului, ea apare 
complementară sufletului, nu ochiului. Efigii 
tutelare sunt: bufnița, mistrețul, păunul; efigii 
ale animalelor — Mistretul cu colții de argint — 
unde întâlnim motivul vânătorii (mistrețul şi 
cerbul fac parte din arealul cinegetic al 
spaţiului natal); asistăm la o transfigurare 
poetică: mistrețul ca animal hibrid, totemic. 
Alte poeme legate de vânătoare: Vânătoare de 
mistreţ (1967) din ciclul Ipostaze, Moartea 
cerbului si Vânătoare cu șoim. 

Ca exponent al spaţiului burgului 
(Sibiu), poetul e prezent alături de ceilalți 
cerchisti: Radu Stanca, N. Balotă. Dintre 
baladele lui Doinaș sunt amintite: Balada 
șoferului de troleibuz, Balada spaniolă, 
Balada schimbului în natură, toate cu iz 
proletcultist. Masca — etalon al ființei 
creatoare din volumul Aventurile lui Proteu, 
1995, schimbă total optica receptării poeziei 
lui Doinaş. 

Psalmii — o tentatie irepresibilä pentru 
lirica lui Doinaș au un efect dezarmant, primii 
20 de psalmi apar în Un dialog cu mine 
însumi, din 1997, apare volumul distinct 
Psalmi. O sută. Problematica acestora este 
suma întrebărilor existenţiale ale unui om în 


modernitate:  ,,...Ah, Dumnezeule! Tu 
mă-nfiori,/ cu marea ta prezență care-i lipsă,/ 
asemenea unui soare în eclipsă!” (Psalmul 
XXIII). Nevoia de a sonda a omului, patosul 
reflexiv fac Psalmii o capodoperă atât în 
planul expresiei poetice cât și a gânditorului 
din spatele lor. Pentru poet scrisul e conectare 
religioasă cu Universul și Creatorul său. De 
remarcat că tema psalmilor nu e teologică, 
centrată pe un „Cristus Totus” ca intermediar 
al rugăciunilor unui credincios, ci 
recunoaşterea lui Isus ca om: ,„...nu ştiu prea 
bine acum/ că tu eşti pironit pe cruce,/ şi simt 
că până la sfârşitul acestor vremuri/ ai să 
rămâi acolo-n agonie.” Se ridică totuși 
întrebarea dacă problematica psalmilor este a 
lipsei de credinţă a poetului sau a Creatorului 
care l-a abandonat? Doinaș răstoarnă 
imaginea re-cunoașterii printr-o intuiție de 
mare forță poetică, chipul lui Isus este în noi 
înşine, prizonier el însuși iubirii pe care i-o 
purtăm, căreia îi suntem temnicerii: „De ce să 
te mai caut? Eşti în mine...” (Psalmul XVIII). 

Elegiile sunt în număr de XII, în 
volumul Aventurile lui Proteu, 1995, o 
secțiune ca o replică târzie la cele 12 ale lui N. 
Stănescu, ele se consideră necesare oricărui 
poet care vrea să se definească. Poezii 
premergătoare elegiilor: Alfabet poetic, Elegie 
în gama majoră, Elegia de la Saint-Denis, 
Elegia de la Cluj, Elegie la harurile dorurilor. 
Ele au fost comentate de N. Manolescu, M. 
Popa si D. Micu ca summa poetica a ideilor 
autorului despre orfism şi „tentațiile realului”, 
traseul ființei şi alteritatea sa, complemen- 
taritatea apolinic şi dionisiac, canonul în 
oglindă EU-TU şi despre discursul mixt al 
poeticii lui. 

Urmează câteva capitole pline de miez, 
concludente asupra întregii activităţi poetice a 
lui Doinaș: Jubilatia formelor, Intriga între 
destin si biografic, Starea de ambiguitate, 
Spaţiul poemului — un câmp de studiu, Serii 
ale realului. În Consideraţii generale — poetul 
este considerat „prinț al poeţilor”, poet de 
artă, poet al „ipostazierilor”; psalmii lui 
suspendă cutremurul ființei şi-l mută într-un 
cutremur al limbajului: „A-l căuta pe 
Dumnezeu „ca literă a mea” înseamnă „supre- 
ma căutare a intelectualului contemporan.” 

ADDENDA -— cuprinde instantanee ale 
prezenţei lui St. A. Doinaș surprinse în revista 
Poesis din Satu Mare. Prima vizită în 1993, cu 
ocazia dezvelirii bustului poetului Szilagyi 
Domokos, căruia i-a tradus, în 1975, volumul 
Tărâmul meu. A doua vizită a lui Doinaș are 
loc în 1997, la Colocviul „Poeți români 
contemporani. St. A. Doinaş — 75 de ani” 
precum şi decernarea Premiului Poesis pentru 
Opera Omnia. Asistăm la jurnalul 
festivităților, replici ale poetului față de cele 
auzite din comunicările despre el din partea 
lui Adrian Popescu, Aurel Pantea, Al. 
Pintescu, G. Vulturescu, Ion Pop, Laurențiu 
Ulici, V. Taşcu. De asemenea, sunt prezente 
articole despre opera lui St. A. Doinaș, dar si 
colaborările acestuia la Poesis din perioada 
anilor 1990-2009. În capitolul Anexe sunt 

etalate dedicatii pe volumele poetului către G. 
Vulturescu, fotografii cu särbätoritul si 
suplimentul „Caietele Poesis” dedicat lui St. 
A. Doinaș. 

În încheiere, reiterăm spusele lui Andrei 
Bodiu legate de noutatea unor idei si 
perspective — identificarea la Doinaş a unei 
poetici a „orizontalității” generată de cele 
două toposuri (câmpia şi marea) privite 
complementar  (psihismul câmpiei si 
reflexivitatea mării). Cornel Ungureanu ne 
ajută să percepem titlul volumului: „Poetica 
orizontalitätii pune în relaţie motivul câmpiei 
şi cel al mării sub semnul orizontalității”. 
Dualitatea pământ-apă este unică în poezia 
românească: „Pământul în văpăi şi marea-n 
spumă/ ca niște miri ce-mpart acelaşi pat” (De 
profundis). 


Vasile Mic 


Sub semnul sărbătorilor pascale 
în ținutul Bistriţa-Năsăud 


Eleonora SAVA 


Volumul lui Menut Maximinian, 
Poveştile Paștelui. Tradiţii vii din ţinutul 
Bistrița-Năsăud, publicat recent la Editura 
Lumea Credinței din Bucureşti, ne apropie de 
universul satului tradițional românesc, de 
lumina si căldura care pulsa în el în fiecare 
primăvară, în preajma sărbătorilor pascale. 

În primul rând — şi acesta consider că e 
un mare merit al cărții — volumul pune 
împreună cele două paliere interconectate ale 
sărbătorii: cel religios si cel folcloric. 
Lucrările dedicate acestei sărbători sunt scrise, 
de obicei, fie de teologi, care tratează valoarea 
religioasă a Paştelui, fie de etnologi, care 
abordează aspectele etnografice şi folclorice, 
ca şi cum religia ar putea exista fără să fie 
trăită de oameni, sau ca şi cum omul 
societăților cutumiare ar putea exista fără 
religiozitate. Or, aici sunt prezente ambele 
paliere, care în realitate formează un întreg 
organic. Fiecare capitol conţine atât o fatetä 
teologică, cât şi una etnologică. Prin 
îmbinarea celor două, lucrarea reuşeşte să 
redea, într-o manieră foarte vie, religiozitatea 
trăită în comunitățile rurale din județul 
Bistrița-Năsăud, acea minunată sinteză de 
credinţe care a fost numită religie vernaculară 
sau creștinism cosmic, după expresia lui 
Mircea Eliade. Înfăţişând religia trăită, aşa 
cum oamenii o descoperă, o înţeleg, o 
interpretează și o practică, Maximinian Menut 
ne aduce în fața ochilor un crâmpei din 
spiritualitatea vechiului sat românesc. Găsim 
aici trei componente aflate în interacțiune: 
religia oficială (ortodoxă), religia populară 
(credințe şi practici în general acceptate si 
transmise, indiferent de poziția instituțională) 
şi religia individuală (produsul tradiţiei 
primite — pe cale folclorică si oficială — şi 
interpretările personale ale acestui tot, obținut 


din experiență directă si percepții asupra 
eficienţei). 

Din multitudinea obiceiurilor consem- 
nate de Maximinian Menut, am selectat 
câteva, care fac parte din bogata sferă 
gastronomică a sărbătorii: 

„În Chiuza, de Florii, la fiecare casă se 
fac așa-numite «florii», un soi de plăcinte îm- 
păturite, de formă rotundă (de floare), coapte 
în cuptor şi care se dau de pomană.”, p. 36. 

„La  Târlişua, 
sărbătoarea mai 
purta numele de 
«Staulele Florilor». 
Femeile făceau nişte 
cocuri pentru fiecare 
membru al familiei, 
în formă răsucită la 
capete, asemănă- 
toare cifrei 8, nu- 
mite «florii», care, 
după ce erau aduse 
de la biserică, erau mâncate de membrii 
familiei.”, p. 38. 

Cele două exemple fac parte din 
obiceiurile prin care oamenii se pregăteau să 
întâmpine marea sărbătoare, primenindu-și 
casele si sufletele. Nu întâmplător am ales 
exemple gastronomice, pentru că, aşa cum se 
ştie, sărbătorile pascale gravitează în jurul a 
două simboluri alimentare: oul şi pâinea. 

Descrierile obiceiurilor de Paşti pledea- 
ză pentru o tradiţie a pâinii pascale ca marcă 
de identitate. Așa cum afirma încă la sfârșitul 
secolului al XIX-lea etnograful bucovinean 
Simion Florea Marian: „Cea mai însemnată 
coptură, pe care o mănâncă români în 
decursul sărbătorilor Paştilor, este pasca”. 

Primul lucru pe care-l observăm este 
acela că este vorba despre alimente rituale. Cu 

alte cuvinte, ele nu au valoare de hrană 
propriu-zisă, ci valoare de simbol. Apoi, este 
evident faptul că ele funcționează pe prin- 
cipiul metonimiei: alimentul simbolic poartă 
numele sărbătorii: copturile de la Florii se 
numesc florii, iar cea de la Paşte — pască. Prin 
prepararea si consumul lor ritualic, omul se 
împărtășește, se hrăneşte cu spiritul sărbătorii. 

Dacă Simion Florea Marian atestă 
tradiția preparării pästii din făină de grâu 
curat, cu ingrediente dulci, Maximinian 
Menut înregistrează, în zona Bistrița-Năsăud, 
vechea tradiție a coacerii pascăi din același 
aluat ca pâinea, nu dulce (tradiţie atestată si în 
Basarabia). 

Prescriptiile tradiţiei cereau ca pentru 
una dintre cele mai mari sărbători ale anului 
să se pregătească o pâine deosebită, în stare să 
reprezinte trupul lui Hristos, a cărui Înviere o 
reactualiza: „De pe masa românilor nu trebuia 
să lipsească, de Sfintele Sărbători, pasca. 
Aceasta reprezintă, alături de vin, sacrificiul 
lui Hristos pentru omenire. Se considera că 
pasca simbolizează, în funcție de formă, 
mormântul sau  scutecul Mântuitorului”, 
consemnează autorul acestui volum, la pagina 
81. Vedem aşadar că pasca, pâinea şi colacul 
sunt învestite cu o încărcătură sacrală. De 
aceea, orice fărâmă de pâine pascală era 
respectată ca atare: „La Agries, colacul care 
încadrează pâinea, «pasca», pe care gospo- 
darul o duce la biserică pentru binecuvântare 
împreună cu ouăle roşii şi cu slănina, se 
păstrează până la mäsurisul oilor, când se 
aşază pe găleată şi se mulge prin el, apoi se 
împarte oilor ca să nu rămână sterpe” (p. 75); 
„La Josenii Bârgăului, găocile ouălor, care s- 
au întrebuințat la facerea pascăi, nicicând nu 
se ard, nici nu se aruncă în fiece loc, ci se 
strâng toate cu cea mai mare băgare de seamă 
într-un vas anumit, iară după ce s-a făcut 
acuma pasca se duc şi se aruncă toate pe o apă 
curgătoare, anume ca peste vară să nu apuce 
uliul găinile și puii acestora” (p. 75). 

Vedem astfel cum, la Paști, ca şi la 
Crăciun, multe gesturi cu finalitate apotro- 
paică tind să capteze sacralitatea în alimente si 

s-o transmită oamenilor, animalelor sau 
păsărilor. 

Ca si la Crăciun, si la Paște, cea mai 
răspândită formă a copturii este un cerc având 
o cruce în centru. Pasca servea drept aliment 
de bază la mesele rituale din cele trei zile de 
Paşti. Ea se corelează cu simbolul renașterii și 
regenerării inclus în temporalitatea sărbătorii 
şi vizează revitalizarea, revigorarea forţelor 
celor ce o mănâncă, cu efecte asupra sănătăţii 
lor. Pe locul doi ca frecvenţă sunt cozonacii 
alungiti, de formă dreptunghiulară, relationati 
si ei cu sacralitatea: „Cozonacii, mai ales cei 
de formă lungäreatä, se zice că se fac de aceea 
pentru că sicriul în care a fost îngropat 
Domnul nostru lisus a avut forma aceasta” (p. 
75). 

Aşa cum s-a văzut din cele câteva 
exemple selectate, un alt mare merit al cărții 
de față este acela de a creiona o imagine plină 
de culoare şi căldură a tradiţiilor, aşa cum au 
fost şi (în parte) mai sunt practicate în satele 
din zonele Bistriţa si Năsăud. O imagine 
însuflețită, datorită mărturiilor oamenilor cu 
care autorul a stat de vorbă. 

Remarcabilă este, de asemenea, rigu- 
rozitatea si amploarea cercetării de teren, 
desfăşurate în 22 de localități din județul 
Bistrița-Năsăud, unde autorul a realizat 
interviuri pe parcursul a patru ani, între 2011 
şi 2014. Acestea sunt întregite prin alte trei 
surse complementare: bibliografice, cuprin- 
zând studii de folcloristică, etnologie si lucrări 
de teologie; informaţii de teren excerptate din 
lucrări, precum și răspunsuri la chestionarele 
lui Ion Muslea, privind obiceiurile de 
primăvară în zona Bistriţei. 

Mai presus însă de meritele ştiinţifice 
incontestabile ale lucrării, e limpede faptul că 
Poveştile Paștelui este o carte a bucuriei: în 
fiecare rând si în fiecare pagină vibrează 
emoția si puritatea sufletească a oamenilor, 
laolaltă cu sufletul autorului. Dragostea lui 
Menut Maximinian pentru sărbătoarea luminii 
si pentru ţinutul natal însufleteste rândurile 
acestui volum, prin care o valoroasă moştenire 
culturală este salvată si care oferă o mărturie 
vie despre universul vechiului sat românesc. 


Angela BACIU 


ek 


în mijlocul străzii Rue Sainte-Catherine 
plouă torențial oamenii se grăbesc 

m-aş ascunde în braţele mamei 

sau într-o imagine. 

litere mari jucäuse 

atârnă 

de o franzelă. 

c-h-ar-l-i 

am găsit locul potrivit. 

aici nu mă cunoaşte nimeni. 


ek 


nimeni nu mă cunoaşte atât de bine 
ca mandarinul miraculos. 

nu e aici cu mine 

dar îl văd 

aşezat pe scaunul din faţă 

pălăria verde de fetru stă alături 
citeşte acum menu-ul. 

„eu ştiu ce vreau, tu știi?” 

aceeaşi întrebare în fiecare zi. 


nu vede bine prin ochelarii cumpăraţi de la lidl. 


nu vrea să meargă la doctor. 
o fi având el un vraci 
undeva în pustiu. 


e a 


prin usa de sticlă se văd cuptoarele de pâine 
din boulangeria belgiană. 

patiserul, în halat alb si mânecile suflecate 
pare că ştie ce are de făcut. e atât de serios 


W se 
(foto: Adrian Mociulschi) 


de parcă s-ar pregăti de o operaţie grea. 
aşează tăvile pe rafturi 

le face loc altora. 

își pune mänusile, 

scoate pâinea fierbinte 

din cuptor. aburii, 

ei, aburii mă duc acasă 

la vatra din pământ de ţară. 

închid ochii. pâinile 

sar de colo colo înghesuite fiecare 

îşi caută locul. unde vor ajunge azi 

o rafală de vânt deschide uşa 

aerul rece intră nepofiit şi geamurile se 
aburesc 

nu mai văd nimic prin lentilele ochelarilor. 
pe vârful pantofului o gärgäritä. 


Poezia 


Mișcării literare 


kk 


„pain au chocolat” se aude 

vocea tânărului arab din faţa tejghelei. 
prinsă cu ziarul de astăzi 

nu am fost atentă 

când a intrat în micuța brutărie. subtirel 
poartă pe cap un turban alb cu negru 
o haină până-n pământ 

soneria telefonului 

mă enervează în acest moment 

cum o fi 

gustul de pâine cu ciocolată 

Angela Baciu s-a născut pe 14 martie 1970 în 
Brăila. Este poetă, prozatoare, publicistă, trainer. 

Membră a Uniunii Scriitorilor din România, 
Filiala Iaşi. 

Membră PEN CLUB România. 

- A publicat 19 cărţi, printre care: Maci în 
noiembrie (1997), Trei zile din acel septembrie 
(2003), Tinerețe cu o singură ieșire (2004), De miine 
pină mai ieri alaltăieri (2007), Mărturii dintre milenii 
(2012), Despre cum nu am ratat o literatură grozavă 
(2015), 4 zile cu nora (2015), mai drăguţ decit 
dostoievski (2017) — carte scrisă împreună cu Nora 
Iuga, Hotel Camberi (2017), Charli. Rue Sainte — 
Catherine 34 (2017). 

- Spectacole: mai drăguţ decit dostoievski 
(2017, Editura Polirom) adaptare după poemul 
dramatic cu același nume, de Nora Iuga şi Angela 
Baciu, ilustraţii: Ion Barbu; dramatizare: Chris 
Simion-Mercurian, distribuție: Maia Morgenstern & 
Carla-Maria Teaha — în cadrul Festivalului 
International de teatru Independent ,,Undercloud” 
2018, Bucuresti. 

- Selectie premii recente: 

2014 - Titlul de „Poetă a Iaşului”, oferit de 
Primăria laşi; 

2015 - a primit Premiu pentru Publicistică la 
Concursul de Creaţie Literară „Vasile Voiculescu” 
(Buzău); 

2016 - Marele Premiu la Festivalul Internaţional 
de Literatură „Lucian Blaga” (Sebeş-Lancrăm); 

2016, septembrie — Premiul BALCANICA 
pentru poezie românească la „Festivalul Poetilor din 
Balcani”, ed. a X-a, România- Turcia; 

2017 - a primit Premiul I la Concursul National 
de Poezie „Lidia Vianu Translates” - în urma căruia a 
fost publicat volumul de poezie Charli. Rue Sainte- 
Catherine 34, în ediţie româno-engleză; 

2018, noiembrie — Premiul Uniunii Scriitorilor 
din România, Filiala laşi „Premiul pentru calitatea 
operei şi activitatea scriitoricească”; 

2019, Premiul de Excelenta - în cadrul „Galei 
Culturii Gälätene”, Ed. a VII-a; 

2019, 18 mai - Titlul de „Poet al Capitalei 
Istorice a României” oferit de Primăria Iași. 

- A publicat interviuri cu personalități ca 
Laurenţiu Ulici, Radu G. Teposu, Eugen Simion, 
Mircea Sântimbreanu, Mircea Zaciu, Cornel Regman, 
Mircea Horia Simionescu, Nora luga, Ana Blandiana, 
Nicolae Breban, Barbu Cioculescu, Alexandru 
George, Cezar Ivănescu, Emil Manu, Nina Cassian, 
Fănuş Neagu, Leo Butnaru, Adrian Alui Gheorghe, 
Liviu loan Stoiciu, Constantin Abälutä ş.a. 

- În ultimii 10 ani s-a implicat în numeroase 
campanii umanitare şi sociale pentru bătrâni, copii şi 
persoane cu dizabilități. 


aveam vreo 10 ani 


mama lucra în aprozarul din colţ şi 
îmi aducea în fiecare zi marmeladă. 

de prune. vedeam marmeladă pe rafturile 
magazinului, 

pe masa din bucătărie, 

în frigider, 

în ghiozdanul de școală. 

tânărul arab învârte tesbihul 

cu 99 de mărgele 

si toate au culoarea marmeladei. 


CE LS 


se opreşte în fața boulangerie. 

numără banii si îi dă 

taximetristului. 

la radio se aud acorduri de muzică reggae. 
se vede mai întâi piciorul stâng 

într-un pantof roşu cu toc înalt 

coboară calm. 

„bonjour” se aude vocea misterioasă 
femeia ridică privirea de sub pălăria mare 
priveşte în jur caută ceva 

nu mai sunt locuri libere 

pe scaunul din faţa mea stau cărțile 

si geanta. dau să le strâng 

dă din mână discret, 

nu stă. 

nici nu apucă să spună ceva 

cutia cu tort şi punga cu baghete 

sunt deja pregătite. 

zâmbeşte ca pe scenă 

ŞI iese pe uşă 

trage cu urechea. nimeni nu aplaudă 

e actriță la Hollywood 

cred că am văzut-o în „dansul cu lupii” 

îi spune monsieur de Burje 

doamnei cu breton: ...am uitat cum o cheamă 


CE k 


plouă iar. 

bine că nu am mult de mers 

câțiva paşi până în capătul străzii 

în spate la Maison du Roi din Grande Place 
pe sträduta cu magazine din dreapta. 

am fost pe acolo de dimineață 

măturătorii încă adunau hârtiile de pe jos, 
femeile scuturau cearceafurile 

uşile magazinelor se deschideau pentru clienții 
matinali. doamna din magazinul cu haine vechi 


îmbracă un manechin în vitrină 

mai întâi pantofii 

fusta până la genunchi 

fără ciorapi. doar pe vremuri 

nu se găseau. 

femeile își desenau cu creionul dermatograf 
o dungă pe picioarele goale. 

apoi bluza de mătase 

esarfa galbenă cu buline, pălăria roasă pe 
margine 

şi o pereche de mănuși din dantelă 
găurite şi ele. 

ce caut eu aici? 


e a 


nu mai fug de tine. 

doar ştii că nu mă tem de tunete, 
nici de cutremure 

doar noaptea aia de iarnă 

când alergam în picioarele 

goale în zăpadă 

si te strigam 

a rămas cu mine. 

singură, în hotelul Citadines, 

pe Avenue de la Toison d'Or 

la telefon vocea ta e la fel 

„să te duci la Bruges, nu pierde timpul” 
„nu sunt cu tine şi plouă” 
„cumpără-ți ciocolată!” 


e a 


mă tot uit la ceas 

greu trece timpul 

în Gara Luxemburg, 

privesc cum vin si pleacă trenurile. 

ştiu că 1-a fost frică mamei. 

si tie. pe tine te-am sunat mai întâi 

ieri au fost atentate aici. 

eram în avionul de Bruxelles. 

câteva ore frica era o haină 

pe umerii tuturor. 

tipete. răniți. oamenii fugeau care încotro 
bărbaţi tineri înarmaţi 

ne priveau în ochi 

cine salvează pe cine 

cine salvează pe cine 

„sunt bine, nu te teme, vin în curând acasă”. 


în faţa clădirii Le Cornet 

se închiriază biciclete 

au si cosulete cu lavandă 

si pe strädutele din Avignon florile 
stăteau agätate de ferestre, 

în vitrine ghiozdane si măști de gaze 
aici a fost sediul breslei luntrasilor 


eheeeee ce păcat 

că nu se mai închiriază bărci 

tii minte cum vâsleam împreună 
într-o carte pe Neva? 

Uneori zeul moare, îl visez cu mult înainte 
Trupul negru și rotund ca un ou se 
rostogoleşte peste mine 
Să preschimbe duhul focului în fraze scăldate 
de putere 
Ochii îi erau lângă ape cântec adormit în orbite 
A şaptea oară vântul smulgea fereastra 
Cu un deget înfipt în cuvinte 
Târziu, în vinerea aceea, la taraba aceea 
Cineva îmi zugrăvea chipul pe caldarâmul nopții 
Pustiul venea mai apoi ca un dar adus de departe 
Din verdele ultimei zodii 
Era şi pentru tine fiecare poem adus de pe 
celălalt tărâm 
Unde numele tău arde 
şi te prinde un dor de seminţe de veac. 


kkk 


Dincolo de toate, fiul meu, 

Mă prind în mâna ta tremurândă 
Singuratic e drumul râu salbatic 
Dorința mea a înghițit oceanul 

Nu te va răni ochiul plin de mirare 
Când naufragiezi 

Cuvinte abia rostite pe pânza corăbiilor 
Se adună ca buzele într-un sărut 
Dincolo de toate, fiul meu, 

Trupul mi se-nvârte-n văzduh 
Zmeu în nopti înstelate 


E atâta depărtare 
Pot să înghit cerul tot să ascult plânsul tău 

Ioan MĂRGINEAN 


Pierdut într-o jucărie stricată. 

Dincolo de toate, fiul meu, 

Călătoria mea a înflorit ca într-un poem 
emigrant. 


kkk 

M-am ridicat si, iată, umblu prin mine 

Apoi prind câteva bătăi de inimă 

Şi decid că viitorul nu mai trebuie să respire 
Nici o întrebare nu se termină, zic 

Mai are întotdeauna nişte secunde 

Poate chiar o oglindă 

Ori nopți în altă dimensiune. 

Restul e literatură, închide ochii. 


Pregätiti pentru läcrimat, 

Supärati pe lume si pe legile fizicii, 
Prietenii din Lemnul verde 

Cu buze verzi 

Cu totii s-au dus. 

Dar să fi rămas zugravii ori moartea 
Ce caută sub covor bänuti pierduţi, 
Ori elfii toamnei lipsiţi de avânt, 
Sau imaginile noastre, 

Care plutesc acolo chemându-ne pe nume 
Până la sfârşitul veacului. 


Am haine noi, Luigi, 

M-am ascuns în acest copac 

Şi nu ştiu zăpezile ce-mi vor lua. 
Nu ştiu, nu ştiu — 

Poate oraşul dintre apă si turn 
Din care am fugit ca dintr-o limbă 


Cum ai fugi din propriul vis 
Părăsit peste noapte. 


kkk 


Caii de mai dansează pe piane stricate 

Au toporasi în urechi peruci si picioroange 
Urcă până la etajul doi 

Unde leviatanul îi înghite pe cei neïubiti 


Lumina dimineţii ajunge mai repede 
Pe gările îndepărtate urmăreşte fiece nechezat 


Eu am crescut în oraşul acesta u 

Unde hoţii de cai aveau inima pătrată 

Si degetele îmbrăcate ca de înmormântare 
Amantii veneau aici cu aventurile lor 
Duhnind a putrede lichori 

Aveau cicatrici și nasul ca piramide dormind 
Şi multe dezbrăcate femei ce făceau piruete. 
Ele au crezut în mine, 

Cel ce călăream un cal cu un ochi închis, 

Cu numele ca o copită iscălită pe nisisp. 


Unii cai veneau din războaie cu care cu tot 

Şi cohorte de rugăciuni. 

Mamele îşi plângeau fiii 

ŞI nu voiau să se mângăie pentru că ei nu mai 

sunt. 

În statui şi în ceruri adânci unii se mai scaldă 

În umbre, Atene si Rome, Dunări si nopți 
curgătoare — 

Spaimele urcau sute de trepte 

Cine va fi învingătorul, cine? 


Ceea ce-am văzut îți spun iubito 

Şi mărturia mea are căldura sângelui 

Ce nu ştie sfârșitul 

Pleoapele tin în dinți frunze vii 

Inima ta, punte, nisipul fierbinte, clipele 
îngăduitoare. 

Deodată, în galop, sforăind, caii dau buzna în 

odaie 

Orașul spintecat se înalță la cer 

Oameni încremeniţi trec printre porți. 

Si cocoşii cântă o simfonie de neauzit, 

Maledictie şi psalmi, ca un mars funebru. 


kkk 


Dincolo de zid am să vă cânt 
Atunci sa vă fie milă de singurătatea mea 


Voi sta la masă drept, răbdător, 

Ca Zaheu voi prinde păsări de lumină 
Şi braţele îngheţate ale celuilalt 

Ca o chemare de nicăieri 


Golul trosneşte pietrele urcătoare spre cer 
Drumul nu mi-l amintesc 

Dar ca o părere strig: 

Sunt, zidule, sunt fratele Ioan, 

Iar el îți poruncește să te deschizi. 


Ioan Mărginean (n. 1954, jud. Bistriţa-Năsăud) 
este preot, absolvent al Facultății de Teologie 
Ortodoxă din Sibiu (1977), a debutat ca poet târziu, 
fiind girat de Ion Mureşan (volumele /nevitabila 
călătorie, 2002, şi Monolog lângă lampă, 2006) şi de 
Ioan Pintea (Pasărea din cerul gurii, 2004). Cel mai 
recent volum de poeme, Anotimpul din Patmos 
(2010), a fost însoțit de cuvintele de recomandare ale 
lui Ion Mureșan, Nichita Danilov, Daniel Cristea- 
Enache, Luigi Bambulea. Printre altele, este coautor 
al unei monografii locale; figurează în câteva 
antologii cu profil cultural / literar; a coordonat, ca 
preşedinte, Clubul Cultural Euphorion din Dej. 


CE k 

Şi pe urmă ce? 

Pe urmă purtăm pustiul între degete 
Si copacii înrădăcinaţi 

În lăuntrice clipe 

Rămân ca o amintire 

Îngropată în mine 

Într-o dimineaţă am deschis portiera 
Era foarte frig 

Uşile grădinii înghețate 

Mi-am închipuit dar asta nu contează 
Că oraşul acesta învechit 

Are străzi înșelătoare 

Şi felinare cu cearcăne 

Printre picioarele trecătorilor 
Copilul, sfârşit de minune 

Alunecă în false rătăciri 


Şi pe urmă ce? 

A fost un joc rămas înafară de mine 

Fiecare sărbătoare, altă ureche deschisă către 
alt cuvânt 


Dar ştii că încă nu ai văzut totul 
Şi te întrebi pe urmă ce? 

ek 


Am pus un înger pe cântar 

Mai avea şasezecişişase de paşi 

Cu câteva zile în urmă îl pierdusem 
Printre porumbeii sălbatici 

I-am aşezat în palmă 

Se odihnea între două trenuri 

De la pagina cu trecutul amar 

Până la ziua ce nu mai e pe hartă 

Odată pe an zbura printre cărți nescrise, 
Printre albe păduri de litere, e simboluri. 
Uneori îl fotografiam 

Zâmbitor se uita printre pomi 

Si duminici 


La judecata de apoi 

ÎI voi lua cu mine si voi spune 
Doamne, a fost harnic 

Alerga suta de metri în puţine secunde 
Era pretutindeni în noapte 

Şi fluturi 

În ape line, pe umblate drumuri 
Doamne să nu pierd rândul ia-mă azi pe mine, 
Îngerul acela a luat alt tren, 

Până la trecutul amar 

Până la ziua ce nu mai e pe hartă. 


ek 


M-au dezgropat într-o noapte 

Să măsoare lungimea singurătăţii 
M-au rostogolit cu milă 

Ca pe o piatră albă rotunjită 

Dar pe moarte, domnilor cititori, 
Stătea ghemuită într-un pat 

Cu picioare înalte ca de barză 
Învelită în pături de nisip. 

Au aprins apoi felinarul 

O uşă cu ochi scârtâia 

Ca şi cum s-ar deschide. 

Dincolo eram foarte mulți 

Nici nu ne cunoşteam unii pe alții 
Pe unii dintre cei veniți 

I-am recunoscut 

Erau în camera năpădită de frig 
Ca-ntr-un cuib cu obrazul strâmbat. 
Pasul l-am făcut unul după altul 
Eram străvezii cu feţe străine 

Îmi mai aduc aminte 

Că o pasăre exersa frica de noapte 
Au aprins brichetele şi tigärile 
Aveau flanele şi fulare 

Costume negre şi telefoane 

Nu mi-am făcut griji 

Că un şarpe 

Înghitea liniute si cifre din centimetru. 


Au mai deschis o fereastră 
Încă puţin ziceau 

Încă puţin 

Şi se va face dimineaţă 
Vom telefona la statistică 
Să ne comunice distanța 
Dintre vieți 

Si atunci vom înţelege totul. 


(Din volumul Pathetica, în curs de publicare.) 


Vasile Mic 


Daniela 
MARCHETTI 


Povestea din mansarda tinereții 


covorul inocentelor este partea 
cea mai captivantă 
din destrămarea poveștii, 
eu, Şehrezada vreau să stabilesc 
în seara ultimei epopei 
cât vom plăti pe oasele gata cântărite ale 
textului-capcană, 
printule, acum eşti un dandy si marile tale 
speranţe sunt 
aidoma iluziilor lui Pip revărsându-și privirea 
peste praful mobilelor 
şi dansul paingilor pe tortul anilor tineri se va 
desfășura 
pe masa de baccara, 
hai să facem cărțile, 
să jucăm o partidă cum nu s-a mai jucat, 
cine vrea să moară să ridice mâinile 
şi să ocupe scările care duc spre cer, 
cine vrea să trăiască 
va trebui să urce cu mine şi să locuiască în 
mansarda tinereții 


Pisica toarce visând reîncarnarea 


Dimineaţa 

a devenit o temă pentru 

acasă, 

copiii din noi caută să vadă magiile 
din lucruri si din afara lor, 

fiinţe şi lucruri 


şi imensitatea acestei 

taine de a face invizibilul vizibil şi vizibilul 
invizibil, 

Gospodinele harnice nu mai cred nici 

în ochiul mistic, 

ele adună cu mâini tremurânde 

cioburile zilelor, 

şterg praful de pe cadranul 

ceasului, 

dau nume până şi 

tăcerii, 

îşi scot inima 

ŞI o expun în 

galantarul veacului 

ca pe o relicvă 

În vreme ce 

pisica toarce 

visând 

reîncarnarea 

în 

muguri 


Radiografia unei secunde 


întotdeauna înfăţişarea zilei are loc dis de 
dimineaţă 
aici în veranda primăverii unde aşteptăm 
soarele să apară ca un mire frumos 
ales după un retetar al inimii adolescente 
desigur că îmi beau cafeaua şi mă gândesc la 
tine acum 
şi le vorbesc florilor de dincolo de fereastra 
acestui anotimp care mi-a închiriat pasiunile 

şi mă oferă ca pe o carte deschisă filă cu filă 
sperantelor tale 

eu îi scriu chiar acum zeului de la marginea 

orașului 

acum când se lasă o linişte foarte adâncă 

în care mai auzim cum cântă doar aerul pe 
care-l respirăm 

ah, trupurile noastre unul în altul 

radiografiază această 

secundă 


Daniela MARCHETTI s-a născut la 24 aprilie 
1971, Slatina, județul Olt, România. Acum locuiește la 
San Daniele, în provincia Udine, Italia. Are studii 
secundare în Slatina, studii universitare în Arad, 
Universitatea de Vest Vasile Goldiş Facultatea de 
Medicină şi Farmacie. Specializată pe istoria farmaciei 
din Europa Centrală, coordonează un proiect din 
programele Clubului Mitteleuropa, Viena, un alt proiect 
are ca ţintă interferentele istorice între provinciile Italiei 
de Nord şi Banat, un al treilea implică epistolarul din 
tranșeele primului război mondial iar al patrulea se 
desfăşoară pe tema cercetărilor privind istoria 
mentalităților şi a elitelor în Mitteleuropa. Participări la 
conferințe, simpozioane, colocvii pe tematicile acestor 
preocupări, cu studii în reviste de specialitate. Co-autor 
la Contribuţii la istoria barocului muzical în 
Mitteleuropa, Reşiţa, Editura TIM, 2018; Anul 1868. 
Eminescu şi Banatul istoric, Timişoara, Editura David 
Press Print, 2018. Semnează cicluri de poeme în 
antologii românești si italiene. Volume: Când stropii 
vremii curg precum nisipul..., poeme, cu o postfață de 
Ionel Bota, Craiova, Editura Sitech, 2018; Cine te 
iubeşte, îngere?..., prefaţă de Simona-Grazia Dima, 
Bucureşti, Editura Eikon, 2018. Diplomă de Excelență 
din partea Academiei Române, filiala Timişoara, pentru 
contribuţia la reușita manifestării cultural-stiintifice 
„150 de ani de la prezenţa lui Eminescu în Banat, 1868- 
1918”. Este directoarea revistei lunare de cultură 
europeană Arte şi fondatoarea Fundației ARTE 
MARCHETTI, la San Daniele, cu galerie de artă, 
cafenea literară, librărie care desface şi cărți ale 
editurilor româneşti. 


Copilăria 


uneori e o bucurie 

să îmbrățişezi lumina 

si să-ți vezi trecerea ta 

în orele după-amiezii târzii 
prin visul salonului albastru 
când până si privirea zeiţei 

o va supraveghea dragostea 

ŞI vei poposi cu ea împreună 
între coperţile unei cărți uriaşe 

căutând prin pădurile dulcilor insomnii 
copilăria 


Sărbătoarea 


nu se mai 

întrevede nimic 

fundamental 

de la facerea lumii 

doar poezia ne mai ţine 

deasupra lutului 

si ne încurajează sfântul orizont de așteptare 
din teoria sferelor despre care 
hermeneutul iubit mai stă când şi când la taclale 
cu orfeu pătimașul făurar al sunetelor 
de aur 

toate acestea s-au hotărât 

odinioară 

acolo 

sus 

în cer 

într-o bună dimineaţă când 
Dumnezeu l-a invitat 

la o partidă de whist 

pe cavalerul tristei figuri 

dar Don Quijote asedia tocmai atunci 
morile de vânt 

apoi își ridica noul 

castel 

aşteptând 

sărbătoarea 


Statuia 


Tu eşti fructul acestei seri, înflorise mai întâi 
povestea celui aducând titera din ţara 
făgăduită, 
Odihneste-ti gândul lângă pagina începutului. 
Profetul mărturisește adevărul, între alfa şi 
omega sunt cuvintele noastre dintr-o dragoste 
adusă cu postalionul de seară. 
Un Pegas aduce si el punctul, 
si vor citi preoții Marii Cărţi 
si se vor cutremura de aurul cerului. 
Iată, vin oamenii mărilor 
să ridice pe țărm 
statuia 
înserării 


Poemul pierdut în casa bunicilor 


Muntele are ochi. 
El priveşte spre noi. 
Pe drumul fără nume trec umbrele dezlegätorilor. 
Preotul aduce primăvara topind ceara 
duminicii la masa cea de rai. 
Înmuguresc şi eu stăpâne 
si mi-este noaptea 
felinar zăpezilor din sufletul acesta răstignit 
între uimiri și jarul cuvintelor. 
Povestea fulgerului albastru o aflam în fructul 
deschis ca un clopot îndreptat spre cer. 
Stele vor glăsui frunzelor despre povara 
brumelor. 
Prin păduri mireasma cuvintelor desfată 
ierburi şi 
îngerul stă îngropat în cenușa echinoctiului, tu 
mă visezi goală însorind locul păcatului. 
Pe gură primesc sărutarea si mă supun clipei 
furate din semnul täblitei din lut ars. 
Doar un cui ruginit îmi aminteşte de poemul 
pierdut în casa bunicilor. 
Târziu va ninge peste muntele care priveşte 
spre noi. 


Caută-mă în această hieroglifă, în această 
efigie tatuată pe umerii zeiţei. 
Aici, un izvor îmi spală rana şi din pridvorul 
înstelat îmi zâmbeşte adolescenţa. 


Grundlagen der esperanz 


un cocostârc venise în mica deltă a satului 
cu vestea unei toamne fără de sfârșit 

scolarii învăţaseră să citească printre rânduri 
istoria unei familii de greieri 


bătrânul euclid a aprins un opait 
dorind să afle rezultatul auxiliar al armoniei: 
rătăcită prin smârcuri viaţa ne lasă mărturie 
doar labirintul 
noi rătăcind la braţ cu speranţa grundlagen 
der esperanz 


cum boemul nu poate transforma sticla de 
votcă în piramidă 
nu poţi nici să descânti iluziilor 
astfel vântul încheiase fraza de incidentia 
magnum 
afară ne așteaptă exigenţele fiecărei zile 

Reportaj fără feed back 


Căpoasă zi de marți 20/11/2018, 11.50 
PM! Vântul bate, scoate toamna din tâtâni. De 
câteva zile se chinuie s-o smulgă din cuib. 
Copacii şuieră. Păsările şi-au pitit trilurile. 
Urletele se izbesc de gard. Neauzite. La fel și 
noi. Susotim pe la colțurile bisericii. Pe-acolo 
ne vedem. Din ce în ce mai rar. Căci abia de 
suntem cât pentru o nuntă împărătească, dar 
nu ne adunăm nici la sărbători. Nemultumirile 
sunt cât blocurile care ne înconjoară. Au doar 
patru etaje. Puse unul peste altul se tot înalță. 
Dar Neamul... nu! El tace. În poziţia strutului 
e comod. Ţine de cald? Ţine de bine? 
Nepăsarea şi spaima merg pe-aici mână în 
mână. Vremurile sunt reci, chiar geroase. Cine 
naiba o fi chemat iarna asta nefirească? Fraţii 
nu se mai recunosc de frați. Unii cer unirea, 
alţii... autonomia. Unii îşi duc crucea în braţe, 
alții... mormântul. Limba română e biciuită de 
tăcerea absurdă de la Bucureşti şi ea rabdă ca 
o gloabă. Ca un Bator plimbat pe văi şi munţi 
de o Fefeleagă bolnavă. Unde-i Victoria Lipan 
să oprească crima care-i pe cale să se 
săvârşească. Tu, Doamne Dumnezeule, pe 
unde eşti? Oamenii dispar, mästile cresc. 
Iubirea-i cât furnica, ura n-are cine s-o 
oprească. Tara n-are cine s-o mai peticească. 
În jur nu mai miroase a sânge de eroi, 
Duhneşte, Doamne, cum mai duhneşte a 
trădători! O chem pe mama. Îl chem pe tata. 
Liniştea se face de lemn sfințit cu busuioc. 
Închid ochii. Un înger mă strigă dintr-un nuc. 

Mihaela AIONESEI 


Unde naiba să mă duc? O flacără sunt. Pe cine 
să cuprind? Cu cine în iures să mă arunc?... 
Cu cine în rugăciune? 


Căpoasă zi de marți. Frigul mă 
înconjoară, mă strânge. Din sacul de oase abia 
respir. Merg îndârjită. Drumul e când strâmb, 
când drept, dar eu lipesc afișe si nu mă tem. 
Un fluture zbătându-se într-o pânză de 
păianjen desenează cu aripile zbuciumul meu. 
Oare îl vede Dumnezeu? Mâine e Intrarea 
Maicii Domnului în Biserică. Fă, Doamne, să 
intre si Neamul meu. Cerurile se deschid. O 
candelă uriașă arde. În zorii așteptați cocoşul 
cântă. Mereu cântă... de trei ori. 


Scrisoare despre singurătate, 
29 octombrie, 10.10 AM 


Ascultă cu atenţie si ţine minte ce îţi 
spun acum. Nu voi frământa alte cuvinte 
pentru acest adevăr relevat strângând durerile 
în dinți si în pumni. Singurătatea nu este o 
pasăre. 

Singurătatea este colivia în care te 
închizi când nu îți dai drumul la aripi si laşi 
armăsarii îndoielii să te priponească în 
mrejele unei minți invadată de pâcla dintre 
ani. În ea eşti prizonierul propriei temeri. Nu 
în lume, în tine cazi cu munții de lacrimi și 
cele mai cumplite redute sunt prăpăstiile peste 
care nu poţi trece ca atunci în copilărie când 
fericit 


puteai sări pârleazul într-un picior. Îti 
amintesti? 


Îmi spuneai că tristeţea este o ursitoare 
rea care cântă si dansează deseori pe inima 
mea fără să țină cont că e miercuri sau joi sau 
că sfinţii şi-au început rondul duminica. Îmi 
împleteai coronite din flori de nu mă uita si- 
mi aminteai că tu eşti singurul print care poate 
transforma satul într-o poveste. O poveste 
rotundă si roşie ca un măr din care vom cobori 
într-o zi să ne căutăm condorii albaștri cu care 
vom zbura departe departe. Am râs atunci 
pentru prima dată. Ti-am înfipt mâinile mici 
în plete și te-am sărutat cu poftă. 


Fructe mai gustoase n-am aflat până 
acum. 


Acum — un alt tărâm de fum. O lacrimă 
închin - e tot un fruct amar zadarnic şi nebun 
care tace dar eu îți spun: scrie-mi mie toate 
tristetile tale. Am loc destul pe umeri, braţe, 
pe sâni si lasă-le slobode să-mi umble prin 
răni. Să urle precum lupii prinşi la oi. Apoi 
înfăşoară-mă în curcubee şi cântă-mi. Cântă- 
mi ca un trubadur până se vor destrăma 
tăcerile şi gratiile vor deveni aripi. Până mă 
vei vedea apropiindu-mă fluierând cu toamna 
pe umeri... Femeie. 

Intre cer şi mare 


Intre cer şi mare e o mână întinsă de raze. 
Un şoim ce-şi atinge aripile pe trupul cernelii, 
Liniştindu-l cu degetele mâinii până în oazele 


Peştelui înmulțit, ce stătea la masă cu apostolii. 


Între cer si mare e un sărut strâns. 
O îmbrăţişare de nori si corali, 
Bătându-le cordul aprins 

Pe plaja eternilor sfinți. 


Între cer si mare e o privire sinceră. 
O atracție ce nu poate fi controlată, 
Învelind iubirea în penumbră 
Si, fireşte, penumbra în taină. 


Am promis că nu cedez 


Am promis că nu cedez 
Stelele din borcan cerului 
Care face ce face 

Si mă veghează tiptil mereu. 


Debut 
Oare de ce face asta? 
Cred că-i place să se joace. 


Am promis că nu cedez 
Glasul meu chemării 

Ce-o simt că-mi taie brusc 
Răsuflarea c-un sunet. 

Andrei MIC 


Oare ce se aude aşa? 
Sper că vine cu invitaţie. 


Am promis că nu cedez 
Blocul meu albastru 
Găurii ce s-a produs 

În plexiglasul meu. 


Oare de aia-mi ciocăne scurt capul? 
De atâtea gânduri, nici nu mă mai mir. 


Am promis că nu cedez 
Şi am promis că nu cedez 
Şi bla bla, că nu mai știu 
Ce să spun şi să gândesc. 


Mintea-mi pulsează gânduri. 
Sufletu-mi pulsează surd. 


Însă, ce-i mai important 
Urmează a ieşi, clar, 

Din speranța ce mereu 
Moare, renäscând din glie. 


Crepuscul 


Injectie cu anestezice, 

De-mi intri până în apendice, 
Acordă-mi răgazul 

Să-mi desfac lacătul 
Carcasei de sevă 

Demult pustiită! 


Regretată-mi fie clipa 

Când deschid alene pleoapa 
Şi simt, Doamne, durerea 
Ce-mi străpunge puterea 
Şi-o ştirbeşte 

Ca un dinte. 


Vreau vindecare trupească. 
Vreau dorința îngerească 
Să se împlinească 

Si să-mi înflorească 

Iar si iar trupul 

Ca un crepuscul. 


La un pahar de eter 


Sticla de vodcă stătea pe masă 
Exact cum ai lăsat-o aseară. 
Goală din cap până-n picioare. 
Fără dop, că ziceai că moare 
Dacă nu inspiră aer. 

Dacă nu inspiră eter. 


Eterul ăla de care ziceai 

Că îi cam cât drumul până la rai 

Şi înapoi. Ziceai că există riscul 

Să nu mă mai pot deloc juca de-a viul 
Dacă încerc să-l respir. DACĂ încerc. 


Totuşi, cred că o să-mi asum acest risc. 
Să văd dacă-i mai puternic ca mine. 
O luptă ca de la bărbat la bărbat. 


Tin apăsat 

Sticla la piept 

Si-ncerc să-i inspir mirosul. Tot în piept. 
Tot în piept ajungea și mirosul tău. 


Pieptul şi vodca. Pieptul şi eu. 
Eterul şi vodca. Eterul şi eu. 


O căutare 


Am obosit. 
Am obosit 
Fizic, psihic. 
Tic-tac, tac-tic. 


Carcasa se clatină 

Ca rotita defectă 

Din ceasul unei alte clipe, 
Ce o simt acut ca un ghimpe 
Peste ochii încetosati 

De arătători hiperrigizi. 


Am obosit 

Să înghit 

Toate sticlele goale 
Pentru picăturile 
Prelinse de linişte. 


Stau şi mă întreb de ce 
Ecoul, când vorbeşte, 

Nu-i pot auzi niciodată 
Poezia carnală, 

Pe care o caut încă, 

Dar care tot mai rar se arată. 
Un lucru e cert: nu-i departe! 


Andrei Mic s-a născut în 5 septembrie 1998 la 
Bistriţa. Este student în anul II, la Facultatea de Istorie 
şi Filozofie a Universităţii Babeş-Bolyai Cluj-Napoca. 
A publicat o serie de articole pe teme de istorie, poezii 
şi proze scurte în reviste locale si nationale, precum 
POV21 sau Historia. A citit poezie în cadrul „Serilor de 
la Casa Poetului”, organizate la Casa Memorială Andrei 


A 


Mureşanu din Bistriţa în august 2018 şi, recent, a 
participat la Colocviul Naţional Studenţesc „Best 
Letters Colloquia”, organizat la Facultatea de Litere a 
Universităţii Bucureşti. Grupajul de poezii publicat 
acum reprezintă debutul său literar într-o publicaţie de 
profil. Sperăm să fie de bun augur. (M. L.) 


Poem sângeorzan 


Somnul mă cuprinde uşor 

Sub crângul verde din Sângeorz, 
De la poalele unui nor 

Cu miros de vară şi bulz. 


Hebe stă demult chibzuit 
În labirintul de case, 
Printre dealuri de granit 
Arse de-un soare-răsare. 


Someşul, cu corp rece, 
Priveşte cum o pânză 
De păianjen îi trece 

Pe sub ochii de osânză. 

Parcul cade, săracul, 

În ecouri de nimic, 

Ca şi cum, vezi Doamne, totul 
Se apropie de sfârşit. 


Renaștere (II) 


Stând pe o bancă în parcul desprins de timp, 


îmi imaginez inima, 


Venele cum se încolăcesc ca şi coroana 


copacului toamna. 


Brusc, îmi simt trupul înmărmurit ca lemnul 
In acea seară de octombrie de vântul 
Ce-mi şoptea încet poemul său frivol 


Printre picurii căzuți din tabloul 
Pictat de nişte mâini iconografice, 
Asteptând cu simţurile amortite 
Fata cu păr de spice, 

Cu acel glas ferice, 

De nu mi-l pot scoate 

Din mintea atât de 

Spulberată de întrebări 

Si de iluzorii răspunsuri. 


Îmi doresc 

Să zâmbesc 

În faţa sorții, 

În faţa vieţii 

Ce poate aprinde 
Sau stinge 

Orice gând înaripat, 
Cu al său păcat 
Visceral, carnal 
Până-n adâncul 
Durerii deschise 
Ca acel fluture 
Care își presimte 
Aripile frânte. 


Când îi aud paşii cum trosnesc 
Printre frunze moi şi flori de mosc, 
Îmi simt subtil venele desprinse 
Din cleştele toamnei putrezite 

Si încep să se agite 

Prin tot trupul ce devine 

Ca un pumn de pastile 

Ce mă năuceşte 
Şi mă face să mă simt 
Ca un colț de nimb. 


Când îi cuprind mâinile, 
Îmi ies ramuri din ele, 
Iar când o sărut, 

Am renăscut. 


Schele imperfecte 


Când glasul tău îmi urcă-n tablă, 
Simt cum totul se-ncrângureşte 
În etajele mele, 

Cum totul devine mare, 

Aidoma vitei-de-vie 

Ce se-naltä neîncetat 

Pe scheläria 

Blocului carnal. 


Îţi înfigi puternic rădăcinile 

În blocul meu, în etajele mele 

Şi urci şi cobori din ele 

Până ce se coc boabele 

De struguri şi-ncep să iasă 

Din geamuri, din ţevi, din ziduri, 
Din tot ce-nseamnă 

Blocul meu. Respiri... 


Respiri prin mine. 
Respir prin tine. 
Străbatem fărâme 
De cer, etajele 
Neștiute decât de 
Soare, de raza tandră 
Ce îmi desparte 
Schela de boltă. 


Bea-mi, glasule, etajele 
Şi scările... şi pereții 
Ce nădăjduiesc în mine 
Până ce în locul viței 
Nu vor mai rămâne 
Decât ziduri goale, 
Crengi şi schele 
Imperfecte. 


Toni CHIRA 


Poem pe şira spinării 
am rămas fără inimă 
dulceaţă de gutui — cumva speranța 
de pe zidurile morii dacă ai să mă abandonezi 
unde ne întâlnim fragedul obiect voi rămâne cu îngrijitoarea 
până se va închide grădiniţa 
devenit libido 
pentru o fiinţă din ce în ce mai tânără 


caricatură trasă cu arcul Poem 
când tace ieri a intrat tăcerea 
deportată în şopron se deschide borcanul cu ciocane 


fără să facă paşi fără să îmi spună 
mintea mea candidă respiră 


Poem lasă corzile direct în canapele 
şi cum intră mucegaiul cu ochii verzi prin 
îmi umplu pieptul cu pluş tavan 
de parcă s-a deschis o gură spală covoarele 
în fundul autobuzului atât de linişte 
din care intră un liliac în mine şi-s slab ca un cui 
să te lipească de pereți şi-s pe scaun 
albastru din lemn de castan 
de parcă s-ar instala un bec sub fereastră 
direct în noadă Premiile 
reumatismul sparge geamurile timpul se scurge | Miscärii literare 
apa de pe acoperis 
pe sira spinärii muced intră prin pereți 
coboară către orfelinat aşteptând privirea 
pe şira spinării rotindu-se si înjghebându-se 


sunt 4 dintre cele mai bune 4 ospicii 

Este autor al cărții Scufundări în Styx, apărută la Editura 

prin colţurile camerei 
ca un satelit de carne ușoară 


apoi au intrat stelele cu ochii verzi prin tavan 
somnul face crăpăturile amănunte de clopot 


(Premiul Mișcării literare la Festivalul National de Literatură Vasile Lucaciu, Cicârlău, 2018) 

de ce te mişti inocentä 

dormi naivă si lasă-mă să mă mir 
întoarce păturile să te mângâi 

să rămânem socati de cât de uşor 
îmi leg sireturile 


Poem 


când mămicile îşi luau adio 
am fost cu bunicul 

prin Taksony 

şosete albastre 

şi braţul său pornit dimineaţa 
ca să ajungă la prânz 

să mă ţină de mână 

pe drumul albastru 


Alexandru JURCAN 


Dirijorul întunericului 


si fascinația ofilirii 


Da, recunosc cu mâna pe inimă că nu 
credeam să am de-a face cu nesuferita 
depresie, că optimismul meu funciar nu i-ar fi 
deschis vreodată uşa. Nu mai doresc nimic. 
Citeam; nu mai citesc. Vedeam filme, nu mai 
văd. Câinele meu mă urmează fidel în 
lipicioasa agonie. Vegetez. Mă refugiez în 
somn, ca şi cum ar fi salvarea supremă. Acolo 
mă simt protejat. Privesc pe pereţi fantomatice 
defilări de amintiri deformate. Cândva îmi 
ziceam că doar altora li se poate întâmpla așa 
ceva. Butonez telefonul, vorbesc aiureli ca să 
socializez, să mi se pară că totul e ca înainte. 
Letargia continuă. Privirea mea de gheață 
sperie... 

Trebuie să fie o cauză... Vârsta 
înaintată, scadenta, singurătatea, deziluziile. 
Atât? Hai să mai scormonesc! De ce privirea 
mi se lipeste de pereți? De ce dimineața nu 
părăsesc patul? Nicio motivație. Eu, care 
găseam bucurii mărunte la tot pasul! Bonsaiul 
şi-a abandonat rapid frunzele. A rămas chel 
din revoltă sau dintr-o ciudată solidaritate. 
Voi continua investigația: sunt pensionar, 
mi-a murit soția, am un câine, pe care acum îl 
stresez cu stările mele mucegăite si lălăite. 
Vin sărbătorile, lumea se agită, e o bucurie a 
tradițiilor. Nu cumpăr nimic, nu fac curat, 
doar dau telefoane în nestire si stresez câteva 
persoane, cărora le torn banalitäti, fără să-mi 
recunosc starea, depresia, prăpastia. 

Pot fi sincer cu mine însumi? În ce 
moment s-a declanşat căderea? Bineînţeles, în 
mod gradat, subtil, perfid, ca să poată lua prin 


surprindere, să surpe, să destrame. Cu câte 
luni în urmă? Cu vreo şase. 

Si acum la ce stadiu am ajuns? lau 
medicamente, dar si pastile de somn, care 
uneori mă lasă baltă, dar nu mă ridic din pat, 
schimb poziția pernelor, aprind lanterna, mai 
beau ceva passiflora sau pun sub limbă două 
sedative PC. Dimineaţa, când simt apăsarea în 
piept iau aspacardin sau vimovo, chiar şi 
paracetamol. Să nu mă ascund după deget, să 
nu schimb esenţa, să am curajul curajului ca 
să mărturisesc culmea ridicolului: să pot crede 
că mă pot măsura cu tineretea!! Doar știam cât 
de inconștientă este, însă are o forță de 
tăvălug. Când suntem tineri habar nu avem în 
ce paradis rătăcim. 

E vârsta la care simți briza... scadentei. 
Ce a mai rămas? Cum au trecut atâţia ani? 
Viaţa e... ceva ce ti s-a dat, un cadou, o 
prăjitură, un vas preţios. Faci cum vrei — 
drămuiești, risipeşti sau chibzuiesti. Fiecare se 
înconjoară de ceva sau se eliberează treptat. 
Spaima de singurä- 
tate naste adesea 
compromisuri. Viața 
e o bucată de pânză. 
Gata cu aberatiile şi definițiile speculative. 
Viaţa e un vis, cum bine s-a spus. Când te 
trezeşti... vezi corabia sfărâmată. 

Cred că am trecut la altă etapă. Toate 
celulele corpului au fost înlocuite și iată un 
străin... sunt un străin pentru mine însumi. 
Cum să procedez la o îmblânzire, acomodare? 
Ca să merg mai departe, trebuie să revizuiesc, 


Proza 


Miscării literare 

să şterg, să adaug altceva. Nu pot sta cu 
mâinile în sân, însă mă lipesc de pat până la 
amiază. Acolo mă simt în siguranță. 

Ce a declanșat criza? Ce vierme nebă- 
nuit a spart crusta si a stârnit vidul? Vârsta s-a 
umflat, iar anturajele erau tot mai senile. 
Lupta — tot mai cleioasä. Ştiu! Întâlnirea cu 
EA, cu fata seducătoare. Mi-a dat energie, 
apoi m-a privat de ea. M-a făcut să privesc 
înapoi la vârsta mea de-atunci. Să palpez 
ireversibilul. Nimic nu se mai întoarce. 
Tinereţea molipsitoare e magică. Cine o are, 
n-o ştie pretui. Nu cu mult timp în urmă casa 
mi se părea prietenoasă, iar acum doresc să 
evadez din ea. Contaminare cu imposibilul. 
Memoria aduce în prim-plan frumuseți 
trecute. Nu mai ştiu manevra prezentul, îmi 
bat joc de el. Dacă EA n-ar apărea din când în 
când, cu infuzia de lumină, m-aş vindeca mai 
repede. Fisura, deci. Comparatia nefericită si 
brusca prăbușire a decorurilor. 

Îmi surprind o privire înghețată. Un 
prieten mi-a spus că ochii mei nu mai au 
strălucire, lumină. Mi-amintesc deodată de 
teoria lui Kundera referitoare la frontieră, 
adică linia subţire dincolo de care, deodată, 
nimic nu mai are sens, deşi înaintea liniei totul 
era roz şi tonic. Cum să mă reîntorc în punctul 
optimist? Acum am devenit un robot 
programat, care merge cu capul înainte spre 
diferite acțiuni, care de care mai neînsemnate, 
dar care mă preocupă, ca un fel de salvare, 
precum lenevitul în pat. 

Am ieşit în cartier. Un bar sordid, cu 
mese nespălate, cu oameni modesti, aplecati 
asupra halbelor de bere. Oare sunt ei 
echilibrati? De ce credem că ceilalți nu au 
probleme? Hai să beau și eu o bere, în rând cu 
ei, poate că toți facem parte din cetatea 
oamenilor singuri. La mine la bloc, la fiecare 
etaj există o văduvă, dar niciodată nu m-au 
interesat. Acum, da: vreau companie, fie ea 
ridicolă. Nu mai suport singurătatea, frigul, 
plus că, päsind peste frontiera lui Kundera, 
atâtea lucruri s-au devalorizat, pasiunile s-au 
ofilit, prioritățile au sucombat. 

Trebuie să vorbesc despre EA, dar si 
despre văduva Teodora de la etajul trei. Ba şi 
despre profesorul David, cel ahtiat după 
biblioteca lui prăfuită. Precis voi lumina ceva 

unghere existențiale şi voi înțelege de ce am 
ajuns eu aici, la apusul culorilor. Dacă as 
putea defini fascinația ofilirii!! Poate că un 
pictor s-ar pricepe mai bine, în orice caz, 
găseşti la orice vârstă surprize, înălțări, 
sunete, revelații. 

Azi nu mai iau medicamente, inima e 
mai calmă. Ajung la comportarea EI, fata 
studentă de la parter. De ce, oare, mi-am 
focalizat interesul exact unde nu trebuia? Cum 
a început totul? Exact azi simt că EA e jal- 
nică, nedemnă, măruntă, meschină, interesată, 
vulgară, încruntată, inegală. Cu siguranță, 
profitoare. Am notat pe biroul meu : nu te lăsa 
strivit de un vierme!! Ştiu, m-a sedus 
tinerețea, vigoarea, frumuseţea fizică. Venea 
la mine să bea ceai. Îmi povestea copilăria ei 
tristă. Viaţa mea se îmbogăţise cu o... fiică. 
La început era politicoasă, afectuoasă, dar, 
gradat, toate defectele au săltat cu nerușinare 
la suprafață. Nu mai puteam închide ușa. 
Voiam şi nu voiam. Ea, Corina, era cuiul în 
coastă. Suna când voia, când nu mă aşteptam. 
Mi-ar fi plăcut să nu mai locuiască în 
apropiere, să n-o văd, să încerc să-mi 
reorganizez viaţa, însă ea ştia că eram în plasa 
ei otrăvită, că puteam fi manipulat. Da, mogul 
manipulat, babeta ridicolă! 

E foarte greu să-ți recuceresti singu- 
rătatea, după ce ai trădat-o. Îmi repetam 
mereu că nu fac bine, că trebuie să mă smulg 
din gelatina cotidiană, să fiu realist, să-mi văd 
lungul nasului, numai că totul se dărâma cu un 
telefon primit de la Corina. Mă bucuram când 
îmi oferea zece minute, fuma o țigară şi-mi 
vorbea despre iubitul ei. Normal, nu? Doar nu 
era să-i placă de mine, de un moşneag, însă de 
ce prezenţa ei îmi aducea atâta bucurie şi atâta 
durere, plus vidul răscolitor după plecarea ei? 

Nu mai fac mare lucru. Nici curăţenie. 
Totul devine jalnic. Dorm în lenjerie murdară, 
mirosind a câine. Mi-e greu să găsesc un sens 
spre a sări din pat. În jur, lucrurile, obiectele, 
oamenii... totul e prăfuit, deteriorat. Depresia 
poartă uneori chipul neputinței. Poate ima- 
ginea EI. Când s-a certat cu iubitul, fata mi-a 
spus: iubirea e un pistol la tâmplă. Se teme 
mereu de liniştea gripei conjugale. Uneori 
zice că dragostea e o călătorie si nu ar suporta 
zilele de după iubire. 


Câteodată m-aş retrage în cetatea 
oamenilor singuri, ca să fiu dirijorul 
întunericului. Să pot orchestra lipsa luminii. 
Să fiu stăpân pe misterele ascunse, negre, 
viscerale. Lumina chinuită a apelor nocturne 
mi-ar da un sens, o direcție. Ca să fii dirijor, 
trebuie să stäpânesti notele muzicale, adică... 
tot felul de nuanțe, abilităţi. Să te poţi impune, 
să ai personalitate. 

Aș vrea să-mi atingă EA obrazul? Da. 
Chiar dacă e nedemnä de viața mea? Da! Am 
s-o privesc în liniştea minată a nopții si voi şti 
că ea e pumnalul divin otrăvit. Tinereţea ei mă 
va învălui subtil. Am să-i admir ochii, o să-i 
observ disprețul sublim. Ce m-a apucat? Nu 
există cale de întoarcere? Nu a devenit Corina 
chipul... morții? E  neputinta, finisul, 
ridicolul, mucegaiul, pulberea. 

Ce e cu durerea asta în piept? Vreun 
semn, semnal? Prea mi-am frământat mintea, 
prea mă pretez la aberaţii de doi bani. 
Rațiunea nu mă mai ajută, e clar. Ce-ar fi să-i 
scriu EI o scrisoare? Adică sinceritatea de pe 
urmă, nu? Fără să cred că aş putea avea vreun 
beneficiu? Cine să se aplece cu afecțiune 
asupra unui bătrân terminat? Ce blestem m-a 
aruncat în această fixatie? Restul lumii intră în 
ceață si doar un chip te mai interesează. 
Epidermă? Oricum, e tot sexualitate. 

Plouă. Nu pot părăsi patul. Nu mai 
închid telefonul... dacă sună Corina?! Câinele 
meu a început să vomeze în colţul camerei. 
Nu mă mai ocup de el, poate intră în depresie 
şi el. Să trimit un mesaj Corinei? Cu ce scop? 
Va trece pe aici? Și ce mi-ar aduce oboseala ei 
simulată, prezenţa ei cariată? Sun. Răspunde 
crispat. Cine nu te vrea e una, cine te 
dispretuieste e alta. 

Nu, nu știu povesti, încurc faptele, omit 
frumusețea verii trecute, când Corina era lapte 
şi miere, balsam și zâmbete. Până la... Moarte 
la Veneţia erau paşi buni. Mă ajut de 
literatură, deşi nu mai citesc în ultima vreme. 

Mă cheamă văduva Teodora la ea. Cred 
că a făcut o... fixatie. Mă doreşte, iar mie mi 
se face greață. Stai! Asta e! Asa simte şi 


Corina. Cu cât sunt mai siropos si lacrimogen, 
disprețul ei urcă puternic. Viaţa nu prea are 
variante, mereu e la fel, dar nu învăţăm 
niciodată nimic. Intru la Teodora. Mă 
îmbrățişează. Carnea ei flască, respirația 
mocnită. Stau imobil, penibil, ca un mort. Doi 
bătrâni expirati. 

Sunt acasă. Aprind veioza. Gata! Îi voi 
scrie câteva rânduri. Hârtia, stiloul, 
sinceritatea brută. 

Corina, nu-mi ironiza pornirea de a-ți 
scrie. Oricum, tu faci parte dintr-o generație 
a mesajelor rapide, fără scrisori tradiționale. 
Îmi cer scuze că te-am copleșit cu atenția mea 
maladivă, cu telefoane aiurea, cu gânduri 
dezordonate. Sfârşitul se apropie... Nu, nu 
fabulez, nu încerc vreun şantaj sentimental. 
Tu mă pofi ajuta. O să sune groaznic de 
ridicol, dar as vrea să dispar, să plec din 
lumea asta care nu mai are nevoie de mine. 
Vreau să părăsesc scena vieții, să intru în 
culisele întunecate si întortocheate, unde as 
putea fi dirijorul întunericului. Mi-ar fi plăcut 
să am vârsta ta, să te tin în braţe. Ce superbă 
e tinerețea în inconstienta ei! Să nu crezi 
că-mi fac iluzii, sunt conștient de tot, dar tu 
îmi dai putere şi slăbiciune, viaţă si moarte. 
Ai fost o ultimă corabie a vieţii mele... 
Priveam ieri o pictură de Carravagio, cu 
flagelarea lui Isus. Nu, nu sunt Isus, nu sunt 
decât un simplu om, care înțelege acum 
limitele umane, chiar fascinația ofilirii, care 
mă obsedează de o vreme. Mi-ar plăcea să 
mor de mâna ta, ca un strigăt al destinului. 
Ce groaznic sună tot ce scriu! Să mor... să 
devin întuneric... Am o rugăminte... După ce 
mă ucizi, stinge lumina! Am acumulat destule 
raze în sufletul meu ori poate tu vei deveni 
lumina mea nespusă, neclară, îndurerată... 


Am recitit ce am scris si mi-a fost rușine 
de... decăderea mea. Soneria! E Corina. 
Ascund scrisoarea şi tremur la gândul că 
parfumul ei va invada încăperea. Gândurile se 
topesc năvalnic. Mâine, poate... 

DY „a 


Numele lui loan Pintea îmi este 
cunoscut atât din paginile Mișcării literare, 
unde este redactor, cât şi din cartea Primejdia 
mărturisirii, convorbiri cu Nicolae Steinhardt, 
volum apărut la Editura Dacia, Cluj-Napoca, 
1993. Mă voi referi aici la Mic jurnal 
discontinuu — însemnările unui preot de ţară, 
Cluj-Napoca, 
Editura Eikon, 2005, 
care, deşi conţine în 
titlu cuvântul „jur- 
nal”, nu respectă 
criteriile acestui tip 
de scriere, nu are 
precizată data con- 
semnărilor, în 
schimb, este un vo- 
lum cu remarcabile 
reflecții, notații cul- 
turale şi spirituale, 
aparținând unui teo- 
log care s-a inițiat la 
şcoala Mănăstirii „Sfânta Ana”, unde Avva 
era călugărul Nicolae Delarohia. A îngrijit o 
mare parte din opera lui N. Steinhardt, i-a 
pregătit împreună cu C. Bädilitä, V. Niscov si 
V. Ciomoş seria de opere Steinhardt pentru 
Editura Humanitas. Dintre volumele publicate 
de Ioan Pintea fac parte: Frigul şi frica 
(versuri), Ed. Dacia, 


loan Pintea 


MIC JURNAL DISCONTINUU 
însemnările unui preot de ţară 


Comentarii Cluj -Napoca, 1992; 
critice Insotiri în Turnul 
Babel (eseuri si 


dialoguri), Ed. Omniscop, Craiova, 1995; 
Mormântul gol (versuri), Ed. Dacia, Cluj- 
Napoca, 1999; Grădina lui Ion (versuri), Ed. 
Aletheia, Bistriţa, 2000; Bucuria întrebării. 
Părintele Stăniloae în dialog cu loan Pintea, 
Ed. Aletheia, Bistriţa, 2002; Admirații 


102 + Mişcarea literară 


di il Jurnalul literar şi teologic al lui loan Pintea 


Anastasia DUMITRU 


ortodoxe (eseuri teologice şi literare), Ed. 
Limes, Cluj-Napoca, 2003. 

Titlul cărții Mic jurnal discontinuu — 
însemnările unui preot de ţară se aseamănă cu 
cel al volumului lui Georges Bernanos, 
Jurnalul unui preot de ţară, însă conţinutul 
lor diferă, jurnalul românului este al unui 
creştin autentic, al unui trăitor întru Hristos. 
Cartea preotului ortodox loan Pintea debu- 
tează cu evocarea bucuriei regăsirii de sine, la 
umbra părului bătrân, care apare ca un axis 
mundi, pom descris şi în alte cărți confesive. 
După slujirea Liturghiei, odihna sub părul 
încărcat de ani şi de amintiri este o binefacere 
şi o binecuvântare, prilej de a reflecta nu 
numai asupra propriei grădini, ci şi asupra 
grădinilor imperiale. „Odată va trebui să scriu 
despre flori. Le-am neglijat până acum. Deşi 
ochiul meu a reținut amintiri neşterse despre 
ele: muscatele de la Rohia, muscatele, 
begoniile, violetele de Parma, petuniile, 
trandafirii japonezi de pe balconasul de la 
Bistriţa. „Grădina lui Nicolae” m-a făcut să le 
iubesc, să le privesc cu atenţie şi mirare”, 
scrie autorul despre „gingăşia” si frumusețea 
florilor paradisiace. 

Amintiri despre Nicolae Steinhardt. 
Primul nume evocat este cel al lui Nicolae 
Steinhardt, monah din toposul înălțimilor. 
Mentioneazä că salutul creştin al călugărului 
de la Rohia era „Să te trăiască Dumnezeu!” 
Mai aflăm că părintele era uimit că securiştii 
frecventau biserica: „Am trăit, loane, să o văd 
şi pe asta! Comunisti, securiști, milițieni... vin 
aici la Mănăstire. Seara. Noaptea. Se botează, 
se cunună. Numai că vin la ore diferite. 
Comuniştii pe la 21.30, milițienii pe la 22.30, 
iar securiştii la 23 fix”? loan Pintea aduce în 
discuţie minunile si falsele minuni, în acest 
sens, îl citează nu numai pe călugărul Ilie 


Cleopa, autorul cărții Despre vise și vedenii 
(Ed. Anastasia, 1993), ci şi pe criticul Nicolae 
Manolescu, autorul editorialului din revista 
România literară despre „încă o minune... 
televizată”, proliferarea aşa-ziselor miracole, 
dar şi publicitatea de care se bucură în mass- 
media unele cazuri ieşite din comun, 
catalogate, cu o rapiditate suspectă, drept 
miracol ori minune dumnezeiască: o coajă de 
copac, o despicătură în mijlocul unui cartof 
etc. care îi şochează si îi tulbură pe 
(ne)credinciosi. Un astfel de caz a avut loc, 
înainte de 1989, în pădurea de la mănăstirea 
Rohia, unde exista un copac crescut oarecum 
ciudat, declarat de cineva sfânt şi făcător de 
minuni. „Zeci de pelerini se întorceau acasă 
cu bucățele din acest lemn. La un moment dat, 
monahii au sesizat primejdia şi l-au tăiat”, 
fiindcă erau zile când Biserica era ocolită şi 
oamenii veneau direct la acel copac. Ioan 
Pintea nu se îndoiește de existența minunilor 
din Sfânta Scriptură, din tradiția sacră a 
Bisericii, dar de unele „semne”, „miracole” 
are dreptul să se îndoiască. „Nu există o criză 
a minunilor. Dimpotrivă, minunile însoțesc, 
impregnează viaţa noastră de zi cu zi, însă ele 
sunt aproape insesizabile. Insesizabile, pentru 
că omul modern, aflat în criză si conectat la 
surse fără Dumnezeu, se înstrăinează de 
adevăratul foc al miracolului. Atenţia lui se 
mută în altă parte, pe altceva. Aici e rătăcirea. 
Doar insul creștin şi îmbunătățit duhovniceşte 
sesizează insesizabilul şi consideră că lucrarea 
continuă, permanentă şi nesfârşită a lui 
Dumnezeu în lume și în propria lui viață este, 
de fapt, Marea, Absoluta si Desăvârșita 
Minune.” Una dintre minuni este întâlnirea 
detinutului Steinhardt cu lisus şi convertirea 
sa. Autorul volumului îşi aminteşte că, pe 
când era bibliotecar la Biblioteca Judeţeană 
din Bistriţa, a primit ultima scrisoare de la 
Părintele Nicolae: „O scrisoare lungă, cu 
multe rugäminti si explicaţii. Era, de fapt, 
ultima scrisoare expediată cuiva de N. 
Steinhardt, o scrisoare post-mortem. Cu 
câteva ceasuri înainte de a o primi, Nicolae 
Monahul trecea la cele veşnice — împăcat cu 
Dumnezeu si cu lumea — într-un spital din 
Baia-Mare. Ziua unei morți... răzbunate. O 
minune. Nicolae Monahul, iudeul fără 


vicleșug, doctorul în drept, fără de arginti, a 
cerut să 1 se citească de către un frate care îl 
însoțea în salonul spitalului, cu voce tare, 
Rugăciunea pe patul de moarte. După aceasta 
a murit. Îmi închipui pe Natanael fratele 
împreună cu lisus Hristos Domnul, dialogând 
despre moarte si înviere.”* loan Pintea îşi 
aminteşte că l-a privegheat noaptea în 
bisericuța mănăstirii Rohia pe monahul viu, 
cu înfăţişare de sfânt, adormit ca un „cocon”, 
cu pieptar morosenesc sub cap, între icoanele 
si candelele miezonopticii. 

În data de 2 aprilie 1989, când este 
precizată şi ora 12.30 şi locaţia, Rohia, descrie 
înmormântarea Părintelui Nicolae. Aflăm că 
era „lume multă, suspect de amestecată”: 
țărani maramureseni, scriitori (Alexandru 
Paleologu, Toader Paleologu, Mihai Sora, 
Teohar Mihadas, Adrian Marino, Adrian 
Popescu, Stelian Tänase, Virgil Bulat, Virgil 
Ciomos, Alexandru Vlad), securisti, monahi, 
preoți, milițieni etc., printre care un singur 
ierarh: Justinian Chira-Maramureşanul, epis- 
cop vicar la Cluj şi fost stareț al Mănăstirii 
„Sfânta Ana”. Dintre scriitori, a vorbit numai 
Adrian Popescu. „Simt cum, de dincolo de 
dulceata cuvintelor, se rostogoleste spre 
mulțime Adevărul, întregul Adevăr”, scrie 
loan Pintea, care avea gândul la salvarea 
manuscriselor lui Steinhardt. „În taină, 
suspectând orice privire piezisä şi curioasă, 
ajutați de Părintele Veniamin, în câteva 
minute sunt în posesia unui geamantan uriaş, 
burduşit. Tin minte și azi iuteala cu care 
Protopopul Dâmbu, preluând din mâinile mele 
geamantanul, l-a aruncat în portbagajul 
„Daciei”. Fără frică, sfidând o primejdie care 
plutea în aer, el şi Aurel Podaru, în casa căruia 
vom face un prim popas cu manuscrisele, 
mi-au arătat pe loc cel mai mare semn de 
încredere: solidaritatea.” Referindu-se la ziua 
înmormântării, afirmă că țăranul maramuresan 
este un exemplu de iubire şi smerenie, 
deoarece pe acesta, coborât ori urcat din satele 
Maramureșului, l-a adorat din toată inima 
Monahul Nicolae. „Aceşti țărani maramu- 
reseni l-au iubit pe evreul Steinhardt cel 
convertit, drept pentru care au pregătit şi 
pregătesc la nesfârşit primirea lui în evlavia 
poporului român. Cinste lor. Pentru că şi ei, 

dar şi noi, avem nevoie de încă o icoană. O 
icoană maramureseanä, desigur. Icoana 
Monahului Delarohia.”* Când vorbește de 
Rohia, menționează că îi place să fie însoțit de 
doi îngeri: Nicolae Steinhardt şi loan 
Alexandru, care a dedicat poeme acestei 
mănăstiri maramureșene. 


Jurnalul de lectură si de idei religi- 
oase. Din Micul jurnal discontinuu, ne putem 
da seama de preocupările intelectuale ale 
preotului, de lecturile lui vaste şi profunde. Pe 
lângă cărțile teologice, sunt sintetizate şi cele 
de spiritualitate care se adresează unui public 
cât mai larg. Diaristul citeşte din sfinții 
părinți, din călugării îmbunătățiți (Ilie Cleopa, 
Arsenie Papacioc etc.). De la Avva Arsenie 
Papacioc, inserează citatele „Nu vă temeti 
dacă ati greșit! Întrebati si intraţi în ordine 
imediat!”, „Cruce înseamnă să duci ce nu-ți 
convine”, din cartea Ne vorbește Părintele 
Arsenie. Alte trimiteri sunt la volumul lui 
Nicolae Balotă, Calea, Adevărul si Viaţa, 
apărut în două ediţii la Editurile Eminescu si 
Dacia, având drept subtitlu Meditaţii religi- 
oase, ce aparține unui cărturar greco-catolic 
care, asemeni altui cărturar ortodox, N. 
Steinhardt, abordează diferenţele din perspec- 
tiva apropierii, a îngäduintei celuilalt. Îi 
consideră pe Nicolae Balotă „omonimul” lui 
Nicolae Steinhardt, iar admirația dintre cei doi 
nu este, cu siguranţă, întâmplătoare. Se referă 
la volumul lui Virgil Nemoianu, Jocurile 
divinității, despre intelectuali şi religii, în care 
se referă la Eufrosin Poteca, Andrei Șaguna, 
Dumitru Stăniloae, Hans Urs von Balthasar, 
Octavio Paz, Rene Girard si la alţii, ajungând 
până la mişcarea New-Age. Apreciază că 
Virgil Nemoianu scrie despre cartea de predici 
Dăruind, vei dobândi, iar Părintele Nicolae 
este prezentat ca „O înţelepciune voioasă”. Îl 
evocă pe Emil Cioran pe care îl citeşte „dintr- 
o necesitate” inexplicabilă, probabil pentru că 
are aceleași frustrări, neajunsuri, nemulțumiri, 
îndoieli, disperäri, admiratii, amägiri, amără- 
ciuni resimtite si de Cioran, însă, spre 
deosebire de filosoful din exil, preotul are 
certitudinea existenței lui Dumnezeu, nu doar 
aproximatii. „Între Cioran şi Dumnezeu stă o 
prăpastie de metafore”, consideră loan Pintea. 

Citeşte Povestirile hasidice ale lui Martin 
Buber, filosof existențialist, autor drag încă de 
la lectura cărții Eu si Tu. Recunoaște că 
dragostea pentru citit nu s-a format în şcoală, 
ci de la câţiva ţărani din sat, în casa cărora a 
întâlnit pentru prima dată biblioteca. De la 
meșterul-tâmplar Vasile Mititean a învăţat 
despre Blaga, Rebreanu, Coşbuc, Eminescu, 
Sadoveanu, Dostoievski, Tolstoi, despre felul 
în care a fost editat Goga, precum si de ce 
trebuie abandonați Moromeţii, vol. II. Din 
biblioteca acelui meşter si a lui Vasile Dâncu 
i-a citit pe: Esenin, Pasternak, Trakl, Rilke, 
Steinbeck, explicând că preocuparea pentru 
literatură și lectură la acești țărani se explică 
prin toposul cultural din care a luat ființă 
George Coşbuc şi că tatăl poetului a fost multi 
ani preot în Runcul natal al lui loan Pintea. La 
fel, credinţa a mostenit-o de la părinți. loan 
Pintea recunoaşte că de mic și-a dorit să 
devină preot, de aceea, în timpul liceului a 
fugit la mănăstire. „Am trecut prin multe 
încercări până am devenit preot. Pe unele le- 
am biruit, pe altele nu. Pe acest drum am avut 
câteva întâlniri esenţiale pentru devenirea 
mea. Episcopul Justinian al Maramureşului cu 
care eram în corespondență încă din liceu şi 
care m-a hirotonit diacon, poetul loan 
Alexandru care mi-a citit versurile şi mi-a 
scris câteva rânduri de îmbărbătare, Arhiepis- 
copul Bartolomeu, care proaspăt instalat la 
Cluj, m-a chemat să-i fiu alături, Înalt Prea 
Sfinţitul Bartolomeu, de fapt, m-a şi hirotonit 
preot. Nu în ultimul rând, întâlnirea cu N. 
Steinhardt a fost hotărâtoare pentru a-l urma 
ca preot pe Hristos. Convertirea Părintelui 
Nicolae la Ortodoxie a fost, pentru mine, 
semnul limpede că trebuie să decid. Eram 
ahtiat după valori culturale, înnebunit de 
poezia optzecistă, eu însumi considerat de 
Laurenţiu Ulici „un optzecist întârziat”, 
oarecum rătăcit, neștiind ce să aleg, de ce să 
mă despart, pe cine să părăsesc, cu cine să mă 
însoțesc. Nicolae Steinhardt m-a lămurit că 
pot fi preot şi poet, cititor de Scriptură, de 
Pateric, dar şi de Noica, Cioran, Eliade, 
Ionesco, Paleologu, Schmemann, Proust, 
Bernanos, Caraion, Mazilescu etc. Tot de la el 
am învăţat că „ţâfna intelectuală” nu are ce 
căuta în amvon, că e bine si sănătos să păstrez 


ceea ce am moștenit în materie de credință de 
la tata Anchidim şi mama Floare.” Preotul 
recunoaşte că slujeşte atât Sânta Liturghie, în 
satul Chintelnic, dar îi iubeşte şi pe criticii, pe 
scriitorii şi literatura lor, de aceea, din 
provincie, urmăreşte ce se întâmplă în materie 
de cultură şi teologie la Bucureşti, Iași, Sibiu, 
Satu-Mare, Cluj, Oradea, Tg. Mureș. Îi citeşte 
pe Patapievici, Pleşu, Liiceanu, Anania, 
Gheorghe Crăciun, Ion Simut, Sorin 
Dumitrescu, Robert Lazu, Mihail Neamţu, 
Bädilitä, Alex. Ștefănescu, Virgil Nemoianu, 
Luca Pitu, Dan Ciachir, loana Pârvulescu, îl 
reciteste pe Stăniloae, urmărește polemicile 
Observatorului, ale României literare, ale 
Adevărului literar si artistic. Îi plac ideile în 
dialog, se sträduieste, împreună cu câţiva 
prieteni, să editeze revista fondată de Liviu 
Rebreanu Mișcarea literară. Este preocupat 
să ştie adevărul despre literatura de sertar, 
afirmând că, această literatură, din păcate, nu 
a existat. O literatură de ficțiune de sertar nu 
prea a ieşit la lumină după '89, cu câteva 
excepţii, însă, „din fericire, povestea serta- 
relor a fost salvată — pe ici, pe colo — de 
literatura depozitionalä, cartea document, 
memoriile, însemnările şi jurnalele foştilor 
deținuți politici şi ale oamenilor politici.” 
Samizdatul a contat numai din memorialistică 
produsă de istorie şi de personaje surprinse în 
angrenajele ei, „„memorialistica cu acest 
conținut depozitional a ţinut şi ţine piept 
istoriei şi umple un gol pe care l-am fi dorit 
umplut de literatura fictionalä”,$ susţine 
preotul în calitate si de critic si de istoric 
literar. Afirmă că pe „ruinele memoriei” a fot 
scrisă Biblia, aşa au fost scrise Don Quijote şi 
Frații Karamazov etc., am putea spune chiar 
aşa: „la început a fost memoria.” Înainte de 
89, memorialistica a fost scrisă de Radu 
Petrescu, de Teohar Mihadas, care i-a dat 
dactilograma cărții Pe muntele Ebal, pe care a 
citit-o pe neräsuflate, împrumutând-o si 
câtorva prieteni. Consideră că această carte 
depăşeşte depozitia autorului despre un timp 
încremenit în meandrele istoriei şi este o 
osmoză între literar si memorialistic, aducând 
şi alte exemple de liant între realitate şi 
ficțiune: Jurnalul lui Mihail Sebastian, 
Caietul albastru, scris de Nicolae Balotă, 


Lena Constante cu Evadare tăcută, Memoria 
cu zestre de Nina Cassian, Jurnalul fericirii 
de Nicolae Steinhardt. Părintele Pintea, citind 
memoriile cardinalului Iuliu Hossu, este 
convins că suferința anulează orice dispută 
confesională. În acest sens, îl evocă pe colegul 
de celulă al cardinalului, episcopul Valeriu 
Traian Frențiu, care atunci când fusese între- 
bat dacă îl doare ceva, dacă e bolnav, acesta a 
recunoscut: „Suntem aici (la închisoarea din 
Sighet) ca să suferim!” Suferințele de neîn- 
chipuit sunt asociate cu ,pocäinta” si cu 
„lertarea”. Cuvântul poate fi greu, jignitor, 
batjocoritor, ironic, zeflemitor când e rostit de 
un om crud, dar poate aduce și Iertarea 
Absolută, transmisă de lisus. De aceea, 
părintele Pintea scrie că lisus a suferit mai 
mult atunci când I s-au aruncat cuvinte de 
hulă, închipuite și neadevărate, blasfematoare, 
neruşinate şi batjocoritoare si a suferit mai 
putin atunci când a fost pur şi simplu biciuit, 
torturat si răstignit. Autorul este profund 
impresionat de felul în care Iuliu Hossu îi pre- 
zintă (cu suflet și cu multă dragoste creștină) 
pe călugării ortodocşi de la mănăstirile 
Căldărușani, Dragoslavele, Curtea de Argeș, 
schitul Trivale. „„Neindiferenţi, dar cu spatele 
la absurdul si teroarea istoriei si cu fața — 
senină, binevoitoare, slujitoare — întoarsă către 
Fratele mai mare aflat în suferință. E de 
neimaginat cum poate istoria să bulverseze 
lumea şi cu o cruzime feroce să-i împartă pe 
oameni în victime si călăi!” Îl citează si pe 
arhiepiscopul Bartolomeu care i-a mărturisit 
că „suferinţa nu are confesiune”, de aceea îi 
admiră pe cei care s-au jertfit din toate 
confesiunile: cardinalul Iuliu Hossu, loan 
Ioanid, pastorul Richardt Wumbrandt, Nicolae 
Steinhardt, Radu Gyr, Eginald Schlattner. 
Trecând pe la Memorialul din Sighet, într-un 
colţ de celulă, pe două panouri, anume 
amenajate, a văzut biografia si chipul celor 
doi atleți ai suferinței, Monseniorul Ghika si 
N. Steinhardt, exclamând „Cu voia lui 
Dumnezeu sunt, totuşi, împreună!” Suferinta 
şi martiriul nu cunosc nici vârstă. În acest 
sens, îi evocă nu numai pe martirii cu barbă 
lungă si stufoasă ca garant al sfinteniei, ci si 
pe copiii martiri: Sfânta Muceniţă Filofteia, o 
fetiță de 10-12 ani a cărei istorie este 

îndeobşte cunoscută şi pe Sfântul Chiric, un 
băiețel în vârstă de 3 ani (după Proloage), de 
5-6 ani (după Arsenie Papacioc), pomenit la 
15 iulie. Mai aflăm că majoritatea bisericilor 
din Transilvania poartă hramul Sfinților 
Arhangheli Mihail şi Gavriil pentru că 
Transilvania a avut mereu nevoie de sfinți 
apărători, luptători, mereu încinşi „cu sabie de 
foc”, mereu pregătiți să anunțe fuga în Egipt 
şi întoarcerea îndărăt. 

Teologul scrie despre bucuria Litur- 
ghiei, mai ales că la o slujire a Sfintei 
Liturghii a intrat în Biserică o pasăre care a 
început să cânte, dând răspunsurile la slujbă 
împreună cu corul: 
„Cât de fericit am 
fost astăzi că am 
slujit lui Hristos 
îngânat de o pasăre 
a cerului. Sfinte 
Francisc de Assisi, 
miluieste-ne pe 
noi!”, sunt alte măr- 
turisiri ale părintelui 
Pintea. El se mai 
referă la întâlnirile 
esențiale pe care le- 
a avut cu oamenii 
simpli ori cu perso- 
nalitätile marcante 
din România sau din 
Occident, însă chi- 
pul luminos al părintelui Nicolae Steinhardt se 
distinge prin pioşenie. Sunt inserate si reflecții 
ale altor scriitori despre călugărul Nicolae, de 
exemplu, N. Stroescu Stânişoară îl consideră 
pe Steinhardt drept cel mai bun român pe care 
l-a cunoscut în viaţa sa, „a fost un mare 
român şi prin aceea că a parcurs şi acea 
Golgotă a închisorilor. Acolo s-a si botezat. El 
era un evreu care putea să devină catolic, cum 
au devenit multi alți evrei. El a vrut să devină 
creștin ortodox.” O altă convingere este 
aceea că traducerea Jurnalului fericirii în 
limba franceză n-a avut ecoul aşteptat pentru 
că Steinhardt a devenit ortodox. „O mare 
carte a secolului XX a trecut în Franţa 
neobservată. Mă gândesc şi zic: dacă 
Steinhardt era cardinal la... Paris sau Roma, 
iezuit sau pur şi simplu evreu, şi nu doar 

călugăr cu ascultare de bibliotecar la o 
mănăstire ortodoxă din Maramureș, alta ar fi 
fost receptarea pe malurile Senei, alta ar fi 
fost soarta acestei capodopere. Poate și juriul 
Nobel s-ar fi sesizat. Ar fi avut toate 
argumentele: o depozitie sinceră şi zgudui- 
toare despre un regim concentrationar 
diabolic, experienţa unei convertiri absolute la 
Hristos, ceva în plus a ceea ce înseamnă 
ecumenismul, şi nu în cele din urmă, o 
revelaţie crudă, dar în acelaşi timp pilduitoare 
pentru Occident: redescoperirea temeiurilor 
libertăţii în Hristos undeva în Europa de Est, 
într-o ţară la acea vreme ignorată, cufundată 
din ce în ce mai mult în bezna totalitarismului 
comunist.”!0 ÎI evocă pe N. Steinhardt din 
perspectiva lui Alexandru Paleologu (articolul 
Septuagenarul neastämpärat din Alchimia 
existenței): impresionat de eruditia cälugä- 
rului care ştie tot, e la curent cu tot: 
microfizică, cibernetică, biologie, psihanaliză, 
muzică dodecafonicä, artă abstractă, artă 
concretă, noul roman, care are o mare cu- 
riozitate intelectuală, care citeşte cu o 
rapiditate electronică si reţine totul temeinic. 
Este impresionat că reciteşte şi meditează 
asupra unor cărți esențiale Odiseea, Divina 
comedie, Biblia o ştie aproape pe de rost; 
Filocalia, Patericul şi asupra unor autori 
importanți: Tacit,  Suetoniu, Tucidide, 
Eminescu, Balzac, Shakespeare, Goethe, 
Platon, Sfintii Pärinti. Desi era de o vitalitate 
culturală neînchipuită, călugărul avea sănă- 
tatea şubredă din detenţie, de aceea ţinea o 
dietă nemaipomenit de severă. 

loan Pintea îl aseamănă pe Părintelui 
Nicolae Steinhardt cu Părintele Serafim de la 
Rohia, ambii având chipul călugărilor 
adevăraţi. Părintele Serafim a avut curajul să-l 
găzduiască şi să-l ocrotească, laic fiind, şi, în 
cele din urmă, să-l călugărească pe ovreiul 
Steinhardt. Tot el i-a devenit duhovnic 
deosebit, la care Părintele Nicolae şi-a aflat 
alinarea, iertarea şi dezlegarea. „Părintele 
Serafim este un duhovnic total şi serafic, 
comparabil cu Paisie, cu Cleopa, cu Teofil şi 
cu alți câțiva, dar, din păcate, sau, din fericire, 
n-a fost prins în declicul publicităţii. Nu l-am 
văzut pe posturile TV, n-am auzit să fie asaltat 
de reporteri. El s-a obișnuit cu anonimatul. El 


s-a obișnuit până la contopire cu Maica 
Domnului, cu Hristos şi cu sfinții lui... 
Părintele Serafim este Bătrânul. Avva a fost 
starețul Rohiei în cele mai cumplite vremi, a 
ridicat Paraclisul (în clădirea căruia se află 
marea si neasemuita bibliotecă a Rohiei, Casa 
Poetului (cu chilia părintelui Nicolae si 
muzeul mănăstirii), a editat prima monografie 
(color, pentru care şi-a primit plata!) a 
mănăstirii, a primit tineri în mănăstire, cu voie 
de la Arhiepiscopie şi de la Cel de Sus, multi 
dintre ei azi stareti, preoţi, episcopi.”!! 

Cartea dezvăluie multe gânduri din care 
înțelegem complexitatea preocupărilor preo- 
tului loan Pintea, care își face timp nu numai 
pentru Liturghie, ci si pentru liturghiile 
culturii: scrie la revista Convorbiri literare, 
unde Cassian Maria Spiridon i-a oferit un 
spaţiu pentru Însemnările unui preot de ţară. 
Aflăm care a fost şi geneza acestei cărți: Ion 
Zubaşcu 1-a spus că îl citeşte cu interes, iar 
Cristian Bädilitä i-a scris de la Paris că ceea 
ce publică în Convorbiri... va deveni „o carte 
foarte frumoasă”. Spre finalul volumului, 
revine la rolul predicilor, al „poveţelor”, mai 
ales în scaunul de spovedanie, de aceea este 
necesar să ai în proxima apropiere un Bătrân, 
„Să ai o Pustie, fie ea şi <înverzită», şi un 
Avvä. E condiția fără de care nu ai cum să 
primeşti şi, la rândul tău, cum să dai mai 
departe.” Recunoaşte că, după douăzeci de ani 
de la moartea monahului Nicolae experimen- 
tează o altă ucenicie: citeşte autori ca: H. R. 
Patapievici, Cristian Bädilitä, Ion I. Ică jr., 
Robert Lazu, Mihail Neamtu, Teodor 
Baconski, Al. Baumgarten, Mircea Platon, 
Aurelian Cräiutu, Marius Lăzurcă. Această 
ucenicie, cu frecvenţă redusă, la distanţă, are 
aura unei ascultări, a unei atentii smerite si 


Note: 


1. Mic jurnal discontinuu — însemnările unui preot de 
fară, Cluj-Napoca, Editura Eikon, 2005, p. 6. 


2. Ibidem, p. 192. 
3. Ibidem, p. 37. 
4. Ibidem, p. 102. 
5. Ibidem, p. 11. 


bune.Jurnalele lui loan Pintea se încadrează 
între literatură şi teologie, fiind cărți de 
cultură şi de spiritualitate, cărți care indică axa 
verticalitäti și a stabilităţii, scrieri atât de 
necesare mai ales în aceste timpuri agitate ale 
incertitudinii și ale globalizării. Dacă suntem 
„robiţi de duhul vremii”, aceste lecturi ne pot 
elibera din griul cotidian, aducând lumina 
benefică, revitalizantă a spiritualităţii. loan 
Pintea se încadrează în categoria ,,theolite- 
raților” despre care scria autorul când se 
referea la Bădiliţă, Lazu, Neamţu, Platon. 
Poate că nu întâmplător Jurnalul se 
finalizează cu meditaţia asupra clopotelor de 
la Chintelnic. Preotul se întreabă „Cine mai 
are timp să mediteze la sunetul clopotelor? 
Cine îşi mai pune astăzi întrebări cu privire la 
cântecul lor? Cine mai ia în serios limba lor?” 
Totuşi, depune o mărturie esențială ,,Ascul- 
tându-le în timpul Sfintei Liturghii, am 
sentimentul acut că vorbirea lor se aliază cu 
îngerii. Clipa în care se creează instantaneu 
muzica deplină: cädelnitä, clopote, cor, îmi dă 
certitudinea că se naște cel mai adecvat 
moment pentru a înțelege împărăţia.” El 
citează ideile lui Rene de Chateaubriand: 
„dacă ni s-ar interzice folosirea clopotelor, ar 
trebui să alegem un copil care să ne cheme în 
casa Domnului”, ori ale Lukeriei din Moaste 
vii de Turgheniev: „glasul clopotelor nu vine 
dinspre biserică, ci de sus, din ceruri”. Volu- 
mul se încheie cu enunţul simbolic „Clopotele 
de la Chintelnic nu sunt numai o «amintire a 
cerului» (cum spune fratele René), ci mult 
mai mult decât atât: cifrul cu care se deschide 
împărăția”. Cântecul clopotelor l-a chemat pe 
Nicolae Steinhardt la credinţa ortodoxă, poate 
că sunetul lor ori lectura acestui jurnal ne va 
chema și pe noi la noi înșine... 


Ibidem, p. 103. 
Ibidem, p. 86. 

Ibidem, p. 156. 
Ibidem, p. 166. 
Ibidem, p. 174. 
Ibidem, p. 201. 

Un suflet de sensibilități, Niculae 
Vrăsmaș, prezentat într-un Dicţionar critic al 
scriitorilor din Bistrița-Năsăud ca „memo- 
rialist şi publicist”, iar într-o Antologie de 
poezie contemporană ca „eseist, prozator, 
Jurnalist” — cu articole în ziare si colaborări la 
reviste ca Vatra, Vatra veche, Dacia literară, 
Mişcarea literară, fondator şi editor al unei 
publicaţii, Anuarul Bârgăuan, autor al unei 
micro-monografii, 
publicate în 2015, 
despre poetul din 
secolul XIX, redac- 


Niculae VRASMAS 


_" tor al Albinei lui 
MT Te INR (Gheorghe Asachi, 
Vasile Fabian Bob, 

AUDI OURS și al unui volum 
Jurnale paralele 

(Radu Petrescu 


văzut de un elev al 
său), apărut în 2008 
— tipăreşte în 2017, 
la o editură, „Născut 
Liber”, o culegere 
de versuri cuprin- 
zând 24 de poezii, cu text bilingv, în total 60 
de pagini, Puncte cardinale. Eveniment în 
întâmpinarea căruia are această relatare: 
„Scrisul meu nu este total definit, având în 
vedere multitudinea de teme abordate până 
acum, care pendulează între monografie, 
istorie literară şi proză, dar şi poezia ar putea 
deveni o perspectivă”. 

Deschizând micul volum, eşti 
dintr-odată în murmurul unei lucrări în care 
verbul, aplecat parcă peste un vas cu cărbuni 
aprinsi, abia stinşi, are aceste balansări pe 
sensuri şi repetiții, al unui descântec: 
„Răsăritul meu/ a fost un vechi apus/ iar 
răsăritul tău/ va fi apusul meu/ care s-a dus./ 

Răsfoind un volum de versuri 


Aurel RĂU 


Dar nu uita/ deşi e foarte greu/ să ştii ce va 
urma/ că şi apusul täu/ pe altu-n răsărit/ cu 
soarele-l va scălda” (Răsăritul este un apus). 
Cuvinte ca parte dintr-un dialog, în care nu 
ştii dacă prin sintagma „altu-n răsărit” trebuie 
înțeles un alt apus, sau un alt ins, si dacă 
referirea nu e numai la aventura cu noul op — 
ca la un „răsărit” în „apusul” dintr-o vârstă. 

Acest şirag, aproape întregul unui nu 
lung poem, terminându-se prin cuvintele: 
„Apusul e mereu/ un răsărit”, derutând prin 
directitate, ilustrând o opţiune pentru reflexiv, 
fără să reprime un fond sentimental, în situația 
de a-şi insinua o calitate de probă de sol! 
Calitate cum şi avertisment, parcă pentru tot 
ce va urma, după ce sunt privite însă mai cu 
atenţie, descusute, şi un număr de patru altfel 
de abordări, să le spui încifrări, mini-poezii, 
care, deschizând culegerea, îl preced, fiecare 
din numai câte patru versuri devenite prin 
dispunere grafică opt — prima numindu-se 
Mesaj către trecut, a doua Viitorul se repetă, 
a treia dând titlul volumului, si a patra, O 
dâră-n viață. O mostră de artă poetică, aceasta 
ultima, din care să retii întâi un deziderat, 
pentru o idee de smerenie: o dâră doar să lași 
în viaţă, prin scris, „ca semn al trecerii prin 
lume”; dar nu oricum, ci ca „hieroglifă”; 
pentru ca apoi să se adauge alte nuanțe, 
vorbind de visul unei „opere” — una „modestă 
sau „semeață”, operă „anume”. Dar să stea o 
clipă, subt priviri, cel de al treilea mic text, în 
fond un catren, aparent o înşiruire de simple 
generalitäti: 

„Puncte cardinale 

ne atrag în spre zenit 

răscruce de direcţii 

alese drept destine 

cu drumuri felurite 

tinzând spre infinit 


ne cer să-alegem calea 

spre drumul nesfârşit.” 

Comprimări, în rezolvări diferite, toate 
patru, cu o ambiţie de grupaj şi cu un gust de 
laborator. În prima, pe post de prefaţă, pentru 
că în ea se vorbește de un „mesaj”, jertfind 
unei pasionări pentru speculaţii astrofizice — 
să-ți amintesti si de unele consideraţii în 
interpretarea unor versuri din Vasile Fabian 
Bob, din prefața la ediția amintită, „Ce-a să 
zică vânătoriul, când în loc de turturele,/ Ne- 
văzând nici câmp nici codru, va pușca zodii și 
stele”, unde ,,pusca va fi o sondă electronică”, 
prin care s-ar chema că poetul ieşean, originar 
din Rusul Bârgăului, „ne trimite direct în uni- 
vers” —, fiind folosit, ca ultimul într-o țesătură 
sintactică, ultim vers, un cuvânt îndrăzneț 
gramatical: „voiajer”; în această asamblare, de 
şaradă: „Mesaj către trecut trimis/ de ani 
lumină/ Nedescifrat dar aprig/ prin mister/ te- 
ndeamnă să răspunzi/ doar în surdinä/ cu 
gând arzând spre ceruri/ voiajer”. 

Si va urma, paginată ca a şasea din 
volum, şi o a cincea poezie scurtă, într-o 
anvergură a gestului, având titlu primul vers, 
o exclamare ca dintr-o trăsură prin nori a lui 
Ilie Proroc: 

„Daţi bice cuvintelor 

să zboare în lume 

precum armăsarii 

văzduhurilor 

ce dau frumosului 

nume” — 

o reuşită în mai multe chipuri, ilustrativ 
fiind şi faptul că se ajunge la mai puţin de un 
catren, în fond la un doar haiku nerespectând 
numărul de silabe, trei versuri rupte la 
Jumătate. Unde să aibă loc şi o informaţie 
despre un scop propus: frumosul ca expresie a 
tot. 

Dar după ce ai trecut de acest spectacol 
de expresie, al unui brav — când să te gândești 
o clipă şi la un alt originar de pe Valea 
Bârgăului, autor al unui volum de debut, din 
1931, Inventar rural, lon Th. Ilea, care după 
ce într-o poezie spune, emblematic: 
„Scăpărări de cremene/ vestesc răsăritul”, „În 
păduri sure/ păsări cântă cerului/ imnuri noi”, 
iar într-o alta, dintr-un volum de inspirație 
socială, tipărit în 1934, Gloata, prefațat de un 


eseist Eugen Ionescu, autorul Rinocerilor pe 
pământ francez, vitalist: „Străbat trecutul/ pe 
ascutis de lănci”, „Încing brâul de spini al 
nădejdii/ şi ridic pumnul/ cu voinţa tuturor/ 
către altă zi...”, eşti confruntat, întorcând 
pagina pentru o nouă poezie, a şaptea din 
sumar, cu o schimbare de registru, o 
construcție prozodică aproape de proză, 
Speranța, în care tema, subiect de meditaţie, e 
închipuită „ca o femeie/ frumoasă,/ care te 
ademenește”, dar e mereu „cu un pas înainte”, 
după care alergi şi „nicicum nu poți s-o 
ajungi”, unde câte o 
rimă, dacă se iveşte, 
chinuită (gen „sigur 
pe tine — fugind nu 
de tine”), e si numai 
un truc stilistic, 
semn de avertizare 
că ai schimbat un 
sens de mers, pentru 
ceva de descoperit. 
Între particularităţi, 
figurând si o prefă- 
cătorie în care nu 
ştii dacă în centrul 
dezbaterii e terme- 
nul comparat, sau comparatia, si unde, în 
judecăți, aserțiuni, considerații despre 
general-uman, sunt intercalate atari armoni- 
zări, dintr-o şansonetă: „Dar dacă te opresti/ 
tu singur gresesti/ iar când n-o mai vezi/ în 
nimic nu mai crezi”; de narativ şi conversativ: 
„dar ea tot nu se lasă,/ aleargă din nou”, 
„aproape că ajungi să o/ prinzi”, „Să nu te 
opreşti (...)/ şi-n gând s-o fixezi/ să fie sigur a 
ta”; de astfel de, fără frică de gerunzii, topice 
croşetări: „și totuşi ea scapă/ zâmbind/ şi 
fugind nu de tine/ ci pentru tine sperantä/ în 
tine sădind”. Pentru ca în final să poată 
surveni o altă întorsătură, a poantei: person- 
ajul „e însăşi propria-ti viață”, care, când vei 
prinde-o, „se va opri.../ şi vei pierde-o”; dar 
„Să nu ne pierdem/ speranţa!”. 

Moment în urma căruia o grijă pentru 
alternant găseşte potrivită o revenire la poezia 
de scurte dimensiuni, printr-un alt set de 
patru, mai exact trei, eternitäti de-o clipă, 
cum ar spune un poet care a reuşit să 
comprime minereul verbal până la mărimea 

DE LA TRECEREA ÎN ETERNITATE 

„poemului într-un vers”, fiecare a câte nouă 
versuri — un al patrulea micropoem, Viaţa este 
veșnică, mai adăugându-şi trei versuri, să 
totalizeze douăsprezece, câte lunile unui an. În 
fapt, tuspatru poeziile, numai o intercalare, 
raportate la întreg, întrucât va mai urma o 
revenire, la modalitatea anterioară, a 
meditatiei, mai extinse, pe tema om-timp, 
dacă ar fi să anticipezi un set de alte trei 
compuneri mai lungi, care, în ordinea 
paginării, le vor urma: Septembrie torid, 
Ploaia care purifică şi Frigul temutelor ierni. 

Revenire, despre care să se poată spune 
cu dictonul dintr-un poet al dialecticii antic, 
„nu intri de două ori în apa aceluiași râu”, în 
această ivire a unui crochiu, în care cuvintele 
sunt numai atingeri, si totodată si într-o 
articulație strânsă, care îşi face singură reguli: 

„Foaia albă 

mă îmbie să o scriu 

în miez de noapte 

dalbă 

când sufletu-i pustiu 

doar foaia-ntinsă 

cu versuri va fi 

ninsă”. 

O caligrafie, din care să retii rima 
„dalbă”, cuvânt senzor, care e recuperat, scos 
dintr-o robie de sinonim şi redat unui substrat 
ritualic. Si o compli- 
citate extra-seman- 
tică, numai din 
simbolişti, dintre 
adjectivele „întinsă” 
si „ninsă”. Iar din a 
doua digitare pe 
nouă găuri de fluier, 
trei-ori-trei, cifre 
simbolice, şi ea 
dintr-o sigură frază, 
„Privind înapoi spre 
înainte”, să reții 
rima — în rădăcină 
cu o lumină din mai 
înalt: „teo” — „teodolit”, alt senzor. „Privind” 
ca prin el, „spre înapoi/ dar şi spre înainte”, o 
inspirare de la detalii tehnice ale aparatului 
din topometrie, un sistem de lentile urcând la 
Galileo Galilei dar şi la matematicieni arabi; 
cum Şi „spre a vieţii/ nemurire”. Din cea de-a 

treia cimilitură, tot din nouă versuri, încheind 
triunghiul, intitulată „Facem totul în virtutea 
firii”, de reţinut fiind rima „tabla-nmulţirii”, 
cu același statut, în textura de abstracții, 
concedând o întrezărire spre un înţeles, despre 
vârstă: „ştiind cum ne mai/ cheamă”; rimă 
împărțindu-şi o importanță cu încă o 
concretete,  distonantä căutată, „luăm 
medicamente”, amândouă servind un 
derizoriu, pentru pregătirea finalului poeziei, 
din  răsucirea, de-acum un instrument 
cunoscut, cu umor: „până se rupe aţa...”. 

Într-o înrudire, pe fir de cifre, prin 
adăogarea a încă trei versuri, la numărul de 
nouă, din aceste trei jocuri, si ele cu un punct 
de pornire în forma haiku, îmbiindu-se unei 
mențiuni si cel de al patrulea mic poem, Viața 
este veșnică, punând în lucru o construcţie de 
asertiuni, cu un pas mai spre literar, din şase 
versuri care schimbă între ele măşti, de 
asemenea prins în lucrarea unei rime, 
„eternul” — un substantiv trecând în adjectiv: 
„afară-i paradisul/ în pesterä-1 infernul/ 
oriunde ai ajunge/ vei întâlni eternul./ Eternul 
bine/ şi eternul rău”. 

Si vor fi şi cele trei întoarceri la un 
narativ, de o „libertate” a exprimării, gen 
cronică rimată, numai spunere, anticipate, care 
se autopropun unui altfel de comentariu: ca 
trei raportäri, prima dată, inclusiv prin 
descriptiv, la viaţă direct, una concretă, numai 
pretext însă, sau încă, pentru alte vorbiri 
despre timp. 

Poate fi considerat ingenios şi modul 
cum e gândit grupajul, plasat în spaţiul unui 
trimestru, trei luni dintr-un an, un anotimp: 
Septembrie, denunţat prin titlu; octombrie, 
care e simbolizat prin „ploi”; şi noiembrie, 
prin „frig”. Si cu acţiunea, dacă nu e prea mult 
spus, în spațiul unei odăi — mod de a indica, 
indirect, o vârstă: „afară plouă tare”, „patul e 
prea moale”, „oasele mă dor”; „privind de pe 
o terasă”; privind spre „soarele ascuns după 
nori/ care tremură în vânt”. Transpuneri ale 
unor stări sufleteşti care sfârşesc prin a da 
viață unui erou epic, uşor hâtru, spunând 
„Simt cum vine frigul/ temutelor ierni/ când 
bateriile  trupului/ greu le conservi”; 
confesându-se parodic: „Îmi deapăn ghemul/ 
vieti/ cu multe amintiri, rămase-n gerul 


ghetii,/ sărmane vechi zidiri”; întrebându-se: 
„care e (...) rostul/ omului cu mersul/ cuprins 
într-un cuvânt?” În aceste proferări, unele din 
folclor, continuări: „Cuvântul care stie/ 
s-adune toate cele/ sortite a se înscrie/ în bune 
sau în rele”; „Întreaga viaţă e într-un/ cuvânt, 
cuprinsă şi lăsată în/ neştire/ sau controlată e 
în cer şi/ pe pământ/ prin moarte sau/ prin 
reträire”). 

Ca o gratulare pentru întregul triptic, nu 
lipsit de unele candori de exprimare, dacă ai 
judeca după norme ale unei estetici clasice, 
mai trebuind consemnat un atu: că el livrează 
plachetei, prin prima lui componentă, în care, 
„străbătând/ pe alei de sălcii/ încă înverzite, se 
văd curgând/ încet ca un lichid/ femei cu 
trupuri/ aproape dezgolite”, cu „picioare lungi 
şi fine,/ si torsuri răsucite/ de blonde albe 
care/ mereu tâsnesc”, mărindu-i „pupilele” 
unui privitor „printre muscate roşii”, numai 
simulat o partitură satirică, singura ei poezie 
de dragoste. 

Dar surprizele unei cărți nu numai de 
atelier, nu se opresc aici. După o altă artă 
poetică, Să scriu şi eu?, în care e preluat, ca 
un partener, si personajul de aer de mai sus, 
după cum e şi concediat, să rămână în scenă 
numai eul liric al unui jucător care îşi pune o 
mască de moralist, care, neuitând nici poanta, 
se întreabă: „Să scriu şi eu?/ Despre bătaia de 
Joc/ a cuvintelor/ rostite de unii aşa zisi poeţi”, 
„Zvârlite-n drumul/ poeziei/ care suferä/ 
Jigniri/ cuvinte care ascund/ nimicuri de copil/ 
neînțeles”, „o joacă ce acum/ pe toți i-a 
apucat”, afirmații încheiate cu Morala, o 
zeflemea: „în rând cu ei/ de intri/ vei fi doar 
criticat”, adjudecându-și un loc la vedere şi un 
alt grupaj, urcând la un număr de 5 poezii, la 
fel simbolic, „de o parte, suma primului 
număr par şi a primului număr impar (2+3); 
si, de altă parte, mijlocul primelor nouă 
numere”, cuvinte dintr-un altfel de Dictionar!, 
de astă dată de poezie de notație pur si simplu, 
de jurnal dintr-o excursie în Maramureş. 

Aceasta, dacă se rămâne numai la 
poeziile care sunt marcate cu un nume 
propriu, fiindcă altfel totalul e de șase, al 
acestor raportări la același peisaj, numărul 
păcatului, după Apocalipsă — interpretare, în 
situația dată, desigur un păcat, în primul rând 


față de prima dintre ele, Munţii de zăpadă, de 
o curätie a stării sufleteşti pe care decorul o 
degajă, parcă dintr-un volum Tara zăpezilor 
datorat unui prozator din ţara haikuului, unde 
să remarci şi știința poantei: „Munţii de 
zăpadă/ din zare/ străjuie valea/ care se 
scufundă/ tot mai adânc şi/ se pierde apoi/ în 
lunga depresiune/ unde apar case/ resfirate pe 
dealuri (...) cu porți de lemn/ si multe 
biserici/ străvechi/ tot din lemn”. Dar cele 
Cinci, cu marcaj, pe 
care să-l urmäresti: 
Primăvară, un in- 
ventar etnografic, 
unde „o căruță se 
opreşte/ trecând prin 
Iza, în/ mijlocul” 
căreia „caii se 
adapă”, şi unde „o 
bătrână cu  sapa/ 
märunteste  bulgări 
din/ ogorul trezit”, 
iar „un car cu boi ce 
încă/ mai existä,/ 
străbate satul pe 
dreapta/ respectând circulația”); Strâmtura, 
nume de sat, care a fost botezat de „gresiile 
dure”, cu două elemente de istorie: „un zid de 
apărare” şi „biserica de lemn/ sus pe deal”, 
despre care se spune: „aşa au fost de mult”; 
Lemnul care se roagă, un imn tradiției, si nu 
oricum, ci prin „turle ascutite/ de biserici si 
cruci/ sculptate/ si porți de lemn/ încrustate de 
bătrâni/ în Tara Maramureşului”, care se 
roagă „odată cu omul/ care le-a dat/ credinţă”; 
Săpânța, alt nume, care „înseamnă grafie în 
lemn”, un elogiu unui artist popular Stan 
Pätras, în acest lanţ de însăilări: care „prezintă 
viata/ trăită şi dorită/ de meșter cunoscută/ o 
mică epopee/ înregistrată si încrustată pe a/ 
vieții lungă cruce/ pe care fiecare om o duce/ 
cu greu sau cu veselie/ spre drumul de 
plecare”, echivalent de pictură naivă; si 
Memorialul durerilor, a şasea şi ultima din 
buchet, unde numele locului, orașul Sighet, e 
ca şi scris, iar modul convenţional, sec, de o 
rostire turistică, vrând să pară din condica de 
impresii de la poarta unui muzeu, în care ţi-a 
vorbit „durerea celor osânditi/ nedrept 
încarcerați/ şi chinuiti, ucişi”, îi este cărții ca o 

floare de stil. Potrivelile în versuri toate şase, 
propunându-şi o regulă de la care nu se abat: a 
nu ieşi din economia unei singure fraze. 

Şi de la această baie de aer proaspăt, de 
social, etnic, trăit, care a fost drumul într-un 
mediu geografic dat, să aibă loc o regăsire, 
pentru încheiat cartea, în fibra ei principală, 
solilocviul reflexiv, prin mijlocirea a doar alte 
trei poezii cugetări, din care în două discursul 
poetic îşi are ca subiect propria aventură, din 
nou. Prima dintre ele, cu titlul, un ecou din 
Lucian Blaga, Mereu în căutare, reluând, ca 
subiect de dezbatere, lucrurile de unde au fost 
pornite, să-ți amintesti enunţul „mereu 
aceleaşi forme/ se-ntorc spre început”, cu 
această descoperire despre propriul scris: „dar 
tare îmi e teamă/ că ziua cea de ieri,/ pierdută 
fără vrere,/ e tocmai cheia căutării mele”. În 
acest confesiv: „ziua de ieri,/ pierdută în 
noianul/ de-ntâmpläri/ prea multe/ pentru 
umerii-mi bătrâni”. O poezie rezumat, în care 
spiritul de joc îşi ia o revanșă în lucrul artistic, 
sau lucrul artistic în componenta de morală a 
fabulei, din versul final: „Dau vina pe trecut, 
pe tinerete/ şi retrăiesc greseli/ ce nu mă 
lasă-n pace,/ făcând să le regret,/ că astăzi nu 
le mai pot face”. 

A doua dintre ele, într-un alt registru 


ludic, intitulată Mă întreb, vrându-se o 


Notă: 


referire la altă caracteristică, invocându-l pe 
filosoful Socrate, „încerce să-mi răspund, 
maieutic”, „oare câte adevăruri nu ştiu/ despre 
mine?”. Cu această redresare, care cedează 
palierul cognitiv palierului literar: „Multe 
calități îmi descopăr,/ în timp irosite,/ dar si 
defecte, duium,/ mereu folosite”. 

lar ultimul semn de stih din carte, 
Haiku, propunându-şi o enigmă, pentru 
existențial, si reusindu-i, pariu pe esenţial, nu 
să deschidă, ci să închidă: 

„Ultimul pieton — 

vulturul mare de sus 

îl încercuie”. 

Niculae Vräsmas crede că „şi poezia ar 
putea deveni o perspectivă”, fără să se înșele, 
aşa explicându-se şi înarmarea cu o versiune 
în altă limbă, a cărții Puncte cardinale, Points 
cardinaux, un volum poem. Într-o adeverire și 
într-un argument putându-se institui şi această 
aducere pe franceză, ca şi alte versiuni, care 
uneori sunt complementare, a îndemnului 
„Daţi bice cuvintelor”: „Faites avancer les 
proles/ qu’elles s’envolent dans le monde/ 
comme les étalons/ de l’éther/ qui donnent un 
nom/ aux belles choses”. O tentativä de gând 
si esential. 


1. Jean Chevalier, Alain Gheerbrant, Dictionaire des Symboles. 

Teatrul lui Octavian Goga 


Icu CRĂCIUN 


Începutul de secol 20 este marcat în 
literatura română de naționalismul promovat 
de noile reviste apărute şi ca o reacţie 
împotriva ,doctorilor” junimiști, cum se 
exprima Călinescu în /storia sa: Sămănătorul 
lui Vlahuţă si Coşbuc, din 1 decembrie 1901, 
Luceafărul lui Al. Ciura, apărut la Budapesta 
în iunie 1902 (mutat la Sibiu în 15 octombrie 
1906, sub direcția lui Ciura, Goga si 
Tăslăuanu), Făt-Frumos, apărut la Bârlad în 
15 martie 1904 sub direcția lui lon Adam, 
Emil Gârleanu, D. Nanu, G. Tutoveanu si A. 
Mândru, Ramuri, apărută la Craiova în | 
decembrie 1905 sub direcția lui C. S. Fägetel 
ŞI Junimea literară, apărută la Cernăuţi în 
ianuarie 1904 sub direcția lui Iancu Nistor. 
După Lovinescu, aceste reviste îşi trăgeau 
seva din ideologia lui Eminescu, un „amestec 
de criticism junimist şi de misticism naţional” 
popularizate „sub forma paseismului si a 
täränismului”, ajunse să fie împinse până la 
extreme. Mai greu a fost pentru redactorii de 
la Luceafărul, care au avut de suferit din 
partea autorităţilor maghiare pentru opiniile 
exprimate, riscându-si libertatea sau chiar 
viaţa. Însuşi Goga a fost închis o lună în 
puşcăria din Seghedin, unde a fost vizitat de I. 
L. Caragiale. Să mai spunem si faptul că 
ardeleanul de rând încă mai credea în împărat, 
fiind convins că acesta împarte dreptatea si îi 
apreciază vitejia pe câmpul de luptă, dar când 
ardelenii spuneau că se duc în ,tarä”, se 
refereau la Regatul României, cu toții ştiind 
că aceasta era de fapt ţara lor. 

După stabilirea poetului la Bucureşti, în 
1913, când s-a înrolat în armata română 
pentru a lupta în Dobrogea împotriva 
bulgarilor, el și-a continuat lupta pentru unirea 
Transilvaniei cu Regatul României, dar si 
pentru drepturile românilor din această 


provincie românească, lucru pentru care a fost 
condamnat la moarte, în contumacie. 
Interesantă este declarația sa, din 1915, la 
întrunirea organizată de Liga politică a 
tuturor românilor: 
„Pentru jertfa de 
mâine am trecut 
granița, să venim în 
Tara Românească. 
Noi ne-am pierdut 
țara, noi ne-am 
pierdut patria, dar 
avem încă capetele 
noastre. Vi le dăm 
dumneavoastră, 
faceţi ce vreți cu ele. 
Ele pot să cadă, 
Ardealul nu poate 
cădea”. Sau cum 
zicea într-un interviu, în 1941, 
Rebreanu: „N-am uitat şi n-avem să putem 
uita vreodată Ardealul. // Ardealul nu se 
discută. E jalea noastră cea mare, care s-a 
închis sub lacăt greu în inimile noastre”.! 
Despre drama în trei acte „din viața 
Ardealului”, Domnul notar, jucată întâia oară, 
în 16 februarie 1914, pe scena Teatrului 
Naţional din Bucureşti, Goga nota: „Acţiunea 


se petrece în zilele 
noastre în satul Eseu 
Lunca, centru elec- 


toral de pe câmpia Ardealului, pe vremea 
alegerii de deputat”. Subliniem faptul că 
poetul cunoscuse realitatea electorală 
ardeleană, fiindcă si el candidase în 1910 în 
Chişineu (jud. Arad) pentru un loc de deputat 
în parlamentul de la Budapesta. Din păcate nu 
a câştigat, în locul său a fost ales baronul 
Wenkheim, care a cheltuit, cu această ocazie, 
uriaşa sumă de 300 000 de coroane si fusese 


Liviu 

ajutat şi de autorităţi. Referitor la acest episod, 
autorul Cläcasilor a scris: „Candidat de 
deputat în judeţul Arad, trei luni de 
propagandă electorală mi-au dat prilejul să 
văd multe taine. Umblând din sat în sat, am 
ajuns să cunosc bine toată administrația 
aceasta a statului maghiar, spre sfârșitul lui. 
Am crezut că sunt dator să dau acest tablou de 
frământare interioară a noastră sub apăsarea 
unei idei de stat străin”. În piesă, funcţionarul 
în minister la Budapesta şi candidat de deputat 
guvernamental este dr. Ieronim Blezu, 
susținut de notarul din Lunca, Traian Văleanu, 
vasal stăpânirii austro-ungare, căsătorit cu 
Ana, fiica ţăranului fruntaş Niculaie Borza, un 
bun creştin care îşi respectă cuvântul dat, cu 
dragoste de neam şi glie, aidoma străbunilor 
săi; bunicul său, Costache Borza, fusese 
spânzurat de către unguri la 1848. Acest 
Niculaie Borza se hrănește cu amintirile sale 
sau ale altora si este convins că toate 
primejdiile vin de la guvern. Conflictul dintre 
Traian Văleanu și Niculaie Borza intervine 
când ginerele îi cere socrului să-l voteze pe 
Blezu, refuzul bătrânului declanșând intriga 
piesei. Borza îl va avertiza pe Văleanu că se 
va pune el în fruntea „proştilor” ca să curețe 
„hotaru de lăcuste”. Ne aflăm în perioada 
când naționalismul românilor cuprinsese 
tineretul; „studenţii”, „advocaţii” ŞI 
„protopopii” sunt văzuți de omul stăpânirii, 
Văleanu, drept niște „Trântori cari cred că pot 
batjocori legile, ministeru, oamenii simpli 
sunt nişte ciobani inculti, închiși în întuneric”, 
„cu pletele năclăite dumineca, pravoslavnici 
(...) unsuroşi... cu ochii la icoana Precistei 
(...) la biserică”. Dintr-o „slugă plecată”, 
notarul — cum îl caracterizează Borza — s-a 
ridicat „ca cioara-n par”, a uitat de unde a 
plecat, ajungând ca mulți alții nişte „lăcuste în 
grâul plugarilor”. Notarul se încurcase cu o 
cucoană populară, unsă cu tot felul de alifii, 
Otilia lui Oprea din Stupini, lucru care se va 
solda cu descoperirea adulterului și uciderea 
lui de către socrul său, pe fondul nemulțumirii 


şi revoltarea sătenilor. Până si Mitrut, 
pristavul, subalternul său, îl condamnă, 
întrucât cel de dinaintea acestui notar, 


Busuioc, era „de-ăi de legea veche (...). 
Spunea Credeu duminicä-n strană... Aur 

curat...”. Că Goga a cunoscut în profunzime 
viața țăranilor o dovedeşte şi situația evreului 
Caiafa, crâşmarul care se teme că dacă va fi 
răzmeriță îşi va pierde cârciuma, iar teoria 
infractorului Hopârtean exprimă mentalitatea 
omului de la ţară cu privire la dreptate: „Apăi, 
aşa — lumea — da, vezi, aici nu-i vorba de 
suflet, — îi explică el lui Mitrut — aici care-i 
mai tare, mă... care are putere mai multă. 
Cine se uită: vine pe drept, vine pe strâmb? Al 
mare pe ăl mic, aşa-i legea, ca la companie. 
Ştii, obâsteru îl ia pe maior, maioru strigă la 
căpitanu... căpitanu înjură pe strajămeşter... 
şi strajämesteru Hopârtean... rade-o palmă lui 
Jon Baciu din Cälväsär: «Legea ta, câne... 
capu sus!» Acuma, cine ştie de unde vine 
greşeala, cine s-o caute? Ha? Vine pe 
dreptate? Ha? Vorba... ai putere? Bine. N-ai? 
Du-te şi te culcă”. 

Dincolo de conflictul dintre cei doi, 
pitorescul piesei este salvat datorită limbajului 
personajelor, unele cu ticuri verbale 
savuroase; sergentul de jandarmi, Gal Sandor 
cu al său ainț-pvai sau Mitrut, pristavul 
satului, povestește aidoma lui Ghiţă Pristanda, 
notarul repetă obsesiv cuvântul magnificientä, 
Blezu cu sapristi sau cu latinisme de genul 
prima classis, canis, mater, Eo ipso, Dura lex, 
est lex, Primo vivere, deinde filosofari, Filia 
hospitalis, Canis mater, Rustica natura, 
servat sua iura, menite să impresioneze 
auditoriul, alteori stâlceste cuvintele (vezi 
aghitatorii). Sau, alte personaje, în loc de apă 
minerală, se folosesc de borviz, iar în loc de 
bec, electrica. 

În 1914, când s-a jucat pentru prima 
dată, Domnul notar a avut mare succes. 
Cronicarii teatrali s-au întrecut în elogii. 
Rebreanu scria în Rampa: „Cea mai caldă şi 
mai entuziastă seară de teatru pe care am 
pomenit-o până acum”. La rândul său, 
Lovinescu scria: „Domnul notar, punând o 
problemă națională înainte de a pune una 
estetică, trebuia să întâmpine un succes 
național. Presa i-a dat deci sprijinul; Liga 
(Culturală n. n.) l-a dat pe al ei; publicul mare 
pe al lui; scriitorii pe al lor. Din convergenta 
atâtor bunevointi a ieşit o apoteoză”.? Arghezi 
a elogiat textul „luptătorului Goga”, nu pe cel 
al poetului Goga: „....triumful Domnului notar 


se datoreşte în parte acelorași cauze pentru 
care a fost huiduit Manasse, preocuparea 
politică şi de rasă. Cu o diferenţă. Piesa lui 
Ranetti-Roman poate fi jucată în orice țară, 
dar piesa domnului Goga numai în ţările 
românești. Dar aici atingem punctul delicat al 
valorii intrinseci a lucrării domnului Goga” À 

În perioada interbelică au scris piese de 
teatru cu titlul Meșterul Manole: Victor 
Eftimiu, Lucian Blaga si Octavian Goga, dar 
mitul jertfei zidirii se regăsește atât în poezii 
ŞI piese de teatru, cât şi în povestiri şi romane; 
în afară de cei pomeniti mai sus îi amintim pe: 
Alecsandri, Iorga, Arghezi, Victor Papilian, 
Valeriu Anania, iar mai aproape de noi pe 
Radu Stanca, Dan Tărchilă, Emil Raţiu sau 
Sebastian Ungureanu, cu toții ademeniti — 
vorba lui Arghezi — de simbolistica legendei. 
Cert este că numai piesele de teatru depăşesc, 
astăzi, cifra de 25. 

Piesa lui Goga a fost scrisă în 1927 şi a 
apărut în 1928 la Editura Cartea Românească, 
când a fost şi reprezentată, iar publicul s-a 
aşteptat ca dramaturgul să urmeze mitul 
arhicunoscut al baladei, inclusiv cu numele 
personajelor; nu a fost chiar aşa. Noi am 
pornit de la confesiunea lui Goga: ,,...pe mine 
m-a urmărit totdeauna această legendă plină 
de adâncă semnificație: ideea că opera de artă 
se răscumpără prin sacrificiu şi, în măsura în 
care opera de artă e mai mare, Jertfa trebuie să 
fie mai hotărâtoare. Am ales Meșterul 
Manole, de care s-au apropiat si alţii, însă eu 
l-am zugrăvit lăsând mai la o parte nota 
istorică şi  preocupându-mă numai de 
problema procesului de creatiune artistică. 
Am reținut ideea numai şi nu m-am dus la 
Neagoe Basarab, ca s-o ilustrez, ci mai mult la 
Ibsen, în Constructorul Solness, m-am trudit 
să proiectez o lumină într-un atelier de artist”. 
Intenția lui a fost de a prezenta „un tablou al 
societăţii actuale din Ardeal, o monografie 
sufletească, aceasta întrucât îngăduie cadrul 
unei piese de teatru”. De altfel, unul dintre 
personaje, indiscretul si flecarul Iancu Balteş, 
un alter ego al dramaturgului, opina: „Fiindcă 
artistul (...), înainte de a fi creator, e 
întotdeauna un călău. (...) El vrea ziduri 
boltite de mănăstire, visa linii si arabescuri 
care îi zvâcneau în ochi şi în sânge. Manole 


era otrăvit... Manole era artist (...) ...şi arta e 
totdeauna o înviere după îngropăciune. De 
câte ori văd un tablou ori un bronz, de câte ori 
citesc o carte, am o senzație bizară, îmi 
miroase a mort... Pe cine o fi îngropat 
nenorocitul? mă gândesc...” Aceeaşi opinie o 
are şi Ana, nevasta proprietarului Vlad 
Brăneanu, cea impresionată de muzica lui 
Wagner: „(...) Meşterul Manole e simbolul 
artei creatoare, al artei care devorează şi 
învie”, pentru ea „Viaţa nu e numai club şi 
rapitä, politică si vânătoare de mistreți”, cum 
îi gândea soţul, care 
este văzut, totuși, de 
d-na  Caramfil ca 
„un om foarte cum- 
secade  (...) nu 
cheltuiește în emoții 
de interior”, nu 
cunoaşte complicaţii 
sufleteşti, „un om 
normal si onest”, 
care şi-a dat tot 
devotamentul dra- 
gostei lui târzii si a 
ferit-o pe Ana „de 
orice atingere a 
vieții şi-a pus tot la 
picioarele sale”. Deşi căsătorită, Ana este 
îndrăgostită de Andrei, în prezența lui se 
simte „slabă” şi „neputincioasă”, de-abia îşi 
stăpânește simtämintele. La rândul său, 
sculptorul Andrei Galea nu-l înțelege pe 
Manole; el l-ar fi priceput dacă acesta ar fi 
îngropat între zidurile lui „o ființă fără 
devotament”, fiind, în schimb, atras de 
povestea popii din Mestecăniş. „Într-un sat de 
țărani uscätivi si atosi găsiți toată galeria 
marilor chinuiti... si pe Hamlet, si pe 
Polonius, si pe Ofelia, pe toți... Sunt 
îmbrăcaţi în itari, sau în cämese cu altitä, mai 
barbari poate, dar sunt ei, așa cum trăiesc în 
toate mințile...” Pasiunea îndărătnică si 
sănătoasă a părintelui Onufrei pentru ibovnica 
lui este proverbială. Ţăranii i-au dărâmat casa, 
pentru a renunța la femeia iubită si a se 
întoarce la biserică, dar cei doi îndrăgostiți 
s-au mulțumit să locuiască în pivniţă. 
Întrebarea pe care şi-o pun protagoniștii este: 
care din cei doi își iubea femeia mai mult? 


işcarea literară + 115 


Manole sau popa din Mestecăniş? Andrei are 
temperament de artist, „un mare artist (...), 
dar un mare copil”, el ar dori să-şi consume 
dragostea pentru Ana aidoma popii Onufrei 
pentru Rafira. Îi va propune Anei să fugă 
împreună în lume, dialogul este surprins de 
Vlad care îl va provoca la duel și îl va răni; 
fiindcă nu poate să ajungă la un astfel de trai, 
se va dedica întrutotul artei, renunțând la 
iubirea pentru Ana, îngropând în piatră 
dragostea pentru ea. Arhitectul Emil Scarlat, 
cel care crede că talentul este „un sfetnic 
inoportun într-o căsnicie”, susține că sculp- 
torul este „un fanatic al artei lui, un solitar, un 
suflet pur, incapabil de tranzacții, un leu în 
Sahara visând infinitul...”, „un nepăsător în 
viață”, el „gândeşte în piatră”, iar d-na 
Caramfil este de părere că „Andrei e Meşterul 
Manole”, iar „viaţa sufletească a artistului nu 
e model de stabilitate”. Emil Scarlat, 
arhitectul, are o relație cu văduva Elena 
Caramfil, care este pe placul acestei doamne, 
fiindcă are „un temperament egal, echilibrat si 
prin dispoziţii şi prin meserie, el detestă 
complicațiile”, spre deosebire de sculptorul 
Galea care trece prin nişte „stări (...) prin care 
dacă ai trecut, ori îți frângi gâtul, ori rămâi 
imun”. 

În scena IV, a actului III, după trei luni, 
asistăm la întâlnirea amorezilor;, räscolit, 
Galea mărturiseşte că a purtat mereu amintirea 
Anei, chiar dacă a trăit o bună bucată de 
vreme departe de ea. „Erai zăvorâtă în sufletul 
meu ca o boală cumplită de sânge (...) eram 
un demon care stoarce viață din piatră, eram 
ca o holdă bătută de grindină”. Aceste 
frământări au fost transmise ,,Atlantidei”, 
noua lui sculptură ce-o întrupează si pe Ana, 
vedeta expoziției. Un personaj aparte din 
această piesă este scriitorul lancu Baltes, care, 
la cei 60 de ani, se consideră „o scorbură 
veche, prin care au bătut toate vânturile”, 
bätrânetea fiind pentru el „un fel de 
anticameră a vesniciei în care aştepţi termenul 
de plecare, cu hârtiile în regulă”; acest motiv 
va fi reluat, peste ani, într-o formă modernă 
de Matei Vişniec în piesa „Uşa”. Balteş se 
simte ca un frate alături de Andrei Galea, 
fiindcă acesta taie în marmură visul său 
„înecat în cerneală”. Sculptura şi literatura au 

„aceeași albie, aceeași vâltoare”, iar faptul că 
orice creator trebuie să renunţe la ce are mai 
scump, ne spune, conform mitului, că nu se 
poate viaţă nouă fără jertfă supremă; pentru ca 
viața să renască trebuie să moară ceva 
asemenea bobului de grâu, aruncat sub 
brazdă: întâi trebuie să putrezească ca să 
încolțească şi apoi să crească. Artiştii sunt — 
după Balteş — ca „paratonerul (paratrăsnetul n. 
n.) în care se descarcă fulgerele”. Comparatia 
sa dintre borcanul cu dulceaţă („un elogiu 
adus gospodinei”) şi pian este pitorească, el 
considerând-o „o bifurcatie de suflet”, o 
diferență dintre artă şi realitatea pragmatică a 
cotidianului adaptabil în funcție de individ: 
„jumătate de devotament casnic, jumătate 
visuri de libertate; jumătate gospodărie, 
jumătate (...) frigurile artei, jumătate castitate, 
jumătate păcat”. Pentru el, „rețeta de 
bătrâneţe” este grădinăritul, cu condiția ca, în 
„anticamera morţii”, să aibă şi un pian. Cât 
despre „povestea lui Manole”, el o explica 
astfel lui Galea: „....E vechiul cântec al nostru, 
al tău şi al meu... şi-al altora care au săpat o 
piatră, au zămislit un gând...(...) La noi totul 
se răscumpără... Un legământ tainic ne-au 
făcut ursitoarele... Au furisat în vinele noastre 
un fir din lutul care a rămas în mâinile lui 
Dumnezeu când a zidit lumea... E o zestre 
grozavă şi trebuie s-o plătim scump cu toţii... 
Întelegi, fie că ne cheamă doctorul Faust, 
Meşterul Manole, Ion Balteş sau sculptorul 
Galea... Tu, Andrei, ești tânăr... Esti la 
început... Eşti la cea dintâi plată mare... (...) 
cea dintâi îngropăciune pe care o simţi şi te 
doare... În Atlantida ai zidit pe Ana...Trei ani 
ai purtat gândul care s-a izbândit numai în 
ziua când aveai pe cine să îngropi... Femeia 
trecută prin sufletul tău ca o grindină de 
vară... Mâine vei zidi o iluzie, poimâine un 
copil... Meşterul Manole... Da, vei plăti 
înainte până în ceasul din urmă... Orice 
dragoste ţi-o va fura dalta, din inimă va trece 
pe nesimţite în piatră ca să-i sufle viaţă... Se 
va prelinge prin degete, te va despuia necon- 
tenit... Ascultă-mă, pricepe-mă, pricepe-te pe 
tine... Ti-o spune un vechi platnic care a 
dezlegat secretul tagmei şi se duce acum spre 
veşnicie cu zâmbet pe buze, ca să-şi ascundă 
lacrimile...” 


Această creație dramatică trimite la o 
estetică a compensatiei, deci pentru a dura, a 
fi perenă, o operă de artă trebuie să înglobeze 
viață. 

Cele două piese de teatru ale lui Goga, 
Domnul notar şi Meşterul Manole, nu au fost 
apreciate în unanimitate de critica vremii, 
Călinescu scria că „Teatrul lui O. Goga (...) e 
onorabil, dar nu e în vocaţia poetului. În 
Domnul notar luptele electorale din vechiul 
Ardeal cu concurența între candidaţii din 
partida națională si partizanii guvernului sunt 
reprezentate în chip exclusiv pitoresc, cu 
mijloace caragialiene.” Referitor la finalul 
„prea realist” cu privire la uciderea renega- 
tului Traian Văleanu, Lovinescu a optat 
pentru un deznodământ naţional: „Într-o piesă 
de ordin național, sfârșitul ar trebui să fie tot 
național, deznodământul ei este însă domestic, 
pe o chestie de bani (...) Dacă norodul 
răsculat l-ar fi sfâşiat pe notar, alta ar fi fost 
semnificația sfârşitului” (...), iar actul al 
doilea e de prisos”. Este vorba de faptul că, 
în preajma alegerilor, notarul își petrece 
noaptea la Otilia Sfetescu. Dincolo de aceste 
reproşuri, „Piesa — scrie Lovinescu — are 
vigoare, suflu national, fără declamatie, cu 
figuri secundare bine conturate, Borza, 
pristavul Mitruţ, preotul Solomon Nicoară, 
mişcări de mase, bine rânduite, cu intervenții 
de jandarmi unguri — calități ce i-au legitimat 
marele succes”.€ În ceea ce priveşte Meșterul 
Manole, opinia aceluiaşi E. Lovinescu merită 
a fi luată în seamă: „Nu e vorba de moartea 
fiinţei iubite, ci numai de moartea morală, de 
moartea sentimentului, a iubirii, fără căldura 
căreia orice femeie dispare. Zguduit în 
dragostea sa pentru Ana Brăneanu si de 
violența soțului, dar si de soväirea femeiei de 
a-l urma, sculptorul Galea se eliberează de 
obsesia iubirii, trecând-o în opera de artă 
Atlantida, ce-i evocă pe Ana; statuia 
reprezintă, aşadar, un transfer de substanță 
sufletească; idolul de marmură ia locul 
plăsmuirii carnale. Drama se desfăşoară în 
cadrul unei problematice pusă în valoare mai 
ales prin frumusețea limbii şi patosul 
convingerii, într-un fluid ce trece din viaţă în 
artă”. Tudor Arghezi, în cronica sa din 1928 
arăta, printre altele: „Meşterul Manole nu e un 


arhitect care asigură temelia catedralei 
zidindu-şi în dânsa, definitiv, nevasta. 
Meşterul Manole este fiecare creator de artă şi 
de acțiune, fiecare zămislitor şi întemeietor, 
care trebuie să îngroape în efortul lui tot ce 
are mai scump: nu se poate viață nouă fără 
jertfă. Arta e o muncă de inventiuni si de 
lupte, o revoltă, un război; trebuie să moară 
ceva ca să renască viaţa, înăbușită aiurea, în 
opera săvârșită. Cine concepe mestesugurile 
de frumuseţe si de născociri ca niște simple 
agremente şi ca nişte mijloace de parvenitism 
poate să aibă dreptate în sensul minor de 
industria lucrativă a epocii, în care însă elitele 
adevărate duc luptă neîmpăcată cu prețul 
căreia biruiesc în ordinul abstract şi cad. 
Artistul, ca și omul de ştiinţă e un brigand, un 
devastator, un tulburător de linii, pe care îl 
nelinisteste, îl agită, îl frământă, cu singura 
nevoie de diavol sau de sfânt, de a-l primeni: 
această atitudine trebuie plătită cu sacrificiul. 
// Artistul e un monah şi arta o pustnicie. Isus 
Hristos, predecesorul Meșterului Manole, e 
categoric: cel ce-şi iubeşte fratele, averea şi 
soția mai mult decât pe mine, este nevrednic 
de mine. // E o idee, caracterizată de către un 
prieten din redacția ibseniană, ca şi ideea 
puterii singurătăţii. Ea se găsea întreagă şi 
sugestiv exprimată în literatura românească 
cea mai adevărată, a țăranilor. Însă cel ce a 
găsit-o după ce toți dascălii i-au interpretat 
înfățișarea externă, e d. Octavian Goga”.f 
Mircea Zaciu susține că „piesa Domnu notar e 
o incitatie politică transformată în manifes- 
tatie populară de solidaritate cu destinul 
românilor transilvăneni (ilustrat în conflictul 
dramatic) (...) Între 1914-1916 (anii 
neutralității statului român) activitatea febrilă 
a scriitorului demonstrează imposibila ruptură 
de vocația sa autentică, legată de politic, nu de 
estetism; de tradiţie, nu de modernitate”? 
Acelaşi Mircea Zaciu nota despre Meșterul 
Manole: „Poetul se presimte el însuşi 
anacronic în peisajul total modificat al epocii 
postbelice. Pasiunile la al căror dans macabru 
asistase, îl obosiserä vizibil. Experiența 
tragică se distileazä în scurte fulguratii 
meditative, organizate aforistic (ciclul de 
fărâmâturi) sau în scrutarea încă viguroasă a 
modelelor trecutului (precursori, 1930), dar şi 

în tentatia sondajului psihologic, pe urmele 
mitului popular (drama Meșterul Manole, cu o 
posibilă raportare la Gioconda lui 
D'Annunzio)”.!0 Opinia lui Constantin 
Cubleşan cu privire la cele două piese cum că 
în timp vor reprezenta „un interes mai degrabă 
documentar, de istorie literară și teatrală”!! 
este valabilă pentru Domnul notar, căci 
Meşterul Manole va avea valoare estetică şi 
va putea fi jucată oricând cu succes. Amintim 
faptul că Goga a tradus Tragedia omului de 
Madach Imre, traducere foarte apreciată de 
către Tudor Vianu si G. Călinescu, şi că a 
lăsat în proiect două piese într-un act: Sonata 
lunii si Lupul. 

Romanul Zamfirei 


Mircea POPA 


Un episod interesant de convietuire 
româno-maghiară în Transilvania a fost acela 
al domnitei Zamfira, fiica lui Moise Vodă, 
domnitor pentru scurtă vreme al ării 
Românești. Se ştie că datorită luptelor dintre 
partidele boiereşti pe tot parcursul secolului al 
XVII-lea schimbările de domnie erau foarte 
dese, iar Poarta profita de acest lucru pentru a 
mări haraciul, peschesurile si alte contribuţii 
pe care noii pretendenți la domnie erau gata să 
le facă. În aceste condiţii, şi viața domnitorilor 
era pusă la mare încercare, rivalitätile si 
luptele dintre partide obligându-i pe aceştia 
să-şi trimită familiile în străinătate, de obicei 
în Transilvania, care devenise o ţară de 
tranzit, care adăpostea atât foști domni, 
familiile si rudele lor, cât si permanenți 
pretendenți la tron, cum era la un moment dat 
un Stefan Mâzgă (1558-1595), dar si a lui 
Gavrilas Movilă sau Radu Șerban (1602- 
1628). Mai amintim că şi Constantin Șerban 
s-a refugiat la un moment dat în Ardeal, 
cumpărând cetatea Soimus de lângă Alesd si 
ridicând în satul Tinäud o biserică, unde s-a 
adăpostit la un moment dat copistul Vasile 
Studze Moldoveanul, copiind mai multe cărți 
bisericeşti. O domnitä rătăcitoare prin Ardeal 
a fost şi domnita Zamfira, al cărei destin se 
împleteşte cu acela al mai multor familii 
nobile din principat, într-atât încât viaţa ei a 
devenit un bun prilej de legendă și istorii 
nobiliare. Astfel se cunoaşte faptul că la 11 
septembrie 1595, cancelarul Csaky transcrie 
declaraţia lui Ştefan Keseru de Vingart, cum 
că a zălogit moşiile sale soţiei sale, doamnei 
Zamfira, fiica lui Moise Vodă pentru 4000 
florini, simțindu-se slab şi beteag, ca nu 
cumva după moartea sa să se ivească vreo 
ceartă între ea si fiul lui, loan Keseru, 
dăruindu-le ambelor părți toate moşiile cu 
titulatura sa nobilă ce are în Ardeal. La 13 
aprilie 1570, Stanislav Niezowski invită 


senatul oraşului Bistriţa la nunta sa cu văduva 
lui Ştefan Keseru, Zamfira, planificată a avea 
loc la 7 mai în casa lor din Spring, aproape de 
Ocna Sibiului. Despre întâmplările ei prin 
Ardeal dau date atât 
Bunea, cât si Iorga, 
iar loan cavaler de 
Puşcariu ținea în 
şedinţa din 13 apri- 
lie 1907 o comuni- 
care la Academia 
Română cu titlul 
Două Zamfire dom- 
nite române din 
secolul XVI-lea tre- 
cute în Transilvania, 
după cum ne infor- 
mează „Analele 
Academiei  Româ- 
ne”, raport 29, 
p. 587-612. Despre ea istorici 
maghiari, precum Pataki Ferenc, într-o 
broşură din 1867, dându-ni-se şi inscripția de 
pe piatra ei de mormânt, unde apare drept 
ctitor al mănăstirii Prislop. Curajul şi 
abnegatia acestei femei în slujirea cauzei 
româneşti a atras 


atenția şi altor crea- Istorie literară 
tori de povestiri 


istorice, cum ar fi 

maghiarul Halmagy, care a transformat viața 
ei într-un subiect de roman, publicat la 1832 şi 
tradus în româneşte de Ilie Dăianu, dar, pare- 
se rămas în manuscris. O scriitoare română 
pasionată de acest subiect a fost Lucia Borş- 
Bucuta, care s-a specializat în biografii 
romantate şi „reconstituiri” istorice. Foarte 
bună cunoscătoare de documente istorice, 
frecventatoare în acelaşi timp a scrierilor cu 
astfel de subiecte venite din zona literaturii 
maghiare, Lucia Bors-Bucuta a cunoscut în 
mod evident romanul maghiarului Halmagy 


scriu şi 

cu acest subiect, fapt care a determinat-o să 
încerce o variantă românească a subiectului în 
chestiune. Povestirea romantatä a vieții 
domnitei Zamfira va fi transpusă de ea în 
romanul intitulat Zamfira, fiica lui Moise- 
Voievod (1526-1580) şi a fost publicat în 1971 
la Editura Eminescu. 

Evenimentele descrise acoperă într-o 
tesătură inestricabilă de fapte mai tot veacul al 
XVI-lea de istorie dinastică a tuturor celor trei 
țări româneşti, Tara Românească, principatul 
Ardealului şi Moldova, aflate într-o strânsă 
legătură si interdependentä unele de altele, 
prin acţiuni si näzuinte comune, prin controlul 
turcesc tot mai insistent manifestat asupra lor, 
prin legături economice, politice şi cultural- 
eclesiastice instituite din nevoi de cooperare şi 
rezistență la opresiune. Veacul al XVI-lea e 
veacul unor rapide schimbări de domnie, 
veacul intrigilor boiereşti la Poartă şi în ţară, 
veacul comploturilor şi alianțelor politice de 
tot felul, veacul ambițiilor reale sau desarte a 
numerosilor fii de domni, legitimi sau natu- 
rali, a pretențiilor la domnie venite de peste 
tot, veacul refugiilor curente în Transilvania, a 
partidelor boiereşti potrivnice, a domnilor 
maziliți sau a fiilor şi fiicelor acestora în 
căutare de răzbunare, de revenire în patrie sau 
de resemnare și acceptare a hotărârilor 
destinului. Toate aceste situaţii generatoare de 
noi şi bulversante întâmplări vor face obiect 
de studiu si de interogatie din partea unei 
scriitoare experimentate şi bune cititoare de 
zodii istorice. 

Romanul Luciei Bors-Bucuta se des- 
chide în anul 1524, o dată cu ceremonialul 
instaurării în scaun a unui nou domn, Radu cel 
Nou. E momentul în care fiecare tabără 
boierească si domnească își face bilanţul 
şanselor, momentul în care se fac și se desfac 
noi alianţe politice şi se trasează o linie de 
evoluţie. La Constantinopol are loc nunta 
fiicei lui Radu de la Afumaţi, apoi moartea 
voievodului Vladislav. Mama  domnitei 
Zamfira, Anca, este căsătorită cu Moise Vodă, 
ce dobândește domnia în 1529. Vlad, fiul lui 
Vlädut voievod, obţine domnia în 1530, astfel 
că Moise Vodă își duce familia la Făgăraș și, 
în confruntarea de la Viișoara, pe Olt, își 
pierde viața. Micuța Zamfira rămâne o 
pribeagă, chiar şi după recăsătoria mamei sale, 
fiind dată în grija doamnei Ruxandra, văduva 
lui Radu de la Afumaţi, la Braşov, până când 

aceasta revine în țară ca doamnă a lui Radu 
Paisie. Zamfira e căsătorită în 1541 cu Vlad, 
fiu de domnitor, si trăieşte împreună cu acesta 
la moşia de la Ştefăneşti până când, datorită 
intrigilor de la Constantinopol, unde soţul său 
încercase să capete domnia, voivodul Vlad e 
trimis în surghiun pe insula Rodos, dar nu mai 
ajunge acolo, fiind aruncat în mare de 
însoțitori. Ajungând domn Mircea Ciobanul, 
acesta îi pune gând rău, astfel că e nevoită să 
fugă cu cei apropiaţi în Ardeal, pe la Rucăr, 
ajungând să fie găzduită la Bran, apoi la 
Braşov şi Făgăraș. Cum fiica Zamfirei fusese 
dată de soţie lui Pal Csaky, ea are deocamdată 
un loc de refugiu asigurat. Cunoaste astfel 
curtea reginei Isabella, văduva lui loan 
Sigismund, de la Alba Iulia, si, prin graţia ei, 
obține să se așeze deocamdată cu familia în 
castelul de la Stremț, zidit aici sub Ion Corvin, 
în 1445. Aici Zamfira trăiește înconjurată de 
rude şi de slujitorii credincioși din ţară care o 
urmaseră în pribegie. Oferă azil şi altor fugari 
munteni, ajunşi aici de urgia Chiajnei şi de 
mânia sângerosului Mircea Ciobanu. 

Aria de observație a romanului se 
deschide acum mult, autoarea descriind cu lux 
de amănunte evenimente şi întâmplări de la 
curtea reginei din Alba Iulia, unde se aflau la 
loc de cinste numeroși nobili poloni, datorită 
legăturilor dinastice cu regatul Poloniei, dar şi 
trimiși ai Papei, precum călugărul Blandrata, 
iar mai apoi Antonio Possevino, numeroși 
dascăli şi învăţaţi. Luăm act de religiile din 
Transilvania, de cultura și literatura încurajate 
aici, de viaţa de la curte, cu ospetele si petre- 
cerile care se organizează periodic, de 
conversațiile şi discuțiile purtate în legătură 
cu schimbările din Europa. Zamfira, care a 
fost crescută în bune colegii de la Braşov, este 
în măsură să facă față tuturor exigenţelor, căci 
putea să poarte conversații atât în limba latină, 
cât şi în greacă şi slavă, putându-se descurca 
totodată si în turcă, după anii petrecuţi de ea 
la Constantinopol. Ea se arată familiarizată de 
asemenea cu probleme de filosofie, religie şi 
literatură, dar mai ales cu cele de ordin 
religios, fiind interesată de apărarea și 
întărirea bisericii ortodoxe în Ardeal. Văzând 
starea deplorabilă în care este ţinută aici 
obştea românească, ea deschide o şcoală de 
țesut şi lucru de mână la Stremț pentru soțiilor 
iobagilor din împrejurimi, îl ajută pe vlădica 
român Christofor în acțiunile sale de păstrare 


a religiei străbune si, în cele din urmă, 
cumpără un teren în vatra satului Silvasul de 
Jos, unde ridică o mănăstire, pe ruinele alteia 
mai vechi ridicate acolo de călugărul Macarie. 
Are grijă s-o înzestreze cu moșii și odoare, s-o 
zugrăvească şi s-o împodobească, aducând 
aici mai mulți călugări în frunte cu starețul 
moldovean Eftimie, cronicar al lui 
Lăpușneanu Vodă, refugiat aici din motive de 
securitate. Mănăstirii ridicată de aici îi dă un 
sens adânc naţional şi creştin ortodox, găsind 
în acest act de mare curaj politic însăşi scopul 
înalt național al vieţii sale. 

Multe din paginile romanului oglindesc 
foarte fidel viaţa de la curtea castelului său de 
la Stremț, apoi cea de la Vingart, unde ajunge 
prin căsătoria cu Istvan Kesseru, sau de pe 
domeniul Sprig, atunci când ajunge soția lui 
Stanislav Niesovsski. Fără să aspire la mari 
demnități şi fără să se amestece în intrigile de 
la curte, domnita Zamfira ştie să păstreze o 
cumpănă înţeleaptă între potrivnici, dedi- 
cându-se mai mult creşterii fiului său Mihai și 
administrării domeniilor avute în folosință. 
Tactul şi iscusinta ei sunt valorile ei cele mai 
de preţ, pe care ştie să le pună în lumină, 
căsătoriile efectuate aici fiind făcute mai mult 
din rațiuni de siguranță decât din motive 
sentimentale explicite. Prin aceste încuscriri 
ea îşi va consolida mereu poziția avută în 
sânul societăţii nobilimii transilvănene, fund 
respectată si prețuită atât de mici cât si de 
mari. O sigură dată destinul i-a fost potrivnic: 
atunci când în urma morții reginei Isabella si a 
fiului ei loan Sigismund, principe al 
Transilvaniei ajunge Istvan Bathory, iar 
acesta, visând să pună pe tronul Moldovei un 
acolit al său, o obligă oarecum să-l ia în 
căsătorie pe căpitanul Paul Marckassy, care se 
dovedeşte a fi un bădăran notoriu, care i-a 
transformat viaţa într-un coşmar. Nerespec- 
tându-si promisiunile față de principe, el 
ajunge să fie alungat din ţară, căutându-și 
refugiul la turci, şi ajungând în ultimă instanță 
beg al cetăţii Lipova. 

Frumoase pagini de descriptie istorică 
ne oferă autoarea atunci când ne prezintă 
vizita Zamfirei prin oraşele transilvănene mai 
importante, Braşov, Sighișoara, Sibiu sau 
Cluj, insistându-se pe culoarea locală şi pe 


date istorice extrase din documente. Reconsti- 
tuirile acestea dau un oarecare farmec de 
intelectualitate paginilor, chiar si atunci când 
asistăm la o petrecere de la curte unde se 
dansează dansul românesc Romana si se recită 
poemul lui Balassa despre dezastrul militar de 
la Mohacs, care a dus la moartea regelui și la 
transformarea Ungariei în paşalâc. Calitățile 
sale de mamă, crescând cu multă responsa- 
bilitate pe copiii celui de al doilea soţ, boierul 
Udrişte, şi pe propriul său fiu Mihai sunt bine 
puse în evidență, ca si farmecul personal al 
unei doamne distinse şi bine educate. 
Romanul Luciei Bors-Bucuta este mult 
mai amplu, mai inspirat si mai bine scris decât 
cel al maghiarului Halmagy. De asemenea 
romanul dispune de o altă viziune epică, de o 
temă epică foarte bogată, care strânge într-un 
singur ghem evenimentele din cele trei ţări 
române şi le asigură o vizibilă continuitate de 
viață românească extrem de vie şi de bine 
zugrăvită. Prezenţa românească în viața 
socială tuturor ţărilor române este extrem de 
dinamică şi sugestivă, dacă avem în vedere 
curțile boiereşti de la Coeni, Filiaşi, 
Ştefăneşti, Bärcänesti, din orașele de scaun 
Târgovişte și Bucureşti, din castelele de la 
Stremț, Vingardt, Spring, viață în care se 
amestecă caleidoscopic figuri din lumea tur- 
cească, poloneză, transilvană etc., sugerează o 
bună raportare la instituţii, obiceiuri și 
mentalități diverse într-un caleidoscop de 
imagini si de episoade de viaţă care asigură 
dinamism şi culoare pânzei istorice create. 
Trecerea Zamfirei prin viața politică si 
religioasă a Transilvaniei a lăsat urme 
durabile. Lăcașul de cult ridicat de ea la Silvaş 
a reprezentat un centru de cultură religioasă 
românească în Transilvania, centru vizibil mai 
ales în perioada luptelor religioase din 
Transilvania, care a implicat mănăstirea într-o 
poemă de mare răsunet. Au venit apoi cele 
două reconstituiri istorice, una dinspre partea 
maghiară si cealaltă dinspre partea română 
care a dat acestui episod de istorie o dimen- 
siune de adevărată „saga” transilvăneană, 
ridicată la rang de moştenire istorică de mare 
clasă, ilustrativă pentru amestecul de vite 
boierești la nivel pan-românesc, de într- 
ajutorare, näzuintä şi idealitate comună. 

Amintind de premiul Eugen Lovinescu 


Jean-Louis COURRIOL 


Eugen Lovinescu, criticul modernităţii, a tradus din latină si greacă. Traduc, la rândul meu, în 
franceză, din limba latină modernă prin excelență, în ochii mei, limba română... 


Jean-Louis Courriol 


Acum un veac, apărea primul număr al revistei Sburătorul (19 aprilie 1919), condusă de 


Eugen Lovinescu. Revista şi cenaclul cu acelaşi nume au marcat decisiv cursul literaturii române, 
până azi. Cred că este un moment potrivit să ne reamintim acum că Muzeul Naţional al Literaturii 
Române a acordat prestigiosul Premiu Eugen Lovinescu, în 2016, cunoscutului traducător Jean- 
Louis Courriol (Franţa), un adevărat ambasador al literaturii române în spaţiul limbii franceze. 
Amintim cititorilor că J. L. Courriol a tradus în franceză scriitori precum: Mihai Eminescu, Liviu 
Rebreanu, Lucian Blaga, Camil Petrescu, Mircea Eliade, Cezar Petrescu, Marin Preda, Marin 
Sorescu, Augustin Buzura, lon Băieşu, Mircea Dinescu, Marta Petreu... Din opera lui Rebreanu a 
tradus: Pădurea Spânzuraţilor, Ciuleandra, Metropole, Amândoi, Gorila, Adam si Eva, iar foarte 
de curând, Jon. Cu generozitate, ne-a încredinţat spre publicare discursul său, rostit la Muzeul 
Naţional al Literaturii Române, luni, 12 decembrie 2016, cu prilejul decernării premiului amintit, 


fapt pentru care îi mulțumim. 


Permiteti-mi să vă salut cât mai simplu 
şi cordial: 
Dragi prieteni ai culturii! 


Sunt si mă simt onorat astăzi cu Premiul 
Eugen Lovinescu acordat de Muzeul Naţional 
al Literaturii Române. 

Mulţumesc cui trebuie, tuturor, prezenți 
sau nu. 

Mă simt obligat, în consecinţă, să vă şi 
pedepsesc cu câteva cuvinte. „Qui aime bien 

châtie bien”, aşa se 


spune în prima mea 
Sburătorul — 100 | limbă maternă, „si 
mes souvenirs sont 
bons”. 

Sunt onorat să primesc azi un Premiu 

care poartă numele lui Eugen Lovinescu. 
De două ori onorat: am fost, într-o viață 
anterioară, destul de recentă, si rămân, 
profesor de Lettres Classiques, franceză, 

Andrei Moldovan 


latină si greacă (aşa zisa) veche. Eugen 
Lovinescu, criticul modernităţii, a tradus din 
latină şi greacă. Traduc, la rândul meu, în 
franceză, din limba latină modernă prin 
excelență, în ochii mei, limba română, 
întocmai după cum limba greacă de azi este 
limba greacă veche — modernă. 

Traducătorul este criticul operei literare 
în străinătate. 

(Se pot pune, desigur, la dispoziția 
cititorilor din alte limbi cele mai lămuritoare 
comentarii ale criticilor autohtoni, mai ales 
dacă — şi nu se întâmplă atât de rar — aceste 
filtre critice sunt si ele de o valoare estetică 
certă. Mă gândesc — e cazul s-o subliniem azi 
şi aici — la Eugen Lovinescu, fără doar şi 
poate. 

Dar mă îndoiesc de eficienţa reală a 
transplantării lor, oricât ar fi de importante pe 
plan intern, în afara graniţelor lingvistice, cel 
putin într-o primă fază, atâta timp cât cititorul 


de pe alte meleaguri alofone nu poate citi 
operele literare propriu-zise. 

Am convingerea că nu a venit încă 
momentul să ne consacrăm, noi, traducătorii 
strict literari, traducerii criticilor mari 
dinlăuntrul culturii române sau nu în primul 
rând. 

De ce oare? Se poate pune întrebarea în 
mod cu totul legitim.) 

Deoarece efortul critic, evident necesar, 
se află, asemenea celui traductiv, pe un plan 
secund față de opera literară. Secund, nu si 
secundar, marginal, anex, cu atât mai puțin de 
disprețuit, fireşte. 

În interiorul hotarelor lingvistice comu- 
ne unei națiuni, criticul are misiunea să 
deschidă drumul cititorului de aceeași limbă 
spre ceea ce această limbă a creat mai 
desăvârşit în cultura respectivă prin interme- 
diul scriitorilor — literatura. Rolul lui trebuie, 
ar trebui, să deschidă porţile operelor clasice 
sau care vor deveni, s-o zicem într-un cuvânt, 
patrimoniale. Nu e o misiune uşoară, poate fi 
si frumoasă. 

Traducătorul împărtășește cu criticul 
această vocație exigentă, împrumută de la el 
percepții sau chiar concepte revelatoare. O 
face din afară, adică din altă perspectivă, dar 
cu aceeaşi dorință şi obligație de a pătrunde — 
cât se poate — în intimitatea operei estetice. 

Traducătorul are, însă,  îndatorirea 
suplimentară de a-l ajuta pe cititorul de altă 
limbă să înveţe să citească. Traducătorul este 
învățătorul în sensul cu adevărat nobil al 
cuvântului — şi aici nu pot să nu mă gândesc 
cu o anumită înduioşare la tatăl lui Liviu 
Rebreanu sau la Zaharia Herdelea. 

Traducătorul nu mai poate să fie doar 
profesorul universitar care se adresează — se 
adresa — unui auditoriu cât de cât alfabetizat... 

El este, pur si simplu, umilul învățător 
de la Târlișua sau Maieru care are în fața lui o 
clasă mică de elevi doritori de a descoperi 
literele — cuvânt admirabil ambivalent — unor 
texte imposibil de descifrat pentru ei, fiindcă 
ei încă nu ştiu — pur şi simplu — să citească. 

Sigur că acest modest învățător şi-ar 
dori şi el clase cât s-ar putea de numeroase si 
de populate... Dacă nu chiar la dimensiunea 
populaţiei franceze, cel puţin a câtorva mii de 


viitori — chiar şi virtuali — elevi cititori de 
literatură română... 

Numai cu ajutorul acestui smerit dascăl 
sau pedagog, putem să visăm să atingem 
scopul autentic al 


traducerii literare: r 

integrarea unor > ABURARRU k 
opere fundamentale, ne Een 
clasice — fără de 


care nu se poate 
concepe nici face în 
continuare cultura 
română — într-o altă 
cultură pe care ea, 
cea română, a 
integrat-o generos în 
patrimoniul ei, la un 
moment dat, cea 
franceză. 

Mai mult. Doar datorită muncii obscure 
şi nerăsplătite (a acestui învăţător pasionat), a 
venit timpul unui demers invers extrem de 
profitabil pentru cultura franceză, a mea şi a 
multora dintre dumneavoastră. Va avea 
oportunitatea de a se îmbogăţi substanţial cu 
valorile clasice şi cele contemporane ale 
literaturii române. Nicio cultură, în condiţiile 
lumii globalizate de azi, nu-și poate permite 
să se izoleze. Cultura franceză nu face 
excepție. 

Cu alte cu- 
vinte, Eminescu, 
Rebreanu, Camil 


Petrescu, Cezar 
Petrescu, Lucian 
Blaga, Marin 
Preda, Augustin 
Buzura, Marin 


Sorescu si multi 
alții de talia lor, 
nu pot lipsi la 
nesfârşit din ma- 
nualele elevilor 
francezi — evocati 
metaforic mai devreme —, măcar de ar fi doar 
cu câteva texte antologice. 

Aceasta mi se pare misiunea traducă- 
torului literar: dascăl, cititor, critic, venind de 
afară dar pătrunzând, împreună cu criticul 
intern, profund în cultură. Butada auzită 

apropo de Romulus Vulpescu, model de 
traducător: l-a tradus pe Rabelais ca să-l 
înțeleagă mai bine francezii nu e doar butadă, 
sau chiar deloc. Este valabilă şi invers sau ar 
trebui să fie. 

Si acum, dacă nu am abuzat, o foarte 
mică antologie, în franceză, ca să încerc cât de 
cât să-mi legitimez acest frumos premiu. 
Îndrăznesc să cred că îi veţi identifica pe cei 
care îmi sunt mai dragi. 


Le temps s'en va, le temps s'en vient 
Tout est nouveau, tout est ancien, 

Ce qu'est le mal, ce qu'est le bien, 

A toi de le savoir enfin; 

N'aie plus d'espoir et n'aie plus peur, 
Ce qui est vague, vague meurt; 

A tout appel, à tout appât, 

Reste insensible reste froid. 


Cesont de mêmes procédés 

Que vivent toutes choses nées 

Et depuis des milliers d'années 

Le monde est triste et il est gai. 
Masques changeants, pièce inchangées, 
Même refrain, autres chanteurs, 

Toi qui fus si souvent leurré 

N'aie plus d'espoir et n'aie plus peur. 


N'aie plus d'espoir lorsque tu vois 
Les méchants flatter les puissants, 

Les niais auront barre sur toi 

Même si tu es né coiffé ; 

Mais n'aie pas peur, ils vont chercher, 
Bientôt, à s'entredéchirer. 

Alors ne sois jamais des leurs: 

Cequi est vague vague meurt. 


Xe e e 


Jusqu'à Eminescu, la langue littéraire 
roumaine a connu encore bien des hésitations. 
Seul le génie éminescien a su intégrer 
organiquement le trésor de la langue du 
paysan à la langue commune à tous. C'est à 
travers Eminescu que le paysan roumain a fait 
don à notre littérature de ce dont elle avait le 
plus grand besoin: une langue pure, riche, 
souple, toujours renouvelée, aux possibilités 
d'éternelle renaissance, au dynamisme 

ininterrompu, celui-là même de la spiritualité 
roumaine. 


CE LS 


Moi je ne foule pas aux pieds la corolle 
des merveilles du monde 

Et ma raison ne tue pas 

les mystères que je rencontre 

sur ma route 

dans les fleurs, dans les yeux, sur les 
lèvres ou sur les tombes. 


(La lumière des autres 
étouffe le charme de l'impénétrable/tapi 
au coeur des ténèbres. 
Mais moi, 
moi, ma lumière accroît le mystère du 
monde — et tout comme la lune, de ses 
rayons blancs, ne diminue pas, mais 
tremblante 
accroît plus encore le mystère de la nuit, 
jJ'enrichis/ moi aussi l'horizon/ des 
ténèbres de larges frissons de mystère 
sacré.) 


et tout ce qui est incompris 

le devient plus encore sous mes yeux - 

car j'aime, / moi, les fleurs, les yeux, les 
lèvres et les tombes. 


Xe de e 


Eminescu n'a jamais existe 


Il n'y a jamais eu qu'un beau pays 
Pose sur le bord d'une mer, 


Ou les vagues venaient s'enrouler, 

Tels les poils emmêlés d'une barbe de 
guerrier, 

Et des rivières où la lune se blottissait 

Et qui coulaient comme autant de forêts. 


Il y a eu, aussi et surtout, des hommes 
simples 
Qui s'appelaient: Mircéa le Vieux ou 
Etienne le Grand, 
Ou bergers et laboureurs, tout 
simplement, 


Et qui aimaient ă dire des possies, le soir, 
Autour du feu: 

Mioritsa, Luceafarul ou la 

Lettre Troisième. 


Ce jeune homme aux yeux noirs 

Comme notre histoire, 

Allait et venait, accablé de pensées, 

Du livre du passé au livre de la vie, 

Sans cesser de compter les peupliers, 

Les peupliers de la lumière, de la justice 
et de 

l'amour, 

Qui restaient impairs à jamais. 


Et comme il leur fallait un nom, 
À toutes ces choses-là, 

Un seul nom, 

On les a appelées Eminescu. 


ek 


Am citat, respectiv, din Mihai 
Eminescu, Liviu Rebreanu, Lucian Blaga, 
Marin Sorescu. Dar i-ati recunoscut, desigur, 
sub imperfectul vestmânt franțuzesc. 

Vă mulţumesc pentru atenţie. 


Jean-Louis Courriol 


își 


asile Mic 

Pierim în multe feluri şi niciodată de tot. 
Până la urmă rămân amintirile si cum 
oamenilor le place să se simtă bine, le 
filtrează pe cele frumoase. De unde avantajul 
să ajungi printre clasici pe care, vorba lui 
Mark Twain, îi laudă toată lumea si nu-i 
citește nimeni. Pieirea e posibilă şi în timpul 
Vieții, ne piere memoria, talentul sau vreun 
mădular, atunci se zice despre noi că nu mai 
suntem aceeiși oameni. Nici poetul din noi 
(corect ar fi să spunem că în fiecare român se 
naşte un poet) nu e veşnic. ÎI cultivăm sau îl 
omorâm după bunul nostru plac si pe urmă ne 
plângem că acesta ne-a fost destinul. 

În această viață plină de neprevăzut am 
fost cât pe aci martorul sinuciderii (poetice) a 
lui Ion Mureșan, proaspăt titular în redacția 
revistei Tribuna de la Cluj, după anii de 
apostolat didactic la Şcoala Generală 
Strâmbu. În vremea aceea colindam cu 
bicicleta (benzina era rationalizatä la un 
cuantum ridicol de 28 de litri pe lună şi se 
obținea stând o jumătate de zi la coadă - nu 
eram o colonie, ca acum, din care occidentalii 
au jefuit totul, dacă vrei să fii mândru și 
stăpân, plätesti) — şi am ajuns cu capodopera 
mea marca Tohan la 
Chiuiesti, unde 
poetul îşi petrecea 
vacanța la  socri. 
Cum era mare pericolul de a fi pus la oarece 
treburi gospodăreşti, amicul meu m-a invitat 
la o partidă de pescuit. Nu m-a interesat 
niciodată această apostolească îndeletnicire, 
dar am înţeles stratagema. Bicicleta socrului, 


Confesiuni 


incomode 

Cum era să piară poetul lon Mureșan 


Zorin DIACONESCU 


ceva mai bine întreținută ca a mea, omul 
gospodar se cunoaşte după acareturi, era 
disponibilă si am pornit amândoi spre un curs 
de apă cunoscut doar pescarilor. 

Ajunşi la locul faptei m-am trezit că Ion 
avea într-adevăr de gând să pescuiască aşa că 
mie nu mi-a rămas altceva mai bun decât să 
citesc ultimul număr din Tribuna pe care 
proaspătul membru al redacției îl avea la 
purtător, ca un fel de legitimatie a noului său 
statut. 

Pe pagina a doua, un editorial semnat 
chiar de cel care se străduia să prindă peşti în 
faţă mea. Am început să citesc şi am 
încremenit. Autorul şi amicul meu cerea nici 
mai mult, nici mai putin decât un statut pentru 
poeţi, certificarea oficială a calităţii, probabil 
printr-o legitimatie — iar textul nu era un 
pamflet! Atestarea oficială si legitimarea 
actului de creaţie prin autoritatea statului ar fi 
transformat orice tentativă de creaţie de către 
o persoană neautorizată într-o infracțiune, sau 
cel putin contraventie. Nici Orwell nu a gândit 
atât de radical, iar noi oricum nu-l citisem pe 
Orwell la ora aceea. 

A urmat o dezbatere aprigă în timpul 
căreia undita poetului s-a agăţat de jerseul de 
lână care îi acoperea capul ca un turban şi 
disputa s-a oprit în timpul manevrelor de 
eliberare a poetului captiv din propriile-i 
veşminte. 

În anii care au urmat agitatiei din 89 
m-am gândit adesea dacă falimentul Tribunei 
a fost un ghinion sau salvarea poetului din Ion 
Mureșan. Înclin să cred că a fost izbăvirea. 


Bistriţa, iunie 2019 


lon Horea - în cerul înstelat al poeziei 


„ȘI vom călători odată/ Pe unde n-am 
mai fost nicicând,/ Cu umbra plopilor, 
ciudată, / Alunecând, alunecând...”, spunea 
poetul lon Horea cândva în poezia Umbra 
plopilor. Prezentul aparține de-acum poeziei 
şi nu mâinii care a scris-o. Înaintând încet prin 
timp, poetul a alunecat și el în ţinutul în care 
nu a (mai) fost decât cu imaginația. Dintr-un 
comunicat transmis de forul breslei 
scriitoricesti, aflăm că „Prin dispariția lui Ion 
Horea, Uniunea Scriitorilor din România și 
întreaga noastră lume literară suferă o grea 
pierdere”. O pierdere de neînlocuit, care nu ne 
mai aduce consolare decât prin scrisul său 
sensibil si profund. 

Ion Horea s-a născut pe 10 mai 1929, în 
comuna Petea de Câmpie, județul Mureş, din 
părinţii loan şi Ana, într-o familie de țărani. A 
fost admis la Liceul Al. Papiu-llarian din 
Târgu Mureş iar în anii Dictatului de la Viena 
şi ai războiului a învăţat la Aiud şi Turda. A 
urmat Institutul de Arte Plastice N. 
Grigorescu din Bucureşti, întrerupându-și 
studiile din cauza „dosarului” (părinții i-au 
fost declaraţi „chiaburi”). În 1951 va intra la 
Şcoala de Literatură M. Eminescu, după ce 
debutase cu versuri în Ardealul nou şi 
publicase în Almanahul literar de la Cluj, 
Contemporanul şi Flacăra de la Bucureşti. A 
fost redactor la Viaţa Românească (1952 — 
1964), secretar al Uniunii Scriitorilor (1964- 
1968) şi apoi redactor şef-adjunct la România 
literară, până în 1990. 

După debutul editorial, cu Poezii 
(1956), s-a impus cu volume precum Coloană 
în amiază (1961), Umbra plopilor (1965), 
Calendar” (1969), Încă nu (1972), Măslinul 
lui Platon (1977), Un cântec de dragoste 
pentru Transilvania (1983), Podul de vamă 
(1986), Cumpene (1991), Cartea sonetelor 
(2001), Până-ntr-o zi (2017), recompensate cu 
Premiul Uniunii Scriitorilor (în mai multe 


Olimpiu NUSFELEAN 


rânduri) şi Premiul Asociaţiei Scriitorilor din 
Bucureşti. A mai publicat versuri pentru copii 
(Flori de păpădie, 1962; Cărticica noastră, 
1969; Gugustiucul, 1985) si a tradus din 
scriitorii maghiari din România. 


lon Horea în lectură publică la Gala Poeziei Române 
de la Alba lulia, 2016 


Poetul Ion Horea a murit vineri, 5 
aprilie 2019, la vârsta de 89 de ani. Sicriul cu 
trupul neînsuflețit al scriitorului a fost depus 
sâmbătă la capela Bisericii Dichiu din str. 
Icoanei, Bucureşti. Duminică a fost adus în 
satul natal, Petea de Câmpie, din comuna 
Band, judeţul Mureș. Înmormântarea a avut 
loc la 8 aprilie 2019, ora 13, în satul natal, 
lângă părinți. 

Într-o vreme, poetul Ion Horea venea 
mai des pe meleagurile bistritene. Mi-l 
amintesc într-o (primă) prezenţă la Hordou, cu 
ocazia Zilelor 


George Cosbuc. | In memoriam 
Când îl întâlneam, 


mai rar, prin 

Bucureşti, Târgu-Mureş sau Alba Iulia, 
întreba de poeții bistrițeni, şi-i amintea pe 
mulți dintre ei, le mai urmărea scrisul. 
Intentiona să mai vină aici la o lansare de 
carte, la o întâlnire cu cititorii. Versurile lui 
tulburătoare, multe evocând spațiile 
transilvane, erau rostite de poet într-un mod 
cu totul aparte, răscoleau sufletul, înmuiau 
inimile. 

Lirica sa şi-a afirmat originalitatea — prin 
imaginar, melos, tematică — refuzînd modele și 
experimentele, dovedind o ţinută menită să 
impună demnitatea genului și adevărul trăirii. 
Valeriu Cristea spunea că: „Pentru lon Horea, 
satul este 
adevărata sa 
Romă. Toate dru- 
murile duc de 
aceea spre el. 
Oricît de departe 
ar rătăci cu gîn- 
dul, de oriunde 
poetul se întoarce 
— poezia sa fiind 
prin definiţie o 
continuă  întoar- 
cere în timp şi 
spaţiu — acolo, la 
locul ştiut. Chiar 
si din Cosmos... 
Tirania satului care îl urmăreşte pînă si în 
marele oraş şi provoacă întoarcerile: „doream 
aceste-ntoarceri”, spune poetul. E limpede că 
fără ele el n-ar putea trai, n-ar putea scrie...” 
Satul e matricea care îi oferă tema şi stilul, dar 
mai ales confirmă înălțimea și veridicitatea 


lon Horea cu fiica, Irina Horea 


lon Horea, Nicolae Manolescu, Olimpiu Nușfelean 


trăirii, necesitatea implicării sufletului în relația 
cu lumea. „Intră-n pădure si-ntâmpinä orele, 
Calde, târzii, rämurisul, culorile/ Leagă-te 
suflete, murmurä-n linişte,/ Zbori, potârniche, 
din miriste-n mirişte,/ Strânse sunt urmele 
date-arăturilor,/ Intră sub poala de foc a 
pădurilor,/ Suflete-pasäre, patima zborului,/ 
Dat căutărilor, vântului, norului!” îndemnă 

poetul în poemul Zbori. Poezia este actul unui 
sacrificiu generos, necondiţionat, sacrificiu pe 
care, de altfel, satul l-a înscris în dominantele 
sale, aşa că poetul se in-scrie în mişcarea 
generică a acestui univers, îndreptățit să ne 
confirme cum „Inima mea de-o vreme o simt 
într-adevăr/ Că-n fiecare toamnă se coace ca un 
măr. // Si-asteaptä ca un strugur pe viță, nopți 
întregi,/ Să te apleci aproape de ea şi s-o culegi. 
(v. poemul Inima mea). Asa că sosirea zăpezii, 
mult așteptată, vine ca o purificare ce 
pregăteşte fiinţa pentru înnoire, acea înnoire de 
care lumea are mereu nevoie şi pe care poezia 
o stimulează şi o hrănește: „Treci (zăpada, n. 
n.) limpezindu-te-n pământuri mult întârziată,/ 
Rămasă dintr-o zi de toamnă si asteptatä-n 
vremea ceea/ Peste câmpia ca o tablă de 
diamant și ciocolată,/ Pe care cobora spre ziuă 
şi se-nälta-n amurg scânteia.// Să-ntârzie doar 
prospetimea hotarelor în nesfârșire/ Si plopii- 
albaştri, trasi de două peneluri lângă drumul 
țării / Când peste vârful lor va trece cu 
fluieratul ei subţire,/ Întoarsă, mierla primăverii 
ce nu ne poate da uitării.” (În faţa zăpezii) Cum 
spunea Nichita Stănescu „tonalitatea poemelor 
are acea verticalitate a scoartelor oltenești 
menite prin forţa culorii și stilizarea riguroasă a 
desenului să împodobească deopotrivă si zidul 
odăii de musafiri, dar şi altarul unei biserici...” 

Plecând la ceruri, ştim că nu s-a 
desprins de tot ce a îndrăgit, nu ne va uita, aşa 
cum nici noi nu vom uita trecerea lui printre 
noi, poeziile în care a glorificat existenţa. Într- 
o poezie precum Chemati-mä, Ion Horea, 
parcă prefigurînd atitudinea lui din spațiile 
celeste, mărturisește: „Nu v-am uitat, îmi 
sunteți mai aproape/ ca niciodată. lată cum 
coboară/ amurgul peste toate. Parcă văd/ cum 
vä-asezati tăcuţi în fața casei,/ şi aşteptaţi să 
iasă printre stele/ luceafărul cel nou ce taie-n 
două/ deasupra voastră lumea nesfârşită.// 
Chemati-mä, oricând, la orice oră,/ şi vin, 
oriunde-as fi în clipa ceea,/ din lumea 
înstelată-a poeziei,/ ori poate din furtunile 
iubirii,/ ori din vârtejurile-atâtor griji/ în care- 
s prins cu-ntreaga omenire.” 

Ne va veghea mereu din lumea înstelată 
a poeziei. Semnul acestei vegheri este scrisul 


= 


sau. 


Teodor Tanco a trecut în veșnicie 


Scriitorul Teodor Tanco, monorean de 
origine, s-a născut la 22 aprilie 1925 şi s-a 
stins din viață la Cluj-Napoca în 29 martie 
2019, la mai puţin de o lună înainte de 
împlinirea venerabilei vârste de 94 
de ani, o viaţă lungă de om 
adevărat şi mare patriot, în 
cadrul căreia s-a afirmat cu 
impetuozitate ca prozator, 
cercetător consecvent, mono- 
grafist, istoric literar, drama- 
turg, eseist, prof. dr. univer- 
sitar şi luptător perseverent 
pentru apărarea istoriei şi 
culturii româneşti. 

Debutul său literar a 
izbucnit ca un torent, având 
ca subiect Personalitatea 
artistică a lui Eminescu, 
articol publicat în revista 
bistriteanä Orizonturi literare, nr. 
1/15 februarie 1946, după care a 
urmat publicarea unui noian întreg de 
lucrări în reviste de cultură şi artă din întreaga 
tară, intrând în literatură cu volumul de proză 
Oameni în halat vişiniu, Editura pentru 
Literatură, Bucureşti, 1968. Dar printre 
operele mai importante ale scriitorului 
monorean trebuie amintite cele şapte volume 
de însemnări, portrete, eseuri, opinii, studii şi 
dezvăluiri din arhive, grupate sub titlul Virtus 
Romana Rediviva, apărute în anii 1973, 1974, 
1977, 1981, 1984, 1987, 1993, care reprezintă 
rezultatul unei mari perseverente si titanică 
muncă de cercetare, în teren, şi de culegere a 
datelor de arhivă, la care trebuie adăugată 
Lumea  transilvană a lui lon Creangă, 
publicată în 1989 la Editura Dacia, Cluj- 
Napoca, în care sunt aduse noi date biogra- 
fice. Nu putem să nu amintim remarcabilul 
său Dicţionar literar 1639-1997 al județului 
Bistrița-Năsăud, apărut în 1998 la propria sa 


Niculae VRASMAS 


editură, Virtus Romana Rediviva, precum şi 
Istoria presei româneşti a județului Bistrita- 
Năsăud de la origini până în prezent, apărută 
la Editura Societății Culturale Lucian Blaga 
din Cluj-Napoca, în 2004. 

Teodor Tanco a fost un 

deosebit cărturar şi un adevărat 
luptător în direcția cunoașterii 
adevărului istoric şi a 
făuritorilor istoriei, ale cărui 
multiple activități culturale, 
deşi concentrate, în cea mai 
mare parte, asupra judeţului 
Bistrița-Năsăud, depăşesc, 
prin marea lor bogăţie şi 
complexitate, aria mentio- 
nată, prin efectuarea unor 
largi investigaţii şi abordarea 
corelării în extindere a datelor 
din zonele adiacente. 

Un mare sector de cerce- 
tare a fost, pentru Teodor Tanco şi 
Valea Bârgăului, de unde a cules date 
importante, dintre care multe ar fi rămas în 
umbra necunoscutului, dacă perseverentul 
cercetător nu le-ar fi adunat si consemnat în 
lucrările sale. Astfel, în Dicţionar literar 
1639-1997 al județului Bistrița-Năsăud, sunt 
cuprinse numeroase personalități, originare 
din Ţinutul Bârgăuan. 

În serialul Virtus Romana Rediviva 
(1973-1993), sunt cuprinse numeroase referiri 
la unele personalitäti din Valea Bârgäului, 
dintre care amintim: Tenorul Constantin 
Pavel, primul director al Operei Române din 
Cluj (Vol. I, p. 242), Poetul Vasile Bob 
Fabian, unul dintre primii noștri poeţi (Vol. 
II, p. 208), Caporalul Iacob Ghita, pașoptist 
si memorandist (Vol. ITI, p. 192), Pavel Besia 
regäsindu-si vocația, (Vol. III, p. 216), Petru 
Tomoroga, 35 de ani dascăl în satul natal 
(Vol. III, p. 234), Bârgăuanul Olimpiu Ghita, 

(Vol. III, p. 248), Vasile Bonäu, profesor la 
Brad (Vol. IV, p. 197), Folcloristul loan 
Dologa (Vol. IV, p. 203), Ilarion Bosga își 
povesteşte viața (Vol. IV, p. 236), Lucreția 
Tanca între victimele de pe Heniu (Vol. IV, p. 
239), Portretul däscälitei Leontina Besia 
schițat de-un fost elev (Vol. IV, p. 267), 
Directorul liceal Ștefan Damian (Vol. IV, p. 
270), Avertismentul lui Cornel I. Sânjoanu 
(Vol. IV, p. 279), Anonimul Login Holbură 
(Vol. V, p. 236), Destinul dramatic al lui 
Victor Rusu (Vol. V, p. 245), Farmacistul 
Albert Wachsmann (Vol. V, p. 254), De la 
Grigore Hängänut la grupul celor 7 eroi, 
(Vol. V, p. 297), Dănilă Sânjoanu, scrib si 
traducător literar (Vol. VI, p. 267), Studentul 
Nicolae C. Hângănuţiu, secretar la „România 
Jună” (Vol. VI, p. 298), Zaharia Şutu 

Scriitorul la Casa Memorială Teodor Tanco din Monor 


În Istoria presei româneşti a județului 
Bistrița-Năsăud de la origini până în prezent, 
apărută la Editura Societăţii Culturale „Lucian 


130 + Mişcarea literară 


Blaga” din Cluj-Napoca, în 2004, este 
prezentată prima publicație a bârgăuanilor, 
intitulată Valea Bârgăului, avându-l redactor 
pe Victor D. Varna, tipărită în anul 1936 la I. 
Goldstein în Dej şi apărută doar în 8 numere, 
despre care, eruditul cercetător Teodor Tanco 
face o recenzie caracterizând-o  „...această 
foaie vie, foarte bine scrisă şi foarte utilă 
publicație care a fost şi ar fi putut să fie Valea 
Bârgăului. Dintre titlurile cu apariţie de scurtă 
durată s-a impus incontestabil, de aceea se 
reține şi apreciază.” 

Privind retrospectiv activitatea com- 
plexă, desfăşurată cu o deosebită perseverență 
si o mare pasiune, pe tărâm cultural, a 
neobositului truditor si iubitor de adevăr 
Teodor Tanco, constatăm că aceasta este o 
acțiune prodigioasă, al cărui mare merit stă 
mărturie în miile de pagini, adunate si 
sistematizate cu o deosebită acribie, la care se 
adaugă neuitatele sale întâlniri cu oamenii de 
cultură, față de care şi-a expus şi susținut, 
documentat, opinia sa, bine primită în 
nenumăratele ocazii, precum şi înființarea 
Muzeului Literar Memorial, pregătit cu foarte 
multă trudă, în casa natală din Monor, care a 
fost donat Complexului Muzeal Judeţean 
Bistriţa-Năsăud. 

Întreaga sa viaţă a fost dedicată 
semenilor săi, iar munca sa a contribuit, într-o 
foarte mare măsură, la ridicarea pe un înalt 
piedestal a culturii si istoriei întregului judeţ, 
pentru care, în anul 2000, prof. univ. dr. 
Teodor Tanco a primit Titlul de Cetăţean de 
Onoare al municipiului Bistriţa si al oraşului 
Năsăud, iar în 2011 Premiul „George Barițiu” 
al Academiei. 

În amintirea 
noastre. 


sa aducem omagiile 


Un roman epistolar rectangular 


Virgil RAȚIU 


Roman epistolar poate să însemne o 
lucrare de ficţiune sau non-fiction sau sciente- 
fiction literature clădite nu fără efort din 
scrisori, scrisorele si mesaje, după care noile 
generaţii de locuitori ai planetei par 
înnebunite. Roman epistolar poate să însemne 
o mișcare revoluționară de răscoliri şi născo- 
ciri ideatice, crearea/ construirea unor situații 
ireale vara, primăvara, drept care autorul 
poate sugera că opera sa e recomandată drept 
carte de iarnă. 

În Canibale, roman epistolar rectangular 
de Régis Jauffret (Ed. Limes, Cluj-Napoca, 
2018 — traducere din limba franceză de Gligor 
Florea), tânăra soție Noémie, proaspăt 
„degajată” prin decizie unilaterală de iubitorul 
ei soț, Geoffrey, îşi fnstiinteazä soacra — 
Madame Jeanne, o aristocrată de clasă rară, de 
aceea specială, cum se crede pe sine, 
proprietara unui locuinţe acätäri aşezate 
undeva către Oceania de Nord — printr-o 
scurtă epistolă despre această decizie capitală 
de viaţă şi existenţă, o informează că cei doi 
soți, adică ei, despărțiți, unul față de celălalt 
nu suferă în niciun fel din cauza deciziei luate. 
Noemie şi Geoffrey s-au luat dând impresia că 
se iubeau doar pentru ca să-i facă pe alții să 
râdă. Noemie locuieşte într-un apartament cu 
baie mare si un şevalet ocupat de rame şi 
pânze colorate viu. Patul îl ignoră pentru că o 
enerva Geoffrey cu sforăitul, cu chelia şi burta 
lui. E o artistă încă în floarea vârstei si 
creaţiei. 

La etatea ei, octogenarä, Jeanne, mama 
lui Geoffrey, încearcă să nu înţeleagă 
despărțirea celor doi, lăudând tot felul de 
calități ale fiului ei. „Fiul meu e uman, va 
aştepta să tragi să mori ca să te înşele.” Faptul 
că nu vrea copii nu este motiv serios pentru ca 
Noémie să se preocupe de mai mult de starea 


vremii, îi atrage atenţia mama-soacră, cu atât 
mai mult de hobby-ul ei, pictura, care nici nu 
este o meserie vrednică de luat în seamă. 
Doamna Jeanne o roagă pe noră să nu-i mai 
scrie în veci. Însă 
Noémie insistä: 
„Dragă doamnă, Vă 
rog să mă iertati că 
v-am scris. /.../ Îl 
cunoaşteţi pe Geof- 
frey, este si suscep- 
tibil si dominator. 
/./ A ajuns să 
pretindă că până la 
moartea lui, as putea 
sfârşi sub un auto- 
buz, pieri de ane- 
mie, de hidropizie, 
de pneumonie. Vorbe de clacä, fără niciun 
temei. /.../ Vă socoteam norocoasă de a-l fi 
adus pe lume pe Geoffrey. Astăzi îmi pare rău 
că nu v-aţi păstrat în cea mai mare castitate în 
seara când l-aţi conceput.” 

Dar nici Jeanne nu se lasă mai prejos. 
Ciorovăiala elegantă continuă. Ajung să îşi 


declare una alteia iu- 

bire şi boli, mântuire 
şi cădere. Noémie îi 

spune că iubirea nu înseamnă viaţă, iar o 
despărțire nu înseamnă sfârşitul. Despărțirea e 
cel mult o ușoară răceală, o congestie, 
scrântirea unui sentiment. Doamna Jeanne îi 
reproşează, îi atrage atenția că nu provine 
dintr-o familie nobilă. Dimpotrivă, că printre 
strămoşi ar avea vreun catâr sau cel putin un 
cimpanzeu care o fi lăsat-o grea pe una dintre 
străbunicile ei. „Ie crezi frumoasă? o 
iscodeşte Doamna. Frumuseţea dumitale e atât 
de discretă încât pot fi scuzată că n-am 
remarcat-o, când, de două ori, ai avut tupeul 


Regis Jauffret 

să-mi intri în casă, să-ţi freci curul de divanul 
meu...” Astfel ajung să fie una mai curioasă 
decât cealaltă față de propriile vieți. Nu după 
mult timp, doamna chiar o invită pe Noémie 
să îi facă o vizită, la Cabourg, ca dovadă că e 
sinceră cu ea. Astfel ajung să se cunoască mai 
bine. Sä-si împărtăşească secrete si idealuri. 
Să consume bombonele din cosulet si să-şi 
promită buchete de flori. În jurul lor, deodată, 
pluteşte atâta amabilitate şi înţelegere, încât 
face serpentine intimitatea. Jeanne, mama, 
surprinzător, îi declară într-o scrisoare: „Nu 
sunt supărată că i-ai dat papucii lui Geoffrey. 
/...] Vino, aşadar, să mă vizitezi, frumosule 
îngeraş. Consider că trecerea lui Geoffrey prin 
viața ta a fost o jignire”. Nimic abject nu 
transpare în această inițiativă. 

Iar construirea unui proiect comun nu se 
lasă prea mult aşteptat: „Împreună vom fi mai 
puternice pentru a plănui și a învinge. Nu este 
vorba atât de a-l lovi cât de a-i da lovitura de 
grație. Să doborâm monstrul, iată proiectul 
nostru si perspectiva pentru noi două de a 
cunoaște, în răzbunare, toată fericirea de pe 
lume”. luresul iubirii materne se transformă 
intempestiv în ură viscerală. Și încep investi- 
gatii si pofte de-a descoperi cele mai potrivite 
dar şi aiuristice metode tehnice, electronice, 
IT-iste chiar, de eliminare a lui Georffrey din 
viața amândurora. Prin ademenire, intimidare 
şi hipnoză. 

Autorul Régis Jauffret pătrunde cu 
abilitate în mintea sumbră a Doamnei, ale 
cărei viziuni morbide pe Noémie o vrăjesc. 
Trasarea unui plan negru, viziunile macabre 
de-a dreptul pe care le nutresc amândouă 
stârnesc pofta femeilor de a se răzbuna prin 
Geoffrey pe specia bărbătească în totalitatea 
ei, inclusiv pe cine ştie care dintre neamuri. 
Pentru a se convinge şi a căpăta mai mult 
curaj spre înfăptuirea îngrozitoarei crime, cele 
două femei descoperă în Geoffrey defecte 
ascunse până atunci şi-i pun în cârcă manii 
ulceroase. Are unghii late si roase, bunăoară. 
Duminicile îşi obliga soția să rămână în pat, 
ea îndurând cu greu povara-i corporală si 
obiceiul lui de-a mânca coditele fructelor. 
Noémie impută fostului iubit că pentru el 
viața a fost o minciună gogonată pe care acum 
încearcă să o corecteze, construind poduri 

sinistre, esplanade stupide, scuaruri imbecile 
şi sensuri giratorii tâmpite. Sunt expuse aici 
mai multe moduri de suprimare a individului. 

În contrasens, ca mamă care plănuieşte 
să-şi ucidă odrasla, caută să îşi amintească 
cele mai urâte și scârboase momente petrecute 
cu soțul ei, tatăl lui G., petrecute în casa ei, în 
intimitatea ei. Bunäoarä, Jeanne şi-a dat 
seama că niciodată nu a fremătat sub Putin — 
aşa îl chema pe partenerul ei: „O povară care 
se prăvălea peste mine ca o masă — îi scrie 
norei Noémie —, aproape un chintal de bărbat 
care îmi apăsa pântecul si de-abia scăpa o sută 
de grame de corp cavernos în «capela» mea, 
cum numeau călugărițele templul procreärii”. 
Apoi îşi aminteşte momentele naşterii, ale 
travaliului îngrozitor, zbaterile şi durerile, 
până şi faptul că Geoffrey cu siguranță a fost 
conceput cu un amant de ocazie. 

Si totuşi, pentru amândouă, cazul 
Geoffrey se agravează pe măsură ce trece 
timpul. „Ai vrea să fii atinsă de un asemenea 
clovn fără să-l sublimezi? o întreabă oripilată 
pe soacră-sa. Geoffrey cu sexul lui mic și 
ridat, sub burdihanul lui, gras de dolofan, cu 
preputul lui mare sub calotă!...” Cele două se 
cred un cuplu, doi războinici în armură, cu 
orgoliile sub platose, cu sexualitatea ca un 
turnir. Caută cu înfrigurare metode moderne 
de ,exterminare”. Pun la cale manevre 
complicate si disperate. Uneori le visează, 
alteori le născocesc. Macabra gäselnitä ar fi să 
îl atragă pe Geoffrey într-o carieră de piatră, 
să-l termine acolo, în chinuri groaznice. Apoi: 
„Vom închiria o casă la ţară ca să-l asezonăm 
— scrie Noémie într-o epistolă înflăcărată. 
După ce-i vom fi sărat si piperat hoitul, 
fiecare vom ține câte un capăt al tepusei în 
care l-am tras, îl vom frige ca pe o frigăruie 
deasupra focului de crengi de viță-de-vie si de 
lemn de măslin. Îi vom pisa oasele într-un 
mojar ca să ne putem hrăni cu măduva lui, 
bătută în sos cu un kilogram de unt proaspăt. 
În ajun, îi vom îndemna pe amatori, într-un 
forum de antropofagi, invitându-i să vină să 
chefuiască cu noi în jurul unui butoias cu 
vin...” De cealaltă parte, Jeanne o sfătuieşte pe 
noră să îşi folosească farmecele ca să-l atragă 
pe Geoffrey într-o capcană. După ce-o fi 
atipit, să-i pună un căluş făcut din desuuri, 


înainte de-ai fi înfipt un tärus în inimă. „Al 
grijă, îi scrie, fiul meu este un aliment care în 
curând va fi mâncarea principală a banche- 
tului nostru.” Pentru cele două dame era 
important să comită crima perfectă. 

Asistăm la dezläntuirea unei poveşti 
care se vrea epocală, cu un traseu sinuos, plin 
de obstacole şi surprize provocate de 


sentimente erotice nedestäinuite până la 
momentul culminant epic, „tăvăleală literară” 
care abundă de ,,metafore” cu ştiinţa narării ce 
stârnesc pofta de a nu scăpa pasajele unde se 
râde cu hohote, poveste ingenios compusă, 
sub o structură simetrică teatrală, cu acte, 
scene şi tablouri de un comic excesiv, sănătos. 


EP ASile Mic 

Liviu Rebreanu către Garabet Ibrăileanu 


La Biblioteca Centrală Universitară Mihai Eminescu din laşi corespondenţa lui Garabet 
Ibrăileanu este destul de stufoasă. Printre scrisorile primite de critic se numără şi o una a lui Liviu 
Rebreanu, datată 6 februarie 1922. 

Încă înainte de a pleca la București, viitorul romancier visase să ajungă colaborator al 
revistei Viaţa Românească de la Iaşi, înființată în 1906. După ce trece Carpaţii în Regat (în 
1909), cu ajutorul lui Gârleanu ajunge secretar literar la Teatrul Naţional din Craiova (1909). În 
această perioadă colaborează ocazional la diferite reviste şi ziare, scrie câteva nuvele sau 
proiectează viitoarele romane. În iunie 1912, la Orăștie, îi apare volumul de povestiri Frământări, 
iar în 1916 Golanii şi Mărturisire, care nu au răsunetul dorit. În decembrie 1919, pe scena 
Teatrului Naţional din București, are loc premierea comediei Cadrilul şi apare volumul de nuvele 
Răfuiala, iar în 20 noiembrie 1920 apare romanul Jon, care, până în 1943, va cunoaşte opt ediţii 
antume și şase traduceri în limbi străine. În 1922, scriitorul ardelean căpătase deja o notorietate 
binemeritatä, iar porțile celor mai importante reviste și ziare i se deschiseră cu multă generozitate. 
În scrisoarea pe care v-o prezentăm alăturat, Rebreanu, ajuns cronicar teatral si la Viaţa 
Românească, pe lângă Cronica teatrală pe luna ianuarie 1922, adaugă câteva gânduri legate de 
„O dare de seamă despre o piesă românească” despre care scrisese si bunul său prieten Gala 
Galaction, autorul lui Jon fiind mai exigent, iar Galaction mai „binevoitor”. După cum se poate 
observa, romancierul vrea să-şi întărească poziţia si, fireşte, arată că s-ar simți jignit „de orice 
rectificare ulterioară care ar avea aerul unei desolidarizări”, mergând până acolo încât „s-ar vedea 
îndemnat” să-şi înceteze colaborarea. Cu alte cuvinte, era şi o chestiune de orgoliu profesional. 


Icu Crăciun 

Transcrierea scrisorii lui Liviu Rebreanu către Garabet Ibrăileanu 


Liviu Rebreanu 
Str. Primăverei, 19 
Bucureşti 


Stimate Domnule Ibrăileanu, 

Vă trimit aici „Cronica teatrală” de pe Ianuarie pentru Viaţa Rominească si cu acest prilej 
n-o Să-mi luaţi în nume de rău dacă voi mai adăuga citeva cuvinte. 

Zilele acestea îmi spuse Galaction că V-a trimis şi el o dare de seamă despre o piesă 
rominească asupra căreia eu am scris în ,, Viata Rominească ” mai mult rău decit bine, precum 
am crezut că se cuvenea. Mai adăuga bunul meu prieten Galaction că, în esenţă, spune tot 
ceeace am spus si eu, dar subt o formă mai binevoitoare. 

Evident că nu voi face nici o obiectie dacă va veni oricine să complecteze cele ce spun eu în 
cronicile pe care am onoarea a le scrie pentru revista D-voastră. Dar mi-ar fi peste putință să 
mă împac cu dezavuări oricit de deghizate. Căci, pe cit de bucuros aș primi indicatiuni în 
privința directivei generale ce ati dori Dv. să dati modestelor mele cronici spre a concorda cu 
intenţiile generale ale revistei, pe atit de jicnit m-aş simţi de orice rectificare ulterioară care ar 
avea aerul unei desolidarizări. lar dacă s-ar ivi cazul din urmă, cu toată marea părere de rău m- 
as vedea îndemnat să încetez de a-mi pierde vremea cu niște cronici care nu izbutesc să obțină 
nici măcar consimtämintul revistei în care apar. Si nu Vă spun toate acestea pentrucă as avea 
lipsa de modestie de-a-mi supraviețui o producție efemeră, ci numai spre a preveni o jicnire 
profesională care mi-ar fi cu atit mai penibilă că ar veni neașteptată şi nemeritată. 

Primiti, Vă rog, Stimate Domnule Ibrăileanu, odată cu expresiunea admiratiei mele, 
încredințarea stimei nestrămutate ce Vi-o păstrez. 

Liviu Rebreanu 


(Transcriere de Icu Crăciun) 

Un maestru al prozei fantastice 


Gheorghe GLODEANU 


Jurnalistul, scriitorul şi pictorul italian 
Dino Buzzati Traverso s-a născut în data de 
16 octombrie 1906 la San Pellegrino 
(Belluno) şi s-a stins din viaţă la 28 ianuarie 
1972 la Milano. A devenit celebru prin 
romanul Deșertul Tătarilor, publicat în 1940. 
În 1945 a apărut ce-a de a Il-a ediţie a 
romanului, versiunea în limba franceză 
publicată în 1949 marcând debutul unei 
importante cariere internationale. În 1928 
începe să lucreze în redacția cotidianului 
Corriere della Sera, de care se va simţi legat 
toată viaţa. În acelaşi an, mergând pe urmele 
tatălui său, îşi susține lucrarea de licență în 
drept. Publică romanul Bârnabo, omul 
munţilor (1933), urmat de alte titluri 
importante: Secretul pădurii bătrâne (1935), 
Deșertul Tätarilor (1940), Marele Portret 
(1960), O dragoste (1963). Romanelor li se 
adaugă numeroase volume de proză scurtă, 
printre cele mai cunoscute numărându-se Cei 
șapte mesageri, Saizeci de povestiri Si 
Monstrul Colombre. El însuşi pictor şi adept 
al prozei fantastice, în 1966, Dino Buzzati 
redactează introducerea la opera completă a 
lui Hieronymus Bosch. Dar reputatul om de 
cultură este şi autorul unor librete şi a mai 
multor piese de teatru. Dintre acestea din 
urmă, lucrarea Un caz clinic a fost tradusă de 
către Albert Camus în 1955 şi jucată pe scena 
Teatrului La Bruyere din Paris, contribuind, 
astfel, la prestigiul internaţional al scriitorului. 

Pe coperta a IV-a a ediției românești a 
volumului Monstrul Colombre publicat în 
1970 la Editura Univers se găseşte un citat cu 
valoare de profesiune de credință, în măsură 
să explice naratiunile scriitorului: „Îmi place 
să povestesc. Când vreau să tratez o temă la 
care tin, o transpun în supranatural. 
Neobisnuitul îi dă putere, îi dă valoare de 


simbol. E puterea pe care o au şi basmele”. Ce 
înțelege Dino Buzzati prin fantastic putem 
afla din naraţiunea Povestioare de seară. 
Supranaturalul se manifestă la limita indecisă 
dintre două lumi, o 
zonă crepusculară EEE ra e 
aflată între real si <> desertul Aaa 
supranatural. Iată 
cum este surprins 
acest moment esen- 
tial: „Era spre sfâr- 
situl  dupä-amiezii 
dar soarele încă mai 
strălucea pe cer. Pe 
stradă mă întâlnesc 
cu cineva. «Bună 
ziua» îi spun. El mă 
priveşte şi-mi räs- 
punde: «Bună sea- 
ray”. Literatura lui 
Dino Buzzati se găseşte sub semnul 
realismului mitologic. Este vorba de o creație 
în care realul se amestecă mereu cu 
imaginarul, scriitorul recurgând la numeroase 
parabole, alegorii, legende si simboluri. 
Alteori, el urmăreşte momente semnificative 
ale existenței umane, prezentând, la fel ca în 
tragediile antice, lupta inegală a unui om 
vulnerabil cu destinul potrivnic. 

La Editura 
Polirom din laşi a 
apărut, în 2013, o 
selecție din cele mai 


Literatură 


universală 


reuşite creaţii purtând semnătura scriitorului. 


Cartea poartă titlul Cele mai frumoase 
povestiri, un titlu ce ridică o serie de probleme 
privind apartenența acestor scrieri la un 
anumit gen literar. Sunt ele cu adevărat 
povestiri sau este vorba de nişte nuvele, așa 
cum au fost ele etichetate de către unii critici 

literari? Adevărul este că unele dintre creaţii 
dobândesc amploarea unor veritabile nuvele, 
în timp ce altele rămân la statutul de simple 
povestiri. Dar nu apartenenţa unei creaţii la o 
anumită formă literară este ceea ce îi dă 
valoare. De-a lungul timpului, criticii literari 
au remarcat influențele venite din sfera 
romantismului german, îndeosebi în perioada 
începuturilor (Băârnabo, omul munților si 
Secretul pădurii bătrâne). Odată cu apariția 
romanului Deşertul  Tătarilor, în opera 
scriitorului apar tot mai multe ecouri ale 
existentialismului şi ale creației lui Franz 
Kafka. 

În 1936, Dino Buzzati suferă o 
intervenție chirurgicală. Ca urmare a acestei 
experiențe malefice, un an mai târziu, publică 
narațiunea Sapte etaje, un text cu caracter 


premonitoriu. 
aan mende ce Romancierul se 
DINO stinge din viață la 28 
BUZZ ATI ianuarie 1972 ca 
CRONACHE urmare a unui 
TERRESTRI cancer la pancreas, 
x boalä care a cauzat 
si moartea tatälui 
său în 1920. 
Povestirea Șapte 
etaje prezintă 


sfârşitul dramatic al 
lui Giuseppe Corte. 
Acesta soseşte, într- 
o dimineață de 
martie, într-un oraş în care se află o faimoasă 
casă de sănătate. Deşi suferă de o formă 
uşoară a unei boli neprecizate, el este sfătuit 
să se adreseze cunoscutului sanatoriu în care 
era tratată acea boală, fapt ce garanta 
competența medicilor. Maestru al prozei 
fantastice, Dino Buzzati păstrează o anumită 
ambiguitate asupra faptelor povestite. El nu 
precizează nici numele oraşului în care 
descinde Giuseppe Corte, nici care este 
misterioasa boală a acestuia. Titlul narațiunii 
este conferit de edificiul alb cu şapte etaje al 
sanatoriului, care se transformă, asemenea 
Castelului lui Kafka, în veritabilul protagonist 
al relatărilor. Dar, pornind de la tema aleasă, 
am putea trimite şi la câteva opere celebre ale 

lui Thomas Mann, precum Moarte la Veneţia 
şi Muntele vrăjit. 

Începutul relatării este optimist. Boala 
de care suferă personajul nu pare prea gravă, 
iar camera de la ultimul etaj în care el este 
internat exprimă optimism. Așa cum spune 
prozatorul, „totul era liniştit, ospitalier şi 
încurajator”. De la o tânără asistentă, 
Giuseppe Corte află despre ciudätenia acestui 
spital, în care bolnavii erau internaţi pe etaje, 
în funcţie de gravitatea bolii. La nivelul ultim 
se tratau cazurile uşoare, în timp ce la primul 
etaj se găseau bolnavii incurabili. Totul pare 
logic şi raţional, o asemenea împărțire 
facilitând munca personalului, dar şi situația 
bolnavilor. De aici împărțirea bolnavilor în 
şapte caste diferite, fiecare sector fiind 
încredinţat unui alt medic. Giuseppe Corte 
află noi detalii despre insolita instituţie de la 
unul dintre bolnavi. Scriitorul insistă pe 
antiteza dintre înfăţişarea fastuoasă a edifi- 
ciului și dramele care se derulau în interiorul 
acestei clădiri ce pare „un palat în sărbătoare”. 
La început, personajul este îmbărbătat de 
medicul său, care îi adresează cuvinte 
prietenoase şi încurajatoare. Boala de care 
suferă pare să treacă în două-trei săptămâni. 
Urmează cu  scrupulozitate tratamentul 
prescris dar, cu toate acestea, starea lui pare 
staționară. 

Lucrurile încep să se înrăutățească în 
momentul în care, după vreo zece zile, i se 
cere să se mute într-o cameră la fel de 
confortabilă, dar situată la un nivel inferior. 
Aparent, motivele nu sunt de natură medicală, 
ci este vorba de o favoare făcută unei doamne 
cu doi copii. Pentru a nu-l neliniști pe bolnav, 
i se promite că va fi readus la nivelul al 
şaptelea în două-trei zile, de îndată ce se va 
elibera o cameră. 

Lucrurile se schimbă, însă, la noul etaj, 
unde şi mentalitatea medicilor, a asistentelor 
şi a bolnavilor este alta. La acest nivel erau 
primiți adevărații bolnavi, chiar dacă nu cu 
forme grave. Prozatorul insistă pe mutatiile 
intervenite în psihologia bolnavului odată cu 
coborârea lui de la un palier la altul, adică 
odată cu agravarea bolii. De fapt, este vorba 
de o variantă a coborârii treptate în infern. 
Este interesantă maniera în care personalul 


medical încearcă să îi linisteascä pe pacienți. 
Lui Giuseppe, de exemplu, 1 se promite că va 
fi mult mai bine îngrijit la acel nivel, unde şi 
aparatura este alta. Deși i se spune că boala de 
care suferă are o formă uşoară, se precizează 
că intensitatea bolii este minimă, dar 
amploarea ei este considerabilă. Pentru prima 
dată se vorbeşte despre faptul că procesul de 
distrugere a celulelor poate să lovească 
simultan porțiuni întinse ale organismului. 

Coborârea la etajul cinci are loc din 
motive administrative, datorită reorganizării 
sanatoriului. Cel puţin acesta este pretextul, 
iar revolta bolnavului se dovedeşte zadarnică. 
Acesta se consideră, în continuare, aproape 
sănătos şi nu înţelege de ce trebuie să coboare 
mereu câte o treaptă pe scara care duce către 
infern. În viziunea lui, drumul firesc ar fi fost 
altul, ascensiunea către etajul al şaptelea şi 
promisiunea vindecării. Medicii încearcă să îl 
calmeze, afirmând că totul se datorează unei 
greşeli administrative, dar până la urmă 
contează boala şi nu etajul la care este 
repartizat bolnavul. În plus, medicul de la 
etajul inferior avea şi mai multă experiență. 
Cu toate acestea, aflăm că bolnavul este 
cuprins de febră şi de o oboseală crescândă. 
Drept urmare, el renunţă la revoltă şi acceptă 
ideea mutării. 

Observăm că, în realitate, există o 
continuă discrepantä între aparență şi esență 
în cazul stării de sănătate a lui Giuseppe 
Corte. Deși, în aparenţă, boala acestuia pare 
staționară, pe picior îi apare o erupție 
cutanată. Se afirmă, însă, că aceasta nu are 
nimic cu boala principală. Pentru a fi 
eliminată în numai câteva zile, eczema trebuia 
tratată intens cu raze digamma, or aparatul se 
găsea la etajul al patrulea. De aici nevoia 
firească a coborârii unui nivel. De fiecare dată 
când cobora câte un etaj, personajul constată 
că este mai sănătos decât ceilalți bolnavi aflați 
la nivelul respectiv. Apoi lucrurile se 
schimbă. Chiar dacă i se spune că reprezintă 
un caz mai puţin îngrijorător, lui Giuseppe i se 
aduce aminte că este, totuși, bolnav. Din 
păcate, tratamentul nu îi vindecă erupția, doar 
oprește extinderea ei. Interesându-se cum se 
desfășoară procesul care îi distruge celulele, 
personajul află că procesul este minim, dar 


invaziv. De aici nevoia unui tratament ,,ener- 
gic şi lung”. Asemenea exprimări contradic- 
torii ale medicilor vorbesc de antiteza dintre 
aparență si esență. Drept urmare, pentru o 
ameliorare cât mai grabnicä a situației, 
medicul de la etajul al patrulea îi sugerează să 
accepte coborârea la unul din etajele infe- 
rioare, unde trata- 
mentul se face mult 
mai bine, aparatura Pai 

este mai complexă Dino e 
şi personalul mai Buzzati 
priceput. Aici îşi Nouvelles 
desfăşoară activita- |) a Ri ace 
tea celebrul profesor 
Doti, sufletul spita- 
lului, inventatorul 
tratamentului şi pro- 
iectantul întregii 
aparaturi.  Bineîn- 
teles, bolnavul este 
asigurat că va putea 
reveni la etajele superioare de îndată ce starea 
lui de sănătate o va permite. Din păcate, însă, 
nu se vorbește de niciun bolnav care reușește 
să urce din nou la etajele de la care a venit. 
Drumul este doar unul singur și sugerează 
coborârea treptată în infern. 

Etajul al treilea este un nivel la care erau 
tratați bolnavii aflați într-o stare îngrijo- 
rătoare. În ciuda cazurilor grave, Giuseppe 
constată că personalul este foarte vesel şi nu 
înțelege de ce. O asistentă îi explică faptul că 
peste trei zile etajul se închide deoarece 
personalul îşi ia o vacanţă de cincisprezece 
zile. În acest răstimp, bolnavii vor fi coborâti 
la etajul al doilea. Bineînţeles, cu promisiunea 
de a reveni la etajul al treilea de îndată ce se 
termină vacanța. Drept consecință, o nouă 
decizie administrativă determină descinderea 
în infern cu încă un pas a personajului. Din 
păcate, în ciuda asigurărilor inițiale, 
simptomele bolii lui Giuseppe se agravează 
tot mai mult. Febra tinde să crească, iar 
slăbiciunea devine tot mai pătrunzătoare. 
Prozatorul insistă pe motivul ferestrei, o 
deschidere către lumea de afară şi către 
promisiunea unei existente normale. Din 
păcate, la nivelul la care se găseşte Giuseppe, 
orizontul devine tot mai limitat. 

După şapte zile (număr cu încărcătură 
magică), personajul este mutat la etajul întâi. 
Se revoltă teribil, medicul şef de secție îi dă 
dreptate, dar spune că nu poate călca ordinele 
profesorului Doti. Totul pare a fi o nouă 
greşeală administrativă, ce va fi reparată la 
întoarcerea reputatului savant. Este interesant 
de urmărit jocul dintre cuvintele politicoase 
dar amăgitoare ale doctorilor și starea de spirit 
a bolnavului. Medicii tind să minimalizeze 
gravitatea situaţiei, în timp ce bolnavul se 
revoltă împotriva propriei sale condiţii, 
neacceptând realitatea. Giuseppe ajunge la 
etajul întâi, locul unde erau muribunzii, cei 
fără speranţă de însănătoşire. Este convins că 
totul se datorează unei erori execrabile, când 
el, după opinia medicilor, ar trebui să fie 
repartizat la etajul al şaselea sau chiar al 
şaptelea. Absurdul situaţiei aminteşte de proza 
lui Franz Kafka. Personajului i se pare că a 


pătruns într-o lume ireală, asemănătoare cu 
cea din proza lui M. Blecher. Relaţia dintre 
cauză şi efect este răsturnată. Boala lui 
Giuseppe pare că se agravează datorită 
coborârii sale pe scara ierarhică a spitalului si 
nu datorită bolii. Personajul se gândeşte cu 
groază la răstimpul de care va avea nevoie 
pentru a-şi reveni. O speranţă ce se dovedeşte 
iluzorie. Sfârşitul lui este sugerat de absenţa 
luminii, de jaluzelele care se trag în plină zi, 
obturând deschiderea către lumea de afară. 
Prin trimiterea la cele şapte etaje ale 
sanatoriului şi la coborârea lor succesivă, 
narațiunea poate fi interpretată ca o parabolă 
inversă a celor şapte zile ale creaţiei. 

Dino Buzzati este un scriitor al condiţiei 
umane, o condiţie zugrăvită prin mijloacele 
moderne ale fantasticului şi parabolei, ale 
alternantei continue dintre real şi imaginar. 

Retrospectiva istoriei literaturii franceze 
între secolele XX-XXI 


Ion PITOIU 


Aflată la a doua reeditare, cartea 
semnată de Denis Labouret, Histoire de la 
littérature française des XX et XĂT siècles 
(Armand Colin, 2018), face o diagnoză 
retrospectivă a unei „felii” din istoria literară a 
secolelor XX-XXI. Pornind de la metafora- 
simbol a „aparatului de tocat istorie” (hachoir 
de l’histoire) specialistul în literatură franceză 
îşi înscrie volumul ca o examinare de 
ansamblu asupra literaturii secolului XX. 

Dincolo de caracterul sintetic si 
abordarea pedagogică de  „connaisseur”, 
abilitatea sistematizantă a autorului orientează 
discursul în trei direcţii: artificialitatea 
națiunii culturale, reconfigurärile clişeelor 
canonice şi detensionarea tendinței normative 
în ceea ce priveşte dinamica literaturii. 
Aparatul de analiză al lui Denis Labouret 
propune, conform acestor principii, © 
compartimentare a patru vârste literare care 
pornesc de la secolul XX şi zăbovesc la 
controversatul început de secolului XXI. 

Cu prima etapă, prin anii 1900-1930, 
literatura se găseşte încă într-o căutare (le 
temps des recherches). Elanul suprarealistilor, 
explorările metafizicii lui George Bernanos si 
revista „La Nouvelle Revue Française”, 
susținută de Apollinaire, fac mărturie de 
acestea. Dintre anii examinati în amănunt, 
1913 constituie un liant de congruentä între 
timpul istoric si cel literar, datorită reformelor 
variate ale modernităţii care au avut loc în 
spațiul francez. 

Următoarea perioadă este una de 
angajare (le temps des engagements). Anii 
1930-1955 cuprind o turnură internă 
referitoare atât la avangarde, cât şi la 
suprarealiștii convertiți la marxism. Un aspect 
important legat de acest timp este că efectele 
crizei economice din 1929 au influenţat în aşa 


fel literatura încât pentru societate ea s-a 
constituit drept un un receptacul istoric. 

Din alt unghi însă, literatura însumează 
atributele existenţiale din perioada umbroasă a 
celor două Războaie 
Mondiale. În acest 
sens, nesatul exis- 


tentialist si tema 
conditiei umane pre- Histoire de la 
l a f littérature française 
va aza, contorm des xx° et xx siècles 
afinitätilor pe care D - 
le-au continuat 
Antoine de Saint- 
Exupery, André 
Marlaux si Jean 
Giraudoux. Dece- 


niul al cincilea cre- 
eazä cele mai puter- 
nice oscilaţii literare 
prin Noul Roman, Denis Labouret examinând 
lista autorilor din generația lui Alain Robbe- 
Grillet. 

Tendintele de autodefinire a literaturii 
întâlnesc mai apoi asimiläri consistente ale 
filosofiei. Alături de aceste efuziuni, politica 
se alipește ulterior literaturii în secolul XX, 
între anii 1955 şi 1980 (le temps de 
l'écriture). În ceea ce priveşte acest interval, 
Sartres figurează ca personalitate centrală încă 
de la începutul orizontul critic literar. 
Descoperirea pentru francezi a lui Bertolt 
Brecht, influenţa lui Julien Gracq şi Eugen 
Ionescu asimilează pe mai departe datele care 
vor implica şi responsabiliza ecourile literare 
în cele mai diverse variante. În tot acest 
parcurs, gradul 0 al scriiturii şi experimentele 
OuLiPo sau Tel Quel apar semnificative în 
argumentatia care edifică asupra mentalitätii 
critice. Mai mult decât atât, şi definitoriu 
pentru a treia vârstă literară, se păstrează 

constanta redefinirii limbajului literar care se 
va dilua ulterior sub tendințele ideologiilor 
progresiste si datorită revenirilor la tradiție 
(reflux, repli, retour). 

În comparatie cu Belle époque, 
perspectiva lui Denis Labouret pledeazä 
pentru decadenta literaturii. Astfel că apare o 
perioadă a nesigurantei (le temps de doutes). 
Viziunea autorului urmează autorității ideatice 
a lui Dominique Viart care marchează 
intervalul 1985-2010 sub ipoteza unui „secol 
literar scurt”. Conform acestei idei, Denis 
Labouret  exemplifică prin anul 1913 
importanţa unui „an literar”, acesta fiind un 
punct de cotitură pozitiv în ceea ce priveşte 
reformele sociale şi efectele regăsite în 
domeniul literaturii franceze. 

Concluziile pe care Denis Labouret le 
susține vizează mai multe aspecte. Dintre cele 
pozitive, autorul tratează influenţa literaturii 
în urma pactului mediatic. Referitor la 
efectele digitale, autorul consideră că asistăm 
la o un nou avânt al lecturii. Pe de altă parte, 
volumul Histoire de la littérature française 
des XX° et XXK siècles denunţă declinul social 


şi vitalitatea intelectuală în tranziție. 
Consecințele directe apar în mod deosebit la 
studenții cu formare literară care preferă 
transferul profesional către aria jurnalistică 
sau comunicationalä. Tot aici este discutată 
separatia între elitele politice şi literatură, ceea 
ce creează o segregare și la nivel instituțional. 

Punctul nevralgic se regăseşte la 
acceptiunile teoretice care propun din ce în ce 
mai mult asocieri euristice, cum este de pildă 
hibridizarea ficţiunii cu ştiinţele cognitive, 
instanțele literaturii fiind direct afectate. În 
final, mutatia pragmatică a literaturii pierde 
din idealism, statutul de „mare scriitor” este 
transferat către cel de „scriitor-profesor” şi, 
mai apoi, turnanta secolului XXI, apare ca 
magnetism evaziv radical, iar nu ca o posibilă 
operă literară de mare influență, cum probabil 
ar fi de aşteptat, conform romanelor de 
referință din secolul XX. Acestea sunt semne 
ale timpului literar care aparțin istoriei literare 
din cele două secole surori, pe lângă triada 
poezie-teatru-genuri narative care încă își 
caută variantele de subiectivitate. 

Vasile Mic... în arta plastică 


Petra BACIU 


Vasile Mic este poet (din Tara Oașului, 
Satu Mare) si a fost angajat mai multi ani 
redactor (şef rubrică economică) la cotidianul 
„Gazeta de nord-vest” din Satu Mare, timp în 
care a colaborat la mai multe ziare si 
reviste: Flacăra, Tineretul liber, 
Cuvântul, Ziua etc. 

Este autor a opt volume 
de versuri, dintre care unul în 
română-engleză și altul în 
română-italiană. Colaborează 
cu versuri şi cronici literare, 
cu interviuri la numeroase 
reviste, inclusiv la Destine 
literare (Montreal, Canada), 
Arca, Argeş, Convorbiri 
literare şi, desigur, la revista 
Mișcarea literară. 

Artele plastice le-a stu- 
diat... nu la vreo universitate 
de profil, ci la fosta Şcoală 
Populară de Artă Satu Mare, timp 
în care a obținut un remarcabil loc II 
la o expoziţie naţională de pictură a 
tineretului. 

Publică lucrări de artă color şi alb-negru 
în revistele: Destine literare, Cetatea 
culturală, Vatra veche, Mărturii culturale, 
Convorbiri literare. Şi-a ilustrat trei dintre 
volumele sale de poezie. 

Dincolo de artistul care a scris şi 
publicat cronici la importante expoziţii de artă 
plastică, dincolo de asumarea transantä a 
exprimărilor sale, Vasile Mic impresionează 
printr-un sentiment al permanentei pe care îl 
aduce opera sa. Lucrările se prezintă în faţa 
privitorului asemeni unor colaje de expe- 
riente, sub forma unor diapozitive compuse 
caleidoscopic. Compozițiile deschise, cu mai 
multi centri locali, se astern asemeni unor 


câmpuri de culoare ce îmbie la contemplarea 
unei senzaţii în atemporalitate. Texturile 
abstract-impresioniste estompează stabilitatea 
de bază a compoziţiei şi astfel, privitorul este 
invitat să organizeze cele văzute într- 
un tip mai dinamic de compoziţie, 
generând astfel o percepție mai 
sofisticată. 

Artistul jongleazä cu 
tensiunile centrice si excen- 
trice prin aglomerärile de 
detalii în compoziţii diafane, 
în peisaje metafizice oglin- 
dite, dublate, cu accente 
repetitive, cu forme conturate 
sau abia sugerate, cu urme și 
umbre ale recognoscibilului. 
Lumile pe care ni le înfăţi- 
şează ne poartă de pe culmile 
structurilor ascuţite şi fragile 
ale zonei glaciare până la 
oglindirile în rezonanțe suprarea- 
liste ale portretului. 

Spectacolul structurilor materiei ni se 
prezintă sub forma concentrărilor de nuclee 
incandescente, formelor stâncoase, ritmului 
dealurilor domoale, curgerea pașnică a apelor, 
toate concentrându-se în lucrări dense, 


compacte, stabile şi 
echilibrate. Micile Plastică 
elementele ce suge- 


rează umila prezență umană în tabloul cosmic 
funcționează ca niște zone condensatoare ale 
sensurilor, puncte de cumulare a energiilor 
vectorilor compozitionali. De cele mai multe 
ori acestea se constituie ca accente cu 
contururi delicate, dar pertinente, ce sugerează 
centrul de greutate al ansamblului. Există si 
situații în care formele concretului devin 
mişcătoare, tremurate ca niște adieri ale 

himerelor si  deturneazä  previzibilitatea 
lucrării, invitând la interpretare. 

O altă abordare interesantă care se face 
remarcată în lucrările artistului este disiparea 
centrului de interes şi construirea în jurul 
golului. În acest caz, structura compoziției 
susține absenţa elementelor prin deschiderea 
limitelor în contrapondere cu absenţa din zona 
mediană. Debarasarea de organizare din jurul 
centrului nu modifică însă caracterul 
ansamblului, locul acestuia fiind ocupat de 
texturi bogate şi delicate revelatoare de noi 
dimensiuni. Aceasta este zona în care artistul 
ne deschide alte spații si plusează, îmbogăţind 

paleta de expresii plastice, mizând pe efectele 
contrastului dintre relevat si sugerat, dintre 
finit si intuit, dintre cunoscut si întrezărit. 

Repertoriul plastic, dincolo de 
exercițiile compoziționale surprinzătoare, este 
completat de o paleta cromatică rafinată, în 
care suprafețele vibrate ale culorii se 
întrepătrund cu accente grafice sensibile şi 
rafinate. 

Demersul expresiv al lui Vasile Mic este 
captivant prin meticulozitatea cu care acesta 
îşi construieşte universul artistic pornind de la 
crâmpeie de realitate pe care le foloseşte ca 
punti de trecere spre lumea imaginarului. 


Vasile mic 


Colocviul Naţional al Revistelor de Cultură din 10 mai 2019 cu tema „Revista literară între avanscena cărții și contrafortul ei critic”, 
în Sala Ferdinand a Primăriei Municipiului Arad. În imagine: Adrian Alui Gheorghe, Gabriel Coșoveanu, Vasile Popovici, Mircea 
Mihăeș, Vasile Dan — organizator, Nicolae Manolescu — moderator, Dan Cristea, Gabriel Chifu 


i Land — 
Vasile Dan, Nicolae Manolescu Dan Cristea, Gabriel Chifu, Daniel Cristea-Enache 


loan Pintea, Olimpiu Nusfelean (revista Mișcarea literară), Nicolae Prelipceanu, Ovidiu Pecican, Amalia Lumei 
Adrian Lesenciuc 


işcarea literară + 145 


Viorel Mureșan, Traian Stef, Nicolae Prelipceanu loan Moldovan, Adrian Alui Gheorghe, Gabriel Coșoveanu 


Stela Pahontu, Olimpiu Nusfelean, Adrian Lesenciuc, Alice Victor Cubleșan, Dumitru Păcuraru, lon Mureșan 
Valeria Micu, Andreea H. Hedeș 


fa 


Ovidiu Dunăreanu, Gheorghe Schwartz, Lia Alb, Victor Imagine din sala de dezbateri 
Cubleșan, Dumitru Păcurariu 

Irina Petraş es Rondul de mai al poeților din cadrul Oana Boc 


Festivalului Internaţional Lucian Blaga, 18 mai 2019, găzduit 
de Biblioteca Judeţeană Octavian Goga din Cluj-Napoca. 


Adrian Popescu lon Cristofor Olimpiu Nusfelean Menut Maximinian 


Rondul poeţilor la Festivalul 
Internaţional Lucian Blaga 


ui wi 


Andreea Hedes Alice Valeria Micu Victor Constantin Märutoiu Ovidiu Cornilă 

Festivalul Naţional Concurs de Poezie Virgil Carianopol, la La bustul poetului Virgil Carianopol. Între participanți: Victor 


Teatrul Naţional din Caracal, 24-25 mai 2019. În imagine, Constantin Märutoiu, Victoria Milescu — premiu pentru volum 
membrii juriului: lon Deaconescu, Paul Aretzu, Nicolae de poezie, Vera Grigorescu - director Biblioteca Virgil 
Coande. Carianopol, Olimpiu Nușfelean, Simona Aretzu, Paul Aretzu. 


A 
Mihai Firică — Marele premiu 


Olimpiu Nusfelean — Premiul pentru scriitor consacrat 


Festivalul Naţional de Poezie 


Virgil Carianopol, Caracal, 2019 


hs | A de. aa |] 


Victor Constantin Märutoiu — Premiul pentru volum Vizită la Subcetate 

Lansarea anis de poezie Anii scurți de Cleopatra Imagine din Clubul bibliotecii cu participanții la eveniment 
Lorinţiu. Prezintă Alexandru Pugna, secretar de stat în MCIN, 


si loan Pintea, director, la BJ BN George Coșbuc, Bistriţa 


ATX 


"CLUBUL 
UL LT, 
2$ QC 


Expozitia ie grafică Saul Steinberg și expoziția de carte Ironii homeopatice de Grigore Cotul TE la Clubul 
Scriitori evrei, în prezența unor membri ai comunităților Cultural CosBook. Alături de autor, lacob Naros și Icu Crăciun 
evreiești din țară, 6 iunie 2019, la BJBN George Coșbuc. 
Evenimente 
bistritene 


Întâlnire cu Ovidiu Bufnilă, mn SF, la BJBN George Imagine din clubul bibliotecii 
Coșbuc. Alături de autor — Mircea Mälut, Olimpiu Nusfelean 

Angela BACIU 


xok k 


geaba fugi de mine, tinerete, 

acum ştiu că ai o singură ieşire, 

nu mai face fete-fete, 

te voi aştepta acolo, cu aceeaşi iubire 
ca în vremea în care alergam 
descultä prin zăpezile 

de odinioară şi ne bulgăream 

pe toate dealurile şi livezile — 
deocamdată sunt în hotelul Camberi 
din, dar nu te interesează, ştiu, 
aştept căderea serii 

să mă apuc să mai scriu, 

dar o să revin curând la Iaşi, 

nu fi alarmată, 

şi dacă nu mai faci spre ieșire pași, 
o să-ți aduc ciocolată! 


Parodii 


pur şi simplu 


loan MĂRGINEAN 


x k k 


Uneori muza îmi adoarme visând că mă 
părăseşte 
Şi-atunci rămân singur, monologând lângă 
lampă. 
Duhul focului din vatră însă mä-ncälzeste 
Şi alte cântece, într-o rotire amplă, 
Mi se-nfiripă şi coboară asupră-mi în cuvinte 
Pline de har, de care, puteţi să constatati, 
Până si Ion Mureşan, loan Pintea si alți 
câtiva-nainte 

Lucian PERTA 


Au fost entuziasmati. 

Parcă am o pasăre în cerul gurii, venită să 
vegheze 

Cuvintele ce-n poezie se vor întrupa, 

Aşa că-mi las muza să dormiteze 

Şi-mi hrănesc cu semințe pasărea! 


Andrei MIC 


Am promis că nu cedez 


Am promis că voi face tot ce pot şi se ştie 
Să termin Facultatea 

De Istorie şi Filozofie. 

Am promis să-mi îngrijesc sănătatea, 
Să nu mai fumez ca un turc, 

Să nu mai beau şapte cafele 

Şi să nu mă mai încure 

În jocuri cu demoazele. 

Oare nu credeţi că pot? 

Am douăzeci şi unu de ani împliniți, 
Scriu proză scurtă şi poezie şi socot 
Că o să vă placă dacă le citiți. 

Am promis că voi debuta 

Anul acesta într-o revistă literară, 

Ba chiar si că voi lua 

Un premiu — ar fi prima oară. 

Am promis să nu mă mai supăr dacă 
Nu voi debuta si nu voi lua un premiu, 
Poate nu o să placă 

Poemele mele de-acum, 

Dar într-un deceniu 

Promit zece premii să iau 

Şi, lucrul cel mai important de făcut, 
Promit toate poemele să mi le dau, 


Cu plăcere, la Cenaclul Clepsidra din Dej 
Deşi încă nu l-am cunoscut, sunt programat să citesc poeme 
Domnului Perta pentru parodiere! ŞI, desigur, cu acest prilej 

voi aborda şi alte teme 

precum ar fi problema orfelinatelor 


Toni CHIRA şi a numărului insuficient 
de ospicii pe cap de locuitor, 
Poem cel putin până în acest moment — 
mie, deși sunt elev în clasa a X-a, cuminte 
Îmi umplu stiloul cu cerneală, si plin de bunä-cuviintä, 
am renunţat de un an la pix, încă nu-mi iese din minte 
şi mă scufund în a inspirației genune totală îngrijitoarea de la grădiniță! 


de parcă m-aş scufunda în Styx — 


vasile Mic 

CITITOR DE REVISTE 


Steaua nr. 5/2019. 
La sărbătoarea a 70 
de ani de la prima nA STEAUA îşi prezintă 
poeții: Aurel Rău, Adrian Popescu, Horia 
Bădescu, Ruxandra Cesereanu, Ştefan Manasia, 
Marius Conkan, Alexandra Turcu, Vlad 
Moldovan, Alex Văsieş, Olga Ştefan, Andrei 
Doboş, Virgil Mihaiu, Aurel Sorobetea. O 
desfăşurare în versuri pe douăsprezece pagini, 
jos pălăria. Excelent interviul realizat de Ana- 
Maria Parasca, la taifas cu artistul plastic 
Octavian Bour, grafician şi tehnoredactor, la 
începuturile sale lucrând la ziarul Făclia (1968), 
apoi la revista Steaua. O altă secvență a revistei 
este rezervată prozei româneşti contemporane, 
„Dincolo de douămiism”, urmărind să traseze 
metamorfozele din domeniul prozei, direcțiile 
principale ale prozei din postcomunism — scrie 
Alex Ciorogar. Semnează proze: Anca Chimoiu, 
Felix Tzele, Gabriel Florin Macsim, Horea 
Sibişteanu, Simona Goşu, Ştefan Niță. Ion Pop 
dedică cronica literară unui alt critic literar, Dan 
C. Mihăilescu, la volumul de confesiuni 
autobiografice Plăceri vinovate şi datorii 
împlinite (Ed. Humanitas, 2018). Merită 
menționate câteva cronici de carte semnate de: 
Ana Täranu (Patru critici literari. Jurnale şi 
memorii de Liana Cozea — Ed. Cartea 
Românească, 2018); Constantin Tonu (Roata 
plăcerilor: de ce n-au iubit unii înţelepţi cărțile, 
eseuri de Valeriu Gherghel — Ed. Polirom, 
2018); Maria Färîmä (Scara lui Iakov, roman de 
Ludmila Uliţkaia, traducere din rusă şi note de 
Gabriela Russo — Ed. Humanitas, 2018); Adrian 
Em. Rus (Teoria generală a uitării de José 
Eduardo Aqualusa, traducere din portugheză de 
Simina Popa — Ed. Polirom, 2018); Maria 
Chiorean (FRAHT, poeme de Rodica 


Drăghincescu — Casa de Editură Max Blecher, 
2018); Titu Popescu (Prin lumea largă de 
Constantin Arcu — Ed. Limes, 2018). 


aT ZI 
i 


Tribuna nr. 407/ 
2019. Ilustratia nu- 
mărului este asigu- 
ratä de artistul plastic Michael Lassel, prezent în 
pagini cu un interviu consistent, din care afläm 

multe amănunte. Lucrările sale, pictură în ulei, 
sunt împrăştiate în muzee şi colecții particulare 
din România (Palatul Bruckenthal, Sibiu), 
Japonia (Bunkamura Muzeum), Anglia (Tate 
Gallery), din America şi Europa. Michael Lassel 
s-a născut în 1948 în localitatea Logig (Jud. 
Mureș). A urmat cursurile Liceului de Artă din 
Târgu Mureş, a absolvit Facultatea de Arte 
Plastice din Bucureşti (clasa prof. Ion 
Sălişteanu), a lucrat ca grafician la Oficiul 
Judeţean de Turism din Bistriţa, la Hotel 
Coroana de Aur, a executat lucrări decorative la 
Hotelul Dracula de la Piatra Fântânele (Pasul 
Tihuţa), iar în 1986, la cerere, a emigrat cu 
familia în Germania. S-a stabilit la Niirnberg, 
devenind unul dintre pictorii apreciaţi în Europa 
şi în lume. Critici de artă ai vremii l-au numit 
Salvador Dali al Germaniei. Seria de interviuri 
dedicate românilor care au reuşit să îşi facă un 
rost în lume, ajuns acum la episodul IX, e 
realizată de Ani Bradea. La rubrica Diagnoze, 
prof. Andrei Marga revine asupra unui subiect 
vechi, comentat pe larg de ani de zile, anume 
„procesul” lui Isus, dezbătut în numeroase cărți 
şi studii remarcabile publicate în Europa si în 
America. Autorul se referă la un articol apărut 
în revista de cultură Discobolul (Alba Iulia), nu 
ca replică, ci ca punere la punct si argumentatie. 
Subiectul este major, abordat de personalități 
filosofice şi teologice care dau tonul în lume, 
abordat în scrieri venite din biserici si dinspre 
cercetători iudei. Menut Maximinian comen- 
teazä pe larg volumul aniversar Almanahul 
literar/ Steaua —70 apărut sub coordonarea 
Irinei Petraş, o antologie a scrisului transilvan 
din ultimele şapte decenii (Ed. Şcoala 
Ardeleană, Cluj-Napoca, 2019). Pe de altă parte, 
Adrian Dinu Rachieru dedică un lung eseu 
cărților criticului literar si cercetătorului 
Alexandru Dobrescu. Comportându-se ca un 
adevărat detectiv în misiune, în volumul 
Corsarii minții (Ed. Emolis, 2007), Alexandru 
Dobrescu se ocupă de maladia plagiatului. De 
asemenea, în La oglindă (un volum mai 
proaspăt, Ed. Eikon, Bucureşti, 2016) 
Alexandru Dobrescu încearcă „o istorie a 
plagiatelor româneşti până la 1900”. Alte 


cronici literare semnează: Alexandru Sfârlea, 
Monica Grosu, Rodica Marian, Constantin 
Cublesan. În acest număr al revistei semnează 
proză Mircea Pora. 


Neuma nr. 3-4/ 
2019. Adrian 
Costache abordează 
problema educației azi, analizând o intervenţie a 
criticului Alex Ștefănescu cu ocazia Zilei 
Naţionale a Culturii, articolul Eminescu și noi, 
adică în ce formă şcoala distinge ce este 
folositor şi practic pentru elevul de azi și pentru 
elevul de mâine. Evident, dezbaterea devine 
imediat tentantă și deschide o serie de „uşi”. 
Concluzia d-lui Costache este obiectivă, pornind 
de la o exclamatie retorică vehiculată des în 
spațiul public interesat de problemele educaţiei: 
„E uimitor cât de multe lucruri inutile sunt 
învăţate de elevi în şcoala de azi”. „Formula e 
mai veche, a mai fost rostită şi în alte epoci, iar 
reiterarea ei e plină de interes, dar şi de 
primejdii în același timp. Este destul de clar 
pentru multă lume că e absurd ca eu să ştiu la 
capătul unui an de studiu la disciplina anatomie 
câteva sute de termeni, concepte specifice 
domeniului, meseriei de medic în cele din urmă 
(ceea ce se cam întâmplă în prezent) — sau la 
literatura română concepte precum «narator 
credibil» sau «heterodiegetic»y sau termeni 
precum «iambic», «trohaic», «anapest» etc. — 
dar nu e deloc absurd să stiu/invät câteva 
«naratiuni» despre organismul meu si despre 
funcționarea lui, uneori fascinantă, sau chiar 
despre rolul unui roman, pe care tocmai l-am 
citit, în relația mea cu lumea.” Problema 
cunoaşterii si bunei stăpâniri a unui domeniu de 
activitate o pun în cronicile lor Alexandru 
Jurcan, despre scriitoarea Marguerite Duras şi 
fascinația cinematografului de care s-a lăsat 
cucerită autoarea franceză, despre teatrul scris 
de Flavius Lucăcel (volumul Corporaţia, care 
cuprinde trei piese, apărut la Ed. Paralela 45, 
Piteşti, 2018), spectacolul Corporația care a fost 
pus în scenă la Nationalul clujean sub egida 
Mario Dance Atelier (premiera din 31 ianuarie 
2019). De asemeni, Dinu Grigorescu scrie 
despre dramaturgia doamnei Olga Delia 
Mateescu, descriind spectacolul Doamna Godot 
care a marcat deschiderea noului an 2019 la 
Teatrul Dramaturgilor Români, Bucureşti. La 
fel, Mihai Gligan despre piesa montată la 


Nationalul din Cluj-Napoca, Meşterul Manole 
de Lucian Blaga, un spectacol care fructifică 


inteligent sobrietatea poetică şi onirică a 
scriiturii, în regia lui Andrei Mäjeri şi 


scenografia semnată de Mihai Păcurar. Ce este 
lectura de carte, cartea ca scriere tipărită şi 
despre ce şi cum citim dă seamă Andrea H. 
Hedeş în editorialul revistei. În contra-editorial 
Horia Gârbea analizează cât de departe duce 
lectura, dacă cititorul este de bunä-credintä şi îşi 
asumă călătoria prin cărți ca ființă cugetătoare. 
Din interviul acordat revistei de Irina Petraş, 
preşedinta Filialei Cluj a Uniunii Scriitorilor din 
România, sub semnul aniversării a 70 de ani ai 
asociaţiei scriitorilor, aflăm ceea ce ar trebui să 
se afirme pe toate lungimile de undă şi pe 
suporturile de scriere, despre importanța 
scriitorului în societate. Cronici literare 
semnează: Horia Gârbea, Andrea H. Hedeș, 
Andrei Moldovan, Ioan Holban, Monica Grosu, 
Ana Dobre, Horia Bădescu, Vasile Vidican, 
Nicoleta Milea, Constantin Cubleşan, Flavia 
Adam, Mihaela Mudure, Menut Maximinian... 


La Mongolu, nr. 
1/2019. Fiind apariție 
nouă, citim nelipsita 
casetă tehnică: pia C Ovidiu ain 
Secretar general de redacție: Amalia Lumei; 
DTP: Edit Fogarasi; Sigla revistei: Octavian 
Bour; Tiparul: Mega Print, e-mail: 
lamongolu@gmail.com; Editor: Remus V. Pop 
Mongolu. De început, remarcăm precizarea de 
la sfârşit: Răspunderea pentru opiniile exprimate 
în revistă aparține autorilor. Păi, cui altuia/altora 
să aparțină? Precizarea asta e o gogoşică tipic 
politicaly correctniss. În lumea de azi, orice 
individ/om se naşte prezicându-i-se anumite 
responsabilități. Nu vine pe lume numai să ia act 
de prezența lui ori de programul nuclear al 
Coreii de Nord. Primeşte sarcini fixate din 
empireu. Nu e nimeni pe aici singur cuc, 
independent şi liber, nici hai-hui. După cum, cu 
privire la publicație, nu are rost nici precizarea 
de sub sigla de pe prima pagină: Revistă de 
cultură independentă. Care independență? Unde 
s-a mai întâlnit așa ceva? Cine, ce, unde, când, 
cum este independent în regimurile dominației 
globalismului? Cât despre Mongolu, Remus V. 
Pop, ne spune şi Pecican în editorial, fără 
greşeală susţinem că este cel mai cunoscut 
personaj al Clujului, în afară de primarul 

metropolei, bunghit încă de pe vremea primelor 
„Echinox”-uri, anii 60-70, cunoscut mai ceva 
decât scriitorii, om pe care nu chiar îl dau banii 
afară, dar care ştie să facă risipă chivernisită. 
Traian Stef îşi pune ochelari de cal, își dă jos 
ochelarii de cal, doar-doar va lămuri cititorul 
despre ceea ce nu a reuşit nimeni să aducă 
clarificări, să-i zic pe nume „fenomenologia 
prostiei”. Geniu să fii şi tot nu te lämuresti 
despre izvoarele prostiei şi „adaptarea la...” — 
proces total incontinent, voluntar, supus unor 
„stadii progresiste”. Pentru că prostia de mică 
trece printr-un continuu proces de dezvoltare 
până la tâmpenizarea aureolată. „Prostia nu 
realizează postura ridicolä, punctează T. Ș. Ea 
merge înainte chiar dacă 1 se pun bete-n roate de 
pe margini sau dă cu oiștea în gard. Ea nu are 
nici conotații, nici criterii”. Poartă şi aură de 
pleu, si pălărie peste aură. E marcă înregistrată. 
Cronici şi studii citim sub semnăturile lui Liviu 
Malița, Doru Pop, Ben Bernea, Aurel Codoban, 
Gheorghe Schwartz, Adrian Alui Gheorghe. 
Sanda Cordoş iar Ruxandra Cesereanu relatează 
aduceri aminte despre Mariana Marin şi 
Ludmila Ulitkaia. Semnează poezii trase prin 
tastatură: Ruxandra Cesereanu, Nicolae 
Prelipceanu, Mariana Codruţ, Marcel 


Mureşeanu, Amalia Lumei. Alte materiale sunt 
semnate de Dodo Niţă, Victor Martin, Marius 
Ichim, Cristina Teohari, 
Marian Ilea şi alții. 


Eugenia Sarvari, 


CONVOI ORLO DOS CINĂ ANUE CHLIV Con vorbiri literare 
tt VORBIRI L mme | Ar 5/2019. Cassian 
Ea — Maria Spiridon 


continuă studiul despre Alexandru Vlahuţă — 
îndrumătorul, început în numărul anterior al 
revistei. Studiu are si profilul de comemorare a 
o sută de ani de la săvârşirea din viață a 
scriitorului, întâmplată la 13 noiembrie 1919. 
Scriitorul si poetul a fost un mare animator al 
mișcării noastre culturale, un publicist de mare 
acuitate, un îndrumător în acele vremuri încă 
tulburi, întunecate de primul război mondial, de 
necazurile şi victoriile care au împlinit 
strălucitorul vis al întregirii neamului. A 
întemeiat reviste ca Viaţa, Sămănătorul si ziare 
ca Dacia, care au însemnat etape istorice în 
dezvoltarea scrisului românesc. „Alexandru 
Vlahuţă rămâne un scriitor de recuperat şi 
revalorificat, acum la comemorarea centena- 
rului, ceea ce se și întâmplă prin reeditarea 

operei sale într-o ediție îngrijită de Mircea 
Platon, apărută la Ed. Timpul din laşi.” Un 
interviu amplu, interesant, dialoguri cu scriitorul 
Leo Butnar, găzduieşte prezentul număr al 
revistei, realizat de George Motoc. loan-Aurel 
Pop redescoperä, traduce şi comentează o 
poezie scrisă în limba italiană de principele 
Petru Cercel (1545-1590). Trei pagini de note, 
gânduri, rostiri apoftegmatice şi replici compun 
cunoscuta rubrică semnată de Gheorghe 
Grigurcu. Criticul Mircea A. Diaconu dedică un 
studiu scrierilor în versuri semnate de Miron 
Kiropol, scriitor care a plecat din România în 
1968, reintrat în literatura română după 1989, 
surprinzând printr-o formulă lirică puternic 
personalizată. Prozei române contemporane îi 
acordă câteva pagini loan Holban, abordând 
cărțile publicate de Radu Țuculescu, de la 
romanele, nuvelele şi schiţele publicate în anii 
'80 ai secolului trecut, la volumele tipărite după 
1990, dintre care amintim: Povestirile mamei 
bătrâne, Stalin, cu sapa-nainte, Femeile 
insomniacului, Mierla Neagră şi Măcelăria 
Kennedy. Cronici literare şi eseuri semnează: 
Cristian Livescu, Constantin Dram, Dana 
Raluca Schipor, Adrian Dinu Rachieru, Vasile 
Spiridon, Constantin Cubleşan, Antonie Patras. 
Gellu Dorian semnalează debutul în poezie a 
Sandrei Cibicenco cu volumul Salată de cuvinte 
Ciprian Vălcan 


(Ed. Charmides, 2019). 
ocupă pagina de 


Aforisme a revistei, cu titlul Canibalisme. 
Editorialul Întâmplări cu APOSTROF (3) de 
Marta Petreu continuă cu alte întâmplări la 
Apostrof, mai cu seamă că următoarea apariție a 
revistei va purta numărul 350. Ilie Rad a 
redescoperit şi comentează pe larg o antologie 
de poezie românească 44 de poetas rumanos, 
traducere de Pablo Neruda, apărută în 1967 la 
Editura Losada din Buenos Aires. Alte 
amănunte oferite de Ilie Rad găsiţi în paginile 3- 
4. În acest număr, la Dosar Apostrof întâlnim 
Pagini de jurnal de D. Țepeneag (9 sept. 2010 — 
16 oct. 2010). Cronici literare, recenzii şi eseuri: 
Iulian Boldea scrie despre foarte frumoasa carte 
de interviuri Acordul fin, convorbiri cu 
Alexandru Vlad, realizată de Daniel Moşoiu 
(Ed. Şcoala Ardeleană, 2019); Nicolae Clivet 
„operează” pe volumul Bărbaţi fără degete de 


Apostrof nr. 6/2019. 


Petru Cimpoiesu (Ed. Polirom, 2019); Ion Pop 
are în vedere volumul de versuri Pähärutul de 
Marian Drăghici (Ed. Junimea, 2019); Ion 
Bogdan Lefter publică partea a doua din studiul 
dedicat ieşeanului si româno-americanului Liviu 


Cangeopol, având sub lupă volumul 
Imponderabil. Jurnal spre capătul nopții (Ed. 
Integral,  Bucureşti,2018); Stefan Bolea 
semnează două recenzii — Litanie putredă, 


versuri de Alexandru Seres (Ed. Limes, Florești, 
2018), şi krav maga, versuri de loan Şerbu 
(Casa de Ed. Max Blecher, Bistriţa, 2018); 
Mihaela Mudure abordează cartea străină, 
dedicându-și cronica biografiei doamnei Hillary 
Clinton, À Woman in Charge, scrisă de reputatul 
jurnalist american Carl Bernstein, Ovidiu 
Crâznic recenzeazä cartea Tribar de Andra 
Rotaru (Ed. Nemira, 2018). 


Viaţa Românească 
nr. 4/2019. Paginile 
se deschid cu un 
poem de Ion Mureşan. Despre „scriitorul de 
ocazie” scrie Nicolae Prelipceanu în editorial. 
Poate că o fi trebuincios şi acest scriitor la ceva, 
de vreme ce tocmai face subiectul unui editorial. 
Poate tocmai de aceea unele posturi de 
televiziune ridică ditirambi noii tendinţe a 
cumpărătorilor de haine luate de la „second 
hand”. Pare că practica asta e un fel de 
„epigonism”, o râvnă după imitații, cum 
plagiatul, astăzi, care, iată, nu mai e o chestie de 
„problemă”. Există şi „literatură second hand”, 
iar anticariatele au cam dispărut pentru că au 
apărut scriitori de ocazie, în virtutea unei 
mentalități învechite, pe care azi nu mai dă 
nimeni nimic (pe faima de a fi!), apar scriitori 
de închiriat care oferă marfă pe săturate, iar 
televiziunile, buluc peste ei. Dar ce expresii cu 
schepsis: „second hand” sau „de ocazie”, 
„scriitor de ocazie”!... Rubrica Dialogul Viaţa 
Românească îl are invitat pe Alexandru 
Călinescu. În alte pagini, citim despre feţele 
neîntinate ori deplin fixate în cuvânt pe care le 
poate arăta nuvela Proștii de Liviu Rebreanu, pe 
care gloseazä Marian Victor Buciu. De 
asemenea, poetul Nichita Stănescu este readus 
în actualitate prin analizele semnate de Marcel 
Lucaciu şi Traian D. Lazăr. Semnează cronici 
literare şi recenzii: Mircea V. Ciobanu (despre 
cărțile de poezie tipărite în ultimii ani de Silvia 
Caloianu); Gheorghe Grigurcu (la antologia La 


Steaua  Păstorului. Omnia Lirica de Barbu 
Cioculescu — Ed. Bibliotheca, Bucureşti, 2018); 
Stancu Ilin (despre studiul Tragicul la 
Caragiale de N. Drăghici — Ed. Hoffman, 
București, 2018); Irina Petraş (despre excelentul 
roman Lumea care n-a fost. O odisee în scrisori 
si documente moldoveneşti din prima parte a 
sec. al XVII-lea — Ed. Polirom, Bucureşti, 
2018); Tudorel Urian „descrie” povestea de 
dragoste desprinsă parcă dintr-un scenariu 
hollywoodian al unui film de Oscar din volumul 
Zilele lui MM de Sebastian Lăzăroiu — Ed. 
Polirom, Iaşi, 2019; Rodica Grigore (se referă la 
romanul Palatul Viselor de Ismail Kadare — 
traducere de Marius Dobrescu (Ed. Humanitas 
Fiction, 2019). 


România literară nr. 
36-37/2019. Scriu = ei 
sau se scrie despre ei, litera ra 
zece scriitori, membri ai Filialei Cluj a Uniunii 
Scriitorilor din România: Constantin Cubleşan, 
Răzvan Voncu, Irina Petraş, loan-Pavel Azap, 
Adrian Popescu, Gh. Grigurcu, Laura Poantă, 
Ovidiu Pecican, Alexandra Medrea-Danciu, 
loan-Aurel Pop. Constantin  Cubleşan se 
refugiază în „actualitatea” secolului al XVI-lea 
scriind despre principele poet Petru Cercel, un 
ilustru intelectual, un poliglot, vorbea 12 limbi 
străine, europene si orientale, ca un veritabil om 
al Renaşterii, care a petrecut doi ani pe tronul 
Ţări Româneşti (1583-1585). Este fiul lui 
Pătraşcu cel Bun, frate cu Mihai Viteazul (din 
mame diferite). A avut o viaţă aparentă de 
aventurier, dar nu a fost deloc astfel. A petrecut 
mulți ani la Roma, apoi în Franţa, a călătorit în 
toată Europa, la Constantinopole samd. Citea 
mult şi scria poezii. Ca în atâtea cazuri, 
producția sa poetică s-a pierdut. S-a păstrat o 
rugăciune, o poemă, Imnul Rugăciune, prezentă 
în lirica italiană. Înalte personalităţi ale vremii 
lui au scris despre principele Petru Cercel. Ioan- 
Aurel Pop îl prezintă pe Petru Cercel în O 
istorie a românilor povestită prin poezie (v. 
Convorbiri literare nr. 5/2019), redând poemul 
în limba italiană şi excelenta versiune 
românească datorată lui Al. Ciorănescu, Imn 
către Creator, publicată în Revista Fundațiilor 
Regale nr. 9/1935. Mihai Viteazul a murit ucis 
de unguri în Transilvania, Petru Cercel a fost 
ucis de otomani. Răzvan Voncu, în rubrica sa 
Cronica edițiilor, scrie despre un nou 


ră România 

documentar, o antologie aniversară realizată de 
Irina Petraş, volum care nu peste multă vreme 
va fi lansat, Filiala Cluj a Uniunii Scriitorilor, 
„Almanahul literar "/"Steaua” (Ed. Şcoala 
Ardeleană, 2019). O antologie care 
documentează, cât mai fidel cu putinţă, anii de 
început a Filialei Cluj a US, ca si evoluţiile ei 
ulterioare, până în prezent. Irina Petraş 
semnează o recenzie la antologia de autor Mică 
idilă feroviară de  loan-Pavel Azap (Ed. 
Tribuna, Cluj-Napoca, 2018). Un volum în care 
lirismul este conservat, însoţit de o anumită 
vibrație afectivă, într-o poezie care pare mai 
degrabă dispusă spre parodierea si bagatelizarea 
propriilor criterii de constituire, cum scrie în 
prefață cărții Petru Poantă. Cronica literară de 
Daniel Cristea-Enache este rezervată poetului 
Adrian Popescu, criticul aşezându-l în Cercul 
Poetilor, cum altfel, comentând antologia de 
autor, Poezii. 1971-2018. Gheorghe Grigurcu 
este prezent în revistă cu rubrica Semn de carte, 
însă, la Cronica ideilor, Sorin Lavric are în 
vedere volumul Jurnal IV de Gheorghe 
Grigurcu (Ed. Eikon, Bucureşti, 2019). Mircea 
Anghelescu comentează volumul Memoriile 
memorabililor de Constantin Cubleşan (Ed. 
Junimea, lași, 2018). O altă lucrare, de data 
aceasta o super-realizare editorială, e prezentată 
de Ovidiu Pecican. Titlul generic este Arta din 
România din preistorie în contemporaneitate, 
două volume, 660 p + 726 p, (Ed. Academiei 
Române & Ed. Mega, Bucureşti — Cluj- 
Napoca). Este o lucrare colectivă, volum 
coordonat de acad. Răzvan Theodorescu şi de 
acad. Marius Porumb. În altă pagină a revistei 
ne întoarcem la literatura de ficțiune cu cronica 
Danielei Vizireanu la romanul Grădina de 
piatră de Nikos Kazantzakis, traducere din 
limba franceză de Alexandra Medrea-Danciu 
(Ed. Humanitas, 2018). Excelent eseul, Despre 
durere si alte discriminări, semnat de Laura 
Poantă: despre experiențe medicale, „boli 
femeiești” şi „boli bărbătești”, mergând prin 


literatură în general şi literatură medicală în 
special, cu foarte multe variabile, dincolo de 
sexul diferitelor persoane folosite ca 
exemplificări, dar în interiorul rasei, religiei, 
zonei geografice, nivelului social ale aceleaşi. 


Ediţia nr. 3-4/2019 a 
revistei Vatra de la 
Târgu Mureş se 
deschide cu un 
poem, Neinsemnătate de Constantin Abälutä, 
dupä care Ana Blandiana, în Corectitudinea 
politicä contra International PEN, descrie 
momentele träite la un congres desfäsurat la 
Guadalajara, legate de tema unei confruntäri 
dintre cele două tabere privind „schimbarea sau 
neschimbarea statutului organizației, ceea ce 
însemna rescrierea Cartei PEN, celebrul text 
fondator din 1921. Pasiunile se dezläntuiau în 
primul rând în jurul ideii de schimbare, de 
rescriere a istoriei, care trebuia corectată politic. 
Pentru că despre asta era vorba, de o 
dezinfectare, din punctul de vedere al 
corectitudinii politice, a formelor şi formulărilor 
traditionale.”, dar si a definirii dreptului de fi 
membru PEN. Petru Cimpoesu, în Cât costă să 
nu fii rasist, povesteşte o întâmplare de la 
Târgul internaţional de carte de la Torino, unde 
a participat cu ocazia traducerii romanului 
Simion  lifinicul în italiană. Ion Mureşan 
povesteşte, în stilu-i caracteristic, despre hoți. 
Ion Pop publică un fragment de jurnal. Urmează 
un dialog cu Magda Cârneci şi o pătrunzătoare 
analiză a actualități pariziene si, de ce nu, 
internaționale de Dan Culcer. Recenzii 
pertinente tin vie vitrina noutätilor editoriale. 
Semnează versuri lon Dumbravă, Olimpiu 
Nusfelean, Blanca Trandafir, Ara Alexandru 
Sismanian, Angi Melania Cristea, Ion Maria. 
Revista publică un amplu şi de substanță 
„dosar” dedicat actualitätii avangardei realizat 
de Alex Goldiş şi Emanuel Modoc. 


Vatra 


(V.R.) 


156 + Mişcarea literară 


Vai rm 


De gardă la Echinox 

Povestea “opte 


Virpi 
CARIANOPOL 


Seriituri care au devenit amintiri 


Pe bn 
step de în ni 
st RADIATIA 

Cronici dutainicate 


CĂRŢI SOSITE LA REDACŢIE 


SALATA DI 
CUVINT 


FRAGMENTE GRI 


CREER 65 


„Adrian, 
SUCIU 


Profetul papular 


În văzduhul 


FESTIVALUR INTERNATION 
DE CREAȚIE ȘI 
ÎNTERPAET ANI 

„ANA BLANDIANA” 

Pan 


„Conform prevederilor Statutului, Uniunea Scriitorilor din România nu este responsabilă pentru 
politica editorială a publicaţiilor şi nici pentru conţinutul materialelor publicate.” 

